
CSIKY  GERGELY. 

184a — 1891. 

Olyan  helyen,  ahol  ritkák  a  gólyák,  rozzant  ke- 
reket tesz  ki  a  gazda  a  ház  vagy  a  fa  tetejére,  hogy 
a  gólya  arra  megragadjon,  fészket  rakjon. 

Ilyen  forma  ártatlan  csalogatások  az  Akadémiák 
jutalomtételei,  melyek  költői  művekre  tűzetnek  ki. 
Szegényes  irodalmi  viszonyokra  mutatnak.  A  jeligés 
levelekből  ki-kibontakozik  egy-egy  név,  s  van  nagy 
örvendezés,  hogy  itt  valami  olyan  segitleteli  elő,  a  mi 
a  nélkül  nem  lett  volna,  pedig  ha  hébe-hóba  olyan 
név  kerül  ki  a  jeligés  levélkéből,  a  melyik  majdan 
az  irodalomtörténetbe  is  belejut,  azt  bizonyosan  ki- 
hámozta volna  a  napfény  a  ködből  a  nélkül  is. 

De  hogysem  e  fölött  elmélkednénk,  ismerjük  el, 
hogy  1875-ben  a  Teleki-féle  pályázatnál  a  nyertes 
«Jóslab>  alkalmával  egy  név  ugrott  ki  a  gondosan 
lepecsételt  kis  borítékból,  mely  gyorsan  bejárta  az 
országot  s  azontúl  vagy  tizenhét  évig  folytonosan 
rokonszenvesen  csengett-pengett,  mint  egy  forga- 
lomban levő  aranypénz.  Ez  a  Csiky  Gergely  neve 
^olt.  Ki  ez  a  Csiky  Gergely?  Kérdezték  min- 
denfelé, ámbár  az  ó  görög  történelemből  vett  darab 
nem  volt  jó,  csupa  romantika,  csupa  chablon  a  szer- 
kezetben, a  birálók  egy  része  több  kifogást  emelt, 
csak  a  nyelvben  és  verselésben  mutatkozott  némi 
erő  és  a  közönség  ennek  daczára  megérezte,  hogy 
valaki,  a  kire  vártak,  megérkezett. 

—  Egy  szemináriumi  professzor  Temesvárott,  — 
teszéltek  róla  a  beavatottak,  —  egy  harminczhárom 
•éves  pap,  pankotai  örmény  fiú.  Ki  hitte  volna  róla? 


VJ 


A  következő  évben  megint  ő  nyerte  el  a  jutalmat 
és  azután  majd  minden  jutalmat  ő  nyert  el.  A  diada- 
lok Pestre  vonzották,  megkapta  püspökétől  az  en- 
gedélyt és  ide  jött  az  irodalmi  focusba,  hol  nagy 
szükség  volt  rá,  mert  a  magyar  színműirodalom  kez- 
dett aláhanyatlani,  bár  soha  sem  emelkedett  volt  fel' 
még  európai  niveaura  (még  ma  se  áll  azon).  Szig- 
ligeti Edére,  Toldy  Istvánra  már  leselkedik  a  halál, 
Tóth  Ede  pedig  már  künn  pihen  a  kerepesi  temető- 
ben. Csiky  Gergely  úgy  kellett  ide,  mint  a  falat 
kenyér. 

Zömök,  kis  kövér  papocska  volt,  bozontos  szem- 
öldökkel, bika  fejjel,  kurta  nyakkal.  Egy  idomtalan 
emberke,  csak  a  szemei  voltak  szépek  és  lelkesea 
világolok. 

Feljött  és  itt  mindjárt  elhelyezkedett  az  akadémiai 
körökben,  «a  szérű  mellett)),  a  hogy  az  igazi  bohé- 
mek mondják.  De  erre  nem  volt  szüksége,  mert  ez 
az  ember  dolgozni  jött  két  kézzel,  tíz  kézzel,  száz. 
kézzel.  Szinte  szemkápráztató  gyorsasággal  öntötte, 
a  színműveket,  eleinte  a  klasszikus  mintákon  indulva, 
az  ókorban  kereste  meséit,  de  csakhamar  belátta, 
Sardou  és  Pailleron  sikerein  okulva,  hogy  a  közön- 
ségnek aktuálisabb  koszt  kell  s  ez  a  pap,  ki  a  sze- 
minárium szűk  falai  közt  élt,  egyszerre  merész  kéz- 
zel, éles  megfigyeléssel  nyúlt  be  az  élő  magyar 
társadalomba,  megirván  a  ((Proletárok»-&tr>,  egy 
sereg  pompásan  kidomborított,  wvérből  és  húsból » 
való  alakot  vonultatva  fel  a  színpadra.  Ekkor  érte 
el  a  zenitet.  Többre  tehetsége  nem  telt.  Innen  már 
csak  lefelé  mehetett,  de  jó  irányban  ment,  osto- 
rozva ((Mukányi))-híin  a  stréberséget  s  általában  min- 
den további  darabjában  a  magyar  betegségeket,  mi- 
által közelebb  hozta  az  ország  első  színpadát  maga- 
sabb feladatához. 

Minket  különben  e  helyütt  csak  mellékesen  érde- 
kel színműirói  emelkedése,   mely  valóságos  uralkc- 

vdás  volt  a  magyar  színpad  fölött.  Mondják,  hogy 
egy  kis  zsarnokság  is  vegyült  közzé,  hogy  mint  dra- 
maturg visszaszorította  onnan  a  talentumokat.  De 
hát  hol  vannak  azok  a  talentumok,  kiket  visszaszorí- 
tott s  a  kik  az  ő  halálával  felszabadultak  volna  ? 

Tény,  hogy  férfias,  vasakaratú  ember  volt,  erős 
szenvedélyekkel. Gyűlölt  és  szeretett.  Tudott  akarni  — 
azok  közé  tartozott,  kik  a  könyökükkel  is  elég  erő- 
sek maguknak  utat  vágni  —  de  hogy  a  könyökét 
használhatta  volna,  arra  nem  jutott  ideje,  mert  ez  a 
könyök  éjjel-nappal  oda  van  támasztva  szinte  szü- 
netlenül az  Íróasztalhoz. 

Kivált  miután  a  papságtól  i88o-ban  meg  kellett 
válnia,  mert  az  angyalok,  a  kikkel  a  pap  foglalkozik, 
és  a  színinövendék  bakfisok,  a  kikkel  viszont  a  szín- 
képezdei  tanár  bajlódik,  az  egyház  szemében  össze- 
férhetlenek.  Kitért  a  protestáns  vallásra  és  megnősült. 
Mindez  hasznára  vált  a  literaturának,  mert  a  család- 
fentartás  nagyobb  munkásságra  kényszeríté.  Sok 
becses  dolgot  csinált.  Lefordította  Sophoklest,  Plau- 
tust,  —  e  nemű  fordításai  becsben  az  Arany  Já- 
noséval vetekednek ;  írt  mithologiát,  dramaturgiát ; 
dolgozott,  bírált  az  Akadémiánál  és  Kisfaludy-Tár- 
saságnál,  sőt  még  regényeket  is  irt  és  mint  ilyen 
kerül  be  most  gyűjteményünkbe  az  diJíz  JJtlasz-csa- 
i<í</»-dal,  mely  körülbelül  a  legjobb,  társai :  ((Az  atya- 
fiak»,  ((Sisipbus)),  « A  J-nold))  között. 

Nem  volt  fris  talentum,  nem  hozott  új  növénye- 
ket és  virágokat  új  színekkel  és  illatokkal.  Nem  az 
anyaföld  ősereje  tolta  ki  gondolatait.  Olyan  volt 
csak,  mint  a  «sprudel»  vize,  hogy  a  mi  idegen  tárgy 
beleesik  és  az  ő  koponyájában  megmártódik,  az  az 
ő  patináját  nyeri  s  a  hervatag  szegfű  is  bizonyos 
jnűvészi  kéreggel  bevontán  a  kövek  maradandóságát 
veszi  fel. 

Egy  kis  jegyzőkönyvet  tartogatott  zsebében,  abba 
jegyezte  be,  ha  jó  ötletet,  élczet,   aper^u-t  olvasott 

vagy  hallott.  Ez  a  kis  könyv  volt  az  ő  virágos  kertje. 
Másrészt  mint  dramaturgnak  módjában  állt  a  szemét 
kiaknázása.  A  használhatlan  darabokban  előforduló 
használható  téglatörmelékből  építette  föl  meséit  s  sl 
kis  könyvecskéből  bokrétázta  föl  őket. 

A  melyik  mese  be  nem  vált  színdarabnak,  regényt 
csinált  belőle.  Regényei  kevesebb  igényűek,  mint 
darabjai,  de  mindenik  becsületes  munka ;  s  emlékez- 
tetnek színműveire,  vannak  bennök  csattanó  jele- 
netek, érdekes  mese,  mely  az  olvasót  megfogja,  egy 
kis  melegség,  egy  kis  illat,  nem  túlságosan  sok, 
csak  a  mennyi  épen  telik,  de  mindeniken  rajta  van 
az  iró  rendkivüli  műveltségének  és  éleslátásának 
bélyege. 

Az  összes  tollat  forgató  generáczióban  ő  az  egyet- 
len, a  ki  nem  dolgozott  lapnál,  nem  bocsátkozott  a 
politikába,  se  egyéb  mellékes  szereplésekbe,  kizáró- 
lag csak  iró  maradt.  Egyszerű,  elvonuló,  mint  az  éne- 
kes madár,  mely  láttatlanul  a  sűrűségben  szeret  lenni. 
A  legszűkebb  családi  körben  élt,  alig  egy-két  barát- 
jával érintkezve.  Neve  csak  akkor  bukkant  ki,  ha  új 
darabot  alkotott.  Mintha  a  hold,  az  ég  hárfása,  csak. 
akkor  jelenne  meg,  mikor  megtelt. 

De  hát  egyszer  mégis  megtörtént  a  szomorú  ki- 
vétel egy  ködös  novemberi  napon  1891 -ben.  A  sajtó 
megdöbbenve  jelentette,  hogy  Csiky  Gergely  nem 
él  többé. 

Egy  előadatlan  színdarab  maradt  utána,  meg  akis 
jegyzőkönyvecske.  És  a  kis  «Notes))-ben  ki  tudia, 
hány  darab,  hány  személy,  a  kiket  nem  tud  életre 
szólítani  soha  többé  sem  a  Gábriel  harsonája,  se  a 
körmöczi  pénzverde  pörölyeinek  csattogása. 


Mikszáth  JQStmán.. 


AZ  ATLASZ-CSALÁD 


Ctiky  :  At  Atl*S2-csalid. 


"Első  k'<3dása  megjelent  j8fO-ben. 

(KOlcsOniS»  meglepetések.) 


Az  öreg  Atlasz  Samu  addig  törte  a  fejét,  addig 
tanácskozott  a  feleségével,  hogy  micsoda  meglepe- 
tést szerezzenek  Sándor  fióknak  nevenapjára,  míg 
végre  Sándor  úrfi  maga  szerzett  nekik  meglepetést, 
még  pedig  olyant,  hogy  majd  a  falnak  szaladtak  tőle. 

Az  öreg  úr  egy  legújabb  találmányú  és  javított 
szerkezetű  gőzeke  s  egy  teljesen  fölszerelt  almás- 
szürke négyes  fogat  között  ingadozott ;  amaz  a  szen- 
vedélyes gazdának  szerzett  volna  örömet ;  ez  hízel- 
gett volna  fényűzési  hajlamának,  mely,  mint  igazi 
magyar  földesúrhoz  illik,  eddig  csupán  lovakban, 
sallangos  szerszámokban,  parádés  kocsisokban  s  több 
jlyfélében  összpontosult. 

—  Tudod-e  Rozália,  —  monda  Atlasz  úr  felesé- 
gének, miután  hosszasan  kifejtette  előtte  a  két  név- 


napi  meglepetés  előnyeit,  —  tudod-e,  hogy  neked 
az  ember  semmi  hasznodat  sem  veheti  ?  Itt  beszélek 
már  egy  óra  óta  a  gőzekéről  és  az  almásszürke 
fogatról ;  elmondom,  mindegyikének  mi  lenne  az  ára 
és  miben  szerezne  örömet  Sándor  fiúnknak,  s  te  itt 
hagysz  engem  állni  és  vaktában  tapogatózni  a  nél- 
kül, hogy  csak  egy  szóval  is  segítenél  rajtam.  Hát 
mindent  én  tegyek  már  ebben  a  házban  ?  Nemcsak 
a  pénzt  szerezzem  meg,  hanem  azon  is  én  törjem  a 
fejemet,  hogy  mire  költsük  cl  ? 

Atlasz  úr  igazán  haragudni  kezdett,  s  lekapta  fejé- 
ről a  fekete  bársony  sipkát,  melyet  a  régi  idők  em- 
lékéül télen-:iyáron  viselt,  a  szobában  is,  kalapja 
alatt  is. 

—  Istenem,  Istenem !  —  kiáltott  Rozália  asszony- 
ság panaszos  hangon,  —  hát  mit  mondjak,  miben 
adjak  én  neked  tanácsot,  mikor  te  olyan  okos  ember 
vagy  és  úgy  sem  hallgatnál  a  tanácsomra,  ha  nem 
volna  tetszésedre? 

—  De  most  akarom,  hogy  tanácsot  adj.  És  ha  jő 
lesz,  követni  is  fogom.  Egy  hét  múlva  itt  van  Sán- 
dor napja;  a  keresztyén  katholikusok  jobban  meg- 
ünneplik a  névnapot,  mint  a  születésnapot ;  tudom 
az  én  papomtól,  a  főtisztelendő  plébános  úrtól ;  és 
mi,  a  szülei,  nem  sérthetjük  meg  Sándort  azza^  hogy 
nem  veszszük  figyelembe  vallási  szokásait.  Névnapi 
ajándékot  kell  neki  adnunk,  csak  az  a  kérdés :  a  gőz- 
ekét-e  vagy  a  négyes  fogatot? 

—  A  gőzeke  —  monda  az  öreg  asszonyság  el- 
gondolkozva —  hasznos  a  gazdaságban  és  minden- 
esetre   nagy   örömöt   fog   okozni    Sándornak,    a  ki 

olyan  nagy  gazda,  hogy  a  régi,    az   igazi  földesurak 
is  hozzá  járnak  tanulni  és  bámulni  .  .  . 

—  Mit  akarsz  ezzel  mondani  ?  —  vágott  közbe 
szigorúan  Atlasz  úr.  —  Talán  azt,  hogy  Sándor  nem 
igazi  földesúr? 

—  Harapjam  el  a  nyelvemet,  ha  azt  akartam  mon- 
dani !  —  kiáltott  az  öreg  hölgy  fölpezsdülve.  — 
Sándor  igazi  földesúr,  ha  van  igazi  földesúr  a  vilá- 
gon ;  de  nem  régi  ■ —  ezt  nem  lehet  tagadni ;  csak- 
hogy annál  nagyobb  dicsőség,  ha  a  régiek  hozzá 
járnak  tanulni  és  bámulni. 

—  Helyes  beszéd,  —  monda  Atlasz  úr  és  teljes 
ki  engesztel  ődése  jeléül  ismét  fejére  húzta  a  bársony 
sipkát.  —  Tehát  azt  tanácslod,  hogy  a  gőzekét  ve- 
gyük meg  Sándornak? 

—  Akarod,  hogy  adjak  neked  egy  igazi  okos 
tanácsot? 

—  Akarom-e  ?  Hogyne  akarnám,  mikor  egy  óra 
óta  kérem  már  azt  a  tanácsot? 

—  Én  azt  gondolom,  hogy  a  gőzeke  épen  olyan 
örömöt  szerezne  neked,  mint  Sándornak,  mert  hasz- 
nos lenne  a  gazdaságban  ;  azért  hát  azt  tanácslom, 
vegyük  meg  a  gőzekét.  De  a  négyes  fogat  még  na- 
gyobb örömöt  okozna  Sándornak,  mert  egyedül  az 
övé  lenne ;  azért  vegyük  meg  a  négyes  fogatot  is. 

—  Asszony,  ez  valóban  okos  tanács !  —  kiáltott 
bámulva  Atlasz  úr.  —  Csodálom,  hogy  nekem  nem 
jutott  eszembe.  Meg  fogjuk  venni  mind  a  kettőt !  Ez 
lesz  aztán  az  igazi  öröm,  az  igazi  meglepetés.  Meg- 
mondom Sándornak,  hogy  a  te  eszméd  volt.  Ezentúl 
mindig  tanácsot  kérek  tőled,  ha  valamit  akarok  tenni. 


—  Ilyen  okos  ember  nem  szorul  az  én  taná- 
csomra —  felelt  az  öreg  asszonyság. 

—  Hát  csakugyan  okos  embernek  tartasz  enge- 
met? —  kérdé  Atlasz  úr  büszke  szerénységgel. 

—  Micsoda  kérdés  ez !  Nem  épen  úgy  tudod  te, 
és  nem  épen  úgy  tudja  az  egész  világ?  Ha  nem 
volnál  okos  ember,  meg  tudtál  volna  ennyire  gazda- 
godni semmiből  ? 

—  Uzsora  nélkül,  —  tévé  hozzá  kiegészítőlég 
Atlasz  úr. 

—  Hála  Istennek!  Ezt  senki  sem  mondhatja  ró- 
lunk. Mikor  az  emberek  beszélgetnek  rólad  és 
mondják :  (ca  gazdag  Atlasz  Samui),  mindig  hozzá 
teszik :  «pedig  soha  sem  volt  uzsorásai).  A  másik  meg 
azt  mondja:  «tisztességes  úton  gazdagodott  megí. 
És  senki  sem  vonja  kétségbe,  és  csodálkoznak  rajta. 
Miért  csodálkoznak? 

—  Mert  ritkaság  vagyok,  specialitás,  —  monda 
Atlasz  Samu  büszkén.  —  De  meg  is  áldott  az  Isten ; 
elmondhatjuk,  hogy  boldogok  vagyunk. 

—  Boldogok  vagyunk  gyermekeinkben,  —  tévé 
hozzá  az  öreg  asszonyság. 

—  Gyermekeinkben  és  minden  egyébben.  Egyik 
kiegészíti  a  másikat.  Olyanok,  mint  a  lánczszemek, 
ha  az  egyik  megbomlik,  már  nincs  láncz.  Ha  a  gyer- 
mekeinkben örömünk  volna,  de  elveszne  a  pénzünk, 
vagy  ha  a  pénzünk  szaporodnék,  de  valamelyik  gyer- 
mekünknek baja  esnék,  akkor  már  nem  volna  bol- 
dogság, mert  az  egyik  szem  kiesnék.  Érted  ? 

—  Milyen  szépen  ki  tudod  magyarázni  I  —  kiál- 
tott Rozália   asszonyság.  —  Milyen  jól    eltaláltad  a 


lánczot !  Egészen  úgy  van,  a  mint  mondod.  De  hála 
Istennek,  nálunk  nem  szakad  el  a  láncz,  minden 
szeme  erősen  tart.  Gazdaságunk  virágzik,  pénzünk 
szaporodik,  üzleteink  jól  sikerülnek  .  .  . 

—  Mit  beszélsz  üzletről  ?  Ki  csinál  üzletet  ?  — 
vágott  közbe  méltósággal  Atlasz  úr.  A  földesurak 
nem  csinálnak  üzletet.  Vagy  talán  azt  hiszed,  hogy 
a  te  férjed  és  fiad  közönséges  üzletemberek,  a  kik 
egyik  úrtól  a  másikhoz  szaladgálnak  cs  kidobatják 
magokat  ? 

—  Bocsáss  meg,  nem  üzletet  akartam  mondani,  — 
mentegetőzött  az  öreg  asszonyság,  —  csak  a  régi 
időkre  gondoltam  és  ráment  a  nyelvem. 

—  Igyekezzél,  hogy  ne  menjen  rá  a  nyelved  a 
régi  időkre  .  . .  Üzlet !  micsoda  sző  I  —  kiáltott  meg- 
vetőleg  Atlasz  úr.  —  Ha  leányunk,  a  grófné,  meg- 
hallaná, mindjárt  elájulna.  Nem  tudsz  elegánsan 
beszélni  ?  Nem  csodálom,  hogy  vőnk,  a  gróf,  min- 
dig ideges  lesz,  ha  a  szalonban,  a  társaság  előtt  meg- 
szólalsz .  .  .  Üzlet !  Bah ! 

—  De  hát  mit  mondjak,  ha  arról  .  .  .  arról  az 
izéről  akarok  szólni  ?  .  .  .  kérdé  az  öreg  asszonyság, 
nem  merve  kiejteni  többé  a  végzetes  szót,  melyről 
férje  az  előbb  oly  kicsinylő  definitiót  adott. 

Atlasz  úr  egy  kissé  zavarba  jött ;  lekapta  fejéről 
bársony  sipkáját,  beletekintett,  ismét  fejérc  tette ;  de 
nem  találta  meg  az  elegánsabb  szót,  melylyel  megbot- 
ránkoztatás  nélkül  lehetne  a  száműzött  üzletet  pótolni. 

—  Legokosabbr.n  teszed,  ha  soha  sem  beszélsz 
üzletről,  —  rivallt  végre  feleségérc.  —  Mi  közünk 
nekünk  az  üzlethez  ?  Mondd  azt :  az  Úristen   meg- 


áldotta  fáradságunkat  —  ez  jól  hangzik  és  a  plébá- 
nos úrnak  is  tetszeni  fog. 

—  így  fogom  mondani, —  felelt  alázatosan  az  öreg 
asszonyság.  —  Te  nagyon  szépen  tudsz  beszélni,  s 
én  szeretném,  ha  mindig  te  tanítanál  engem. 

—  Utánozz  hát  engem, —  viszonzá  Atlasz  úr,  kit 
ismét  egészen  kiengesztelt  nejének  elismerése.  — 
Gondolom,  elég  szépen  tudok  beszélni,  de  még  sem 
olyan  szépen,  mint  fiaim. 

—  Nem  csoda,  ők  már  egészen  uri  nevelésben 
részesültek,  —  monda  az  öreg  hölgy,  újra  éledő 
büszkeséggel.  —  De  az  is  a  te  érdemed,  te  adtad 
hozzá  a  pénzt. 

—  Miért  szerezne  az  ember  pénzt,  ha  nem  gyer- 
mekeire költené? 

—  Ez  már  megint  olyan  mondás,  melyet  arany 
betűkkel  kellene  fölírni, —  monda  Rozália  asszonyság 
könnyes  szemekkel  és  mély  meggyőződéssel.  —  De 
meg  is  áldott  az  Isten,  büszkék  lehetünk  gyerme- 
keinkre. 

—  A  leányunk  grófné,  és  férje,  a  gróf  jószágán 
lakik,  ősi  kastélyban. 

—  Manó  fiúnk  miniszteri  titkár  és  jobb  keze  a 
miniszternek. 

—  Sándor  fiúnk  a  legjobb  gazda  a  megyében,  és 
úgy  tud  lovagolni,  vadászni  és  virtuskodni,  hogy  a 
született  urak  is  megcsodálják. 

—  Szóval  száz  perczentnél  többet  hozott  a  pénz, 
melyet  gyermekeinkbe  fektettünk,  —  fejezé  be  az 
öreg  asszonyság  hálás  tekintettel. 

—  Ne  emlegess  száz  perczentet,  —  monda  Atlasz 


—  Mii  akarsz  ezzel  mondani  f 


Csiky  :   Az   Atlasz-család. 


5-   '»P 


9 

úr  rosszalólag,  —  az  emberek  még  azt  hinnék,  uzso- 
rával szereztem  a  pénzemet. 

—  Hiszen  az  egész  világ  tudja,  hogy  nem  voltál 
uzsorás. 

—  De  azért  mégis  szeretnék  rám  fogni,  ha  lehetne. 
Ha  valaki  közülünk  meggazdagszik,  nagyon  óvatos- 
nak kell  lennie,  mert  az  nagy  bűn  a  szegény  ember 
szemében.  És  azt  hiszik,  azzal  könnyítenek  a  magok 
szegénységén,  ha  rosszat  mondhatnak  a  gazdag  em- 
berről. Ne  emlegess  hát  száz  perczentet,  mert  ha 
valaki  meghallaná,  mindjárt  azt  mondaná :  ahá !  haj- 
danában nagyon  hozzá  szokott  a  száz  perczenthez, 
hogy  most  is  rájár  a  nyelve. 

—  Többé  nem  fogom  emlegetni,  —  monda  az 
öreg  asszonyság  engedelmesen.  —  Meg  fogod  hát 
venni  a  négyes  fogatot  Sándor  neve  napjára  ? 

—  És  a  gőzekét  is,  —  tévé  hozzá  Atlasz  úr.  — 
Miért  ne  szerezzen  az  ember  örömöt  gyermekének, 
ha  annyi  pénze  van,  mint  nekem? 

A  földesúri  kastély  egyik  félreeső  kis  szobájában 
folyt  le  e  nagyfontosságú  tanácskozás,  az  udvarra 
néző  szárnyban,  abban  a  lakosztályban,  melyet  az 
öreg  házaspár  a  maga  külön  használatára  tartott 
fenn.  A  szoba  bútorzata  egyszerű  volt,  még  azon 
időből  való,  mikor  Atlasz  Samu  nem  volt  földesúr 
és  nem  a  saját  kastélyában  lakott.  De  magával  hozta 
ide  is,  jól  érezte  magát  köztök.  Ha  dicsekedni  akart 
régi  ismerősei  előtt,  kik  néha  napján  meglátogatták, 
elvezette  őket  a  kastély  kerti  szárnyába,  az  aranyo- 
zott, kifestett  termekbe,  melyek  fényesen  és  nagyúri 
kényelemmel  voltak  bútorozva  —  a  gyermekek  szá- 


mára.  Itt  lakott  Sándor,  az  igazi  földesúr;  itt  volt  a 
gróf  és  grófné  lakosztálya,  mikor  pénzre  volt  szük- 
ségök  és  meglátogatták  az  öregeket ;  és  itt  pihente 
ki  országos  fáradalmait  a  miniszter  jobb  keze,  mikor 
a  szünidőben  haza  jött  vadászni  és  uraskodni. 

Az  öreg  asszonyság  magas  hátú,  kipárnázott  kar- 
székben ült,  nagy  kendőkbe  burkolva,  széles  főkötő- 
vcl,  mely  alól  nem  látszott  ki  selyem  parókája. 
Tudta,  hogy  ez  a  paróka  nagy  szálka  gyermekeinek 
szemében,  s  kivált  leánya,  a  grófné,  csaknem  gör- 
csöket kap,  ha  megpillantja ;  de  nem  tudott  tőle 
megválni  s  azért  inkább  úgy  kimélte  gyermekeinek 
érzelmeit,  hogy  egészen  eltakarta  és  senkinek  sem 
mutatta,  ámbár  hajdan,  fiatal  asszony  korában,  na- 
gyon büszke  volt  rá.     . 

A  kai-szék  az  ablak  mellett  állt,  honnan  egyene- 
sen az  udvarra  lehetett  látni  és  figyelemmel  kisérni 
a  cselédek  járását-kelését,  a  libatömést,  a  majorság 
etetését  s  más  ily  házi  dolgokat,  melyek  iránt  az 
öreg  asszonyság  nagy  érdeklődéssel  viseltetett,  ha- 
bár gyöngesége  és  köszvényes  lábai  miatt  már  nem 
vehetett  részt  bennök  személyesen,  de  innen  az 
ablakból  legalább  felügyelhetett,  hogy  minden  jó 
rendben  és  a  régi  hagyományoknak  megfelelően 
történjék.  Ennél  az  ablaknál  ült  legszívesebben,  ide 
tolatta  kerekes  karszékét  s  innen  gyönyörködött  a 
szakadatlanul  felhangzó  sipegésben,  kotkodácsolás- 
ban,  kukorékol ásban  és  gágogásban,  melynél  szebb 
madárzenét  soha  életében  nem  isméit.  Ezt  a  gyö- 
nyörűségét csak  az  multa  fölül,  ha  gyermekei  meg- 
látogatták s  beszéltek  neki  mulatságaikról,  örömeik- 


ről,  az  urj  világról  s  az  uri  világban  játszott  fényes 
szerepökről.  Az  öreg  asszonyság  boldog  volt  az 
ablak  mellett,  kényelmes  karszékében,  és  nem  volt 
semmi  más  kívánsága,  mint  gyermekeinek  ragyogása 
és  a  majorság  szaporodása. 

Most  is  itt  ült  az  ablak  mellett,  de  figyelmét  egé- 
szen elvonta  a  libatömésről  az  a  fontos  kérdés, 
melyet  férje  eléje  terjesztett :  mivel  lepjék  meg  Sán- 
dott  neve  napjára  ?  Atlasz  úr  a  karszék  előtt  állt, 
az  asztalhoz  támaszkodva,  s  csak  akkor  változtatta 
helyzetét,  ha  vagy  a  száz  perczent  emlegetése,  vagy 
az  üzlet  szó,  vagy  más  efféle  megfeledkezése  az 
öreg  asszonyságnak,  fölboszantotta,  mikor  néhány 
lépést  tett  a  szobában  s  lekapta  fejéről  bársony  sip- 
káját. Atlasz  úr  könnyen  megharagudott  nejérc,  ha 
nem  volt  vele  megelégedve,  de  épen  olyan  könnyen 
kiengesztelődött,  s  az  efféle  házi  viharok  soha  sem 
tartottak  tovább  egy-két  percznél.  A  névnapi  meg- 
lepetés kérdésében  is  szépen  megegyeztek  s  Atlasz 
úr  a  teljes  összhang  jeléül  épen  megveregette  neje 
vállán  a  nagykendő-csomagot,  a  mi  hosszú  idő  óta  a 
gyöngédség  legmagasabb  kifejezése  volt  köztök  — 
midőn  az  öreg  asszonyság  örömtől  reszkető  kézzel 
az  udvarra  mutatott,  honnan  kocsizörgés,  ostorpatto- 
gás hangzott  föl  és  hangos  gágogás,  melylyel  a  ludak 
szétrebbentek  a  bevágtató  lovak  elől. 

—  Megjött  Sándor !  —  kiáltott  az  öreg  asszony- 
ság, reszketve  és  fölindultán.  —  Ó  hajtja  a  lova- 
kat, olyan  szépen  tud  hajtani,  akár  a  gróf  parádés 
kocsisa.  Most  leugrik  a  bakról  ...  jaj !  majd  meg- 
ijedtem,   azt  hittem,    eltaposta   a   búbos   fehér  tyú- 


kot  ...  de  csak  mellé   ugrott  .  .  .  ügyes   fiú,    min- 
denben ügyes  és  finom. 

—  Hol  van?  —  kérdé  Atlasz  úr,  az  ablakhoz 
lépve. 

—  Ott  ni !  —  kiáltott  lelkesülten  neje  —  most 
oda  dobja  a  gyeplőt  a  kocsisnak  és  a  kastély  felé 
siet.  Milyen  egyenesen  tartja  magát I  Oh  Istenem! 
mily  öröm!  talán  hozzánk  jő? 

—  Előbb  más  ruhát  vesz  és  lemossa  magáról  az 
uti  port,  —  oktatá  nejét  Atlasz  úr,  jóakaró  fenső- 
séggel. 

—  De  lépteket  hallok  a  tornáczon,  —  monda  ide- 
gesen az  öreg  asszonyság,  —  egyenesen  ide  jő ; 
tudja,  hogy  anyjához  az  uti  ruhájában  is  eljöhet. 

Az  ajtó  csakugyan  megnyilt,  de  nem  Sándor  lépett 
a  szobába.  Az  inas  volt,  zsinóros  dolmányban,  hetyke 
bajuszszal  és  bizalmas  tekintettel. 

Köszöntés  nélkül,  a  tisztelet  legcsekélyebb  jele 
nélkül  lépett  Atlasz  úr  mellé  s  úgy  foghegyről  oda 
vetette,  hogy  itt  van  Cserepes  András  a  birkabőrök- 
kel és  kérdezteti,  hogy  mikor  adhatja  át. 

Az  öreg  asszonyság  fejét  csóválta  s  ijedten  és 
szemrehányólag  nézett  férjére. 

—  Ej !  ej !  már  megint?  —  monda  félénken.  — 
Ha  Sándor  megtudná!  Tudod,  mennyire  haragszik 
az  ilyen  alsórendű  .  .  .  izé  .  .  .  Üzletet  akart  mon- 
dani, de  eszébe  jutott  férjének  tilalma,  mely  egy- 
szer mindenkorra  száműzte  szótárából  az  üzletet,  s 
azért  hirtelenében  így  egészítette  ki  gondolatát :  ■ — 
tudod,  mennyire  haragszik  az  ilyen  alsórendű  Isten 
áldásáért. 

—  Hát  mit  tegyek  ?  —  dörmögött  Atlasz  úr  kissé 
zavartan,  mint  a  tetten  ért  rossz  gyerek  —  csak  kell 
a  magam  számára  is  valami  mulatságról  gondoskod- 
nom ? 

Tudod,  hogy  nem  a  nyereségért  teszem ;  néha 
vesztek  is  rajta,  ezek  a  parasztok  ravaszabbak  és 
kitanultabbak,  mint  a  magunk  fajtája ;  de  nekem  ez 
mulatság,  élvezet,  gyönyörűség,  és  nekem  is  szabad 
mulatnom,  ha  már  ennyire  meggazdagodtam. 

—  Ebben  igazad  van ;  de  hiába,  Sándor  megtil" 
totta ;  azt  mondja,  elrontja  tekintélyünket  a  parasz- 
tok előtt,  —  monda  az  öreg  asszonyság,  kinek  szo- 
katlan bátorságot  adott  az,  hogy  fia  nevében  s  mintegy 
az  ő  tekintélyével  beszélt. 

—  Eh !  —  monda  Atlasz  úr  még  mindig  zavartan 
és  feszengve,  —  Sándornak  sem  kell  mindent  tudni, 
a  mi  a  ház  körül  történik;  te  sem  tudtad  volna  meg, 
ha  ez  az  ostoba  János  nem  jön  ide  fecsegni. 

—  Vigyázz,  meghallja, —  suttogott  az  öreg  asszony- 
ság aggódva. 

—  Hát  aztán  ?  Hiszen  ő  csak  egy  inas,  —  felelt 
Atlasz  úr  lenézőleg,  de  azért  mégis  egy  gyors  für- 
késző pillantást  vetett  megvetésének  tárgya  felé,  ki 
az  asztalhoz  támaszkodva,  keresztbe  vetett  lábakkal 
állt  c  beszélgetés  alatt,  közömbös,  részvétlen  arczczal, 
halk&n  fütyörészve  és  fényes  csizmájának  hegyes 
orrára  szegezve  szemét. 

—  Hallja  maga  János,  —  monda  Atlasz  úr  hozzá 
fordulva,  —  menjen  ahhoz  a  Cserepeshez  és  mondja 
meg  neki,  hogy  várjon  a  juhásznál  és  lóduljon  a 
kastélyból  azokkal  a  büdös  birkabőrökkel.  Érti?  És 

ha  magának  máskor  dolga  lesz  velem,  négyszem  közt 
végezze  el,  érti  ? 

—  Értem  no,  hogy  ne  érteném?  —  felelt  nyu- 
godtan János  és  kifordult  a  szobából,  megint  kö- 
szöntés nélkül,  de  egy  bizalmas,  egyetértő  pillantást 
vetve  gazdájára,  kinél  sokkal  többre  tartotta  magát, 
ámbár  kenyerét  ette  és  libériáját  viselte.  Atlasz  úr 
pedig  még  a  régi  időkben  úgy  hozzá  szokott  a  suj- 
tásos cselédek  arisztokratikus  lenézéséhez,  hogy  most 
sem  ütközött  meg  rajta,  mikor  a  saját  cselédjétől 
tapasztalta. 

Alig  zárult  be  az  ajtó  János  mögött  s  alig  hang- 
zottak cl  a  tornáczon  hetyke  lépései.  Atlasz  úr  még 
magához  sem  tért  egészen  zavarából  s  ki  sem  fejt- 
hette álláspontját  felesége  előtt,  ki  ily  véletlenül 
rajtakapta  a  tilos  birkabőr-kereskedésen,  midőn  a 
tornáczon  újra  közeledő  léptek  zaja  hallatszott  s  az 
öreg  asszonyság  sugárzó  arozán  világosan  látszott, 
hogy  megismerte  fia  lépteit. 

Csinos  fiatal  ember  lépett  a  szobába.  Napsütött 
arczán  meglátszott  a  jő  falusi  levegő  pirosító  hatása. 
Bajusza  hegyesre  volt  pödörve,  haját  homlokára 
fésülte,  fekete  körszakálla  göndör  volt  és  fényes. 
Széles  vállán,  domború  mellén,  izmos  tagjain  meg- 
feszült a  szürke  uti  öltöny  ;  mozdulataiban  volt  ugyan 
némi  nehézkesség  és  szögletesség,  de  látszott  az  igye- 
kezet, hogy  délczeg  és  előkelő  akar  lenni,  s  annyi 
bizonyos,  hogy  a  két  öreg  szemében,  kikhez  most 
a  szobába  lépett,  ő  volt  a  férfiúi  szépség,  erő  és 
egészség  eszménye  és  mintaképe. 

Kezet  csókok  anyjának,  aztán  apjának,   s   mielőtt 


ezek  elragadtatásukból  magukhoz  térhettek  volna, 
egy  nagy  papírcsomagot  tett  az  öreg  asszonyság 
ölébe,  tele  a  legfinomabb  czukros  gesztenyével.  Ez 
volt  az  egyetlen  és  legfőbb  nyalánkság,  melyről 
Rozália  asszonyság  már  gyermekkorában  álmodo- 
zott, mely  után  titkon  és  hiába  epedett,  mikor  a 
kezdő  és  törekvő  Atlasz  Samu  fiatal  felesége  volt 
5  a  melyet  csak  késő  öregségében  ért  el,  mikor  már 
meggazdagodtak  s  megengedhettek  maguknak  efféle 
fényűzést. 

—  Milyen  jó  fiú  vagy  te,  Sándor,  —  kiáltott 
az  öreg  asszonyság  csillogó  szemekkel,  kinyitva  a 
papírcsomagot  s  mohó  gyönyörrel  ízlelve  édes  tar- 
talmát. —  Tudod,  mit  szeretek  és  soha  sem  feled- 
kezel meg  szegény  öreg  anyádról.  Ha  téged  sem 
áld  meg  az  Isten,  akkor  nincs  igazság  az  égben  .  .  . 
Milyen  édes,  milyen  finom !  látszik,  hogy  a  város- 
ban készült  I  soha  életemben  nem  ettem  ilyen  finom- 
ságot. 

Megkinálta  férjét  is,  de  Atlasz  úr  nem  volt  ba- 
rátja az  édességnek ;  jóakaró  mosolylyal  visszatolta 
a  papírcsomagot  s  csak  arra  Intette  feleségét,  hogy 
el  ne  rontsa  megint  gyomrát  a  sok  édességgel,  mint 
az  utolsó  sátoros  ünnepen,  mikor  két  hétig  sínlettc 
a  c^ukros  gesztenye  mértéktelen  élvezetét. 

—  No  Sándor,  —  folytatá  aztán  fiához  fordulva, 
ki  ezalatt  közel  anyjához  az  asztal  szélére  ült,  maga 
alá  húzva  egyik  lábát  s  a  másikat  könnyedén  lóbázva 
a  levegőben,  —  no  fiam,  szerencsével  jártál  a  vá- 
rosban ? 

—  Szerencsével,  —  felelt  Sándor. 

—  Láttad  a  püspököt,  beszéltél  vde?  —  kérdé 
mohón  az  öreg  asszonyság. 

—  Nem. 

—  Micsoda!  —  kiáltott  fellobbanva  Atlasz  úr.  — 
Talán  nem  bocsátott  maga  elé?  Talán  nem  akart  el- 
fogadni? Hat  nem  tudja,  hogy  keresztyén  vagy, 
hogy  patrónus  vagy  és  hogy  te  magad  tartasz  ki 
egy  egész  papot?  Nagyszerű!  És  még  el  sem  akar 
téged  fogadni,  mikor  tisztelegni  mégysz  hozzá? 

—  Azt  szeretném  látni,  hogy  ne  fogadjon  cl, 
mikor  én  bejelentetem  magamat  nála,  —  monda 
Sándor,  úgy  az  asztalra  ütve  öklével,  hogy  édes 
anyja  ijedtében  egyszerre  lenyelt  egy  egész  czukros 
gesztenyét.  —  Mindjárt  felfüggeszteném  a  plébá- 
nosunk fizetését  és  egy  krajczárt  sem  adnék  többet 
a  templomra.  Ezt  meg  is  mondtam  a  püspök  titkár- 
jának, mikor  a  huszár  avval  a  h/rrel  jött,  hogy  a 
püspök  nem  fogadhat  el. 

—  Hát  még  sem  akart  elfogadni !  —  kiáltott 
Atlasz  úr  nagy  méltat! ankodással.  —  Nem  fogadni  el 
egy  Atlasz  Sándort!  Ki  az  a  püspök,  mi  az  a 
püspök?  A  püspök  is  csak  olyan  pap,  mint  a  többi, 
csakhogy  több  pénze  van  és  vörös  ruhában  jár. 
Nagyszerű ! 

—  Nem  fogadhatott  cl,  mert  nagy  beteg,  — 
monda  Sándor  csillapítói ag. 

—  Ez  már  más,  —  jcgyzé  meg  Atlasz  úr  meg- 
nyugodva. —  Miért  nem  mondtad  ezt  mindjárt? 

—  Szegény  püspök !  —  monda  részvéttel  az  öreg 
asszonyság.  —  Mi  baja  van  ? 

—  Valami   nagy  és  veszedelmes  nyavalya  bánt- 

hatja,  mert  a  püspöki  titkár  nagyokat  sóhajtott  és 
fölforgatta  szemeit.  Különben  igen  szépen  és  udva- 
riasan, lehet  mondani,  alázatosan  beszélt  velem.  Azt 
mondta,  hogy :  ő  excellentiája  véghetetlenül  saj- 
nálja és  ezer  bocsánatot  kér,  hogy  személyesen  nem 
fogadhatja  el  nagyságodat  .  .  . 

—  Kedves  és  finom  ember  ez  a  püspöki  titkár  — 
szólt  közbe  Atlasz  úr  elégedetten. 

—  Selyem  reverendát  és  lakkczipőt  visel,  —  egé- 
szíté  ki  Sándor  a  személyleírást.  —  Azt  mondta 
hát,  hogy  ő  excellentiája  ezer  bocsánatot  kér,  de 
betegsége  miatt  nem  lehet  hozzám  szerencséje  s 
majd  a  püspöki  helyettes,  a  nagyprépost  fogja  el- 
intézni ügyemet.  Maga  a  titkár  vezetett  hozzá. 

—  A  nagyprépost  is  főpap?  —  kérdé  Atlasz  úr. 

—  Mindjárt  a  püspök  után  következik ;  de  neki 
csak  a  gombjai  vörösek,    nem  az  egész  reverendája. 

—  Ez  is  nagyon  szép  viselet,  —  jegyzé  meg  az 
öreg  asszonyság. 

—  Mennyi  jövedelme  van  ?  - —  kérdé  Atlasz   úr. 

—  Azt  mondják,  fölmegy  vagy  huszonnégyezer 
forintra. 

—  Finom  úr  lehet.  És  hogy  fogadott  téged? 

—  A  lehető  legnagyobb  tisztelettel.  Kezet  fog- 
tunk és  egymás  mellé  ültünk  a  pamlagra.  A  nagy- 
prépost engem  nagyságos  úrnak  szólított,  én  őt 
méltóságos  úrnak ;  a  titkár  már  előre  figyelmezte- 
tett, hogy  meg  kell  méltóságozni,  mert  czímzctcs 
püspök. 

—  Nagyszerűi  És  kezet  fogott  veled? 

-    Meghiszem  azt.  Mikor  elmondtam  neki,  hogy 

a  templomunkat  újra  ép/ttetcm  és  egy  szép  nagy 
oltárképet  festetek,  megfogta  mind  a  két  kezével 
a  kezemet  és  el  sem  bocsátotta  többé.  Azt  mondta, 
hogy  példát  adok  a  többi  kegyuraknak  és  az  Isten 
meg  fog  áldani  nagylelkűségemért. 

—  Művelt  ember  a  nagyprépost  úr,  —  íegyzé 
meg  az  öreg  asszonyság  megindultan  és  könnyes 
szemekkel. 

—  Azután  elmondtam  neki,  hogy  a  templom 
helyreállítását  nemsokára  befejezzük ;  az  oltárkép 
is  elkészült,  és  szeretném  a  templomot  a  búcsúkor, 
Sándor  napján  fölszenteltetni,  mert  az  oltárkép  is 
szent  Sándort  ábrázolja  .  .  . 

—  Volt  szent  Sándor?  —  kérdé  Atlasz  úr  büszkén. 

—  Több  is,  a  mint  a  papunk  mondja.  Az  egyik 
püspök,  a  másik  pápa. 

—  A  mienk  legyen  a  pápa,  —  monda  Atlasz  úr 
elégedetten.  —  Ez  nagyobb  úr.  És  mit  felelt  a 
nagyprépost  ?  Kérdezte,  mennyibe  került  a  templom 
és  a  kép  ? 

—  Nem  kérdezte,  de  én  megmondtam.  Megszo- 
rította a  kezemet,  s  ismét  azt  állította,  hogy  az  Isten 
meg  fog  áldani.  Ekkor  előadtam  kérésemet,  hogy 
szeretném,  ha  a  templomszentel ésrc  ő  maga  jönne 
el  hozzánk  és  vendégünk  lenne.  Nagyon  megtisz- 
telve érezte  magát  és  bizonyosan  eljött  volna,  de 
agg  kora  és  hivatalos  teendőinek  halmaza  nem  en- 
gedi, hogy  eltávozzék  hazulról ;  hanem  megigértc, 
hogy  egy  kanonok  minden  esetre  el  fog  hozzánk 
jönni  e  nagy  ünnepre. 

—  E?  is  nagy  pap  ?  —  kérdé  Atlasz  lír. 

—  A  derekán  és  a  nyakán  vörös  a  ruhája  és 
nagyságos  úrnak  szólítják.  Az,  a  ki  hozzánk  fog 
jönni  — ■  mert  többen  vannak  —  még  püspöksüveget 
is  viselhet. 

—  A  vörös  selyem  bútoros  szobába  fogjuk  szál- 
lásolni, —  monda  Atlasz  úr  elégedetten.  —  Ugy 
látszik,  ezt  a  színt  legjobban  szeretik  a  papok. 
Ebédre  franczia  pezsgőt  iszunk.  Hát  aztán  mi 
történt  ? 

—  A  nagyprépost  meghívott  ebedre. 

—  Hallod  asszony?  —  kiáltott  Atlasz  úr,  büsz- 
kén neje  felé  fordulva.  —  Sándor  a  nagyprépostnál 
ebédelt. 

—  Hány  tál  étel  volt  ?  —  kérdé  az  öreg  asszony- 
ság ragyogó  tekintettel. 

—  Nem  olvastam  meg,  de  nagyon  sok  volt,  — 
felelt  Sándor.  —  A  nagyprépost  ebéd  alatt  toastot 
mondott  rám  és  mindnyájan  kocczintottak  velem. 

—  Franczia  pezsgővel  ?  —  kérdé  Atlasz  úr  el- 
ragadtatva. 

—  Nem  volt  pezsgő. 

—  Nálunk  lesz,  franczia,  —  monda  Atlasz  úr 
büszkén.  —  Kár,  hogy  az  öreg  nagyprépost  nem 
jöhet  ki ;  de  egy  kanonok,  az  is  csak  valami.  Az 
egész  környék  uri  családjait  meghívjuk.  Szép  nap 
lesz,  szép  ünnep. 

—  A  legszebb  ünnep  a  világon,  —  tcvé  hozzá  az 
öreg  asszonyság,  ~  Sándor  nevenapja. 

—  Ugy  ám,  Sándor  nevenapaj,  —  folytatá  Atlasz 
úr,  egyetértő  kacsintást  vetve  feleségére.  —  És  Sán- 
dor i}cm  is  tudja,  mi  vár  reá  ezen  a  napon. 


—  Nagy  meglepetések  —  monda  mosolyogva  az 
öreg  asszonyság. 

—  Csitt !  ki  ne  fecsegd  előre !  —  kiáltott  jó- 
kedvűen Atlasz  úr.  —  Akkor  már  nem  lesz  meg- 
lepetés a  meglepetés.  Minek  teszed  kiváncsivá  ezt  a 
fiút?  Nézd,  már  most  is  olyan  kiváncsi,  hogy  utoljára 
is  el  kell  neki  árulnunk  az  egész  meglepetést. 

—  Nem  vagyok  én  kiváncsi  egy  cseppet  sem,  — 
monda  Sándor,  kissé  izgatottan,  s  helyet  cserélte- 
tett lábaival,  azt  lógatva  le,  melyet  előbb  maga  alá 
húzott,  s  a  másikat  rakva  föl  az  asztalra.  —  Nem 
vagyok  én  kiváncsi,  mert  úgy  is  tudom,  hogy  ti  sze- 
rettek engem  s  azt  fogjátok  nevem  napjára  adni, 
a  mi  legboldogabbá  tesz. 

—  Jól  ismersz  minket,  —  monda  Atlasz  úr  elé- 
gedetten. —  Azt  adjuk,  a  mi  legboldogabbá  tesz. 
Mondjuk  meg,  hogy  mi  az  ? 

—  Engedjétek  inkább,  hogy  én  mondjam  meg,  — 
szólt  Sándor  izgatottan,  s  most  már  mind  a  két  lábát 
lelógatta. 

—  No  hát  találd  ki,  —  monda  Atlasz  úr  csinta- 
lanul. 

Sándor  egy  ideig  habozott,  fölhúzta,  lebocsátotta 
lábait,  megpödörte  bajuszát,  s  mintha  e  férfias  dísz 
érintése  egyszerre  fölébresztené  egész  bátorságát, 
megemberelte  magát  s  így  szólt : 

—  Meg  akarok  házasodni. 

—  Hohó!  —  kiáltott  Atlasz^  úr  —  ez  már  igazán 
meglepetés  a  mi  számunkra. 

—  Már  miért  volna  meglepetés?  —  kérdé  az 
öreg  asszonyság.  - —  Hát  nem  arra  való  a  fiatal  em- 

bcr,  hogy  megházasodjék?  Hát  ellehet  sokáig  ily 
nagy  gazdaság  asszony  nélkül  ?  Hát  nem  a  napok- 
ban is  arról  beszélgettünk,  hogy  Sándor  számára 
ma-holnap  egy  jó  pártit  kell  keresnünk  ? 

—  Ez  épen  a  bökkenő,  — ^  monda  Atlasz  úr.  — 
Jó  pártit  keresni ! 

— -  No  hát  Sándor  talált  már  magának,  —  monda 
az  öreg  asszonyság  felbuzdulva,  mint  mindig,  ha  fia 
érdeke  forgott  szóban,  —  és  így  legalább  megkimélt 
minket  a  fáradságtól. 

- —  Hiszen,  ha  jó  a  párti  és  megfelel  a  mi  igé- 
nycinknek, akkor  semmi  kifogásom  sincs  ellene. 

—  Sándornak  sokkal  több  esze  van,  hogysem 
olyan  leányra  vesse  szemét,  a  ki  nem  hozzánk 
való. 

—  Én  is  azt  hiszem,  —  monda  Atlasz  úr  meg- 
nyugodva. —  De  hát  miért  nem  szól  ?  Miért  nem 
mondja  meg  a  leány  nevét?  Itt  ül  az  asztalon  és 
lógázza  a  lábát  és  hagyja,  hogy  mi  a  fejünket  tör- 
jük az  ő  választottja  fölött. 

■ —  Hogy  szólna,  mikor  nem  engeded  szóhoz 
jutni  ?  —  viszonzá  az  öreg  asszonyság. 

—  No  hát  engedem  szóhoz  jutni,  —  felelt  Atlasz 
úr,  nadrágzsebébe  dugva  kezeit  és  háttal  az  asztal- 
hoz támaszkodva.  —  Mi  ugyan  más  meglepetést 
készítettünk  neved  napjára,  de  ha  neked  egy  feleség 
a  legkedvesebb  névnapi  meglepetés,  azt  is  megszer- 
zem, elég  pénzem  van  rá.  Halljuk  hát  a  nevét! 

—  Boglár  Klára,  —  felelt  Sándor  lassan,  vontatva 
éa  lesütve  szemet  apja  előtt.  De  mintha  e  név  ki- 
ejtése egyszerre  visszaadta  volna  bátorságát,  hirtelen 

fölkapta  fejét,  leugrott  az  asztalról  s  újra  hangosan, 
csaknem  dac^osan  ismctlé :  —  Boglár  Klára  és  senki 
más  ezen  a  világon ! 

Az  öreg  Atlasz  füléhez  tartotta  tenyerét,  előre 
nyújtotta  a  nyakát  s  mintha  nem  bíznék  hallásának 
helyességében,  fölszól ítá  Sándort,  mondja  ki  még 
egyszer  a  leány  nevét,  de  jó  hangosan  mondja,  mert 
úgy  látszik,  mintha  a  füle  csengett  volna  s  nem 
hallana  elég  tisztán. 

Boglár  Klára,  —  ismétlé  Sándor  harmadszor, 
apja  kivánsága  szerint  oly  hangosan,  hogy  az  öreg 
úr  hirtelen  befogta  mind  a  két  fülét. 

—  Hallom,  hallom !  —  monda  fejét  csóválva  é$ 
feleségére  tekintve,  kinek  arczán  rémület  és  szomo- 
rúság látszott,  —  hallom,  de  nem  tudok  hinni  « 
fülemnek.  Vagy  talán  van  több  Boglár-család  a  vilá- 
gon s  mi  nem  ismerjük  az  igazit? 

—  Ismeritek,  —  felelt  Sándor. 

- —  Hát  ez  az?  —  kiáltott  Atlasz  úr  nagy  méltat- 
lankodással.  —  Szépen  vagyunk!  Mi  itt  törjük 
a  fejünket,  micsoda  meglepetést  szerezzünk  nc- 
vednapjára,  és  te  csinálsz  nekünk  olyan  meglepe- 
tést, hogy  majd  megüt  tőle  a  guta.  Boglár  Klára ! 
Bah ! 

—  De  hát  mi  kifogásod  van  ellene?  —  kérdé 
Sándor. 

—  Mi  kifogásom  van  ellene?  Ez  aztán  a  kér- 
dés! Hallod-e  asszony,  azt  kérdi,  mi  kifogásom  van 
ellene?  Mintha  csak  nekem  volna  kifogásom  !  Mintha 
te  egészen  jónak,  helyesnek,  bölcsnek,  hasznosnak 
tartanád  ezt  a  házasságot !  Szólj   hát  már   no,  vagy 

fiad  mindjárt  ide  hozza  Boglár  Klára  kisasszonyt  és 
oda  ülteti  az  öledbe. 

—  Szólj,  anyám,  —  monda  Sándor,  szintén  az 
öreg  asszonysághoz  fordulva,  —  te  is  rosszalod  vá- 
lasztásomat? 

—  Istenem,  Istenem !  —  siránkozott  az  öreg 
asszonyság,  - —  hogy  nekem  esik  ez  a  két  hatalmas 
férfi,  mintha  rászorulnának  az  én  tanácsomra ! 

—  Ez  nem  felelet,  —  monda  Atlasz  úr  mogorván. 

—  Hiszen,  ha  az  igazat  meg  kell  mondanom,  és 
ha  Sándor  nem  haragszik  meg,  —  folytatá  az  öreg 
asszonyság  vékony,  csaknem  csiripelő  hangon,  — 
hát  annyi  bizonyos,  hogy  én  ezt  a  leányt  nem  tar- 
tom Sándorhoz  valónak,  és  nekem  nagyon  fáj,  igen, 
én  nagyon  szomorú  vagyok,  hogy  épen  őt  választotta. 

—  Tessék !  magától  mondja,  nem  én  tanítottam 
rá!  — kiáltott  Atlasz  úr  diadalmasan.  —  Még  anyád 
is,  a  ki  jobban  fél  tőled,  mint  tőlem,  a  ki  nem  is 
tud  gondolkozni  a  te  fejed  nélkül,  még  ő  is  ellene 
van  e  házasságnak.  Mit  akarsz  többet? 

—  Azt  akarom,  hogy  mondjátok  meg  tisztán  és 
határozottan,  mi  kifogástok  van  ellene? 

—  Beszélek  hát  tisztán  és  határozottan,  —  monda 
Atlasz  úr.  —  Az  a  kifogásom  van  ellene,  hogy  koldus. 

—  Miért  nem  volt  ez  a  kifogásod  akkor,  mikor 
Szádváry  elvette  nénémet?  Az  is  koldus  volt. 

—  Nagyszerű !  —  kiáltott  Atlasz  úr,  a  legőszin- 
tébb bámulattal  csapva  össze  tenyereit,  —  még  azt 
kérdi,  miért  nem  volt  kifogásom  Szádváry  ellen? 
Azért,  mert  Szádváry  egy  gróf  és  a  leányomat  grőf- 
névá  tette.  Ez   nagy   dolog,    ezért   lehet   sok   pénzt 

adni,  a  mi  nem  pazarlás,  hanem  bölcs  befektetés. 
De  micsoda  a  te  Boglár  Klárád?  Az  apja  még  nem 
is  gentry,  nem  is  nemesember,  hanem  egy  vén  kor- 
hely, a  ki  mindig  a  mások  pénzén  játszotta  a  gaval- 
lért. 

—  Nem  az  apját  akarom  én  elvenni,  hanem  a 
leányt. 

—  Ez  egy  rossz  viccz,  a  mit  én  már  százszor 
hallottam,  de  most  nem  nevetek  rajta.  Nem  az  apját 
akarod  elvenni  ?  De  bizony  azt  is  el  fogod  venni. 
Azt  hiszed,  a  leánya  elhagyja  az  apját?  Neked  kell 
eltartanod  őt  is,  s  a  mint  ismerem  a  vén  ganefet, 
többe  fog  kerülni,  mint  egy  asszony. 

—  Atyám,  ne  feledkezzél  meg  magadról,  —  szólt 
Sándor  fölpattanva. 

—  Csak  úgy  véletlenül  szaladt  ki  a  számon  az  a 
ganef  szó,  —  mentegetőzött  Atlasz  úr  megszégye- 
nülve. —  Tudod,  hogy  nem  szoktam  ilyen  közön- 
séges szavakat  használni,  de  most  fel  voltam  hevülve 
és  nem  tudtam,  mit  mondok.  Te  vagy  az  oka,  minek 
bosszantottál  úgy  fel  azzal  a  Boglár  Klárával  ?  — 
folytatá  ismét  beledolgozva  magát  előbbi  haragos 
hangulatába,  melyből  egy  pillanatra  kivette  megszé- 
gyenül ése  és  mentegetőzése. 

De  Sándor  sem  hagyta  magát.  Észrevette  a  pilla- 
natra födetlenül  hagyott  gyönge  oldalt  s  igyekezett 
azon  ellenfeléhez  férkőzni. 

—  Akárhogy  föl  van  valaki  hevülve,  ha  uri  em- 
ber és  a  művelt  osztályhoz  tartozik,  soha  sem  hasz- 
nálhat oly  szavakat,  melyek  ki  vannak  zárva  a  jó 
társaságból.    Mi"-   mondana    a   nagyprépost   vagy   a 


kmonok,  ha  kijönne  hozzánk  s  ilyen  kifejezést  hal- 
lana tőled? 

Atlasz  úrnak  elevenére  tapintott  c  kérdés,  az  öreg 
asszonyságon  meg  hideg  borzadály  futott  végig  e 
szörnyű  lehetőség  puszta  föltevésére  is.  Sándor  érezte 
az  előnyt,  melyet  atyja  pillanatnyi  megfeledkezése 
által  nyert  s  nem  hagyta  kisiklani  keze  közül. 

—  Akármint  gondolkozol  az  öreg  Boglár  Kál- 
mánról —  folytatá  neki  hevülve  —  azt  nem  tagad- 
hatod, hogy  előkelő,  finom,  uri  modora  van  s  helyet 
foglalhat  bármily  társaságban.  Hát  még  a  leánya ! 
Nincs  az  a  grófnő  a  világon,  a  ki  hozzá  mérhető 
volna.  A  néném  már  öt  éve  grófné,  de  azért  mégis 
olyan  Klára  mellett,  mintha  szobaleánya  volna. 

—  Tagadom,  —  monda  vékony,  siránkozó  hangon 
az  öreg  asszonyság. 

—  Nem  látjátok-e  be,  —  folytatá  Sándor,  nem 
véve  figyelembe  anyja  gyönge  tiltakozását,  —  hogy 
ily  összeköttetés  épen  úgy  emelné  családunkat,  mint 
akár  a  magas  rang,  akár  a  nagy  vagyon  ?  Aztán  utol- 
jára is,  én  szeretem  a  leányt  és  boldog  akarok 
lenni. 

—  De  azzal  nem  gondolsz,  hogy  szüléidet  bol- 
dogtalanokká tennéd?  —  nyöszörgött  Atlasz  úr 
panaszos  hangon,  miután  több  sikertelen  kisérletet 
tett  előbbi  haragos  hangulatának  s  elvesztett  tekin- 
télyének visszaszerzésére. 

—  Ha  nem  törődném  a  ti  boldogságtokkal,  akkor 
nem  kérném  beleegyezésteket,  hanem  elvenném  a 
leányt  a  nélkül  is,  —  monda  Sándor  szelidülő  han- 
gon. —  Azt  akarom,  hogy  ti  is  úgy  örüljetek  menye- 

tcknek,  mint   én   a   feleségemnek,  mert   az  én   bol- 
dogságom csak  akkor  lesz  teljes. 

—  Mégis  csak  jó  fiú  ez  a  Sándor,  —  monda  az 
öreg  asszonyság  elérzékenyülve. 

—  Mondd  hát,  anyám,  igaz  lelkedre,  —  folytatá 
Sándor  hirtelen  hozzá  fordulva,  —  nem  tenne  téged 
boldoggá,  ha  boldognak  látnád  fiadat? 

—  Itt  sülyedjek  székestül  a  földbe,  —  felelt  az 
öreg  asszonyság  erélylyel,  —  ha  nem  örülnék  a  te 
boldogságodnak.  De  mikor  tudom,  hogy  az  a  leány 
nem  fog  téged  boldoggá  tenni ! 

—  Miért  nem  ? 

—  Mert  nem  hozzád  való. 

—  Miért  nem  hozzám  való? 

—  Mit  tudom  én  ?  —  nyögött  az  öreg  asszony- 
ság, ismét  visszaesve  siránkozó,  panaszos  hangjába.  — 
Kérdezd  meg  atyádat,  ő  okos  ember,  jobban  meg 
tudja  mondani. 

—  Azért  nem  hozzád  való,  —  vágott  közbe  Atlasz 
úr,  —  mert  nem  illik  a  családunkba.  Mi  a  mi  csalá- 
dunk? egy  emelkedő  család,  melynek  még  mindig 
fölfelé  kell  haladni,  mert  még  messze  van  a  tetőtől. 
Én  megszereztem  a  pénzt,  a  jószágot,  nektek  kell 
csinálni  a  nevet,  az  összeköttetést,  az  állást.  Leányom 
már  grófné,  egyik  fiam  már  előkelő  hivatalnok,  ők 
megtették  a  magukét.  Neked  olyan  pártit  kell  csi- 
nálni, mely  vagy  sok  pénzt  hoz  a  családba,  vagy 
magasrangú  összeköttetést  szerez.  Tudom,  Manó 
bátyád  soha  sem  venne  feleségül  egy  Boglár  Klárát. 

—  Nem  is  adnám  oda  neki,  —  monda  Sándor 
daczosan. 

—  jaj  nekem !  —  kiáltott  Atlasz  úr,  összecsapva 
kezeit,  —  hát  már  semmi  okos  beszed  sem  fog 
rajtad  ? 

—  A  legokosabb  beszéd  az  volna,  ha  így  szól- 
nál :  «Jól  van  fiam,  ha  szereted  Klárát,  vedd  el  és 
fogadd  áldásomat)). 

—  Jaj  nekem !  —  kesergett  Atlasz  úr,  —  még 
áldást  is  adjak?  Hát  az  áldásom  nélkül  nem  ven- 
néd el  ? 

—  Elvenném,  de  boldogtalan  lennék. 

—  Mégis  jó  fiú  ez  a  Sándor,  —  jegyzé  meg  az 
öreg  asszonyság. 

Hiszen  épen  az  a  baj,  hogy  jó  fiú !  —  kiáltott 
elkeseredve  Atlasz  úr.  —  Ha  rossz  fiú  volna,  nem 
bánnám,  akárkit  vesz  el ;  nem  adnék  neki  pénzt, 
aztán  szeretném  látni,  hogy  élne  meg  a  szerelem- 
ből ?  De  ő  jó  fiú,  és  utoljára  is  kénytelen  leszek 
nemcsak  pénzt,  hanem  áldást  is  adni  neki. 

—  Úgy  értsem  ezt,  hogy  beleegyeztek  házassá- 
gomba? -  -  kérdé  örömmel  Sándor. 

—  Úgy  értsed,  hogy  beleegyezünk?  Sehogy  se 
értsed,  —  kiáltott  Atlasz  úr,  erősen  hányódva  a 
meghatottság  és  harag  hullámai  közt.  —  Engedj 
legalább  gondolkozni.  Mi  akartunk  neked  a  neved 
napjára  meglepetést  szerezni,  és  te  leptél  meg  min- 
ket úgy,  hogy  a  fejünk  is  zúg  tőle.  Nem  olyan 
könnyű  itt  hamar  felelni.  Ígérd  meg,  hogy  egy 
hétig  semmit  sem  fogsz  tenni,  egy  hét  múlva  aztán 
megtudod  végleges  határozatunkat.  Nos,  tetszik  az 
alku? 

—  )tt  a  kezem !  —  kiáltott  Sándor  jókedvűen,    s 


hatalmasan  markába  csapott  apjának,  azután  meg- 
ölelte anyját  s  vidám  fütyörészés  mellett  elhagyta  a 
szobát. 

—  Adj  nekem  is  most  abból  a  czukros  geszte- 
nyéből, —  monda  Atlasz  úr  mogorván,  nejéhez  for- 
dulva. —  Ez  a  szerencsétlen  fiú  úgy  megkeserítette 
a  szám  ízét,  hogy  szükségem  van  egy  kis  édességre. 


(K<pck   a  múltból.) 


Hiába  evett  Atlasz  úr  a  czukros  gesztenyéből, 
keserű  maradt  a  szája  íze,  keserű  a  lelke,  keserűek 
a  gondolatai.  Megpróbálta  a  philosophiát :  elfogadni 
az  elkerülhetetlent  s  a  lehető  legjobb  színben  tün- 
tetni föl  maga  előtt ;  de  a  philosophia  —  mint  min- 
dig —  nagyon  vékony  vígasztal  ásnak  bizonyult  az 
ember  saját  bajában.  Csodálatos,  hogy  ugyanaz  a 
bölcseség,  melylyel  oly  meggyőződéssel  tudunk  vi- 
gasztalni másokat,  mennyire  elveszti  meggyőző  ere- 
jét, mikor  mi  magunk  esünk  hasonló  bajba.  Atlasz 
úr  is  elmondott  magának  mindent,  a  mivel  ilyen 
esetekben  bizonyára  le  tudta  volna  csillapítani  akár- 
mely barátjának  háborgó  lelkét ;  de  most  hiába  biz- 
tatta magát,    hiába  hitette   el    magával,   hogy   meg- 

nyugodott  mindenben,  hogy  utoljára  is  jóra  fordul 
a  dolog;  hiába  erősítette  feleségének,  hogy  az  ilyen 
házasságok  rendesen  a  legjobban  szoktak  kiütni, 
hiába  bizonykolá  az  öreg  asszonyság,  hogy  ő  is 
egészen  megnyugszik  az  Isten  akaratában :  mihelyt 
egymásra  néztek,  világosan  látták  egymás  szemében, 
hogy  magukat  vagy  egymást  akarják  ámítni,  bolon- 
dítni,  megcsalni,  s  utoljára  is  Atlasz  úr  nem  talál- 
ván mást,  a  kire  megharagudjék,  megharagudott  a 
feleségére,  szemére  hányta,  hogy  Sándor  tőle  örö- 
költe ostoba  költői  hajlamait,  és  miután  ekképen 
jól  megkeserítette  és  megríkatta  az  öreg  asszony- 
ságot, megveregette  vállát,  megbocsátott  neki,  s  azt 
mondva,  hogy  gondolkozni  akar,  fogta  kalapját  és 
kiment  a  mezőre. 

Cserepes  András  hiába  várt  a  juhásznál  birka- 
bőreivel. Atlasz  úrnak  eszébe  sem  jutott,  hogy  oda 
rendelte.  Nincs  most  idő  mulatságra,  szórakozásra. 
Egész  életének  munkája,  családjának  sorsa,  jövője, 
emelkedése  vagy  hanyatlása,  dicsősége  vagy  meg- 
aláztatása van  most  kérdésben.  Erről  kell  gondol- 
koznia, csak  össze  tudná  fogni  szertc-szét  kalandozó 
gondolatait,  hogy  mindnyáját  egy  pontra  irányoz- 
hassa. Mélyen  szemébe  vágja  kalapját,  úgy  hogy 
feje  búbján  kilátszik  alóla  fekete  bársony  sipkája,  s 
nagy  léptekkel  halad  tova  a  búzaföldek  közt,  a  kes- 
keny csapáson,  nem  törődve  azzal,  hogy  az  áldott 
ragaszkodó  föld  mindegyre  nagyobb  mennyiségben 
tapad  csizmájához  és  lassanként  egész  bocskorra 
alakul  rajta. 

JK  mezőn   dolgozó   munkások   megállnak,    a   miJlt 

gazdájukat  elhaladni   látják  a  távolban.  Megállanak, 
pipára  gyújtanak  és  tanakodnak  egymás  közt. 

—  Ahun  megy  az  Atlacz  zsidó,  —  mondja  az 
egyik. 

—  Vájjon  micsoda  hunczutságon  töri  a  fejét  ?  — 
teszi  hozzá  a  másik. 

Nemsokára  előttük  viszi  el  Atlasz  urat  a  kanyargó 
ösvény ;  a  munkások  gyorsan  dolgozni  kezdenek, 
nehogy  henye  beszélgetésben  lássa  őket  a  földesúr. 
Félvállról  köszöntik,  a  mint  elhalad  előttük,  aztán 
folytatják  a  munkát  és  megjegyzéseiket,  melyek  épen 
oly  arisztokratikus  lenézésről  tanúskodnak,  mint  azok, 
a  milyeneket  előbb  hallattak. 

Atlasz  úr  nem  látja  munkásait,  nem  hallja  meg- 
jegyzéseiket. Megy  tovább  a  maga  útján  és  gondol- 
kozni akar.  Nagy  erőfeszítéseket  tesz,  hogy  szeme 
elé  állítsa  a  szőnyegen  forgó  legfontosabb  kérdést, 
fia  házasságát,  és  hogy  reá  központosítsa  minden 
gondolatát ;  de  ezek  a  gondolatok  minduntalan  szana- 
szét szaladnak,  keresztül-kasul  kalandoznak  a  múlt 
idők  letarolt  mezején,  s  a  mint  elfáradtan  vissza- 
érkeznek, más-más  emléket,  más-más  képet  czipcl- 
nek  magukkal,  oda  állítják  Atlasz  úr  szeme  elé, 
elszórakoztatják,  szétszakítják  figyelmét  s  nem  enge- 
dik nyugodtan  és  rendszeresen  gondolkozni. 

Íme  most  tér  vissza  pihegve  egyik  a  szökevény 
gondolatok  közül.  Nagyon  messzire  járhatott,  hogy 
így  elfáradt.  A  legrégibb  múltba  futott  vissza  s 
onnan  hozta  magával  azt  az  alakot,  melyet  most 
urának  szeme  elé  állít.  Olyan  régi  időből  való  alak, 
hogy   Atlasz    úy    csal$nem    egészen    megfeledkezett 


róla,  de  mihelyt  meglátja,  rögtön  ráismer.  Vékony, 
nyurga  legény,  állán  még  alig  ütött  ki  a  férfiasság 
pelyhe,  de  annál  gazdagabb  két  fényes  fekete  fürt 
göndörödik  lefelé  két  füle  mellett.  Bokáig  érő  bő 
kabátja  meglehetősen  viseltes,  de  látszik  rajta,  hogy 
kínos  gondossággal  van  kikefélve.  Nagy  ünnepe  van 
a  legénynek,  s  azt  úgy  üli  meg,  hogy  tiszta  ruhát 
vesz  és  kikeféli  a  kabútját,  a  mire  a  közönséges  napo- 
kon nem  igen  jut  ideje.  Menyegzőjét  tartja,  azzal  a 
kis  leánynyal,  kinek  most  vágják  le  szép  barna  für- 
téit s  a  ki  gyermekes  örömmel  szemlélgeti  a  tükör- 
ben selyem  parókáját.  Olyan  gyermekek  mind  a 
ketten,  hogy  tegnap  még  a  bolt  lépcsőjén  játszottak 
kavicsokkal  s  ma  már  férj  és  feleség.  A  gyermekek 
neki  mennek  az  élet  nehéz  harcsának,  s  bátran,  ki- 
tartóan, türelemmel  törnek  maguknak  utat  a  sűrű 
vadonban.  Fönn  a  mármarosi  hegyek  közt,  kis  falu- 
ban, szegényes  boltban  teszik  meg  az  első  lépést  az 
úton,  melynek  magasra,  nagyon  magasra  kell  vezet- 
nie. Mert  az  alázatos  legényke  lelkében  erős  becs- 
vágy lakik,  s  mialatt  hallgatva  nyeli  részeg  rusz- 
nyák parasztok  durva  tréfáit  és  hízelegve  kinálja 
fitymáló  parasztlyányoknak  selyem  pántlikáját  és 
pirosítóját :  a  jövő  nagyság,  gazdagság,  tisztelet, 
becsülés  csábító  képeit  látja  ábrándos  szeme  az  ala- 
csony bolt  meszeletlen,  víztől  csepegő  falán.  Türe- 
lemmel rakosgatja  egymásra  a  krajozárokat  s  nem 
veszi  számba  a  velük  járó  lábrúgásokat  és  oldalba 
döféseket.  Arra  a  nyirkos  falra  láthatatlan  tündér- 
kézzel föl  van  írva,  hogy  a  krajczárokból  forintok, 
százak,  ezrek,  milliók  lesznek,  s  akkor  majd   megjő 


T^ctgy  leplekkel  halad  lova  a  búzaföldek  k^zt. 

a  tisztelet  is,  mely  után  oly  epedve  szomjúhozik 
lelke.  Mert  hallgat  ugyan,  és  nem  lázad  föl,  sőt 
nem  is  mutatja,  hogy  fáj  neki  a  lenézés,  a  meg- 
vetés, a  méltatlanság,  a  bántalmazás,  de  azért  szíve 
rejtekében  mélyen  érez  minden  legyintést,  s  aláza- 
tosan lehajtott  arcza  sokszor  kipirul  és  zsebébe 
dugott  keze  gyakran  ökölre  szorul.  Csakhogy  a  kik 
lenézik  és  bántják,  azoktól  van  a  nyeresége,  és  az 
a  világ  rendje,  hogy  mentől  több  lesz  a  nyeresége, 
annál  kevesebbet  fog  majd  szenvedni. 

Ezzel  a  szebb  jövővel  biztatja  magát  és  feleségét, 
mikor  a  csúf  és  nehéz  napi  munka  után  együtt  ülnek 
a  hátulsó  boltban  s  szépen  megosztoznak  egy  fej 
vöröshagymán  és  egy  karaj  kenyerén.  Ezzel  némítja 
el  feleségét,  mikor  gyerekes  nyafogással  nógatja, 
hogy  pihenjen  egy  kissé  vacsora  után  s  ne  rontsa 
szemét  a  pislogó  faggyúgyertyánál  a  sok  írással  és 
olvasással.  Nem  lehet,  nem  szabad  pihenni  sem  éjjel, 
sem  nappal.  Nappal  pénzt  keresni,  éjjel  tanulni, 
műveltséget,  tudományt  szerezni  —  ez  az  ember 
kötelessége,  a  ki  azt  akarja,  hogy  ne  törölhesse 
mindenki  hozzá  a  csizmáját,  és  kalapot  emeljen,  aki 
megszólítja.  A  tiszteletet  nem  adják  ingyen,  s  ki  az 
út  elején  pihenni  ül,  soha  sem  jut  föl  a  hegy  tetejére. 

Atlasz  úr  már  másodszor  teszi  meg  az  utat  mun- 
kásai előtt.  Azt  hiszik,  őket  lesi,  pihenésüket  irigyli 
s  kettőzött  erővel  dolgoznak,  szidva  a  zsidót,  a  ki 
utolsó  verejtékcsöppjét  kifacsarja  a  szegény  mun- 
kásnak. Pedig  Atlasz  úr  nem  is  látja  őket,  nem  is 
a  maga  földjén  jár.  Lelke  még  a  múlt  időkben 
kalandozik,   szeme  csak  a  rég  letűnt  alakokat  látja. 

Ctiky:  Ar  AtlaM-csalid.  % 

Abban,  a  melyet  most  hajt  eléje  száguldozó  kép- 
zelete, alig  ismer  a  pelyhetlen  állú  nyurga  legény- 
kére, ki  már  eltűnt  szeme  elől.  Most  ez  foglalta  el 
helyét.  Ha  nem  tudná  bizonyosan,  hogy  mind  a 
kettő  ugyanaz,  nem  merné  ráfogni.  De  bizonyosan 
tudja.  Sok  idő,  sok  munka,  sok  szenvedés,  sok  nye- 
reség, sok  változás  van  a  kettő  között,  azért  külön- 
böznek annyira  egymástól.  Nagy  utat  tett,  hosszú 
állomásokat  tartott  a  legény,  míg  a  mármarosi  he- 
gyek közül  ide  jutott  a  Tisza  partjára.  És  a  mint 
éjszakról  délnek  haladt,  úgy  hagyogatta  el  régi  ru- 
háit, régi  szokásait,  és  úgy  igyekezett  a  többi  em- 
berhez hasonlítni,  hogy  vele  is  úgy  bánjanak,  mint 
a  többi  emberrel.  Olyan  ruhát  visel,  mint  a  többiek ; 
haját  úgy  fésüli,  bajuszát  úgy  pödri,  mint  a  többiek, 
úgy  él,  úgy  érez,  úgy  gondolkozik,  úgy  beszél,  sőt 
olyan  czifrán  káromkodik,  mint  a  többiek.  És  mégis 
marad  valami  láthatatlan  vonal,  mely  elválasztja  őt  a 
többitől  s  nem  engedi,  hogy  maguk  közül  valónak 
tartsák.  Az  Isten  megáldotta  fáradságát,  nagy  föld- 
birtokot tart  haszonbérben,  pénze  szaporodik,  jóléte 
növekszik,  és  az  a  tisztelet,  melyért  lelke  szomjú- 
hozik, csak  nem  akar  megjönni.  Ha  be  is  fogadják 
a  társaságokba,  ha  illedelmesen  is  beszélnek  vele 
azok,  a  kik  pénzére  szorultak,  ha  kalapot  emelnek 
is  előtte  azok,  a  kiket  fizet:  érzi,  hogy  hiányzik 
valami,  a  mit  nem  pótol  a  pénz,  és  hogy  nem  veszik 
egész  emberszámba.  Bizonyosan  nem  elég  gazdag 
még,  gondolja  magában ;  többet  kell  dolgozni,  töb- 
bet kell  szerezni,  és  dolgozik,  szerez,  messze  földön 
híre  megy  gazdagságának,  mindegyre  többen  van- 


35 

nak,  a  kik  rászorulnak,  több  kéz  nyúl  feléje,  több 
arcz  mosolyog  rá :  és  mégis,  nem  tehet  róla,  a  kéz- 
szorításban érzi  a  leereszkedést,  a  mosolyban  észre- 
veszi a  gúnyt,  és  tudja,  hogy  a  mit  adnak,  kegye- 
lemből adják  s  nincs  joga  hozzá. 

«Majd  ha  még  több  pénzem  lesz,  ha  millióim 
lesznek,  ha  nem  bérlő,  hanem  földesúr  leszek», 
biztatja  feleségét,  a  ki  már  harmadik  gyermekét 
ápolja  s  nagyon  meg  volna  elégedve  sorsával,  ha 
nem  búsítaná  férjének  elégedetlensége.  De  így  ő 
is  érzi  a  kielégítetlen  becsvágy  gyötrelmeit  s  azzal 
vigasztalja  férjét,  hogy  a  mit  ők  nem  érhettek  el, 
majd  élvezni  fogják  gyermekeik.  Bizonyára  úgy 
lesz;  ők  szegényen,  egészen  a  legelején  kezdték, 
semmiből  emelkedtek  föl  és  a  régi  szegénység 
szennye  mindig  hagy  rajtuk  valami  nyomot ;  de  a 
gyermekek  már  jólétben  születtek,  urilag  nevelked- 
nek, uri  modort  vesznek  föl,  nincs  köztük  és  szom- 
szédjaik közt  semmi  különbség,  az  ő  sorsuk  egészen 
más  lesz.  Ezentúl  nem  magukat  fogják  tekinteni, 
hanem  a  gyermekek  jövőjét,  s  a  család  emelkedése 
lesz  életük  törekvése.  Vendégük,  a  szomszéd  város 
bölcs  rabbija,  mosolyogva  hallgatja  nagyratörő  álmo- 
dozásaikat s  megjegyzi,  hogy  ebben  az  országban 
mindig  szidni  fogják  a  zsidót;  ha  szegény,  szembe, 
ha  gazdag,  a  háta  mögött. 

A  mezőn  dolgozó  munkások  igazat  adnak  a  bölcs 
rabbinak  s  ugyancsak  szidják  a  zsidó  mivoltát  földes- 
uruknak, a  ki  még  mindig  itt  csatangol  a  mezőn  s 
megakadályozza  munkásait  szokott  délutáni  pihenő- 
jük élvezésében. 

Atlasz  úr  lelke  előtt  új  emlékek,  más  képek  vo- 
nulnak el,  A  haszonbérlőből  földesúr  lett,  beköltö- 
zött a  kastélyba,  délczeg  paripák  vonják  hintóját, 
libériás  cselédsereg  veszi  körül.  Minden  úgy  megy 
nála,  mint  az  igazi  uraknál ;  minden,  azzal  az  egy 
kivétellel,  azzal  a  láthatatlan  vonallal,  melynek  másik 
feléről  az  utolsó  paraszt  is,  saját  cselédje  is  lenézés- 
sel tekint  át  reá.  Most  már  nem  fáj  úgy  lelkének ; 
hozzá  törődött,  bele  öregedett ;  becsvágya  helyet 
változtatott,  gyermekeiben  központosul,  az  ő  fényes 
jövőjükre  törekszik.  Ne  érezzék  soha  azt,  a  mit  6 
szenvedett,  s  érjék  el  mindazt,  a  mit  ő  soha  sem 
tudott  elnyerni.  A  család  emelkedése  életének  czélja, 
s  akármit  mondott  a  bölcs  rabbi  —  a  kit  már  rég 
eltemettek  —  jó  úton  van  feléje.  A  kastély  kitűnő 
nevelőkkel  van  tele,  franczia  és  angol  kisasszonyok- 
kal, zongoramesterekkel,  tánczmesterekkel,  minden- 
nel, a  mit  pénzen  meg  lehet  szerezni.  A  gyermekek 
nevelése  fényesen  sikerül,  modoruk  előkelő,  ízlésük 
finom,  s  úgy  tudnak  költeni,  mint  apjuk  szerezni. 
Nincs  bennük  semmi,  a  mit  megvetőleg  zsidósnak 
szoktak  nevezni  s  a  mivel  őt  annyiszor  letorkolták 
életében.  Leánya  és  nagyobbik  fia  egy  telet  már  a 
fővárosban  töltöttek,  egy  előkelő  nemes  családnál, 
hol  tenger  pénzt  fizetett  érettük ;  részt  vettek  min- 
den bálban,  a  szinházban  páholyba  jártak,  korcsolyáz- 
tak, mulattak,  szerepeltek,  és  senki  sem  tartotta  őket 
zsidóknak.  Kisebbik  fia  még  itthon  maradt,  még  tanul ; 
de  ebből  úgy  látszik,  falusi  úr  lesz,  afféle  gentry; 
nagyon  szereti  a  gazdaságot,  mindig  a  mezőn  jár, 
megkergeti  a  parasztlyányokat,  pompásan  tud  lova- 

golni,  hajtani,  sőt  gyerek  létére  puskát  is  mer  a 
kezébe  venni  s  lelövi  a  verebeket  és  varjúkat,  és 
olyan  erős,  hogy  a  legerősebb  parasztfiüt  is  földhöz 
vágja.  Valóban  nagy  öröme  van  gyermekeiben  s  tcl«» 
jesülve  látja  bennük  álmait. 

Fia  és  leánya  diadalkoszorúkkal  és  ragyogó  em- 
lékekkel terhelten  tértek  vissza  a  fővárosból.  De  a 
nyarat  is  vigalomban  töltik,  a  kastély  selyembútoros 
szobái  uri  vendégektől  hemzsegnek,  a  kik  leánya 
kedvéért  még  Atlasz  úrral  is  kezet  fognak  s  az  öreg 
asszonyság  egészsége  után  kérdezősködnek.  Atlasz 
úr  tudja,  hogy  csak  leányának  köszönheti  e  kitünte- 
tést; de  nem  haragszik,  ellenkezőleg,  büszke  rá  és 
el  van  ragadtatva.  Evelinere  fényes  jövő  vár,  s  általa 
fogja  a  család  a  legnagyobb  ugrást  tenni  a  dicsőség 
útján.  Az  öreg  asszonyság  szigorú  korhol ást  kap,  ha 
néha  feledékenységből  Évának  szólítja  leányát,  mint 
a  régi  időkben.  Atlasz  úrnak  nagy  tervei  vannak 
leányával.  Még  eddig  senkinek  sem  szólt,  de  gyak- 
ran mosolyog  és  elégedetten  dörzsöli  kezeit.  A  szom- 
széd vasúti  állomáshoz  nemrég  egy  fiatal  hivatalnokot 
neveztek  ki  hatszáz  forint  évi  fizetéssel.  Ez  a  fiatal 
hivatalnok  gróf,  még  pedig  szegény  gróf,  különben 
nem  állt  volna  be  vasúti  tisztviselőnek.  Atlasz  úr 
mindent  tud  róla.  Már  a  nagyapja  tönkrejutott  és 
kénytelen  volt  átengedni  hitelezőinek  minden  bir- 
tokát; apja  még  a  régi  grófi  emlékekből  élt,  hol  a 
rokonok,  hol  a  jó  barátok,  hol  az  ország  költségén, 
itt-ott  egy  s  más  hivatalban,  valami  ideiglenes  fog- 
lalkozásban, s  végül  mint  kataszteri  felügyelő  halt 
meg;  de  a  fiát  már  nem  tudta  tovább   segítni   grófi 

neve,  mint  erre  a  kis  vasúti  állomásra.  Atlasz  úr 
azt  is  tudja,  hogy  az  ősi  birtok,  oda  fönn  a  Mátra 
alján,  már  a  harmadik  kézben  van  s  most  Bcrger 
Márk  bankár  tulajdona,  ki  háromszázezer  forintért 
szívesen  túladna  rajta. 

Atlasz  úrnak  nem   nagy   fáradságába   kerül   meg- 
ismei-kedni  az  ifjú  Szádváry  gróffal.  Búzát  ad  föl  a 
vasútra  s  beszélgetést  kezd  a  gróf  úrral,  ki  a  szállító- 
levelet kiállítja  számára.    Igaz,  hogy  a  gróf  úr   csak 
úgy   félvállról    felelget,    de    azért   Atlasz    úr   mégis 
meghívja  másnapra  ebédre.  A  gróf  úr  végig  méri  a 
szürke  kabátot,    a   föltűrt  szürke   nadrágot,    a   sáros 
csizmát,  melyből  nem   néz   ki   valami    jó   ebéd ;   de 
megtudja  az  állomásfőnöktől,   hogy  e  szürke  ruhás 
zsidó   a  vidék  leggazdagabb   földesura   és  leeresz- 
kedő pártfogással  megigéri,  hogy  elmegy  az  ebédre. 
Soha  ilyen  ebédet  nem  ettek  még  a  kastélyban.  Az 
öreg  asszonyságnak  szigorúan  meg  volt  tiltva,  hogy 
belebeszéljen  a  társalgásba,  még  kinálnia   sem   volt 
szabad,  arra  való  a  libériás   inas,    hogy  körülhordja 
a  tálat.  Atlasz  úr  is  föltette   magában,   hogy  lehető 
keveset  fog  beszélni,  nehogy  véletlenül  elárulja  ma- 
gát, s  csak  arra  szorítkozott,   hogy   elmondta,   hány 
hold  föld  a  birtok,  s  figyelmeztette  a  grófot  az  asz- 
tal közepén  álló  nagy  arany  csemegetartóra  és  meg- 
mondta az  árát.  A  fiatal  gróf  egészen  úgy  érezhette 
magát,  mint  a  maga  született  körében.   Eveline  oly 
művelten  csevegett,  kaczagott  és  magázta  őt,  Manó 
úgy  dicsekedett  fővárosi   összeköttetéseivel  és  lova- 
gias ügyeivel,  Sándor  úgy  beszélt  paripákról  és  va- 
dászatokról, hogy  a  fiatal  gróf  egészen  grófi  társa- 

ságba  képzelhette  magát.  Ebéd  után  befogattak  a 
hintóba  s  körülkocsizták  a  birtokot,  megnézték  a 
tanyákat,  a  nyájakat,  a  szérűket  s  Atlasz  úr  ponto- 
san megmondta  értékét  mindennek.  Késő  este  maga 
vitte  haza,  állomására,  a  fiatal  grófot,  s  útközben 
ajánlatot  tett  neki,  hogy  vegye  nőül  leányát  s  ő 
viszont  meg  fogja  venni  számára  háromszázezer 
forintért  ősi  jószágát.  A  fiatal  gróf  először  meg- 
lepetve nézett  rá,  azután  nagyot  kaczagott  s  végre 
hosszasan  elgondolkozott.  Atlasz  úr  reszketve,  ag- 
gódva várta  válaszát,  egész  addig,  míg  az  állomásra 
értek.  A  gróf  úr  ekkor  kiugrott  a  hintóból ;  azt 
mondta,  hogy  ez  oly  fontos  dolog,  melyről  előbb  ki 
kell  kérnie  rokonai  és  barátjai  véleményét  s  majd 
azután  fog  felelni ;  barátságosan  megveregette  Atlasz 
úr  vállát,  aztán  meggondolta  magát,  kezet  nyújtott 
neki,  valósággal  kezet  nyújtott  és  hangos  fütyüléssel 
szobájába  sietett. 

A  múltból  visszaszállingoló  képek  egyre  szapo- 
rodnak, egyre  fényesebbek  lesznek  és  gazdagabb 
színekben  játszanak.  Amott  jön  a  vasúti  szolga  egy 
kis  czédulával  a  gróf  úrtól,  melyben  az  állomásra 
hívja  Atlasz  urat,  egy  héttel  a  nevezetes  ebéd  után. 
Ott  látja  Atlasz  úr  önmagát  a  fiatal  gróf  szobájá- 
ban, kezében  forgatva  kalapját,  lihegő  mellel,  erőm- 
től kipirult  orczával,  mialatt  a  fiatal  főúr  leereszkedő 
nyájassággal  tudtára  adja,  hogy  rokonai,  némi  ellen- 
vetések után,  belenyugodtak  a  házasságba  s  így  ő 
kész  elfogadni  ajánlatát.  Szinte  hallja  a  hangos 
örömrivaigást,  az  elragadtatás  kitöréseit,  melyekkel 
családja  a  nagy  hírt  fogadja :   az  öreg  asszonyságon 

olyan  reszketés  vesz  erőt,  hogy  egész  estig  nem  tér 
magához  és  le  kell  fektetni ;  Manó  rögtön  lóra  ül 
és  az  állomásra  vágtat  a  grófi  sógorhoz,  hogy  meg- 
ölelje és  tegezzé,  és  Eveline  pirulva  megvallja,  hogy 
a  csinos  fiatal  gróf  kezdettől  fogva  megnyerte  tet- 
szését. Mindenki  örül  a  kötendő  frigynek,  még  a 
plébános  úr  is,  a  ki  eddig  nagyon  restelte,  hogy 
parochiájának  zsidó  patrónusa  van  és  még  az  nap 
látogatást  tesz  a  kastélyban,  hogy  a  keresztelés! 
szertartásról  értekezzék.  Azt  tanácsolja,  hogy  ne- 
csak  a  kisasszony,  hanem  az  egész  család  keresz- 
telkedjék ki,  mert  csak  így  lehet  a  grófi  rokonságot 
későbbi  megszégyenítésektől  megkimélni.  Atlasz  úr- 
nak nincs  kifogása,  hogy  mind  a  három  gyermeke 
keresztyén  legyen,  mert  úgy  sincs  már  bennük 
semmi  zsidó  vonás  és  csak  ily  módon  számíthatnak 
az  életben  fényes  jövőre ;  de  ő  és  felesége  már 
öregebbek  és  szeretnének  megmaradni  régi  hitük- 
ben. A  főtisztelendő  úr  előveszi  minden  ékesszólá- 
sát; de  Atlasz  úr  rendületlen  marad;  inkább  meg- 
ígéri, hogy  a  jószágot  Sándor  nevére  iratja,  úgy  is 
neki  szánta,  s  ő  lesz  ezentúl  a  plébánia  patrónusa. 
A  plébános  úr  végre  belenyugszik,  a  mit  annál 
könnyebb  lélekkel  tehet,  mert  mindig  pontosan  meg- 
kapja illetékét,  melyet  a  hajdani  igazhitű  földesúrtól 
rendesen  pör  útján  kellett  behajtania. 

A  mezei  munkások  dühösen  dolgoznak  és  úgy 
káromkodnak,  mint  a  jégeső.  Alig  akarnak  szüne- 
telni egy  kissé,  már  megint  fölbukkan  a  földesúr 
alakja,  a  mint  össze-vissza  csatangol  a  sáros  dűlő- 
utakon.  Most  pillantja  meg  a  legszebb  képet.  Csupa 


sugár,  csupa  mosoly,  a  mit  lát.  A  hetedhét  országra 
szóló  menyegző,  az  aranyos  süvegű  prépost,  a  ki  a 
főúri  párt  összeesketi  és  a  kastélyba  van  szállva,  a 
ragyogó  vendégsereg,  a  hintók  végtelen  sora,  a  har- 
sogó zene,  az  elmés  felköszöntések,  a  gróf,  az  ő 
veje,  a  grófné,  az  ő  leánya,  a  mátraalji  ősi  kastély, 
a  grófi  unokák,  a  kik  őt  nagyapának  szólítják  s  min- 
őién látogatáskor  pénzt  kérnek  tőle ;  Manó  fényes 
pályája,  kit  a  grófi  sógorság  a  minisztériumba  jutta- 
tott s  kinek  levelei  tele  vannak  sikereivel  és  hódí- 
tásaival, mindez  ragyogó,  gazdag  színekben  emelke- 
dik föl  szeme  előtt,  s  fényes  nappá,  az  Atlasz-család 
emelkedő  napjává  egyesül.  És  most  egyszerre  sötét 
felhő  emelkedik  a  mélységből,  fekete  szárnyai  min- 
dig tovább  és  tovább  nyúlnak,  elérik  a  napot,  elta- 
karják, homály  foglalja  el  a  fény  helyét,  elenyész- 
nek a  mosolygó  viziók,  a  kalandozó  lélek  visszatér 
a  rideg  jelenbe,  szeme  újra  meglátja  a  sarat,  melyet 
lába  tapos.  Atlasz  úr  úgy  érzi,  mintha  fáznék,  szo- 
rosan összegombolja  kabátját,  nagyot  sóhajt  s  lassan 
visszaindul  a  kastély  felé. 

—  Mehetsz  már  atta  zsidaja,  —  dörmögnek  a 
munkások,  —  mikor  már  úgyis  végére  jár  a  nap. 
Majd  fölveti  a  pénze,  s  mégis  ide  jő  a  szegény 
ember  után  leskelődni,  hogy  lehúzhasson  valamit  a 
béréből. 

Atlasz  úrnak  menet  közben  eszébe  jut  valami, 
meggyorsítja  lépteit,  nemsokára  eléri  a  kastélyt,  szo- 
bájába siet  és  Íróasztalához  ül.  Három  levelet  ír, 
nagy  gondolkozással,  verejtékező  fáradsággal.  Nehe- 
zen megy  az  írás,  de  elkészül  vele.  Az  egyik  levél 

Manó  fiának  szól,  a  másik  vejének,  Szádváry  Arthur 
grófnak.  Mindkettőt  tudósítja  a  családját  fenyegető 
veszélyről,  s  kéri  őket,  jöjjenek  azonnal  családi  ta- 
nácskozásra. A  harmadik  levelet  fővárosi  ügyvivő- 
jének küldi,  a  ki  igen  szemfüles  ember  és  minden 
ember  zsebét  és  lelkét  ismeri.  Kimerítő  és  részletes 
tudósítást  kér  tőle  Boglár  Kálmánról,  múltjáról,  jele- 
néről, családi  és  minden  egyéb  viszonyairól.  Lovas 
legénynyel  rögtön  a  legközelebbi  postára  küldi  a 
leveleket,  s  csak  midőn  kezében  tartja  a  nyomtatott 
vcvényeket,  akkor  csillapul  le  egy  kissé  izgatottsága. 


(Boglár  Kálmán  és  leánya.) 


Atlasz  Úr  rövidebb  úton  is  nyerhetett  volna  rész- 
letes fölvilágosítást  Boglár  Kálmán  viszonyairól,  ha 
a  plébánoshoz  fordul,  a  ki  bizonyára  jól  ismeri, 
mert  ő  hozta  ide,  mindennap  találkozik  vele,  sőt 
nem  lehetetlen,  hogy  rokona  is.  Épen  azért  nem 
akart  Atlasz  úr  hozzá  fordulni,  mert  részrehajlástól 
félhetett,  s  neki  teljesen  elfogulatlan,  sőt  a  mennyire 
lehetséges,  kedvezőtlen  felvilágosításra  volt  szüksége. 
Csak  így  remélhette,  hogy  megakadályozza  ezt  a 
házasságot,  melytől  érzelme,  gondolkodása,  becs- 
vágya, egész  lénye  idegenkedve  fordult  el. 

Minek  is  hozta  ide  a  balsors  ezt  a  Boglár  Kál- 
mánt? Útjaik  különben  annyira  eltértek  egymástól, 
oly  különböző  tájakon  vonultak  végig,  oly  ellentétes 
czélok  felé  vezettek,  hogy  rendes  körülmények  közt 
"Soha  sem  találkoztak  volna  egymással.  Minden  baj- 
inak oka  az  egyházi   patrónusság,   melyre  különben 

olyan  büszke  volt.  Annak  köszönheti  ezt  a  zűr- 
zavart, hogy  nagyon  is  összebarátkozott  a  papság- 
gal, s  nemcsak  jótevője  volt,  hanem  tanácsára  is 
hallgatott.  Most  itt  van  ni,  szép  kátyúba  vitte  a 
papi  barátság.  Ha  még  élne  a  bölcs  rabbi,  milyen 
kárörömmel  hajtogatná  a  fejét,  és  mondaná:  úgy 
kell  neked,  vén  Sámuel ! 

A  dolog  így  történt:  a  faluban.  Atlasz  Samu  ura- 
dalmánakszékhelyén és  központján,  a  templom  meg- 
lehetős rozzant  állapotban  volt  és  a  plébános  fölszó- 
lította Atlasz  Sándort,  mint  a  kegyuraság  tulaj- 
donosát, hogy  a  templomot  kötelességéhez  képest 
állíttassa  helyre.  Az  uradalomnak  az  a  része,  mely- 
hez a  kegyuraság  tartozott,  mint  Atlasz  úr  a  keresz- 
telés alkalmával  megigérte,  Sándor  nevére  volt  írva, 
és  a  plébános  állhatatos  következetességgel  figyel- 
mcn^  kívül  hagyta,  hogy  az  egész  uradalmat  még 
mindig  az  öreg  Atlasz  úr  vezeti  s  tulajdonképen  ő 
adja  a  pénzt  neki  is,  templomának  is.  Fölterjesz- 
tését tehát  Sándorhoz  intézte,  Sándor  oda  adta 
apjának  és  mivel  Atlasz  úr  rendkívül  büszke  volt 
arra,  hogy  egy  egész  pap  az  ő  pénzéből  él  és  egy 
egész  egyházat  az  ő  pénze  tart  fönn:  kijelenté 
fiának,  hogy  csak  építtessen,  javíttasson,  festessen 
mindent,  a  mi  szemének-szájának  tetszik,  hadd  lássa 
ez  a  pap,  hogy  igazi  úr  az  ő  patrónusa.  Hozzá  fog- 
tak hát  a  munkához  s  csaknem  egészen  újra  építet- 
ték a  templomot. 

A  plébános  hajdan  főúri  házaknál  nevelősködött, 
s  az  előkelő  modort  és  nagyvilági  szokásokat,  melye- 
ket ott  eltanult,  a  falusi   életbe   is  elhozta  magával. 

Szeretett  a  divat  szerint  öltözködni,  gyakran  tett 
nagyobb  kirándulásokat  a  fővárosba,  otthon  lovakat 
tartott  és  ügyesen  tudott  hajtani,  s  részt  vett  a  va- 
dászatokban, melyeket  a  vidék  urai  rendeztek.  De 
Atlasz  úrral  szemben  szigorúan  föntartotta  állás- 
pontját, s  miután  nem  tudta  megtéríteni,  óvatosan 
került  minden  hivatalos  érintkezést,  mely  kegyúri 
jogainak  s  így  némileg  egyházi  méltóságának  el- 
ismerése lett  volna.  Házát  azonban  gyakran  meg- 
látogatta, eljárt  Sándorral  vadászni  és  akárhányszor 
ebédelt  a  kastélyban,  kivált  mikor  Atlasz  úr  ven- 
dégei előtt  dicsekedni  akart,  hogy  neki  is  van  papja, 
a  ki  mintegy  udvarához  tartozik.  A  plébános  ezt 
nem  tudta  s  leereszkedő,  pártfogó  nyájasság- 
gal viselte  magát  Atlasz  úr  iránt,  kitől  hivatalos 
minőségében  mereven  visszahúzódott  s  pénzét  csak 
úgy  fogadta  el,  ha  Sándor  kezén  keresztül  jutott 
hozzá. 

Ezt  meg  Atlasz  úr  nem  vette  észre,  s  mindkettő 
azt  hitte  magáról,  hogy  a  másikat  pártfogolja  s  le- 
ereszkedik hozzá,  s  e  kölcsönös  pártfogolás  és  le- 
ereszkedés mellett  szépen  megfértek  egymással  s 
mindenki  megkapta  azt,  a  mit  akart, 

A  templom  szépen  fölépült,  új  tetőt  kapott,  tornya 
magasabb  lett,  Atlasz  úr  nem  győzött  dicsekedni 
ismerősei  előtt  s  minden  vendégét  elvitte  a  faluba 
és  megmutatta  neki  a  hatalmas  épületet,  részletesen 
fölszámítva  a  költséget,  melybe  került.  De  falakkal, 
tetővel,  torony  nyal  a  plébános  még  nem  volt  meg- 
elégedve, s  kijelenté  Sándornak,  hogy  mielőtt  a 
templomot   fölszentelnék,  szükséges  lesz   egy   egé- 

szén  új  képet  festetni  a  főoltárra   s   a  régi    apróbb 
képek  is  javításra  szorulnak. 

—  Beszéljen  az  öreggel,  —  monda  Sándor,  — 
bizonyosan  szívesen  megadja  erre  is  a  költséget. 

—  Semmi  közöm  hozzá  hivatalos  minőségem- 
ben, —  felelt  a  plébános.  —  E  költségek  a  kegy- 
urat illetik  s  ezt  csak  önben  ismerem  el. 

—  Jól  van,  majd  beszélek  hát  én  vele,  —  monda 
Sándor,  s  gyorsan  czélba  vett  és  le  is  lőtt  egy  hatal- 
mas nyulat,  mely  épen  akkor  futott  át  a  barázdákon, 
mert  e  hivatalos  értekezés  egy  reggeli  vadászat  alkal- 
mával történt. 

Atlasz  úr  nagyon  megörült  a  nyúlpecsenyének, 
melyet  nagyon  szeretett,  és  semmi  kifogása  sem  volt 
az  ellen,  ha  a  plébános  annyi  képet  festet  templo- 
mába, a  mennyi  csak  belefér.  De  szeretné  kikötni, 
hogy  a  festő  ügyesen  vinné  be  Sándor  arczképét 
az  angyalok  vagy  szentek  közé.  Sándor  azt  felelte, 
hogy  erre  a  dicsőségre  épen  nem  vágyik ;  Atlasz  úr 
hát  nem  ragaszkodott  eszméjéhez,  hanem  azt  mégis 
kikötötte,  hogy  a  fő  szentet  atlasz  ruhában  fessék  a 
képre,  a  mi  finom  czélzás  lenne  arra,  hogy  az  Atlasz- 
család pénzén  készült.  Ezt  végezze  el  a  festővel,  — 
monda  Sándor,  —  ő  tudja  legjobban,  szoktak-e  a 
szentek  atlasz  ruhában  járni ;  a  főkérdés  most  az, 
megadja-e  a  pénzt,  melybe  a  képek  kerülnek? 

—  Akármennyit,  —  felelt  Atlasz  úr  büszkén.  — 
Rendeljétek  meg  mindjárt  a  festőt. 

A  plébánosnak  már  volt  embere  erre  a  czélra. 
Nem  hivatásszerű  festő,  mint  monda ;  inkább  csak 
dilettánsnak  lehet  nevezni,  de  már  számtalan  oltár- 

képet  festett  és  nagyon  jól  eltalálja  a  vallásos  han- 
gulatot, a  mi  a  templomban  többet  ér  minden  művé- 
szetnél. Aztán  abban  a  helyzetben  van,  hogy  hosszabb 
időre  ide  jöhet  s  helyben  végezheti  munkáját,  a  mi 
sokkal  többet  ér,  mintha  a  kész  képet  küldené  Ide, 
annál  inkább,  mert  a  régi  képeket  is  ki  kell  javí- 
tania ;  egy  szóval,  ő  legjobbnak  tartja,  hogy  Boglár 
Kálmánt  bízzák  meg  e  munkával. 

—  Boglár  Kálmán?  —  kérdé  Atlasz  úr,  minden 
nagyobb  felindulás  nélkül  ejtve  ki  először  e  nevet, 
mely  később  oly  végzetessé  vált  reá  nézve.  —  A  fő- 
tisztelendő úr  meg  Boglár  Mihály.  A  festő  úr  talán 
testvére  főtisztelendő  uraságodnak? 

—  Magán  kiváncsiságból  kérdi  ezt,  vagy  keg)'- 
urasági  szempontból  ?  —  viszonzá  a  plébános. 

—  Kiváncsiságból,  vagy  szempontból !  —  monda 
Atlasz  úr  csodálkozva  s  nem  értve  e  jogi  megkülön- 
böztetést. —  Kérdezem,  mert  nem  tudom.  Nagy- 
szerű I 

—  Boglár  nevű  ember  igen  sok  van  a  világon,  — 
monda  a  plébános  Sándorhoz  fordulva  s  ily  módon 
biztosságba  helyezve  álláspontját,  —  a  nélkül,  hogy 
rokonoknak  kellene  lenniök.  Boglár  Kálmán  csak 
névrokonom,  semmi  egyéb.  De  régi  jó  ismerősöm. 
Mikor  Dengeleghy  grófnál  nevelősködtem,  minden- 
napos vendég  volt  a  grófi  kastélyban. 

—  Ha  mindennapos  vendég  volt  a  grófi  kastély- 
ban, az  még  többet  ér,  mintha  volna  a  főtisztelendő 
uraságnak  rokona,  —  monda  Atlasz  úr  mély  meg- 
győződéssel. —  Elfogadjuk  Boglár  Kálmánt  tem- 
plomi festőnek. 

így  került  Boglár  Kálmán  Tisza- Végre,  Atlasz  úr 
székhelyére. 

Nem  jött  egyedül.  Magával  hozta  leányát  is. 
Atlasz  úr  nagylelkűieg  lakást  ajánlott  számukra  a 
kastélyban ;  hadd  lássák  —  mint  a  plébánosnak 
monda  —  hogy  az  Atlasz  kastélyban  is  csak  úgy 
pártolják  a  művészetet,  mint  a  Dengeleghy  gróf- 
nál ;  csak  írja  meg  neki  a  főtisztelendő  uraság,  hogy 
egyenesen  szálljon  a  kastélyba ;  ne  féljen,  jó  szo- 
bát, jó  élelmet  fog  kapni  és  senki  sem  lesz  büszke 
hozzá.  És  ha  a  leányát  magával  hozza,  azt  is  szí- 
vesen látják  és  külön  szobát  adnak  neki,  az  apja 
mellett,  a  kastély  felső  emeletén,  hol  a  vendég- 
szobák vannak. 

Néhány  nap  múlva  sürgöny  érkezett  Atlasz  úrhoz 
Boglár  Kálmán  aláírással,  hogy  küldje  ki  hintóját  az 
állomásra,  a  holnap  déli  vonathoz,  melyen  Boglár 
Kálmán  meg  fog  jönni  leányával. 

—  A  hintómat  ?  Hm !  —  dörmögött  Atlasz  úr 
fejét  csóválva,  mikor  elolvasta  a  sürgönyt.  —  Úgy 
látszik,  a  Dengeleghy  grófok  nagyon  elkényeztették 
a  festő  urat.  Jól  van  !  Az  Atlasz  Samu  sem  kisebb 
gavallér,  mint  a  Dengeleghy  gróf.  Kiküldőm  eléje  a 
hintómat. 

Mikor  másnap  délben  a  hintó  visszaérkezett  a 
vasúti  állomástól.  Atlasz  úr  épen  az  udvaron  volt. 
A  kíváncsiság  tartotta  itt,  tudván,  hogy  a  kocsinak 
nemsokára  vissza  kell  jönnie ;  meg  aztán  mellesleg 
és  hamarjában  egy  kis  dolga  is  akadt  abból  a  fajtá- 
ból, melyet  fia  tudta  nélkül  és  tilalma  ellenére,  titok- 
ban saját  külön  mulatságára  és  szórakozására  szokott 


öreg  kópé,  te  ugyancsak  tnegválaszhltad,  minek  szülessél. 

gyakorolni,  holmi  Cserepes  Andrásokkal  és  birka- 
bőrökkel. Nagyon  belemélyedt  az  alkudozásba,  úgy 
hogy  észre  sem  vette,  mikor  a  hintó  behajtatott  az 
udvarba ;  de  Cserepes  András  figyelmesebb  volt, 
oldalba  lökte  földesurát  és  félbe  szakította  az  alku- 
dozásokat. 

—  Menjen  no,  látja,  hogy  vendégei  gyüttek  a 
hintón.  A  bőröket  megkaphatja,  darabját  huszonöt 
garasával. 

—  Nem  adok  többet  húsz  garasnál,  —  kiáltott 
vissza  Atlasz  úr,  a  hintóhoz  szaladva,  melyből  épen 
akkor  lépett  ki  egy  előkelő  öreges  úr,  kezét  nyújtva 
egy  fiatal  leánynak,  hogy  kisegítse  maga  után  a 
hintóból. 

Atlasz  úr  rendes  szürke  ruhájába  volt  öltözve  s 
föllépése  nem  tett  szemkápráztató  vagy  megdöb- 
bentő benyomást.  Sőt  vendégei  eleinte  észre  sem 
vették.  Az  előkelő  öreges  úr  előbb  a  kocsisra  nézett, 
a  ki  lovait  kezdte  kifogni ;  aztán  az  inast  látszott  a 
bakon  vagy  az  udvaron  keresni,  s  miután  sehol  sem 
látott  ilyenféle  alakot,  végre  a  szürke  ruhás  öreg 
emberre  esett  tekintete,  ki  a  hintó  közelében  állt  s 
épen  akkor  ugrott  félre,  hogy  a  kifogott  lovak  neki 
ne  menjenek. 

—  Ugyan,  édes  barátom,  —  monda  az  előkelő, 
öreges  úr,  a  szürke  ruhás  ember  vállára  ütve,  — 
nem  vinné  fel  szobánkba  málháinkat? 

Atlasz  urat  eleinte  zavarba  hozta  e  fölhívás ;  de 
azután  meggondolta  magát  s  összeszedve  minden 
méltóságát,  oda  kiáltott  a  nem  messze  álló  Cserepes 
Andrásnak  ? 

C»iky  :   Az   Atluá2-c*idá<l.  4 

—  Mit  tátja  itt  kend  a  száját?  Nem  látja,  hogy  a 
vendég  uraságoknak  inasra  van  szükségük?  Miért 
nem  hívja  már  azt  a  Jánost,  az  inasomat?  Szaladjon 
fel  a  kastélyomba  és  kiáltson  a  Jánosra,  hogy  a  nagy- 
ságos úr  hivatja.  Hallja! 

—  Hallom,  hallom,  ha  nem  is  kiabál  úgy,  —  felelt 
vissza  félvállról  Cserepes  András.  —  Ott  jön  már  a 
János,  la! 

Az  előkelő  öreges  úr  egy  kissé  meglepettnek  lát- 
szott, mikor  a  szürke  ruhás  ember,  kivel  málháját 
föl  akarta  vitetni,  inasáról  és  kastélyáról  beszélt; 
csodálkozva  nézett  leányára  s  a  leány  hangosan  el- 
nevette magát. 

—  Valóban  nem  tudom,  hogyan  kérjek  bocsá- 
natot szerencsétlen  tévedésemért,  —  kiáltott  a  ven- 
dég. Atlasz  úrhoz  fordulva. 

—  Nem  tesz  semmit,  —  felelt  Atlasz  úr.  —  Azért 
én  mégis  Atlasz  Samu  vagyok  és  ez  a  kastély  az 
enyém  és  a  zsebem  pénzzel  van  tele,  ha  inasnak 
néznek  is,  —  tévé  hozzá  zsebére  ütve. 

1  —  A  mi  sokkal  többet  ér,  mintha  az  embert  úr- 
nak nézik  és  a  zsebe  üres,  —  monda  az  előkelő 
öreges  úr,  a  maga  zsebére  ütve.  —  Különben  van 
szerencsém  magamat  bemutatni,  én  Boglár  Kálmán 
vagyok,  s  ez  itt  a  leányom,  ki  szíves  engedelmével 
szintén  a  kastély  vendége  lesz. 

—  Szívesen  megengedem,  —  felelt  Atlasz  úr, 
pártfogó  hangon.  Egészen  visszanyerte  méltóságát 
és  önérzetét,  mióta  vendége  czélzást  tett  a  saját  üres 
zsebére  s  ezzel  elismerte  felsőségét.  Még  csak  azon 
törte  a  fejét,  kezet  nyújtson-e  a  festőnek  s  nem  lesz 

C2  részéről  túlságos  leereszkedés,  midőn  Boglár  úr 
megragadta  mindkét  kezét,  erősen  megrázta,  s  azután 
átölelve  vállát  és  barátságosan  rá  támaszkodva,  meg- 
indult vele  a  kastély  felé,  hová  János  már  felvitte  a 
málhákat.  A  leány  hallgatva  ment  atyja  mellett. 

—  Tudod-e,  öregem,  —  monda  Boglár  úr  bizal- 
masan, a  mint  beléptek  a  kastély  ajtaján  s  fölfelé 
haladtak  a  széles  lépcsőn,  —  tudod-e,  hogy  ez  a 
kastély  valóban  jól  mutat?  Sok  főúri  residentiában 
megfordultam  már,  de  mondhatom,  első  látásra  egy 
sem  tett  reám  ily  fejedelmi  benyomást. 

Atlasz  urat  rendkívül  föllelkesíté  e  hizelgő  el- 
ismerés, de  rögtön  ismét  lehűté  a  folytatás : 

—  Ugyan  nem  mondanád  meg,  hogyan  tudtad  ezt 
így  összezsugorgatni  ?  Nagyon  megköszönném,  ha 
engem  is  megtanítanál  erre  a  mesterségre.  Vagy 
igaz,  születni  kell  rá,  úgy-e?  Épen  úgy,  mint  költő- 
nek, vagy  festőnek,  vagy  zenésznek  születik  az  em- 
ber. Öreg  kópé,  te  ugyancsak  megválasztottad,  minek 
szülessél. 

És  nevetve  megveregette  Atlasz  úr  vállát,  kinek 
vére  csaknem  megfagyott  a  megbotránkozástól,  de 
annyira  imponált  neki  vendégének  előkelő,  feszte- 
len modora,  oly  bizalmasan  hajolt  ez  vállára,  oly 
barátságosan,  régi  ismerős  módjára  viselte  magát, 
hogy  Atlasz  úr  gyöngének  érezte  magát  minden 
erélyesebb  tiltakozásra  s  csak  annyit  tudott  zavar- 
tan hebegni : 

—  Azt  tetszik  gondolni,  hogy  uzsorával  szerez- 
tem a  vagyonomat? 

—  Micsoda  «tctszik  gondolni?*  —  kiáltott  Bog- 

lár  úr  Iccreszkcdőlcg.  —  Mire  való  ez  a  feszes 
hang  köztünk  ?  Ha  én  tegezlek  téged,  magától  érte- 
tődik, hogy  neked  is  megengedem  a  tegezést.  Már 
ez  így  szokás  a  társaságban,  s  most  már  te  is  oda 
tartozol,  én  viszlek  be,  s  ne  félj,  ha  az  én  karomon 
lépsz  be,  senki  sem  fog  kiutasítni. 

Atlasz  úr  tökéletesen  le  volt  fegyverezve  s  min- 
den további  ellenállás  nélkül  át  kellett  adnia  magát 
Boglár  Kálmán  pártfogó  barátságának.  Megint  úgy 
érezte  magát  mellette,  a  mint  a  kastély  szőnyeges 
folyosóján  tovább  haladtak,  mint  hajdan,  szegény 
árendás  korában,  midőn  egyik-másik  nagy  úr  kas- 
télyába beosont,  hogy  megvegye  búzáját  vagy  gyap- 
ját. Akkor  is  érezte,  hogy  egy  zsebéből  ki  tudná 
fizetni  az  egész  nagy  urat  kastélyostul,  és  mégis 
alázatos  meghunyászkodással  fogadta  leereszkedő 
vállveregetését  és  szinte  kegyelemnek  tartotta,  ha 
nem  dobta  ki  és  nem  uszította  rá  a  kutyákat.  Ven- 
dégének viselete  annyira  visszavitte  lelkét  a  régi 
időkbe,  hogy  egy  pillanatra  elfeledkezett  minden- 
ről ;  elfeledte,  hogy  ez  a  kastély  az  övé,  hogy  ez 
ember  az  ő  megfogadott  festője,  a  kit  pénzével  fog 
fizetni,  a  kinek  munkájával  joga  van  rendelkezni, 
elfeledte,  hogy  most  ő  az  úr,  kinek  joga  van  párt- 
fogást gyakorolni.  Csaknem  alázatosan  nyitotta  ki 
vendégei  előtt  szobájuk  ajtaját  és  kicsibe  muIt,  hogy 
meg  nem  köszönte  a  megtiszteltetést,  mikor  Boglár 
Kálmán  megkérdezte,  hány  órakor  van  az  ebéd  és 
remélte,  hogy  viszontlátják  egymást  az  asztalnál. 

Csak  akkor  tért  magához,  csak  akkor  jutott  újra 
lélekzethez,  midőn  visszatért  szobájába   és   az   öreg 

Rozália  asszonyság,  ki  ablakából  látta  a  vendégek 
megérkezését,  nagy  kíváncsisággal  kérdezősködni 
kezdett  a  festőről  és  különösen  leányáról.  Atlasz  úr 
először  összeszidta  feleségét,  mint  mindig,  mikor 
valahol  kellemetlenség  érte  s  ki  kellett  valakin  töl- 
tenie rossz  kedvét;  azután,  mikor  az  öreg  asszony- 
ság sírva  fakadt,  elrestelte  magát,  bocsánatot  kért 
tőle,  megveregette  vállát  és  megvallotta,  hogy  ez  a 
festő  tette  ilyen  haragossá. 

—  Talán  nem  tud  elég  jól  festeni  ?  —  kérdé  az 
öreg  asszonyság. 

—  Hát  te  azt  gondolod,  hogy  mindjárt  neki  állt 
a  templom  falának  és  kezdett  festeni  ?  —  felelt 
Atlasz  úr,  ismét  fellobbanva.  —  Azért  lettem  hara- 
gos, mert  ez  nem  is  igazi  festő,  hanem  egy  vén 
barázdabillegető.  Az  igazi  festő  hosszú  hajat  hord, 
alázatosan  viseli  magát  és  meghunyászkodik  az  ura- 
ság előtt,  a  ki  fizeti ;  ez  pedig  nekem  a  hasamra 
veregetett,  öregnek  hívott,  lett  velem  per  tu  és  úgy 
viselte  magát,  mintha  ő  volna  egy  gróf  és  én  egy 
szenzál. 

—  De  hát  a  lyánya,  a  lyánya  ?  —  sürgeté  az  öreg 
asszonyság  kiváncsian. 

—  Mi  közöm  nekem  a  lyányához  ?  Arról  csak 
annyit  tudok,  hogy  kinevetett,  mikor  az  apja  inas- 
nak nézett  és  föl  akarta  velem  vitetni  a  málhát. 

—  Inasnak  nézett  I  —  kiáltott  elszörnyedve  az 
öreg  asszonyság. 

—  Hát  nem  hallottad,  hogy  inasnak  nézett?  De 
meg  is  mondtam  neki  a  magamét. 

—  Jól  tetted.  Mit  mondtál  neki  ? 

—  Csak  azt!  —  felelt  Atlasz  úr,  hősies  kifeje- 
zéssel. —  Itt  ugyan  nem  fog  grófot  játszani,  festő 
uram,  és  a  kit  én  fizetek,  attól  megkivánom,  hogy 
meghunyászkodjék  előttem,  mint  a  kutya. 

—  Ezt  mondtad  neki  ?  —  kiáltott  az  öreg  asszony- 
ság ijedten,  de  némi  büszkeséggel. 

—  Ezt  akartam  mondani,  —  felelt  Atlasz  úr, 
jelentékenyen  leeresztve  hangját,  —  de  nem  jutot- 
tam szóhoz.  Hanem  majd  meg  fogom  még  neki 
mondani ! 

Úgy  látszék  azonban,  hogy  Atlasz  úr  később  sem 
jutott  szóhoz,  mert  azt,  a  mit  akart,  soha  sem  tudta 
megmondani  festőjének.  Akárhogy  küzködött,  akár- 
hogy igyekezett  összeszedni  méltóságát,  akárhogy 
hetvenkedett  négyszem  közt  az  öreg  asszonyság 
előtt:  abból  az  álláspontból,  melyet  Boglár  Kálmán 
első  föllépése  kijelölt  számára,  nem  tudott  többé 
kiemelkedni. 

Tapasztalta  ezt  mindjárt  az  első  ebéden,  melyet 
együtt  ettek  meg  a  kastély  kisebbik  ebédlőjében. 
A  plébános  meghallva  Boglárék  megérkezését,  át- 
jött hozzájuk  s  Boglár  Kálmán  rögtön  ott  tartóz- 
tatta ebédre.  Atlasz  úr  füle  hallatára,  a  ki  termé- 
szetesen nem  szólhatott  ellene,  mert  a  plébános 
különben  is  gyakori  vendége  volt  s  akárhányszor 
ebédelt  meghívás  nélkül  a  kastélyban.  De  most 
mégis  úgy  ült  az  asztalhoz,  mint  Boglár  Kálmán 
meghívott  vendége.  Sőt  maga  Atlasz  úr  is  úgy 
érezte  magát,  mintha  csak  vendég  volna  saját  asz- 
talánál, még  pedig  hivatlan  vendég,  a  kinek  adnak 
ugyan  enni,  de  különben  nem  sokat  törődnek  vele. 

A  hangot  Boglár  Kálmán  vitte  az  asztalnál  s  ha 
valami  idegen  véletlenül  belép  a  terembe,  bizonyára 
őt  nézi  a  házi  úrnak.  Boglár  úr  és  a  plébános  beszél- 
gettek régi  emlékeikről,  hajdani  mulatságaikról,  isme- 
rőseikről, a  Dengeleghyek  kastélyáról,  vadászataik- 
ról, s  Atlasz  úr  és  neje,  kik  rendes  szokásuk  szerint 
egymás  mellett  ültek  az  asztal  egyik  végén,  még 
egymással  is  alig  válthattak  egy  pár  halk  megjegy- 
zést, s  nem  tehettek  mást,  mint  hallgattak  és   ettek. 

És  a  mi  legjobban  elkeserítette  s  egyszersmind 
megfélemlítette  Atlasz  urat,  az  volt,  hogy  mindenki 
rendesnek,  természetesnek,  helyén  valónak  találta 
ezt  a  dolgot,  nemcsak  az  inasok,  kik  azelőtt  is  fél- 
vállról szoktak  vele  bánni,  nemcsak  a  plébános,  ? 
kinek  hivatalához  tartozott,  hogy  ne  valami  nagyra 
becsülje  őt,  hanem  még  Sándor  i«,  a  fia,  a  ki  egy 
csöppet  sem  látszott  megbotránkozni  azon,  hogy  egy 
semmi  ember,  egy  festő,  egy  koldus,  így  játszsza  az 
urat  apja  kastélyában.  Legalább  viseletéből  ezt  kell 
következtetnie.  Az  első  bemutatásra  rögtön  meg- 
barátkozott Boglár  Kálmánnal,  úgy  fogott  vele  kezet, 
mint  egészen  hozzá  hasonló  úrral,  s  az  asztalnál 
némán  hallgatta  nagyhangú  elbeszéléseit  a  fényes 
főúri  vadászatokról,  csak  néha-néha  szólva  közbe, 
akkor  is  csak  úgy,  mint  az  iskolás  fiú  mestere  előtt, 
és  semmi  sem  volt  benne  abból  a  hetyke,  bctyáros 
modorból,  melyre  Atlasz  úr  különben  oly  büszke 
volt,  mint  fia  valódi  földesúri  hivatásának  legnyilván- 
valóbb bizonyságára. 

Még  a  leány  iránt  is  mennyire  máskép  viselte 
magát !  Atlasz  úr  gyakraii  látta  fiát  a  bérlők,  gazda- 

tisztek,  jegyzők  s  más  efféle  falusi  ismerősök  fele- 
ségei és  leányai  közt  és  mindig  nagy  megelégedé- 
sére szolgált  az  a  kurta  gavalléros  mód,  melylyel 
velük  bánt.  De  most  mintha  kicserélték  volna  !  Szólni 
is  alig  mert  e  leányhoz,  csak  úgy  lopva  nézett  rá 
féloldalt,  a  mint  mellette  ült  az  asztalnál :  szögletes- 
nek és  ügyetlennek  látszott.  A  leánynak  kellett  őt 
megszólítani,  máskép  talán  beszélni  sem  mert  volna. 

Annál  inkább  mert  beszélni  a  leány.  Nem  pirult 
el,  nem  sütötte  le  szemét,  nem  babrált  a  köténye 
csücskén,  mint  a  falusi  kisasszonyok,  mikor  a  földes 
úrfi  megpödör+e  a  bajuszát  s  valami  vastag  tréfát 
mondott  nekik  vagy  épen  megcsípte  az  orczájukat. 
Az  igaz,  hogy  most  semmi  ilyesmit  nem  művelt. 
Pedig  nem  lehet  mondani,  hogy  a  leány  büszke  lett 
volna  iránta  vagy  tartózkodó,  vagy  hideg.  Ellenke- 
zőleg, minduntalan  megszólította,  kisegítette,  ha 
zavarba  jött  s  elállt  a  lélekzete,  beszélt  vele  lovag- 
lásról és  vadászatról,  nevetgélt,  ingerkedett  vele, 
de  mindebben  volt  valami  leereszkedés,  valami 
engedmény  féle,  mintha  nem  is  illetné  meg  Sándort 
s  csak  úgy  kegyelemből  juttatná  neki,  és  Atlasz  úr 
észrevette  ezt  és  mérgelődött  magában,  és  legjob- 
ban azon  mérgelődött,  hogy  Sándor  nem  veszi  észre 
és  egészen  rendjén  valónak  találja. 

Hiszen  tapasztalt  ő  máskor  is  ilyesmit,  vejétől 
is,  a  nemes  Szádváry  gróftól,  meg  másoktól  is,  de 
akkor  nem  érezte ;  hanem  hogy  eflFéle  közönséges 
fcstőnépség,  a  kik  nem  is  grófok,  nem  is  gazdagok, 
s  a  kiknek  ő  ad  munkát  és  kenyeret,  ilyen  nagyúri 
modort  éreztessenek  vele  és  családjával,  ezt  nem 

tudta  megérteni,  ez  elkeserítette,  s  annál  jobban 
elkeserítette,  n\crt  se  szólni,  se  tenni  nem  tudott 
ellene.  Csak  magában  gondolta,  s  ebben  keresett 
némi  elégtételt,  hogy  mihelyt  elkészülnek  a  temp- 
lomi képek,  rögtön  kifizeti  a  festőt,  —  alku  nélkül, 
hadd  lássa,  hogy  igazi  úrral  van  dolga,  —  s  aztán 
megszabadul  tőle  örökre. 


lY. 

(Boglár  Klára.) 


Egyelőre  azonban  nem  igen  volt  kilátása  Atlasz 
úrnak,  hogy  büszke  elhatározását  teljesítse  és  alku 
nélkül  kifizesse  a  festőt.  Boglár  Kálmánnak  eszébe 
sem  jutott  a  képről  beszélni ;  még  azt  sem  kér- 
dezte, merre  van  a  templom  ;  úgy  ült  az  asztalnál, 
mintha  egyesegyedül  azért  jött  volna,  hogy  az  Atlasz- 
kastélyban ebédeljen  és  szakértő  véleményt  mond- 
jon borairól.  A  fehér  érmellékivel  és  magyarádival 
meg  volt  elégedve,  de  a  vörös  bort  kissé  érdesnek 
találta  s  megkérdezte,  nincs-e  a  pinczében  médoc, 
mely  kedvence  itala? 

—  Van  pezsgő,  franczia,  —  morgott  Atlasz  úr, 
kiben  ezúttal  győzött  a  büszkeség  abbeli  elhatáro- 
zása fölött,  hogy  nem  fogja  figyelembe  venni  a  festőt. 

—  Hozasson  föl  egy  pár  palacckkal,  —  monda  a 
plébános,  egyenesen  Sándorhoz  fordulva,  mintha  ez 
is  a  patrónusi  jogok  közé  tartoznék. 

Az  inas  alig  várta  meg  Sándor  intését,  már  futott 
a  pinczébe  s  nemsokára  visszajött  a  kivánt  palacz- 
kokkal.  Atlasz  úrnak  végig  kellett  néznie,  hogy  az 
6  kikerülésével  mint  bontják  föl  pezsgős  palaczkjait, 
mint  iszszák  drága  pezsgőjét.  És  nem  szóJhatott 
ellene,  hiszen  Sándor  rendelte  így  és  egészen  rend- 
jén valónak  találta.  A  palaczkokat  Boglár  Kálmán 
kerítette  kezére  s  oly  ügyesen  ugratta  ki  a  dugó- 
kat, hogy  nem  is  pukkantak,  a  mi  új  boszúság  volt 
Atlasz  úrra  nézve,  mert  a  pezsgődugók  durrogását 
mindig  nagy  büszkeséggel  szokta  hallgatni  s  még  az 
öreg  asszonyság  is  gyermekesen  örült  neki  és  előre 
befogta  fülét  a  kezével.  De  most  hiába  fogta  be. 
S  nemcsak  ez  az  örömük  veszett  kárba,  hanem  még 
a  pezsgő  habzásában  sem  gyönyörködhettek,  a  ven- 
dég úgy  töltötte  a  poharakba,  mint  a  közönséges 
bort.  Atlasz  úrnak  mindezt  néznie  kellett  s  még  az 
az  elégtétele  sem  volt,  hogy  dicsérjék  a  pezsgőjét. 
Megitták,  mint  akár  a  vizet,  s  beszéltek  más  tár- 
gyakról, mintha  a  franczia  pezsgő  mindennapi  italuk 
volna.  A  méltatlankodó  háziúr  legalább  azzal  akart 
konnyítni  lelkén,  hogy  egymásután  több  pohár  pezs- 
gőt hajtott  föl,  s  feleségéhez  fordulva,  megmondta  a 
firmát,  honnan  a  pezsgőt  szerezte,  és  az  árat,  melyet 
érte  fizetett;  de  senki  sem  hallgatott  rá. 

Sándor  azonban  a  harmadik  palaczknál  bátrabb 
és  beszédesebb  lett  s  megkérdezte  Klárát,  nem 
volna-c  kedve  ebéd  után  kirájidulást  tenni   a  pusz- 

tára?  Az  indítványt  mindnyájan  örömmel  fogad- 
ták, s  a  plébános  rögtön  haza  izent,  hogy  fogjanak 
be  könnyű  házi  kocsijába  és  állítsanak  be  vele  a 
kastély  udvarára,  mert  6  is  a  kirándulókkal  fog  tar- 
tani, sőt  egy  helyet  föl  is  ajánl  kocsijában. 

—  Nekem  ugyan  nem,  —  monda  Klára  jóked- 
vűen, —  mert  én  lovagolni  akarok.  Ha  ugyan,  — 
folytatá  Sándorhoz  fordulva,  —  van  nekem  való 
paripája. 

—  Van  egy  jámbor  öreg  lovam,  —  felelt  Sán- 
dor, —  de  biztosan  jár  és  nem  ijedős. 

—  Én  sem  vagyok  ijedős,  —  kiáltott  Klára  ne- 
vetve, —  s  a  nekem  való  paripa  alatt  nem  jámbor 
öreget  értek.  Ellenkezőleg  I  Nekem  vágtató,  táncoló, 
ágaskodó  paripa  kell,  melyet  dicsőség  megfékezni 
és  ránczba  szedni.  Csak  ilyen  hátán  élvezet  a  lo- 
vaglás. 

—  De  a  lefordulás  nem  élvezet,  —  monda  Sán- 
dor nevetve,  mert  újra  egy  pohár  pezsgőt  ivott  és 
mindinkább  megjött  a  bátorsága. 

—  Ne  féltsd  te  a  leányomat,  —  szólt  közbe  Bog- 
lár Kálmán.  —  Olyan  lovas  ez,  hogy  a  circusban  is 
bátran  fölléphetne. 

Atlasz  úr  és  az  öreg  asszonyság  titkos  borzalom- 
mal néztek  a  fiatal  leányra,  ki  a  circusban  is  képes 
volna  lovagolni ;  Atlasz  úr  intett  is  szemével  fiának, 
hogy  hagyja  el  ezt  a  lovaglást ;  de  Sándor  nem  is 
nézett  apjára,  fölugrott  az  asztaltól  s  kijelenté,  hogy 
szaván  fogja  a  kisasszonyt.  Villámot  nyergelteti  meg 
számára  s  majd  meglátja,  tud-e  versenyt  vágtatni 
vele.  Ezzel  kisietett  a  szobából. 

—  Én  pedig  szaladok,  fölveszem  lovagló  ruhá- 
mat, —  monda  Klára,  szintén  fölemelkedve.  —  Ne 
féljenek,  nálam  nem  tart  oly  soká  a  toilette,  mint 
más  asszonyoknál. 

Kifutott  az  ebédlőből.  A  plébánosnak  is  eszébe 
jutott,  hogy  jobb  lesz  személyesen  néznie  kocsija 
után.  Boglár  Kálmán  egyedül  maradt  az  asztalnál 
az  öreg  házaspárral. 

Fölkelt  helyéről,  az  asztal  végére  ment  és  Atlasz 
úr  mellé  ült. 

—  No  öreg,  —  monda  barátságosan  megkopog- 
tatva Atlasz  úr  hátát,  —  magunkra  maradtunk.  Ko- 
ccintsunk egyet,  ha  a  nagyságos  asszony  megen- 
gedi. 

Udvariasan  meghajolt  az  öreg  asszonyság  előtt, 
kit  e  figyelem  annyira  kiengesztelt,  hogy  maga  is 
koczintott  nyájas  vendégökkel  s  föl  is  akarta  haj- 
tani a  pohár  tartalmát ;  de  szeme  találkozott  férje 
szigorú  szemével  s   a  pezsgő  a  czigányútra  szaladt. 

Atlasz  urat  nem  engesztelte  ki  a  « nagyságos 
asszony»  cz/m,  melylyel  Boglár  Kálmán  megtisztelte 
az  öreg  asszonyságot,  mert  azt  sokkal  alázatosab- 
ban és  a  bizalmasság  minden  jele  nélkül  kellett 
volna  mondani,  a  mint  egy  ilyen  szegény  emberhez 
illenék.  De  ez  az  ember  ugyanakkor  megkopogtatta 
az  ő  hátát  és  öregnek  szólította. 

Idején  valónak  tartá  végre  valódi  helyzetére  figyel- 
meztetni az  elbizakodott  embert. 

—  Míg  a  kisasszonyt  lovagolni  viszi  a  Sándor 
fiam,  mi  az  alatt  elmehetünk  a  templomba  és  én 
megmutatom  ott  a  reparálni  való  képeket. 

De  Boglár  Kálmánt  épen  nem  sújtotta  le  e  figyel- 
meztetés. 

—  Ki  gondolna  ma  a  képekkel !  —  kiáltott  ne- 
vetve. —  Ma  mulatni  akarok,  a  pap  kocsiján  én  is 
kihajtok  a  pusztára.  Hanem  jó,  hogy  eszembe  jut- 
tattad a  képeket  öregem ;  egy  kérésem  van  hozzád, 
adj  ötszáz  forint  előleget. 

—  Előleget !  —  monda  elszörnyedve  Atlasz  úr.  — 
Előleget,  ötszáz  forintban !  Hát  mennyibe  fog  ke- 
rülni az  egész  munka? 

—  Azt  csak  a  munka  végén  mondhatom  meg,  de 
az  ötszáz  forintra  azonnal  szükségem  van.  Egy  pár 
kiabáló  adósságom  van,  azoknak  a  száját  akarnám 
betömni. 

—  Adósság?  Mi  az  az  adósság?  Én  soha  sem 
tudtam,  mi  az  az  adósság,  —  kiáltott  Atlasz  úr  büsz- 
kén, azt  remélve,  hogy  most  végre  valódi  helyére 
utasítja  vissza  ez  embert. 

—  Azt  elhiszem,  öregem,  —  felelt  Boglár  Kál- 
mán, cseppet  sem  pironkodva.  —  Az  emberiség  két 
táborból  áll,  a  nagyobbikban  vannak  az  adósság- 
csinálók,  a  kisebbikben  a  pénzkölcsönzők.  Én  annak 
a  nagy  tábornak  a  katonája  vagyok ;  mióta  eszemet 
tudom,  mindig  adósságból  éltem,  új  adóssággal  fizet- 
tem ki  a  régit  és  menekültem  a  hitelezők  elől.  Te 
sokkal  okosabb  pályát  választottál  és  ahhoz  a  kiseb- 
bik táborhoz  csatlakoztál.  Kövesse  mindenik  a  maga 
végzetét:  én  csinálok  adósságot,  te  csinálj  adósokat. 

—  Azt  akarod  mondani,  hogy  uzsorával  szerez- 
tem a  pénzemet? 

—  Ha  uzsorásnak  tartanálak,  —  felelt  megnyug- 

veled  és  nem  nyújtanék  neked  kezet. 

Atlasz  úr  megint  le  volt  fegyverezve ;  most  már 
úgy  állt  a  dolog,  hogy  szinte  örülnie  kellett  Boglár 
Kálmán  barátságának,  és  csaknem  megtiszteltetés- 
nek vehette,  hogy  elfogadja  tőle  az  előleget.  Meny- 
nyit is  mondott?  Ötszáz  forintot?  Meg  fogja  kapni 
az  ötszáz  forintot,  csak  írja  meg  róla  az  elismer- 
vényt. Mi  az  egy  Atlasz  Samunak,  a  zsebébe  nyúlni 
és  kifizetni  ötszáz  forintot?  Akár  föl  se  keljen  az 
asztaltól. 

—  Nem  olyan  sürgős,  öregem,  —  monda  Boglár 
Kálmán  csillapítólag.  —  Holnap  is  elvégezhetjük. 
Most  sokkal  kellemesebb  dolgunk  van.  Nézd,  itt 
jönnek  a  fiatalok ;  a  fiad  szeméből  látom,  hogy  a 
lovak  már  nyergeken  állnak  íjl  ajtó  előtt.  Az  igazi 
sportsman  szeme  mindig  keresztben  áll,  ha  a  lovak 
közül  jő.  Íme  a  leányom  I  Valódi  amazon,  mi?  Hjah! 
a  vér,  a  race!  Rajta  gyerekek,  rajtái 

—  A  lovak  föl  vannak  nyergelve,  —  kiáltott  Sán- 
dor, kipirult  arczczal,  s  egészen  elveszítve  előbbi 
szögletességét,  mihelyt  lóról  volt  szó.  —  Villám 
nagyon  türelmetlen  és  a  földet  kaparja  lábával.  Nem 
fél  a  kisasszony? 

—  Nyújtsa  kezét  és  vezessen,  —  felelt  Klára, 
vidáman  suhintva  lovagló  ostorával. 

—  A  pap  is  most  hajt  be  az  udvarra,  —  kiáltott 
Boglár  Kálmán,  kihajolva  az  ablakon.  Én  már  csak 
vele  tartok.  Előre,  gyerekek! 

Mind  a  hárman  kisiettek  a  szobából.  Atlasz  úr 
egyedül  maradt  a  feleségével. 


—  Hát  te  nem  mégysz  velők  ?  —  kérdé  az  öreg 
asszonyság  félénken. 

—  Menjek  velöfc,  mikor  nem  hívtak?  —  felelt 
Atlasz  úr  keserűen.  —  Vagy  talán  üljek  én  is  egy 
tüzes  paripára  és  törjem  ki  a  nyakamat? 

—  Befogathatsz  a  mi  hintónkba,  —  sürgeté  az 
öreg  asszonyság. 

—  Talán  sántuljanak  meg  a  lovaim  és  törjék  el  a 
hintóm  kereke  a  rossz  mezei  utakon?  —  felelt  bosz- 
szúsan  Atlasz  úr.  —  Ha  akarták  volna,  hogy  velők 
menjek,  a  pap  ültethetett  volna  az  ő  kocsijába, 
úgyis  ő  hajtja  a  lovakat.  De  nem  mert  hívni,  —  tévé 
hozzá  önmagát  vigasztalva,  —  akárhogy  barátkozik 
evvel  a  festővel,  mégis  érezte,  hogy  méltóságomon 
alul  volna  egy  kocsiban  ülni  az  én  fizetett  festőm- 
mel, a  ki  előleget  kért  tőlem.  Okos  ember  a  mi 
papunk;  nem  mutatja  ugyan,  de  egész  ügyesen  és 
simán   igyekszik  megóvni   földesurának  méltóságát. 

Ezzel  a  fordulattal  Atlasz  úr  egészen  megvigasz- 
talja az  öreg  asszonyságot,  s  még  önmagát  is  le- 
csillapítja egy  kissé.  Félszemmel  kipillant  az  abla- 
kon és  látja,  hogyan  segíti  Sándor  lovára  az  ama- 
zont, mint  vágtatnak  ki  a  kapun  a  tüzes  paripák 
s  mint  hagyja  el  mindjárt  az  első  indulásnál  Sán- 
dort, a  páratlan  lovast,  a  festő  leánya.  Ez  is  jobban 
tenné,  ha  főzni  tanúina,  dörmög  Atlasz  úr,  elfor- 
dulva az  ablaktól.  Az  öreg  asszonyság  fejcsóválva 
ad  igazat  férjének  s  hozzá  teszi,  hogy  ha  e  leány 
megtanulna  számolni,  állást  is  kaphatna  valami  comp- 
toirban  s  később  nagy  segítségére  lehetne  férjének. 
Atlasz  úr  gúnyosan  kaczag  e  szóra.  Férjének  I  Ugyan 

ki  venné  cl  ezt  a  leányt?  No,  annak  a  sorsát  nem 
irigyJi.  Szegény  leány,  nagyúri  passiókkal,  hogy  fér 
ez  össze  ?  Ha  az  ő  leánya,  az  Eveíine,  a  grófné, 
lovagol  és  fátyolos  cylindert  tesz  a  fejére  és  hetven- 
kedik, annak  az  jól  áll,  mert  joga  van  hozzá,  mert 
grófné  és  sok  pénze  van  az  apjának ;  de  egy  ilyen 
semmi  leány,  a  kinek  az  apja  koldus  és  templomi 
képek  festésével  keresi  a  kenyerét,  és  még  ez  mer 
hetvenkedni.  Bah ! 

Az  öreg  asszonyság  mindenben  igazat  ád  férjé- 
nek, csodálja  bölcseségét  és  éles  Ítéletét,  s  nagyo- 
kat nevet  gúnyos  megjegyzésein.  Ez  az  elégtétel 
egészen  megkönnyíti  Atlasz  úr  lelkét  és  diadalmas 
büszkeséggel  tölti  el.  Jó  kedvvel  megy  a  gazdasági 
udvarba  és  új  alkudozásba  bocsátkozik  Cserepes 
Andrással,  a  kit  tökéletesen  lever  a  lábáról.  Neki 
is  megvan  a  maga  mulatsága  és  jobban  érzi  magát 
mellette,  mint  azok,  a  kik  üres  zsebbel  henczegnek 
más  lován,  más  kocsiján.  Vajon  merre  járnak  most? 
Az  az  ördöngös  Sándor  bizonyosan  meghurczolja 
őket  áikon-bokron.  Jól  teszi.  Hadd  lássák,  milyen 
az  igazi  lovas,  a  ki  a  saját  paripáján,  saját  földjén 
lovagol.  Milyen  jót  nevetne,  ha  estére  azt  hallaná, 
hogy  ez  a  hetvenkedő   kisasszony  lefordult  a  lóról. 

De  ezen  nem  volt  alkalma  nevetni.  A  kirándulók 
késő  este  széles  jó  kedvvel  érkeztek  haza  s  a  vacso- 
ránál nem  győzték  eléggé  dicsérni  a  mai  élvezetes 
napot.  Atlasz  úr,  ki  egyedül  ült  az  asztal  végén, 
mert  az  öreg  asszonyság  már  lefeküdt,  hiába  leste, 
hogy  a  kisasszony  lefordulására  kerüljön  a  szó. 
Ellenkezőleg,  Sándor  nagy  elismeréssel  beszélt  ügyes 

Csiky  :   Az   Atlasz-család.  5 

lovaglásáról  és  már  sokkal  bátrabban  és  bizalmasab- 
ban szólt  hozzá,  mint  délben.  A  leány  meg  olyan 
fesztelenül  viselte  magát  irányában,  mintha  régi 
ismerősök  volnának.  Milyen  rossz  nevelése  van, 
gondola  magában  Atlasz  úr.  Megint  nagyon  rossz 
kedvű  volt,  s  még  azt  sem  mondta  meg  vendégei- 
nek, hány  holdból  áll  a  puszta,  melyet  ma  belova- 
goltak, és  mennyibe  kerültek  a  paripák,  melyeken 
nyargaltak.  Érdemes  is  ily  emberekkel  komolyan 
beszélni ! 

Másnap  vadászni  mentek,  még  a  festő  és  leánya 
is.  Sőt  a  leány.  Atlasz  úr  nagy  megbotránkozására, 
olyan  könnyedén  bánt  a  puskával,  mintha  ő  is  ki- 
szolgálta volna  az  egyévi  önkénytességet,  mint  Sán- 
dor, kinek  egyévi  önkénytességc  Debreczenben  épen 
négyezer  forintjába  került  az  apjának.  Boglár  Kál- 
mánnak eszébe  sem  jutott  a  templom  után  kérde- 
zősködni. Az  előleget  fölvette  ugyan,  de  azt  nem 
mondta,  mikor  akar  a  munkához  fogni.  Atlasz  úr 
figyelmezteté  e  hanyagságra  a  plébánost,  megje- 
gyezvén, hogy  így  majd  el  sem  készül  a  kép  a  föl- 
szentelés  idejére.  A  plébános  azt  felelte,  hogy  ez 
patronátusi  kérdés,  mely  egyedül  Sándorhoz  tarto- 
zik ;  különben  ő  is  nyugodt  lehet,  mert  jót  áll  róla, 
hogy  a  kép  készen  lesz  a  maga  idején.  Rég  ismeri 
Boglár  Kálmánt  és  tudja,  hogy  a  mit  elvállalt,  azt 
el  is  végzi.  Addig  pedig  ne  irigyelje  a  szegény 
emberek  mulatságát;  látja,  hogy  a  fia  milyen  jól 
érzi  magát  közöttük. 

Hiszen  épen  ez  volt  a  baj !  Ez  volt,  a  mi  elbéní- 
totta Atlasz  úr  haragját  és  megkötötte  nyelvét.  A  fia 

jól  érezte  magát  közöttük !  A  fiának  tetszettek  ez 
emberek,  mulatságát  találta  velők.  Ha  ez  nem  lett 
volna  .  .  . !  De  a  mi  a  fiának  tetszett,  az  ellen  neki 
sem  lehetett  kifogása  s  csak  zsebében  szoríthatta 
össze  az  öklét  és  legfölebb  csak  négyszem  közt, 
feleségének  mondhatta  el  nagy  merészen,  hogy  hiába 
tetszenek  fiának  ezek  az  emberek :  neki  nem  tetsze- 
nek és  soha  sem  fognak  tetszeni,  mert  könnyel- 
műek, adósságcsinálók,  henczegők  és  koldusok,  és 
alig  várja,  hogy  elkészüljön  valahára  az  a  templom 
és  örökre  megszabaduljon  tőlök. 

Hát  még  ha  azt  tudta  volna,  a  mi  háta  mögött 
történt ! 

Ha  tudta  volna,  hogy  Sándor  fülig  szerelmes 
ebbe  a  hetvenkedő  koldus  leánybal 

De  honnan  tudhatta  volna,  mikor  Sándor  maga 
sem  tudta?  Legalább  ha  hirtelen  a  vallató  biró  elé 
állítják,  hogy  adjon  számot  érzelméről,  melylyel 
Boglár  Klára  iránt  viseltetik,  nem  tudott  volna  meg- 
felelő nevet  találni  számára  a  szótárban. 

Eleinte  feszesen  érezte  magát  mellette,  csaknem 
félt  tőle  s  meg  sem  merte  szólítni.  A  leány  könnyed 
modora,  fesztelen  bizalmassága,  melyet,  mintha  régi 
ismerősök  volnának,  kezdettől  fogva  tanúsított  iránta, 
lassanként  megszüntette  e  kényelmetlen  érzését,  bát- 
rabbá tette  és  önbizalmat  öntött  lelkébe.  Eddig  nem 
igen  fordult  meg  női  társaságban ;  többre  becsülte 
lovait,  kopóit,  puskáját  és  jó  pajtásait,  kikkel  regge- 
lig is  elmulatott,  eltivornyázott.  Igazi  ripők  falusi 
gavallér  volt,  mint  szomszédjai,  kikkel  gyermekko- 
rától   együtt    nevelkedett,    együtt    önkényteskedett, 

együtt  mulatott,  együtt  érzett  és  gondolkozott.  Nem 
volt  köztük  semmi  különbség,  s  legalább  az  ő  pél- 
dája azt  bizonyította,  hogy  az  ember  fejlődése  nem 
fajától,  nem  veleszületett  faji  tulajdonságaitól,  hanem 
környezetétől  függ. 

A  nőket  is  úgy  vette,  mint  pajtásai.  Vakmerő 
volt,  a  hol  bátorítást  nyert;  esetlen  és  ügyetlen,  a 
hol  nem  lehetett  vakmerő.  A  nő  csak  szeretni  való, 
mondták  a  pajtások  poharazás  közben,  és  a  hol  nem 
lehet  szeretkezni,  ott  fölösleges  a  nővel  foglalkozni, 
több  élvezetet  ád  a  kártya  vagy  a  puska.  A  mit  a 
nőből  eddig  megismert,  az  nem  igen  változtatott 
nézetén.  Vagy  fülig  pirulnak  és  mindjárt  oda  van- 
nak, ha  a  gazdag  földes  úrfi  egy  szót  szól  hozzá- 
jok;  vagy  kiabálva  beszélnek,  kaczagnak,  bizalmas- 
kodnak vele,  csaknem  provokálják  a  vakmerőségre 
és  szinte  a  nyakába  dobják  magokat;  vagy  begye- 
sek, finnyásak,  kimértek,  a  kiknek  olyan  jól  esik 
hátat  fordítni,  és  mindnyájan  ízléstelenek,  czifrálko- 
dók,  követelők,  s  mindjárt  a  házasságra  gondolnak, 
ha  leányok,  az  udvarlásra,  ha  asszonyok. 

Boglár  Klára  egyikhez  sem  hasonlított  ezek  közül. 
Szemérmes  volt,  de  nem  pironkodott,  fesztelen  volt, 
de  nem  bizalmaskodott,  önérzetes  volt,  de  nem 
finnyáskodott,  Sándor  csodálkozott  magán,  hogy  jól 
érzi  magát  mellette,  ámbár  nem  mondanak  kétér- 
telmű szavakat  a  szerelemről,  sőt  nem  is  beszélnek 
róla,  s  még  jobban  csodálkozott,  hogy  minden  más- 
ról tud  vele  beszélni,  a  nélkül,  hogy  nagyon  meg- 
erőltetné magát.  Hogy  a  leány  lovagolt,  vadászott 
vele,    hogy    órákig    egyedül    maradt    társaságában. 

mindez  oly  természetesnek  látszott,  hogy  nem  is 
gondolkozott  róla.  Úgy  érezte,  mintha  mindig  így 
Jett  volna,  mintha  gyermek  koruktól  Togva  együtt 
nevelkedtek  volna,  és  üresnek,  léhának,  hiábavaló- 
nak tűnt  föl  előtte  minden,  a  miben  eddig  élveze- 
tét találta,  s  még  a  lovaglás  és  vadászat  is  csak 
azért  nyert  kegyelmet  szemében,  mert  megoszthatta 
e  leánynyal. 

Boglár  Kálmán,  Atlasz  úr  megnyugvására,  végre 
belefogott  a  munkába.  Eleinte  kevesebbet,  azután 
többet  dolgozott,  de  mindig  talált  időt  arra  is,  hogy 
mulasson,  kikocsizzék  a  pappal,  vadászni  menjen  a 
fiatalokkal,  hosszan  elüldögéljen  ebéd  és  vacsora 
után  az  asztalnál,  egy  szóval,  Atlasz  úr  kifejezése 
szerint,  játsza  az  urat  az  ő  költségén  és  felforgassa 
a  házat.  Hanem  azt  nem  tagadhatta,  hogy  dolgozik 
és  halad  a  munkában.  Atlasz  úr  mindennap  elment 
megnézni  a  nagy  oltárképet  és  bámulta  a  sok  szen- 
tet és  az  apró  szárnyas  angyalokat,  melyek  egymás- 
után támadtak  rajta.  A  plébános  is  többnyire  ott 
volt  és  megmagyarázta  Atlasz  úrnak  a  kép  jelenté- 
sét és  a  hangulatot,  melyet  a  nézőben  támasztania 
kell.  Atlasz  úr  semmi  kifogást  sem  tehetett  a  kép 
ellen,  az  ő  műigényeit  teljesen  kielégítette  s  a  ri- 
kító vörös  és  sárga  szövetek,  melyekbe  a  szentek 
öltöztetve  voltak,  egészen  megfeleltek  ízlésének ;  de 
a  hangulat,  melyet  lelkében  támasztott,  inkább  gya- 
korlati természetű  volt,  mint  vallásos,  s  abban  a 
meggyőződésben  nyert  kifejezést,  hogy  Boglár  Kál- 
mán azért  fest  oly  nagy  tömeg  szentet,  mert  minél 
tovább  akar  a  kastélyban  élősködni,  mely   meggyő- 

ződésében  megerősíthcté  az  a  körülmeny,  hogy 
Boglár  úr  már  több  rendbeli  előleget  vett  fel  tőle 
és  munkája  mellett  olyan  vígan  élt,  olyan  otthonossá 
tette  magát  a  kastélyban,  mintha  soha  sem  volna 
szándéka  innen  tovább  állni. 

De  a  nagy  kép  végre  mégis  elkészült,  s  most 
már  csak  az  apróbb  falfestmények  s  a  mellékoltá- 
rok régi  képeinek  kijavítása  volt  hátra.  Boglár  Kál- 
mán ezeken  a  templomban  dolgozott,  mikor  kedve 
volt  dolgozni,  s  Atlasz  úr  ide  is  mindennap  eljárt, 
ellenőrizni  a  munka  haladását.  Néha  Klára  is  segí- 
tett atyjának,  s  ilyenkor  Sándor  is  nagy  érdeklődést 
mutatott  a  templom  dísze  iránt,  mely  az  ő  patró- 
nus! nevét  fogja  megörökíteni.  Mikor  aztán  Klára 
megunta  a  munkát  s  eldobta  az  ecsetet,  lóra  ültek 
és  kinyargaltak  a  pusztára. 

—  Nem  veszed  észre,  —  monda  a  plébános,  mi- 
dőn egy  Ízben  csak  ketten  voltak  a  templomban  és 
Boglár  Kálmán  épen  vörösre  festette  a  pokol  elko- 
pott lángjait,  —  nem  veszed  észre,  hogy  Klára  olyan 
hódítást  tett,  melyért  megirigyelheti  húsz  mérföld- 
nyi kerületben  minden  eladó  leány? 

—  Micsoda  hódítást?  -  kérdé  Boglár  Kálmán, 
kiegészítve  egy  fiatal  ördög  letört  szarvát. 

—  Nagyon  el  lehetsz  merülve  a  pokol  reparátió- 
jába,  —  monda  nevetve  a  plébános,  —  különben 
magyarázat  nélkül  is  megértetted  volna  czélzásomat. 

—  Vagy  úgy?  Értelek,  —  felelt  Boglár  könnye- 
dén. —  Ez  a  hódítás  nem  veszedelmes. 

—  Kire  nem  veszedelmes  ? 

—  Ki  másra,  mint   leányomra?  Az   ő   szíve   nem 

egykönnyen  fog  tüzet,  sőt  azt  hiszem,  örökre  meg- 
halt a  szerelemre  nézve. 

—  Hogyan  ?  Még  most  sem  feledte  el  azt  a  ha- 
szontalan embert? 

—  Lehet  az  ilyent  feledni  ? 

—  De  hiszen  őrültség  volna,  ha  még  mindig 
szeretné. 

—  Ki  mondja,  hogy  szereti  ? 

—  Nem  te  mondtad,  hogy  nem  tudja  elfeledni  ? 

—  Nemcsak  a  szerelemnek  van  jó  emlékező  te- 
hetsége, hanem  a  gyűlöletnek  is, 

—  De  hát  érdemes  ez  az  ember  gyűlöletre? 
Érdemes-e  másra,  mint  megvetésre  ? 

—  A  leányok  nem  Ítélnek  mindig  a  mi  szemünk- 
kel. Különben  meglehet,  hogy  Klára  is  így  érez  már 
iránta.  Nem  tudom,  soha  sem  beszélek  vele  e  kér- 
désről. 

—  Pedig  jó  volna,  ha  a  gyűlölet  a  megvetésnek 
adna  helyet.  Ha  a  gyűlölet  jó  emlékező  tehetség- 
gel bír,  a  megvetés  könnyen  feled.  S  én  most  azt 
szeretném,  ha  Klára  szívéből  minden  régi  emléket 
ki  lehetne  törülni. 

—  Miért?  —  kérdé  Boglár  Kálmán,  ismét  a  po- 
kol lángjai  közé  merülve. 

—  Hogy  hely  legyen  benne  új  érzelmek  számára. 

—  Csak  nem  gondolod,  hogy  bele  szerethetne 
ebbe  az  Atlasz-gyerekbe  ?  —  kérdé  Boglár,  letéve 
ecsetjét  s  igazi  bámulattal  fordulva  barátja  felé. 

—  Sőt  megvallom,  hogy  ez  a  remény  vezetett, 
midőn  téged  hivattalak  ide  a  templomi  képek  elké- 
szítésérc. Reményem  félig  már   teljesedésbe   ment: 


Sándor  szerelmes  lett  leányodba  s  most  csak   ettől 
függ,  hogy  a  tiszavégi  uradalom  úrnője  legyen. 

—  Megbolondultál  ?  —  kérdé  a  festő  egyházi 
barátját. 

—  A  bolond  az,  a  ki  eldobja  a  kinálkozó  sze- 
rencsét, —  felelt  nyugodtan  a  plébános.  —  Itt  van 
egy  gazdag,  fiatal  földbirtokos,  a  ki  csinos  fiú  is, 
szereti  is  leányodat,  a  ki  boldog  lenne  keze  által, 
a  ki  föltétlen  úrnővé  tenné  őt  maga  és  vagyona 
fölött,  a  ki  végre  téged  is  biztos,  nyugalmas  révbe 
vihetne  annyi  hányatás  után,  —  én  megmutatom 
neked  ezt  a  jó  alkalmat,  ezt  a  szerencsét,  ezt  az 
utolsó  reményt,  mely  számodra  még  fer.maradt,  s 
te  azt  kérded  tőlem :  megbolondultam-e  ?  Vajon  ki 
közülünk  a  nagyobb  bolond  ? 

—  Mindenesetre  én,  —  felelt  nevetve  Boglár 
Kálmán.  —  Mindig  én  voltam  a  nagyobb  bolond. 
Most  is  bolond  vagyok,  nem  tagadom  ;  mert  mikor 
megmutatod  nekem  ezt  a  nagy  szerencsét,  ezt  a 
gazdag  vőlegényt,  én,  a  koldus,  az  ingyenélő,  el- 
fintorítom orromat,  és  azt  mondom,  hogy  nem  aka- 
rok leereszkedni  a  ghettóba. 

—  Eh  1  badar  beszéd!  —  kiáltott  a  plébános 
elpirulva.  —  Sándor  már  keresztyén,  az  egész  csa- 
lád, kivéve  az  öregeket,  keresztyén,  és  a  mi  Szád- 
váry  grófnak  nem  derogált,  azt  Boglár  Kálmán  sem 
tarthatja  szégyennek. 

—  Hiszen  igazad  van,  igazad  van,  —  monda  Bog- 
lár, orrát  dörzsölve  az  ecset  nyelével.  —  Én  csak 
úgy  hamarjában,  az  első  benyomás  hatása  alatt  nyi- 
latkoztam, de  még  soha  sem  gondolkoztam  a  dolog- 


Mikor  nemsokára  elnézett  a  templomba. 


Csiky  :   Az   Atlasz-család. 

ról  a  te  szempontodból.  Ki    is  hitte  volna,  hogy   ez 
még  komolyan  kérdésbe  jöhet? 

—  Nagyon  is  komolyan.  Reátok  nézve  ez  a  me- 
nekvés egyetlen  révpartja ;  rám  nézve  pedig  igen 
fontos,  hogy  e  nagy  birtok,  e  falu,  e  kegyuraság 
oly  kezekre  szálljon  idővel,  melyekben  megnyugod- 
hatom. Itt  most  nincs  más  kérdés,  mint  hogy  akar-e 
Klára  ? 

—  Hm!  ez  pedig  nagyon  is  kérdéses  kérdés,  — 
monda  Boglár  elgondolkozva. 

—  Nagyon  szívesen  együtt  van  a  fiúval,  mulat, 
enyeleg  vele,  látszik,  hogy  jól  érzi  magát  társasá- 
gában. 

—  Ez  Kláránál  nem  sokat  jelent.  Mindenkivel 
nyájas,  barátságos,  fesztelen,  a  mit  már  sokszor 
félre  is  magyaráztak  nála,  s  mélyebb  vonzalomnak 
tulajdonították,  a  mi  csak  természetes  modor  volt. 
De  merjen  valaki  csak  egy  lépéssel  közelebb  menni 
hozzá,  mint  a  hogy  ő  megengedi,  úgy  megjárná, 
mint  a  hogy  már  sokan  megjárlak  vele.  Félek,  ez 
lenne  sorsa  az  Atlasz-gyereknek  is. 

—  Nem  volna  jó,  ha  tapogatóznál  ? 

—  Isten  mentéén !  Mihelyt  észrevenné,  hogy  ko- 
molyabb szándékunk  van  vele  és  az  Atlasz-gyerek- 
kel, rögtön  hátat  fordítana  neki. 

—  Hagyjuk  hát  reájok  a  dolgot.  Különben  is  azt 
hiszem,  hogy  a  szerelemben  csak  ártanak  a  közben- 
járók. 

—  Már  ott,  a  hol.  Te  pap  levén,  úgy  is  csak 
elméletből  beszélhetsz.  De  Kláránál  így  áll  a  dolog. 
Legjobb  lesz,  ha  egészen  magára  hagyjuk. 


74 

—  De  neked  már  nincs  semmi  kifogásod  a  fiú 
ellen? 

—  Isten  neki !  —  monda  Boglár  Kálmán  oly  sóhaj- 
jal, mintha  valami  nagy  és  nehéz  engedményt  tenne. 
Mások  is  kötöttek  már  mésalliance-ot.  Lépjünk  hát 
sógorságba  az  öreg  Atlasz  bácsival. 

Ha  ezt  Atlasz  úr  hallotta  volna  I 

De  nem  hallotta.  Csak  azt  látta  nagy  megelége- 
déssel, mikor  nemsokára  elnézett  a  templomba,  hogy 
már  a  pokol  is  elkészült,  lángjai  rikító  vörös  fény- 
nyel lobognak,  az  ördögök  egészen  megifjodtak  és 
az  elkárhozott  lelkek  úgy  csikorgatják  fogaikat,  hogy 
gyönyörűség  látni  a  becsületes  embernek.  Annál 
nagyobb  gyönyörűség,  mert  a  pokollal  be  van  fe- 
jezve minden  munka  s  a  festőnek  nincs  többé  semmi 
dolga  a  templomban,  sem  a  kastélyban.  Atlasz  úr 
előkelő  nagylelkűséggel  föl  is  szólítja,  hogy  nyújtsa 
be  számláját,  de  rögtön  újabb  vereséget  szenved, 
mert  a  jelenlevő  plébános  kijelenti,  hogy  ez  patro- 
nátusi  dolog,  melyet  csak  Sándornak  van  joga  elin- 
tézni. Be  kell  hát  várnia  azt  a  formalitást,  hogy  a 
számlát  Sándor  vegye  át  s  olvasatlanul  oda  adja 
neki.  Atlasz  úr  most  már  fizethet.  Fizet  is,  nagyúri 
bőkezűséggel,  nem  alkudozva,  csak  az  előlegeket 
vonva  le  az  utolsó  krajczárig,  és  előkelő  könnyed- 
séggel, nyugtatványt  sem  kivánva,  csak  arra  ügyelve, 
hogy  a  fizetés  a  plébános  és  az  egész  család  jelen- 
létében történjék  s  esetleg  legyen  kire  hivatkozni, 
ha  a  festő  el  akarná  tagadni  a  pénz  fölvételét.  Az 
öreg  asszonyság  egészen  el  van  ragadtatva  férje 
nagyúri  modorától,  Boglár  Kálmán  olvasatlanul  zse- 

bébe  gyííri  a  pénzt  és  nem  is  felel  Atlasz  úr  ismé- 
telt kérdésére,  hogy  melyik  vonathoz  kivánja  befo- 
gatni a  kocsit.  Atlasz  úr  meg  van  ijedve,  hogy  a 
festő  még  tovább  is  itt  akar  maradni,  s  titkon  föl- 
teszi magában,  hogy  még  egy  napig  vár,  aztán  eré- 
lyesen fog  föllépni. 

De  az  erélyes  föllépésre  nincs  szükség.  Boglár 
Kálmán  komolyan  gondolkozik  az  elutazásról  s  róla 
beszél,  mikor  karonfogva  a  falu  felé  halad  a  plébá- 
nossal, a  nyárfáktól  szegélyezett  úton,  mely  a  kas- 
télyból a  faluba  vezet. 

-  Nem  tudom,  mi  lesz  jobb  ügyünkre  nézve,  — 
teszi  hozzá.  Azóta  gondolkoztam  tervedről  s  ét- 
vágyam egészen  megjött  evés  közben.  Valóban  nem 
tudnék  helyzetünkben  szerencsésebb  megoldást  kép- 
zelni, mintha    Klára  ez  Atlasz-gyerek   nejévé  lenne. 

—  Mit  gondolsz,  nyilatkozott  már  a  fiú  ? 

-   Nem.    Klára    bizonyosan   szólt   volna    nekem, 
akár  elfogadja,  akár  visszautasítja. 

—  Akkor  mégis  jobb  lesz,  ha  egy  időre  eltávoz- 
tok. Hogy  szerelmes  leányodba,  az  kétségtelen,  de 
vagy  nincs  bátorsága  nyilatkozni,  vagy  magának 
sincs  világos  öntudata  szerelméről.  A  távolság  mind 
a  kettőt  megadhatja,  s  a  ti  visszajöveteletekrc  elég 
jó  ürügy  lesz  a  templomszentelés  napja.  Az  én  ven- 
dégeim lesztek,  s  akkora,  reménylem,  érett  lesz  a 
dolog. 

—  Nem  rossz  terv,  kivált  ha  tekintetbe  veszszük, 
hogy  csak  elméletből  ismered  a  szerelmet.  Hát  az 
öregek  mit  mondanak  majd  hozzá  ? 

—  Az  öregeket   mi   sem   szoktuk   számba   venni ; 

nekik  azt  kell  tenniök,  a  mit  Sándor  akar.  Nincs  itt 
más  nehézség,  mint  Klára  akarata. 

—  Reméljük,  hogy  neki  is  megjön  az  esze. 

—  Én  nemcsak  eszében  bízom,  hanem  szívében 
is.  Ki  tudja,  hátha  a  távolság  azt  is  megszólalásra 
bírja  ? 

—  El  nem  tudom  képzelni,  hogy  Klára  szerelmes 
legyen  egy  ilyen  Atlasz-gyerekbe.  De  utoljára,  ki 
tudja  kiszámítni  a  női  szivet  ?  Ez  az  egyetlen,  a  hol 
még  mindig  lehet  csodákban  bízni ;  reméljük,  hogy 
itt  is  meg  fog  történni  a  csoda. 

Soha  olyan  gyönyörűséggel  nem  adott  még  ren- 
deletet Atlasz  úr  a  lovak  befogására,  mint  a  mikor 
Boglárékat  kellett  a  vasúthoz  vinni.  Nagy  örömé- 
ben még  azt  sem  vette  észre,  hogy  Sándor  mily  sá- 
padt, és  olyan  kábult,  mintha  főbe  ütötték  volna. 
Annyira  viszi  a  szívességet,  hogy  maga  is  elmegy  a 
vasúthoz,  a  plébánossal  és  Sándorral  együtt.  Sándor 
a  kocsis  mellé  jut,  mert  hintóban  nincs  hely  a  szá- 
mára ;  az  állomáson  sincs  alkalma  hosszasabban  be- 
szélni Klárával,  mert  a  vonat  csakhamar  megérkezik 
és  Atlasz  úr  nagyon  sürgeti  vendégeit  a  beülésrc, 
nehogy  lemaradjanak  s  nagy  buzgalmában  maga  vi- 
szi utánok  a  táskákat. 

Végre  fölhangzik  a  megváltó  fütty,  a  kocsiablak- 
ból Boglár  Kálmán  zsebkendője  lebeg,  a  vonat  el- 
robog, már  csak  füstje  látszik  a  távolból,  nem  sokára 
az  is  eloszlik,  és  Sándor  csodálkozva  veszi  észre, 
milyen  üres  körülötte  a  világ. 

Ezt  a  végtelen  ürességet  találja  mindenütt.  A  kas- 
télyban,   a  mezőn,  czimboráinak   társaságában,  kik- 

hez  ismét  ellátogat,  s  kiket  csakhamar  undorral  hagy 
ott.  Megnyergelteti  Jovát  és  bebarangolja  a  pusz- 
tát, de  fáradtan  és  kielégítetlenül  tér  vissza,  mintha 
valamit  keresett  volna,  a  mit  sehol  sem  tudott  meg- 
találni. Vállára  akasztja  fegyverét  s  vadászatra  indul, 
de  gyorsan  visszatér  és  riadtan  dobja  el  puskáját, 
mert  olyan  különös  vágyat  kezdett  érezni,  hogy  az 
ártalan  nyulak  helyett  saját  homlokának  fordítsa  csö- 
vét. Nem  tudja,  mi  lelte ;  unalmas,  hideg,  utálatos 
minden,  a  mi  körülötte  van,  a  miben  azelőtt  kedvét 
találta.  Gondolkozni  kezd  önmaga  fölött,  megvizs- 
gálja lelkét,  megkérdezi  szívét,  s  mialatt  benn  jár  a 
székvárosban  s  mialatt  visszahajt  otthonába,  mely 
azelőtt  oly  meleg,  mosolygó,  vidám  volt  s  most 
szinte  visszaijeszti  rideg  komorságával :  tisztába  jön 
magával  s  azzal  az  elhatározással  lép  apja  elé,  hogy 
Boglár  Klára  lesz  a  neje  és  senki  más  a  világon. 


:í<" 


{Az  új  szomszédok.) 


Leveleinek  elküldése  egy  kissé  lecsillapította  At- 
lasz úr  izgatottságát,  de  nem  szüntette  meg  rossz 
kedvét.  Sándort  nem  látta  azóta,  hogy  a  kicsikart 
fél-igérettel  távozott  szobájából  ;  a  cselédek  azt 
mondták,  hogy  kilovagolt  és  azt  izente,  ne  várják 
haza  vacsorára.  Atlasz  úr  szinte  örült  neki,  hogy 
nem  látja  fiát ;  mert  nem  merte  vele  rossz  kedvét 
éreztetni,  s  mégis,  érezte,  nem  tudna  erőt  venni 
magán  ;  az  is  nagy  megkönnyebbülésére  szolgált, 
hogy  a  plébános  nem  mutatkozott  a  kastélyban,  mert 
őt  tartotta  e  baj  fő-fő  szerzőjének,  de  sokkal  jobban 
félt  tőle,  hogysem  szemrehányást  mert  volna  neki 
tenni.  Így  legalább  nem  kellett  fékeznie  magát  és 
szabadon  éreztethette  rossz  kedvét  az  öreg  asszony- 
sággal, kit  az  est  folyamán  több  versben  megríka- 
tott, s  igen  elégedetlen  volt  magával  és  az  egész 
világgal,  midőn  nagy  későn  aludni  ment. 


Ebben  a  hangulatban  nézett  ki  másnap  dél  felé 
az  ablakon,  midőn  egy  könnyű  kocsit  látott  behaj- 
tani az  udvarra.  A  kocsiból  először  egy  öreges  úr 
lépett  ki  s  aztán  kezénél  fogva  kisegített  belőle 
egy  fiatal  nőszemélyt.  Atlasz  úrnak  az  első  pillan- 
tásra megborzongott  a  háta.  Talán  megint  vissza- 
jöttek ?  Kitelik  tőlök,  a  milyen  kullancs  természe- 
tűek. De  a  második  pillantás  megnyugtatta  lelkét, 
nem  Boglárék  voltak.  Az  öreges  úrban  semmi  sem 
volt  Boglár  Kálmán  előkelő,  hetyke  magatartásá- 
ból ;  meggörnyedve  járt  és  új  tavaszi  felöltője  úgy 
fityegett  rajta,  mintha  kölcsön  vette  volna ;  a  fiatal 
nő  is  csak  annyiban  hasonlított  Boglár  Klárához, 
hogy  fiatal  volt,  különben  inkább  ellentétének  le- 
hetett volna  mondani.  Klárának  sugár  termete,  köny- 
nyed,  fürge  járása,  finom  metszésű,  hosszúkás  arcza, 
gesztenyeszínű  haja  volt,  melyekkel  nehéz  lett  volna 
összetéveszteni  az  újonjött  vendég  hízásnak  indult 
kurta  termetét,  kerek  orczáját,  koromfekete  göndör 
haját  és  tipegő  járását.  Atlasz  úr  látta  a  különbsé- 
get, de  bár  első  ijedtségéből  magához  tért,  rossz 
kedve  nem  szűnt  meg. 

-  Öreges  úr,  fiatal  nővel,  —  dörmögött  magá- 
ban, visszahúzódva  az  ablaktól,  nehogy  meglássák 
a   vendégek.  Köszönöm    szépen,   jóllaktam    már 

az  öreges  urakkal,  kik  fiatal  nővel  jönnek  hozzám. 
Talán  ezt  is  valami  pap  küldte,  hogy  beleszeret- 
tcsse  a  ^fiamat.  Az  én  kastélyomban  bizony  nem 
fog  többé  semmi  öreges  úr  fiatal  nővel  garázdál- 
kodni. Megszököm  a  mezőre,  aztán  ha  megunták  a 
várakozást,  elmehetnek. 

Kjlopózott  szobájából,  s  végig  futva  a  folyosón, 
a  hátulsó  lépcsőn  akart  Icosonnj,  honnan  a  gazda- 
sági udvarra  s  innen  a  mezőre  juthatott  volna.  Már 
a  lépcső  aljára  ért,  mikor  János,  a  sujtásos  inas,  rá 
kiáltott : 

—  Hova  szalad  már  no?  Gyűjjön  fel,  vendégek 
érkeztek,  ott  várnak  a  nagy  szalonban.  A  fiatal  nagy- 
ságos úr  nincs  itthon,  hát  aszonták,  hogy  az  öreg 
úrral  is  beérik. 

Atlasz  úr  meg  is  ijedt,  meg  is  szégyeltc  magát. 
Mindig  titkos  rettegéssel  viseltetett  sujtásos  cseléd- 
jei iránt,  kikről  azt  gyanította,  hogy  szívok  mélyén 
lenézik  és  nem  tartják  igazi  úrnak.  Szeretett  volna 
tekintélyt  tartani  előttök,  s  mindig  attól  félt,  hogy 
olyas  valamin  kapják  rajta,  a  mivel  elárulja  járatlan- 
ságát a  nagyúri  szokásokban  és  elveszti  tekintélyét. 
János  azelőtt  grófi  házaknál  szolgált  s  Atlasz  lir  kü- 
lönösen az  ő  kritikájától  rettegett. 

—  Hát  miért  nem  jelentette  be  nekem,  hogy 
vendégek  jöttek  ?  —  monda  hirtelen  visszafordulva 
és  fölsietve  a  lépcsőn. 

Titkolatlan  rossz  kedvvel  Hpett  be  a  terembe,  s 
föltette  magában,  hogy  rövid  úton  elbánik  az  isme- 
retlenekkel és  nem  hagyja  úgy  maga  fölé  kerekedni, 
mint  Boglárékat. 

Az  öreges  úr,  kit  a  kocsiból  kilépni  látott,  a  terem 
közepén  állt  s  a  földig  hajolva  üdvözlé  Atlasz  urat, 

—  Kérhetünk-e  bocsánatot,  oh !  remélhetünk-e 
bocsánatot,  hogy  ily  korán  zavarni  merészeltük  nagy- 
ságodat? —  kérdé  az  öreges  úr,  kétrét  görnyedve 
a  nagy  alázatosságtól. 


—  Szörnyű  alázatosak,  bizonyosan  szegény  kére- 
getők,  —  gondola  magában  Atlasz  úr ;  s  büszke  mo- 
gorvasággal, fönhangon  hozzá  tévé :  —  miben  lehe- 
tek segítségökre  ? 

—  A  szomszédi  jog  c^ímén  jöttünk,  illetőleg  vet- 
tünk bátorságot  jövetelre,  —  felelt  az  öreges  úr, 
valódi  kígyó-ügyességet  fejtve  ki  a  görnyedezés- 
ben.  — -  Legfőbb  vágyunk  és  első  teendők  volt,  e 
vidéken  való  letelepedésünk  után,  megismerkedni  a 
híres  és  gazdag  Atlasz  Samuval  és  családjával,  és 
oh!  mily  szó  fejezheti  ki  boldogságunkat,  a  mai  na- 
pon teljesedésbe  megy  e  forró  vágyunk.  De  engedje 
meg,  mélyen  tisztelt  uram,  hogy  eleget  tegyek  a 
nagyvilági  társadalom  szabta  kötelességnek  és  be- 
mutassam magunkat.  íme,  szeretett  unokahúgom, 
özvegy  Volkán  Ádámné,  ki  megvásárolván  a  sarlósi 
uradalmat,  ez  által  szomszédi  viszonyba  lépett  nagysá- 
goddal, és  én,  legalázatosabb  szolgája,  Góg  Ferencz, 
hites  ügyvéd  sjelenlegasarlósi  uradalom  kormányzója. 

—  Tessék  helyet  foglalni !  —  kiáltott  Atlasz  úr 
sugárzó  arczczal. 

A  vendégek  leültek  és  Atlasz  úr  elragadtatva  szem- 
lélte a  szép  fiatal  özvegyet,  ki  a  sarlósi  uradalmat 
megvette.  Valóban  szép  asszony  volt,  Atlasz  úr  rit- 
kán látott  szebbet;  kövér  volt,  arcza  majd  kicsattant 
az  egészségtől,  fekete  szeme  úgy  villogott,  mint  a 
gyémánt  és  duzzadt,  piros  ajka  fölött  finom  barna 
pehely  vonult  végig.  A  sarlósi  uradalom  kerek  egy 
milliót  ért.  Atlasz  úr  jól  tudta,  ő  is  szerette  volna 
megvenni,  ha  grófi  veje  és  Manó  fia  annyira  igénybe 
nem  vették  volna  íőkéit. 

Csiky  :  Az  AtiMz-csaltd.  é 

—  Nem  is  tudtam,  hogy  a  sarlósi  uradalomnak 
már  vevője  akadt,  —  kezdé  Atlasz  úr  az  érdekes 
társalgást. 

—  A  múlt  héten  írtuk  alá  a  szerződést,  —  felelt 
Góg  Ferencz,  helyet  keresve  kalapjának,  melyet  ed- 
dig nem  mert  letenni  kezéből.  Unokahúgom  kész- 
pénzzel fizette  ki  az  egész  vételárat  s  az  uradalmat 
nevére  telekkönyveztette. 

—  Legyen  szerencsém  ebédre,  —  monda  At- 
lasz úr. 

Góg  Ferencz  el  volt  ragadtatva  a  megtisztelte- 
téstől s  fölkelve  székéről,  a  híres  kaucsuk-ember- 
hez méltó  vonaglásokkal  fejezte  ki  háláját.  A  szép, 
barna,  köpo/ös  menyecske  is  mosolygott,  fejével 
bólogatott  és  illegette  magát;  s  midőn  látta,  hogy 
nagybátyja  még  mindig  nem  tud  mit  mívelni  ka- 
lapjával, kikapta  kezéből  és  a  pamlag  mellé,  a 
földre  tette. 

Atlasz  úr  büszke  volt  és  boldog.  Ilyen  vendége- 
ket szeret  ő :  gazdagok,  milliomosok,  és  a  mellett 
olyan  jó  modoruk  van,  hogy  vele  szemben  szinte 
zavarba  jönnek  a  nagy  tisztelettől.  Attól  sem  tart- 
hatott, hogy  talán  szemfényvesztők  és  oly  gazdag- 
sággal dicsekszenek,  mely  nem  létezik.  Jól  emlé- 
kezett Volkán  Ádám  nevére,  híres  pénzkölcsönző 
volt  a  fővárosban,  kinek  vagyonáról  mesés  hírek 
szállongtak  a  pénzes  emberek  körében.  Hajdaná- 
ban érintkezett  is  vele  egy  párszor,  s  furfangos 
kapzsi,  arczátlan  vén  gonosztevőnek  ismerte,  a  ki 
semmi  módtól  sem  riadt  vissza,  ha  pénzt  szerez- 
hetett  általa.   De   a  pénze    megvolt,    nagyon   meg- 

volt,  s  Atlasz  úr,  bár  szívéből  megvetette  a  vén 
bűnöst,  pénzétől  nem  tagadhatta  meg  az  elisme- 
rését. Kivált  mióta  ily  szép,  puha,  kövér,  tiszta 
kézbe  került.  Nem  is  tudta,  hogy  Volkán  Ádám 
megházasodott  és  meghalt.  Ezt  meg  is  mondta  ven- 
dégcinek. 

—  Megházasodott  és  meghalt,  —  monda  Góg 
Fferencz,  szomorú  arczot  öltve,  míg  unokahúga  újra 
mosolygott  és  illegette  magát,  mintha  valami  vidám 
dologról  beszélnének.  —  Megházasodott  és  meg- 
halt. A  két  esemény  gyorsan  követte  egymást.  Ked- 
ves Lilla  húgom,  e  jelenlévő  gyászoló  özvegy,  — 
folytatá  Góg  Ferenci,  a  mosolygó  köpczös  menyecs- 
kére mutatva,  —  szárnyaim  alatt  nevelkedett  és  sze- 
rény háztartásomat  vezette,  midőn  megismerkedett 
az  akkor  még  nem  boldogult  Volkán  Ádámmal.  E  dús- 
gazdag pénzfejedelemnek  én  valék  jogi  tanácsadója 
s  évek  hosszú  során  keresztül  én  alkalmazám  a  tör- 
vény szigorát  vonakodó  adósaira.  Megismerni  Lil-^ 
lát  és  megszeretni  pillanatnak  műve  volt,  mint  a 
költő  lantja  zengi,  bár  a  jelen  esetben  nem  forgott 
fenn  a  kölcsönösség,  Volkán  Ádám  hetven  éves  és 
az  apollói  szépség  ellentéte  lévén,  míg  Lilla  húgom 
húsz  tavasz  virágaival  ékeskedett,  s  a  mint  kegyesen 
látni  méltóztatik,  minden  tavasz  virágával  verse- 
nyezhet. 

-  Nem  szeretem,  ha  maga  dicséri  a  szépsége- 
met, —  szólt  közbe  a  tavasz  virágaival  versenyző 
hölgy,        a  kinek  szeme  van,  láthatja,  milyen  vagyok- 

Góg  Fcrencz  mélyen  meghajolt  unokahúga  felé, 
aztán  még  mélyebben  Atlasz  úr  felé  és  folytatá  : 

—  Ha  a  felek  közt  csak  az  egyik  részen  van  is 
szerelem,  a  másikon  pedig  józan  ész,  annak  jogi 
következménye  már  lehet  házasság.  Ügy  történt  a 
jelen  esetben  is.  Volkán  Ádám,  ki  több  évi  jogi  ta- 
nácsaimért jelentékeny  összeggel  volt  adósom,  a 
maga  határozott,  lehet  mondani,  rideg  modorában 
tudtomra  adá,  hogy  tartozása  fejében  nőül  veszi 
unokahúgomat,  kinek  bájai  lángra  gyújtották  szívét. 
Unokahúgom  józan  észszel  megfontolván  a  dolgot 
s  becsületére  válván  gondos  nevelésemnek,  kész 
megadással  fogadá  a  hetven  éves  dúsgazdag  vőle- 
gény kezét.  A  házasság  megtörtént,  teljes  érvényes- 
séggel, az  illetékes  plébános  és  két  tanú  jelenlété- 
ben. Menyegzői  lakoma  nem  volt.  A  házasélet  bol- 
dogsága három  hónap  alatt  sírba  dönté  feledhetetlen 
Volkán  Ádámunkat  s  gyászos  özvegyét  keserű  fáj- 
dalomban s  ingó  és  ingatlan  javainak  birtokában  ha- 
gyá  hátra  e  siralom  völgyében. 

—  Általános  örökös?  —  kérdé  Atlasz  úr  nagy 
tisztelettel. 

—  Fbrmaszerű  végrendelet  értelmében,  —  felelt 
Góg  Fe'-enc'Z. 

—  Mily  szerencse  vidékünkre,  hogy  a  ^arlósi  ura- 
dalom ily  szolid  kézbe  került,  —  kiáltott  Atlasz  úr. 

—  Szeretett  unokahúgom  itt  óhajt  letelepedni. 
A  kastély  szép  és  kényelmes,  s  a  vidék  előkelő  csa- 
ládjai, melyek  között  első  helyre  a  nagyságodét  te- 
szem, kellemes  és  csillogó  kört  formálnak,  melynek 
6  lesz  ragyogó  központja. 

—  A  városban  nem  volt  ismeretségem,  —  szólt 
közbe   az  özvegy,  —  nem  volt  semmi   mulatságom. 

Régi  ismerőseim  nagyon  szegények  hozzám  és  irigy- 
kednek rám. 

—  Igyekezni  fogunk,  hogy  nagyságod  boldognak 
érezze  magát  körünkben,  —  monda  Atlasz  úr.  — 
Ha  a  gazdag  emberek  nem  támogatják  egymást, 
akkor  ne  csodálkozzanak,  hogy  a  szegények  közé- 
jök   tolakodnak    és   egyenlőknek  képzelik  magokat. 

—  Aranymondás,  gyöngyszem !  —  kiáltott  Gőg 
Ferencz  lelkesülten. 

—  Hány  hold  a  sarlósi  uradalom? 

—  Tízezer,  egy  tagban. 

—  Van  patronátusa  ? 

—  Nincs. 

—  Nekem  van.  Azaz  a  fiamnak,  a  Sándornak. 
A  tiszavégi  részt  ráírattam.  Háromezer  hold,  egé- 
szen az  övé.  Mi  fizetjük  a  papot,  szép  templomot 
építtetünk. 

—  A  mi  kastélyunkban  is  van  egy  udvari  ká- 
polna. Mit  gondolsz  húgom,  nem  volna  jó  udvari 
papot  tartani  ? 

—  Mit  csináljak  én  egy  pappal  ?  —  monda  vállat 
vonva  az  özvegy. 

—  A  pap  mindig  emeli  az  uraság  tekintélyét, 
a  ki  fizeti.  Vőm,  az  Eveline  leányom  férje,  a  gróf 
Szádváry  Arthur  azt  mondja,  hogy  igazi  nagy  úr 
nem  is  képzelhető  pap  nélkül. 

—  A  gróf  úr  is  itt  lakik  ? 

—  A  gróf  úr  saját  ősi  jószágán  lakik,  én  váltottam 
ki  háromszázezer  forintért. 

—  Épen  ennyi  a  becsértéke  a  mi  nagy  bérhá- 
zunknak a  főváros  balparti  részében. 

A  fiatal  özvegy  azonban  nem  igen  látszott  mu- 
latni c  rendkívül  érdekes  versengésen,  mert  ásí- 
tott és  nyugtalanul  feszengett  ülésén.  Góg  Ferencz, 
a  gondos  nagybátya  és  szemes  jószágkormányzó 
észrevette  húga  és  úrnője  unatkozását  és  sietett 
enyhítéséről  gondoskodni,  azt  a  nagy  kegyet  kérve 
a  házi  úrtól,  hogy  mutassa  be  őket  szeretett  család- 
jának. 

—  Szeretett  családom  nincs  itthon,  —  monda 
Atlasz  úr.  —  A  leányom,  a  grófné,  férjénél  lakik 
a  grófnál ;  a  Manó  fiam  a  minisztériumban  szere- 
pel és  az  úri  kaszinóban  mulat  az  ő  barátaival ;  a 
Sándor  fiam  itt  lakik,  de  bizonyosan  vadászni  ment 
és  csak  ebédre  jő  haza ;  most  csak  a  feleségem  van 
itthon,  a  ki  öreg  asszony  és  mindig  a  szobájában 
ül.  Be  fogom  mutatni  uraságtokat  az  öreg  asszony- 
nak. 

Átmentek  az  épület  másik  szárnyába.  Atlasz  úr 
szerette  volna,  ha  a  sujtásos  hajdú  előttök  megy  és 
az  ajtókat  nyitogatja,  de  János  nem  jelent  meg  a 
csöngetésre  s  Atlasz  úr  maga  nyitott  ajtót  vendégei 
előtt.  Az  öreg  asszonyság  el  volt  ragadtatva  az  új 
ismerősöktől ;  a  szép,  fiatal,  gyémántokkal  magrakott 
asszony  kezet  csókolt  neki  és  néninek  szólította,  a 
mi  az  öreg  asszonyságnak  nemcsak  nagyon  jól  esett, 
hanem  föl  is  bátorította,  úgy  annyira,  hogy  rögtön 
élénk  beszélgetésbe  mélyedt  vele,  először  gyerme- 
keiről, azután  majorságáról  s  az  ablakból  megmuto- 
gatta neki  kedvencz  tyúkjait.  Atlasz  úr  és  Góg  Fe- 
rencz ezalat  bejárták  a  kastélyt,  az  udvart,  a  gazda- 
sági   épületeket,    a    magtárakat,    a   béresházakat,    s 

mire  az  ebédig  jutottak,  tökéletesen  és  alapos  rész- 
letességgel informálva  voltak  egymás  vagyoni  viszo- 
nyairól. 

Az  ebéd  fényes  volt.  Atlasz  úr  kijátszotta  leg- 
nagyobb kártyáját  és  franczia  pezsgőt  hozatott  föl 
a  pinczéből.  A  dugó  nagyot  durrant,  s  nemcsak  az 
öreg  asszonyság  fogta  be  kezével  a  fülét,  hanem  a 
fiatal  özvegy  is,  s  mindnyájan  örültek  az  édes  ital 
habzásának  és  pezsgésének.  Atlasz  úr  elégedett  volt 
és  büszke,  ő  vitte  asztalánál  a  szót  s  vendégei  va- 
lódi gazdag  emberek  voltak,  kik  tisztelettel  hallgat- 
tak reá  és  tekintélynek  tartották.  Még  az  öreg  asz- 
szonyság  is  mert  csevegni  és  nevetgélni  a  fiatal 
özvegygyei,  a  ki  egészen  az  ő  színvonalán  állott  s 
mindenről  tudott  vele  beszélni.  Sándor  volt  a  leg- 
hallgatagabb.  Épen  az  ebéd  elején  érkezett  haza  s 
vadászruhájában  ült  az  asztalhoz.  Atyja  nagy  pom- 
pával mutatta  be  vendégeinek,  de  alig  váltott  néhány 
szót  s  észre  sem  vette,  hogy  a  fiatal  özvegy  igen 
gyakran  s  igen  mély  tekintettel  pihenteti  rajta  nagy 
fekete  szemeit.  Annál  inkább  észrevette  Atlasz  úr, 
s  nagyon  jókedvű  volt,  és  midőn  késő  délután  az  új 
szomszédok  a  jó  ebéd  fölemelő  hangulatában  s  a 
mielőbbi  viszontlátás  Ígérete  mellett  búcsút  vettek. 
Atlasz  úr,  ki  őket  kocsijokhoz  kisérte  Sándorral,  föl- 
felé haladva  a  lépcsőn,  nem  győzte  eléggé  magasz- 
taló szavakkal  dicsőítni  a  fiatal  özvegy  gazdagságát, 
finom  modorát,  jó  nevelését,  ragyogó  szépségét,  s 
csintalan  kacsintással  kérdé  fiától,  hogy  hát  mit  tart 
róla? 

Kiről? — kérdé  Sándor,  fölriadva  álmodozásából. 

—  Kiről?  —  kiáltott  Atlasz  úr  megbotránkozva.  — 
Kiről  másról,  mint  a  szép  Volkán  Ádámnérói,  a  ki 
ma  vendégünk  volt  és  megvette  a  sarlósi  uradalmat? 
Szép  asszony,  nagyon  szép  asszony !  Azt  csak  nem 
tagadhatod,  hogy  gyönyörű  asszony. 

—  Csinos  kis  bajusza  van,  —  felelt  Sándor  szóra- 
kozottan. 

—  Bajusz !  —  visszhangzá  Atlasz  úr  bosszúsan.  — 
Hát  te  nem  láttál  meg  belőle  mást,  mint  a  bajuszát? 
Az  nem  is  bajusz,  hanem  finom  pehely,  a  miből 
nem  haj  nő,  hanem  tollú,  mint  az  angyalok  szár- 
nyában. 

De  Sándor  nem  méltányolta  atyjának  e  szokatlan 
költői  föllendülését,  s  mivel  ezalatt  fölértek  az  eme- 
letre, megfordult  és  szó   nélkül    szobája  felé  ment. 

Atlasz  úr  fejét  csóválva  nézett  fia  után,  míg  a  fo- 
lyosó kanyarulatánál  el  nem  tűnt  szeme  elől.  Arczán 
szomorúság  és  harag  látszott.  Nagyot  sóhajtott  s 
mellére  csüggesztett  fővel  indult  a  saját  szobája 
felé.  De  a  mint  elhaladt  a  zárt  ajtó  előtt,  mely  mö- 
gött ezelőtt  Boglár  Kálmán  lakott  leányával,  megállt 
és  öklét  rázta  feléje. 

—  Még  nem  győztetek,  —  dörmögött  magában. — 
Hátra  van  még  a  családi  tanács,  a  Manó  és  a  gróf 
Szádváry,  és  meg  fogja  még  Sándor  látni  a  Yolkán 
Adámné  fényes  szemét  és  gyémántjait. 

JVíí  ?  J^incs  itt  a  huszár  vagy  a  komornyik  ? 


Csiky  :   Az   Atlasz-csalid. 

Néhány  nap  múlva  kétfelől  is  jött  sürgöny  Atlasz 
úrhoz,  hogy  küldje  hjntóját  a  vasúti  állomáshoz,  egy- 
felől Manó,  másfelől  Eveline  grófné  fognak  meg- 
érkezni. Ugyanakkor  levél  is  jött  az  ügynöktől, 
melyet  Atlasz  úr  nagy  figyelemmel  olvasott  végig 
és  sugárzó  arczczal  rejtett  rengeteg  vörös  bőrtár- 
cízájába.  Ideje  volt!  Még  csak  két  nap  van  hátra  a 
nevezetes  névnapig,  akkor  telik  le  az  egy  heti  határ- 
idő is ;  hanem  ez  a  levél  ki  fogja  nyitni  Sándor 
szemét.  Szerette  volna  mindjárt  oda  adni  neki ;  de 
aztán  meggondolta,  hogy  az  ilyen  szerelmes,  tapasz- 
talatlan falusi  fiú  más  szemmel  látja  a  nagyvilági 
dolgokat,  s  meglehet,  még  annál  inkább  megerősö- 
dik elhatározásában,  ha  a  kellő  előkészítés  és  ma- 
gyarázat nélkül  ismeri  meg  a  történt  dolgokat ;  nem 


fog  hát  addig  szólni  neki,  míg  nem  tanácskozott  a 
miniszteri  titkárral  és  a  grófnéval,  kik  jártasabbak  a 
nagy  világ  dolgaiban  és  jobban  tudnak  bánni  az 
emberekkel.  Nem  szólt  a  levél  tartalmáról  senki- 
nek, még  az  öreg  asszonyságnak  sem,  kinek  titok- 
tartási képességéről  alapos  aggodalmai  voltak. 

A  budapesti  vonat,  mely  Manót  hozta,  mintegy 
négy  órával  előbb  érkezett  meg  a  másiknál.  Atlasz 
úr  személyesen  ment  nagyúri  fia  elé;  jól  esett  lel- 
kének, ha  az  állomás  személyzete  látja,  mint  csókol 
neki  kezet  az  elegáns  fővárosi  úr,  s  ha  minden- 
kinek elmondhatja,  az  állomásfőnöknek  úgy,  mint 
a  jegyszedő  szolgának,  hogy  az  a  finom  úr,  ki  az 
első  osztályból  fog  kiszállni,  az  ő  fia,  a  miniszter 
jobbkeze. 

—  Nyissák  ki  az  ajtót !  első  osztály  I  szalonkocsi ! 
ott  néz  ki  a  fiam  az  ablakon !  —  kiabált  Atlasz  úr  a 
korlát  mellől,  midőn  a  vonat  dübörögve  megérke- 
zett s  nagy  fújtatva  megállt  egy  perezre  e  harmad- 
rangú pusztai  állomáson. 

Aztán  mikor  kinyitották  a  korlát  ajtaját,  maga 
futott  a  töltés  mellé  rakott  táskákért,  s  ki  kapkodta 
a  szolga  kezéből,  mintha  versenyezni  akarna  vele 
a  borravalóért.  Az  elegáns  fiatal  úr,  ki  a  táskák 
nyomában  kiszállt  a  kocsiból,  megcsókolta  kezét, 
megölelte,  és  Atlasz  úr  büszkeségtől  sugárzó  arcz- 
czal  s  könyektől  csillogó  szemekkel  nézett  körül, 
nem  csodálják-e  a  kocsi-ablakokból  a  többi  utasok 
c  megható  jelenetet  s  nem  felejti-e  cl  kötelességét 
a  vonat  személyzete  a  pillanat  benyomása  alatt?  De 
a  vasúti  menetrend  nincs  tekintettel   a  nagy  embc- 

rck  magán  dolgaira ;  a  vonat  füttyentett  és  tovább 
robogott,  s  Atlasz  úr  egyedül  maradt  a  vas-sínek 
közt  fiával. 

—  -  Na?  —  monda  az  elegáns  fiatal  úr  fölcsípve 
szemével  üvegét  s  fitymáló  arazczal  körültekintve.  — 
Na  ?  Nincs  itt  a  huszár  vagy  a  komornyik,  hogy  a 
hintóba  vigye  podgyászomat  ?  Te  sem  tudsz  rendet 
tartani  cselédeid  közt,  öreg!  Ott  ülnek  a  bakon  és 
hagyják,  hogy  az  uraság  hurczolja  a  táskákat.  Ked- 
vem volna  megbotozni  e  csőcseléket ! 

—  Ügy-e,  ez  már  igazi  gavallér  ?  —  súgta  Atlasz 
úr  nagy  büszkén  a  vasúti  szolga  fülébe,  kivel  együtt 
vitte  a  podgyászt  fia  után. 

Manó  félrelökte  ezalatt  az  ajtóból  a  néhány 
paraszt  asszonyt,  kik  együtt  szálltak  le  vele  a  vonat- 
ról, s  áthaladva  a  folyosón  és  nem  viszonozva  az 
állomásfőnök  köszöntését,  ki  kiváncsian  várt  Atlasz 
úr  híres  fiára  a  bejárat  mellett,  parancsoló  mozdu- 
lattal oda  intette  apja  hintaját. 

—  Hallja  maga,  kocsis !  —  kiáltott  nagy  han- 
gon, —  máskor,  ha  az  uraság  érkezik,  ott  tartsa  az 
orrát  és  vigye  utána  a  podgyászát.  Érti  ? 

—  Én  a  lovaimat  ott  nem  hagyom  az  Istennek 
sem,  —  felelt  foghegyről  a  kocsis. 

—  Fogja  be  a  száját  vagy  megtanítom  ember- 
ségre !  —  rivallt  rá  a  fiatal  úr  és  gyorsan  beugrott 
a  hintóba,  —  Most  pedig  úgy  hajts,  hogy  a  lovaid 
hasa  a  földet  érje!  Engem  nem  lehet  elbolondítani, 
én  értek  a  lóhúshoz. 

—  Talán  azt  mért  az  apja,  mikor  a  mészárszéket 
árendálta,  -     dörmögött   a  kocsis  mogorván,  oldal- 

pillantást  vetve  a  vasúti  szolgára,  ki  vigyorogva  állt 
a  hintó  mellett. 

—  így  kell  ezzel  a  néppel  bánni,  ha  az  ember 
jó  szolgálatot  akar,  -  jegyzé  meg  Manó,  kényel- 
mesen hátra  dőlve  és  az  első  ülésre  rakva  lábait.  — 
De  te,  öreg,  nem  tudsz  parancsolni,  nem  tudsz 
tekintélyt  tartani.  Huszárod  van  és  nem  hozod  ki  a 
léhűtőt  a  vasúthoz,  hanem  idegen  emberrel  viteted 
utánam  a  podgyászt,  a  kinek  külön  borravalót  kell 
adni.  Látod,  ez  a  pazarlás,  és  nem  az,  mikor  én 
grófi  barátjaimmal  a  kaszinóban  kártyázom. 

—  Nyersz  tőlük?  —  kérdé  Atlasz  úr,  bámuló 
tekintetet  vetve  fiára. 

—  Nyerek,  vesztek,  a  mint  jön,  —  felelt  Manó 
könnyedén.  —  Most  újabban  vesztettem,  még  pedig 
sokat.  De  en'ől  majd  később  beszélünk.  Hát  micsoda 
bolond  bogár  bújt  annak  a  Sándornak  a  fülébe,  hogy 
egy  semmit,  egy  koldus  leányt  akar  feleségül  venni  ? 
Nem  tudtad  megértetni  vele,  hogy  neki  kötelességei 
vannak  családja  iránt? 

—  Azért  hivattalak  le  téged,  hogy  te  értesd  meg 
vele.  Te  sokkal  szebben  és  okosabban  tudsz  vele 
beszélni. 

—  Beszélek  is!  Nézze  meg  az  ember!  Miért 
nem  vesz  rólam  példát?  A  házasság  üzlet,  melyben 
a  férj  ad  nevet,  a  nő  ad  pénzt.  Ennél  maradok, 
ebből  nem  lépek  ki.  Mennél  nagyobb  a  kereslet, 
mennél  kisebb  a  kinálat,  annál  jobban  emelkedik  a 
portéka  ára.  Százszor  annyi  leány  van,  a  ki  férjhez 
kíván  menni,  mint  férfi,  a  ki  házasodni  akar.  Mi 
következik  ebből  ?  Az,  hogy  a  férj    nagyon   ritka  és 

keresett  portéka,  s  ehhez  kell  mérni  az  árát.  Én  egy 
millión  alul  szóba  sem  állok.  Ezt  kell  megértetni 
Sándorral,  ó  is  megér  egy  félmilliót. 

—  Ezt  a  beszédet  már  szeretem !  —  kiáltott  lel- 
kesülten Atlasz  úr.  —  Ha  így  beszélsz  Sándorral, 
bizonyosan  megjön  az  esze. 

—  Meg  kell  jönnie.  Nekem  még  nincs  kedvem 
házasodni,  ahhoz  még  nagyon  arany  fiatalság  va- 
gyok; de  Sándor  falusi  gazda,  neki  szüksége  van 
asszonyra.  Meg  kell  házasodnia,  de  csak  gazdag 
nőt  vehet  el.  Ez  az  én  elvem. 

—  Az  enyém  is. 

—  Ha  másért  nem,  érettem.  —  Én  tartom  fenn  a 
nagyvilágban  az  Atlasz  nevet,  én  szeizek  neki  fényt 
és  nimbust:  kötelességtek  gondoskodni,  hogy  soha 
ki  ne  fogyjak  a  módokból.  Mit  tudna  arról  a  világ, 
hogy  létezik  egy  Atlasz-család,  ha  a  lóversenyeken 
nem  mondanák:  ez  az  Atlasz  Manó  lova,  fogad- 
junk az  Atlasz  Manó  lovára ;  ha  a  színházban  nem 
mondanák:  ez  a  páholy,  a  hol  úgy  lármáznak,  az 
Atlasz  Manó  páholya ;  ha  az  utczán  nem  monda- 
nák :  ez  az  elegáns  kocsi,  ezek  a  tüzes  fekete  lovak, 
az  Atlasz  Manó  fogata,  térjünk  ki  gyorsan,  mert 
eltapos  ?  He  ?  Atlasz  Manó  mindenütt  I  De  ez  pénzbe 
kerül,  sok  pénzbe. 

—  Adok  is  annyit,  a  mennyi  kell,  —  monda  büsz- 
kén Atlasz  úr. 

—  Nem  eleget.  A  bizonyság  az,  hogy  adósságom 
van.  Ha  elég  pénzt  adnál,  nem  csinálnék  adósságot. 
Ez  csak  világos. 

—  Világos,  —  felelt  Atlasz  úr  kissé  elfintorítva 
arczát.  —  Megint  adósságot  csináltál  ? 

—  Bagatell  az  egész,  —  felelt  könnyedén  Manó.  — 
Ha  elég  pénzt  adtál  volna,  nem  csináltam  volna  adós- 
ságot; mert  magában  az  adósságcsinálásban  én  nem 
találok  élvezetet.  Egy-két  rossz  este  a  kaszinóban, 
egy  kis  botlás  a  lóversenyen,  s  mindjárt  együtt  van 
néhány  ezer  forint.  Összeírtam,  oh !  én  pontos  em- 
ber vagyok,  nem  hasonlítok  azokhoz,  kik  az  ablakon 
szórják  ki  pénzüket.  Oda  haza  majd  átadom  neked 
a  lisztát.  De  mondom,  csekélység:  ha  jól  emlék- 
szem, alig  tesz  negyven  vagy  ötvenezer  forintot. 

—  Jaj  nekem!  bizonyosan  inkább  ötvenezer  lesz, 
mint  negyven,  —  sóhajtott  Atlasz  úr.  —  Harmadéve 
is  annyit  fizettem  érted.  De  akkor  könnyebb  volt; 
most  rossz  évek  járnak,  a  termés  gyönge,  az  árak 
alacsonyak,  az  amerikai  concurrentia  agyon  nyom. 
És  most  egyszerre  fizessek  ki  ötvenezer  forintot! 

—  Épen  azért  kell  Sándornak  gazdag  pártit 
tennie,  hogy  ne  nyomjon  agyon  az  amerikai  con- 
currentia. 

—  Ördög  vigye  az  amerikai  concurrentiát !  — 
dörmögött  boszúsan  Atlasz  úr.  —  Ha  te  magadat 
egy  millióra  tartod,  talán  jobb  volna  neked  is  meg- 
házasodni ? 

—  Ezt  az  eszközt  a  végső  kétségbeesés  pillana- 
tára tartom  fenn.  Egyelőre  gondoljunk  arra,  hogy 
Sándort  kimentsük  romantikus  hálójából  és  józanabb 
gondolkozásra  tanítsuk. 

A  hintó  behajtatott  a  kastély  udvarára.  Manó 
kiugrott  s  miután  nagy  lármát  csapott,  hogy  a  esc- 

lédck  nem  futottak  elő  fogadására  s  halálosan  meg- 
sértette az  udvaron  ácsorgó  Cserepes  Andrást,  kit 
minden  teketória  nélkül  félrelökött  útjából,  föl- 
sietett a  lépcsőn  anyjához,  ki  az  ablakból  leste 
érkezését. 

Mialatt  az  öreg  asszonyság  kedvére  gyönyörkö- 
dött szép  és  előkelő  fiában  s  rögtön  felpróbálta  és 
magán  tartotta  az  ajándékokat,  melyeket  a  főváros- 
ból hozott  számára,  a  csipkés  fejkötőt  és  a  nagy 
vörös  selyemkendőt,  azalatt  Atlasz  úr  bejárta  az 
egész  házat,  Sándort  keresve,  kit  itthon  hagyott, 
mikor  a  vasúthoz  indult.  János,  az  inas,  egy  ideig 
nagy  phlegmával  nézte,  mint  jár  gazdája  föl  és  le 
a  lépcsőkön,  ki  és  be  a  szobákból ;  végre,  mikor 
már  az  istállóból  is  visszatért,  rá  kiáltott  a  tornácz 
ablakából : 

—  Ha  az  ifjú  urat  keresi,  azt  izenteti,  hogy  nincs 
itthon. 

—  Hol  van  hát?  —  kiáltott  vissza  Atlasz  úr.  — 
Nem  mondtam  neki,  hogy  megjön  a  bátyja,  a  Manó? 
Talán  vadászni  ment? 

—  Nem  ment  vadászni,  —  felelt  János.  —  A  plé- 
bános úr  jött  érte  kocsiján  és  elvitte. 

—  Hová?  —  kérdé  ijedten  Atlasz  úr. 

—  Nem  mondták,  én  meg  nem  kérdeztem,  — 
viszonzá  János,  hosszút  köpve  az  ablakból,  melyet 
aztán  nagy  lelki  nyugalommal  becsukott. 

Atlasz  úr  megijedt.  Ez  a  hirtelen  elutazás,  a  plé- 
bános társaságában,  rosszat  jelenthet.  Meg  kell 
tudnia,  hova  mentek.  Sietett  gyalog  a  faluba  s  meg 
sem  állt,  míg  a  plébániára  nem  ért.  Ott  aztán  meg- 

tudta,  hogy  a  plébános  a  székvárosba  utazott,  a 
püspökhöz,  s  csak  búcsú  napján  fog  haza  jönni. 
Ez  kissé  megnyugtatta  Atlasz  urat.  Bizonyosan  a 
püspöksüvegcs  kanonokért  ment,  ki  a  templomot  föl 
fogja  szentelni,  és  Sándort,  mint  patrónust,  azért 
vitte  magával,  hogy  bemutassa  a  püspöknek.  Kár 
volt  úgy  megijednie.  Sándor  megígérte,  hogy  egy 
hétig  semmit  sem  fog  tenni  szerelme  dolgában,  s  az 
ő  szavában  meg  lehet  bízni. 

De  mialatt  a  faluban  járt  és  visszatért,  eltelt  az 
idő,  s  alig  érkezett  udvarára,  újra  befogatott  a  hin- 
tóba s  visszahajtott  a  vasúti  állomáshoz. 

—  Most  a  vömet,  a  Szádváry  grófot,  és  leányo- 
mat, a  grófnét  várom,  —  monda  az  állomásfőnök- 
nek. —  He  ?  Ennyi  nagy  úr  is  ritkán  száll  le  ezen 
az  állomáson. 

A  megérkező  vonatról  azonban  csak  Eveline 
grófné  szállt  le,  minden  kiséret  nélkül.  Szemei  vö- 
rösek voltak  és  igen  szomorúnak  látszott. 

—  Baj  van  ?  —  kiáltott  ijedten  Atlasz  úr.  —  Hol 
van  a  gróf?  Hol  vannak  a  grófi  gyerekek,  az  én 
unokáim  ? 

—  Egyedül  jöttem,  nincs  semmi  baj,  —  felelt 
gyorsan  Evelint.  —  Siessünk,  üljünk  a  hintóba,  ne 
bámuljanak  rám  az  emberek. 

—  Bámulnak,  mert  nem  mindennap  látnak  gróf- 
nét, —  monda  büszkén  Atlasz  úr,  karon  fogva  s  a 
hintóhoz  vezetve  leányát. 

De  alig  indultak  meg  a  lovak,  a  mindenkitől  meg- 
bámult grófné  oda  borult  apja  vállára  és  hangos  zo- 
kogásra fakadt. 

—  Seregeknek  ura !  —  kiáltott  rémülten  Atlasz 
úr.  —  Mi  történt?  Meghalt  valaki? 

—  Mindnyájan  egészségesek,  —  zokogott  Eve- 
line,  —  más  a  bajunk,  a  mi  nagy  bajunk.  Oh  édes 
atyám,  csak  te  segíthetsz  rajtunk. 

—  Ha  én  segíthetek,  akkor  te  ne  sírj,  mert  bizo- 
nyosan segítni  fogok.  Mondd  hát  gyorsan,  mi  a 
bajotok  ? 

—  Tönkre  jutottunk,  —  súgá  Evelinc,  sírástól 
akadozó  hangon  atyja  fülébe, 

Szerencse,  hogy  a  hintó  ajtaja  be  volt  csukva, 
mert  Atlasz  úr  bizonyosan  kiugrott  volna  belőle. 

—  Tönkre  jutottatok!  —  kiáltá  kimeredő  sze- 
mekkel. —  Seregeknek  ura!  Tönkre  jutottatok! 
Megbolondultam  én,  vagy  visszafelé  értem  a  szava- 
kat? Mit  jelent  az,  hogy  tönkre  jutottatok? 

—  Azt  jelenti,  hogy  birtokunk  terhelve  van  adós- 
ságokkal s  ha  ki  nem  egyezünk  hitelezőinkkel,  cső- 
döt kérnek  ellenünk. 

—  Tudom,  hogy  ezt  nevezik  tönkre  jutásnak,  — 
monda  Atlasz  úr  keserűen  szakértő  tekintettel.  — 
De  azt  kérdem,  ti  hogyan  jutottatok  tönkre?  Hiszen 
eddig  mindig  dicsekedtél,  milyen  jó  gazda  a  gróf,  a 
férjed. 

—  Épen  ez  volt  a  baj,  hogy  nagyon  jó  gazda 
akirt  lenni  és  nem  értett  hozzá.  Gyárakat  állított  és 
belebukott,  mindenféle  vállalatba  fogott  és  belebu- 
kott, mindennel  speculált  és  mindenbe   belebukott. 

—  Speculált!  —  kiáltott  Atlasz  úr  elkeseredve. — 
Minek  speculált?  Nem  volt  ő  zsidó,  hogy  spcculál- 
jon.  A  grófnak  az  a  hivatása,   hogy   urasán   elköltsc 

a  jószága  jövedelmét.  Miért  nem  maradt  a  hiva- 
tásánál ?  Minek  avatkozott  abba,  a  mire  nem  szüle- 
tett ?  Bah ! 

—  Nagyon  megszállta  a  nagyravágyás.  Nem  elé- 
gedett meg  a  birtokkal,  melyet  te  kiváltottál  szá- 
mára, s  az  a  rögeszméje  támadt,  hogy  mind  azt  a 
jószágot  visszaszerzi,  a  mi  hajdan  a  Szádváryaké  volt. 

—  És  most  elveszti  azt  is,  a  mit  én  visszaszerez- 
tem neki. 

—  Ha  tönkre  kell  jutnia,  azt  mondta,  főbe  lövi 
magát,  —  kiáltott  Eveline  újra  kitörő  zokogással. 

—  Szörnyűség!  —  kiáltott  Atlasz  úr,  olyant 
szökve  helyén,  hogy  erősen  a  hintó  födelébe  vágta 
fejét.  —  Főbe  lövi  magát !  Kitelik  tőle,  azért  gróf. 
Ha  a  zsidó  tönkre  jut,  kezdi  újra  a  bátyúval,  de 
a  gróf  főbe  lövi  magát.  Miért  nem  utánozza  ebben 
is  a  zsidót,  ha  már  a  speculatióban  utánozta?  Nagy- 
szerű !  No  de  ne  sírj  olyan  görcsösen,  emeld  föl  a 
fejedet  és  töröld  meg  a  szép  szemedet.  Tudod, 
hogy  a  te  tátid  nem  hagy  el  téged.  Mennyi  az 
adósságtok  ? 

—  A  betáblázott  követelés  csak  nyolczvanezer 
forint. 

—  Csak?  Jaj  nekem!  Neked  ez  csak? 

—  Hiszen  a  jószág  háromszázezret  ér. 

—  Azért  mégis  rámehet  a  nyolczvanezer  forintryi 
adósságra,  ha  rossz  időben  támadnak  rá  a  hitele- 
zők, —  jcgyzé  meg  Atlasz  úr  szakértő  fensőbbség- 
gel.  —  Ezt  én  jobban  tudom. 

—  Hanem  .  .  . 

—  Micsoda  hanem?  Van  még  egy  hanem  is? 

—  A  betáblázott  követeléseken  kívül  van  még 
férjemnek  váltóadóssága  is. 

—  Irgalmas  Isten!  hogy  jutott  hozzá? 

—  Értékesítni  akarta  erdőnket  és  parketgyárat 
állított.  Az  erdőt  kivágatta,  de  a  parkét  nem  ért 
semmit  s  a  megrendelők  nem  fogadták  el.  A  pert 
elvesztettük,  az  erdő  elpusztult,  pénz  nem  volt.  Fér- 
jemet más  kötelezettségek  is  szorították ;  szerződé- 
seket kötött  nagy  repczesz állításokra,  melyeknek 
nem  tudott  megfelelni.  Mindenfelől  szorongatták  a 
pénzért,  s  ezt  csak  uzsorásoktól  kaphatott.  Egyik 
váltó  szülte  a  másikat  és  aztán  ...  de  mit  mondjam 
tovább?  Hiszen  tudod,  hogyan  szokott  ez  történni. 

—  Tudom,  —  sóhajtott  Atlasz  úr,  —  ámbár  én 
soha  sem  voltam  uzsorás.  Mennyi  hát  az  egész 
adósság  ? 

—  Kétszázezer  forint,  körülbelül. 

—  Körülbelül  I  Nagyszerű !  Mikor  azt  mondják, 
körülbelül,  akkor  bizonyosan  van  azon  fölül.  És  én 
most  fizessek !  Honnan  a  pokolból  fizessek  ? 

—  Ha  te  is  elhagysz  minket,  édes  atyám,  — 
monda  Eveline  újra  görcsösödő  zokogással,  —  akkor 
elvesztünk.  Férjem  megöli  magát.  Ismerem,  nem 
tudná  elviselni  családjának  másodszori  bukását,  és 
én  két  gyermekemmel  koldusbotot  vehetek  kezembe. 

—  Micsoda  I  Koldusbot  az  én  leányom  kezében, 
a  kis  Elemér  gróffal  és  a  kis  Alice  grófnővel,  az 
én  unokáimmal  I  Még  csak  az  kellene !  Ne  sírj 
már  na,  mondtam,  hogy  a  táti  nem  hagy  el  téged. 
Csakhogy  az  nem  megy  olyan  könnyen.  Nekem 
sincs  annyi  pénz  mindig  a  zsebemben,  és  még  töb- 

bet  is  kell  fizetnem.  A  Manó  is  csinált  ötvenezer 
forint  adósságot. 

—  Megint!   Hogy  mer  az  a  fiú   adósságot  csi- 
nálni ?  —  kiáltott  Eveline  méltatlankodva. 

—  ó  játszotta  Pesten  a  grófot  és  csinált  adós- 
ságot. Mikor  a  grófok  akarnak  zsidók  lenni,  akkor 
a  zsidók  lesznek  grófok,  és  mind  a  ketten  csinálnak 
adósságot,  és  én  fizetem  ki.  Úgy  látszik,  ez  a  világ 
rendje.  Ezt  hívják  átmeneti  korszaknak.  Majd  ha 
jobban  összeszoktak  és  mindegyik  tanult  a  másiktól 
valamit,  akkor  ez  is  jobban  fog  sikerülni ;  de  addig 
nincs  más  mentség,  mint  megfizetni  a  tanuló  pénzt. 
Légy  most  nyugodt,  édes  leányom.  Majd  ha  itt  el- 
végeztük a  dolgunkat,  magam  megyek  veled  Mátra- 
aljára és  beszélni  fogok  a  hitelezőkkel.  Ne  félj, 
rendbe  hozom  a  dolgokat,  nem  lesz  semmi  baj. 
Töröld  meg  a  szemedet,  nehogy  az  anyád,  az  öreg 
asszony,  meglássa,  hogy  sírtál.  Neki  semmit  sem 
szabad  tudni.  A  Manónak  se  szólj  semmit  a  férjed 
adósságairól ;  mert  ha  megtudja,  hogy  értetek  két- 
százezer forintot  fizetek,  kitelik  tőle,  hogy  hamarjá- 
ban még  csinál  a  magáéhoz  százötvenezer  forint 
adósságot.  No,  hála  Istennek,  megérkeztünk.  Szállj 
le  a  hintóból  és  menj  föl  édes  anyádhoz,  a  ki  ott 
sír  és  integet  az  ablakban.  —  Uram  ne  hagyj  el !  — 
új  fejkötő  van  a  fején,  —  én  addig  dolgom  után 
nézek  és  estére  majd  tanácskozunk  a  legfőbb  bajról,^ 
Sándor  szerencsétlen  szerelméről. 

Késő  estig  aztán  nem  törődtek  semmi  kellemet- 
len dologgal,  hanem  élvezték  a  viszontlátás  örömét. 
A  nap  az  öreg  asszonyságé  volt ;  fia  és  leánya  körű- 

löttc  ültek  s  beszéltek  neki  mesés  dolgokat  a  maguk 
fényes  életéről  és  feleltek  kifogyhatatlan  kérdéseire. 
Az  öreg  asszonyság  boldog  volt;  csak  azon  búsla- 
kodott néha,  hogy  Sándor  nincs  jelen  s  nem  lát- 
hatja egyszerre  mind  a  három  gyermekét.  Vacsorára 
is  itt  terítettek  föl  az  öregek  szobájában  s  nem 
engedték,  hogy  a  sujtásos  inas  szolgáljon  föl  az 
asztalnál.  Elvégezték  azt  ők  maguk,  mint  hajdan, 
mikor  a  gyerekek  még  kicsinyek  voltak  és  nem  csi- 
náltak adósságot.  Nem  is  volt  most  sem  az  adósság- 
ról semmi  szó,  talán  el  is  feledkeztek  róla,  kivéve 
Atlasz  urat,  ki  egy-egy  perezre  mélyen  elmerült  s 
uj)ain  számítni  látszott  valamit,  mialatt  Eveline  gyer- 
mekeinek haladásáról  és  viseletéről  beszélt  anyjának 
és  Manó  oly  mulatságos  anekdotákat  mesélt,  hogy 
az  öreg  asszonyság  könnye  kicsordult  a  nevetéstől. 
Nagyon  szerették  egymást,  annyi  bizonyos ;  s  akár- 
milyen hibáik  és  ferdcségeik  voltak  az  életben  és  a 
világgal  való  érintkezésben,  a  családi  összetartás 
erős  érzését  semmi  sem  ölhette  ki  belőlük. 

Mikor  az  öreg  asszonyság  boldogan  lefeküdt. 
Atlasz  úr  a  maga  szobájába  intette  gyermekeit  s 
gondosan  bezárta  maga  után  az  ajtót. 

—  Hagyjuk  az  öreg  asszonyt  aludni,  —  monda 
halkan,  —  ő  úgy  sem  tudna  praktikus  véleményt 
mondani,  s  reá  nézve  jobb,  ha  csak  örömeinkben 
osztozik,  nem  pedig  bajainkban.  De  nekünk  tennünk 
kell  valamit,  hogy  megmentsük  Sándort. 

Mind  a  két  testvér  a  legerősebb  szavakkal  rosz- 
szalta  Sándor  méltatlan  szenvedélyét.  Abban  mind- 
nyájan egyetértettek,  hogy  Sándornak  csak  dúsgazdag 

nőt  szabad  elvennie,  most  még  inkább,  mint  valaha. 
De  hogyan  lehetne  észre  terítni,  ha  a  szerelem 
annyira  megzavarta?  Ez  a  kérdések  kérdése. 

Atlasz  úr  kinyitotta  nagy  bőrtárczáját  és  kivett 
belőle  egy  összehajtott  levelet. 

—  Írtam  az  ügynökömnek,  —  monda  Manónak 
nyújtva  a  levelet,  —  hogy  tudjon  ki  egyetmást  erről 
a  Boglár  Kálmánról  és  leányáról.  Az  ügynök  fele- 
lete itt  van.  Olvasd  fel  fiam,  s  aztán  majd  meglát- 
juk, ki  lehet-e  ezzel  nyitni  Sándor  szemét? 

Manó  olvasni  kezdte  a  levelet. 
•  Nagyságos  úr!  .  .  .» 

—  Ez  én  vagyok,  hozzám  czímezte  a  levelet,  — 
szólt  közbe  Atlasz  úr  elégedetten. 

«Van  szerencsém  értesíteni,  —  folytatá  Manó  az 
olvasást,  —  hogy  megbízásában,  bármennyire  kívül 
esik  rendes  üzleti  körünkön,  tehetségemhez  képest 
eljártam.  Boglár  Kálmán  bizonyos  főúri  körökben 
meglehetősen  ismert  alak  ...» 

—  Akkor  talán  ti  is  ismeritek,  —  szólt  közbe  is- 
mét Atlasz  úr,  —  ti  is  főúri  kör  vagytok. 

—  Férjem  annyira  el  van  foglalva  gazdaságá- 
val, hogy  nem  érintkezik  senkivel,  —  monda  Eve- 
Hne. 

—  A  kaszinó  a  legeslegfőúriabb  kör,  de  ott  sem- 
mit sem  tudunk  Boglár  Kálmánról,  —  tévé  hozzá 
Manó,  s  aztán  folytatá  az  olvasást. 

•Majd  egyik,  majd  másik  mágnás  kastélyának 
vendége,  hol  különféle  módokon  teszi  hasznossá  ma- 
gát. Lovakat  trainiroz,  vadászkutyákat  dressiroz,  hajtó- 
vadászatokat  rendez  stb.   Képeket  is  fest,  de  csak 

templomok  számára,  mert  a  főpapságnak  különös 
kegyeltje  és  a  sok  szent  kép  festése  által  szigorú 
egyházi  nézeteket  öltött  magára  ;  azért  a  mágnások 
közül  is  csak  a  legkonzervativebb  és  legvallásosabb 
családok  kastélyaiban  szokott  élősködni.  Azt  beszé- 
lik, hogy  törvénytelen  fia  a  több  évvel  ezelőtt  el- 
hunyt öreg  Dengeleghy  grófnak,  a  ki  híres  volt 
rendíthetetlen  egyházi  érzelméről  és  szigorú  vallá- 
sosságáról. Az  öreg  gróf  természetesen  soha  sem 
vallotta  magáénak  a  gyermeket,  ki  élő  czáfolata  lett 
volna  feddhetetlen  hírnevének,  hanem  titokban  gon- 
doskodott neveléséről  egy  hű  gazdatisztje.  Boglár 
Kelemen  által,  ki  a  gyermeket,  földesura  iránt  való 
tekintetből,  magáénak  fogadta,  saját  nevét  adta  neki 
és  a  saját  fiával,  Mihálylyal  neveltette,  mely  utóbbi 
később  a  papi  rendbe  lépett,  s  jelenleg,  mint  tu- 
dom, lelkész  a  nagyságod  uradalmában.* 

—  Ügy  van,  —  szólt  közbe  Atlasz  úr,  —  én  va- 
gyok, azaz  Sándor  a  patrónusa,  de  én  fizetem.  Most 
már  nem  csodálom,  hogy  annyira  pártolta  ezt  a 
Boglár  Kálmánt.  Olvasd  tovább  a  levelet,  fiam,  most 
jön  a  java. 

«A  beavatott  körökben  nyilt  titok  Boglár  Kálmán 
származása,  s  a  rokon  érzelmű  mágnások  és  főpapok 
épen  ezért  az  öreg  Dengeleghy  halála  után  sem  ej- 
tették el  s  mindenféle  módon  gondoskodtak  exis- 
tentiájáról.  De  nyugtalan  vérű  ember  lévén  s  kiváló 
hajlammal  bírván  az  uraskodásra,  semmi  hivatalban 
sem  tudott  megmaradni  s  végre  is  arra  az  életmódra 
jutott,  melyet  fölcbb  részleteztem.  Meg  is  nősült, 
elvette  egy  másik  főúrnak  szintén  törvénytelen  leá- 

jiyát,  ki  azonban  csakhamar  meghalt,  miután  életet 
Mott  egy  leánynak.  Ezt  a  leányát  Boglár  Kálmán 
serdülő  kora  óta  mindenhová  magával  hordozza  ka- 
landos életpályáján.  Nem  lehet  tagadni,  hogy  mind 
apai,  mind  anyai  ágon,  ha  nem  is  egyenes  úton,  de 
mégis  mágnás-vér  folyik  e  leány  ereiben,  s  a  mint 
mondják,  ez  meg  is  látszik  külsején,  viseletén,  gon- 
dolkozásmódján és  szokásain.  Kétes  vagy  gyanús 
dolgot  azonban  nem  hallottam  róla,  kivéve  egyetlen 
egy  esetet. » 

—  Halljuk  az  egyetlen  egy  esetet  1  —  kiáltott 
Atlasz  úr  izgatottan. 

«Két  évvel  ezelőtt,  —  folytatá  Manó  az  olva- 
sást, —  jegyben  járt  egy  valóban  előkelő  fiatal  úrral, 
de  az  eljegyzés  hirtelen  fölbomlott.  Boglár  Kálmán 
párbajt  vívott  leánya  volt  jegyesével  s  aztán  hosszú 
időre  eltűnt  a  fővárosból  leányával.  Mi  volt  oka  az 
eljegyzés  fölbontásának,  senki  sem  tudta  bizonyo- 
san ;  a  fiatal  úr  barátjai  azt  beszélték,  hogy  a  vő- 
legény oly  engedékenynek  találta  menyasszonyát, 
hogy  nem  merte  nejévé  tenni ;  de  ez  csak  titokban 
suttogott  pletyka  maradt,  s  én  nem  jöhettem  nyo- 
mára, mi  benne  az  igaz,  valamint  azt  sem  tudhattam 
meg,  mi  volt  a  visszalépett  vőlegény  neve.  Ennyi 
mindaz,  mit  a2  idő  rövidsége  miatt  kikutathattam 
Boglár  Kálmánról  és  leányáról  s  azon  reményben, 
hogy  megbízásának  kívánsága  szerint  megfeleltem, 
maradok  alázatos  szolgája  Nyilas  Mór.i) 

—  Na?  —  kiáltott  Atlasz  úr,  [várakozással  tel- 
jesen, miután  fia  összehajtotta  és  visszaadta  a  le- 
velet. 

—  Ez  a  nő  soha  sem  léphet  a  mi  családunkba !  — 
monda  Eveline  határozottan.  —  A  Szádváry  ősök 
mind  megfordulnának  sírjaikban. 

—  Szó  sincs  róla,  —  tévé  hozzá  Manó.  —  Köny- 
nyű  vérű  leány,  bízzátok  reám.  Ha  Sándor  még 
«rre  a  levélre  is  megmarad  vakságában,  egy-két  szó- 
val úgy  elcsavarom  a  leány  fejét,  hogy  maga  fogja 
kikosarazni. 

—  Hogy  is  ne  !  —  kiáltott  ijedten  Atlasz  úr.  — 
Azt  nem  engedem !  Hogy  aztán  a  leány  a  te  nya- 
kadba varrja  magát,  vagy  az  apja  hívjon  ki  téged 
párbajra ! 

—  Egy  párbaj  nekem  meg  se  kottyan,  —  monda 
Manó  henazegve.  —  De  nem  bánom,  nem  fogom 
elcsavarni  a  leány  fejét,  az  nem  volna  lovagias.  Leg- 
jobb lesz,  ha  ezt  a  levelet  megmutatod  Sándornak, 
ez  is  elég  lesz  neki.  Jó  éjtszakát! 


Vll. 

(A  plébános  felköszSntőjc) 

Atlasz  úr  gondosan  tárcsájába  zárta  és  belső  zse- 
bébe rejtette  a  fontos  levelet,  hogy  rögtön  átad- 
hassa Sándornak,  mihelyt  találkozik  vele.  De  nem 
találkozott.  Sándor  másnap  sem  jött  haza,  csak  dél- 
után érkezett  tőle  sürgöny,  mely  így  szólt:  «Min- 
den  jól  megy.  Holnap  hajnalban  indulunk  Bogdán 
apát-kanonokkal  s  nyolcz  órára  ott  leszünk.  Az  apát- 
kanonok hozzánk  száll.  Minden  jól  megy.» 

—  Miért  írta  kétszer  is,  hogy  minden  jól  megy?  — 
monda  Atlasz  úr  Manó  fiának.  —  Ezért  többet 
kell  fizetnie  hat  krajczárral,  és  mégis  oda  írta,  a 
miből  látszik,  hogy  nagyon  örül  neki.  Minek  örül  ? 

Talán  a  püspök  meghívta  ebédre  vagy  a  kanonok 
lett  vele  per  tu?  A  kanonok  urat  a  vörös  selyenx 
bútoros  szobába  szállásoljuk.  Minden  jól  megy,  hml 

—  De  az  nem  jól  megy,  hogy  Sándor  úrfi  csak 
a  búcsú  napján  jő  haza,  mikor  házunk  tele  lesz  ven- 
déggel, —  szólt  Manó  bosszúsan.  —  Nem  is  be- 
szélhetünk vele  komolyan  s  még  valami  bolondot 
követ  el,  mielőtt  fölnyitjuk  a  szemét. 

—  Addig  semmi  bolondot  sem  követ  el,  míg  a 
kanonok  úr  itt  van,  mert  mindig  vele  lesz  elfog- 
lalva, —  felelt  megnyugtatólag  Atlasz  úr.  —  Ne  félj, 
Sándor  tudja  a  patrónus  kötelességeit,  s  a  míg  egy- 
házi méltóságában  lesz,  nem  megy  félre  a  szomszéd 
szobába  megházasodni.  \A  keresztyéneknél  nem 
megy  a  házasság  csak  úgy  futtában;  tudhatod,  hi- 
szen te  is  keresztyén  vagy.  Mihelyt  aztán  vége  lesz 
a  sok  ünnepnek,  mindjárt  beszélek  Sándorral  oko- 
san és  fejéhez  verem  ezt  a  levelet. 

—  Mindegy,  én  mégis  jobban  szeretném,  ha  még 
ma,  az  ünnep  előtt  beszélnél  vele. 

—  Hogy  beszéljek  vele,  mikor  nincs  itt? 

De  ha  Sándor  nem  jött  meg,  jöttek  helyette  má- 
sok, kiket  Atlasz  úr  nagy  gyönyörűséggel  s  kitörd 
örömmel  fogadott.  A  szép  gömbölyű,  fekete  szemű 
özvegy,  Volkán  Ádámné  és  Góg  Ferencz,  a  minde- 
nes nagybácsi. 

Csak  úgy  czeremónia  nélkül,  egy  kis  szomszédi 
látogatásra  rándultak  át,  mint  Góg  Ferencz  monda, 
hogy  kibeszélgessék  magokat,  mert  a  holnapi  nagy 
ünnepen,  melyre  ők  is  meg  voltak  híva,  annyian 
lesznek,  hogy  nem  lesz  alkalmok  a  bizalmas  eszme- 

cserére.  Atlasz  úr  mindig  örül  kedves  vendégeinek, 
s  annál  inkább  örül  ir.ost,  hogy  bemutathatja  Manó 
fiát  és  leányát,  a  grófnét.  Be  is  mutatta  nagy  pom- 
pával, miután  hirtelenében  néhány  szót  súgott  Manó 
fülébe  az  özvegy  millióiról.  Az  ismerkedés  tehát 
igen  könnyen  ment  és  néhány  perez  alatt  a  legkelle- 
mesebbé lett  mindkét  részről,  mint  a  gazdag  embe- 
rek közt  szokás.  Manó  elemében  volt;  csak  úgy 
szikrázott  az  elmésségtől  és  henczegéstől  s  meg  volt 
győződve,  hogy  egészen  elbájolta  a  bajuszos  me- 
nyecskét. Atlasz  úr  is  meg  volt  róla  győződve,  s  az 
a  gondolat  ötlött  agyába,  hogy  Manó  nőül  vehetné 
a  milliomos  özvegyet  s  újra  sokkal  ragyogóbban  ki- 
fényesíthetné az  Atlasz-család  homályosodni  kezdő 
napját. 

De  a  fiatal  özvegyen,  bármennyit  kaczagott  a  fő- 
városi dandy  elmés  tréfáin,  bizonyos  nyugtalanság 
és  szórakozottság  volt  észrevehető,  s  néha-néha  je- 
lentős pillantást  vetett  nagybátyjára,  a  kinek  arczán 
meg  az  látszott,  hogy  szeretne  valamit  mondani,  de 
nem  tud  bele  kapni.  A  bajuszos  menyecske  végre 
erősen  ránézett  nagybátyjára  és  haragosan  toppan- 
tott lábával.  Góg  Ferencz  ijedten  fölugrott  székéről 
s  minden  bevezetés  nélkül  fölkérte  Atlasz  urat,  hogy 
néhány  igen  fontos  és  bizalmas  szóra  vezesse  szo- 
bájába. 

Mintegy  félóráig  voltak  távol,  s  mikor  visszatér- 
tek, mindkettejök  arcza  igen  hosszúra  volt  nyúlva. 
Góg  Fferencz  mindenfelé  nézett,  csak  unokahúga  ar- 
czába  nem,  a  ki  pedig  nagy  kiváncsisággal  szegezte 
rá  villogó  szemét.  Atlasz  úr  zavart  volt  és  harago- 

san  rárivalt  az  öreg  asszonyságra,  a  ki  ártatlan  kí- 
váncsisággal kérdé,  hogy  miről  beszélgettek.  A  tár- 
salgás ellankadt.  Manó  éicze  kiapadt,  mikor  látta, 
hogy  a  milliomos  menyecske  alig  figyel  rá  s  nyug- 
talanul fészkelődik  a  pamlagon.  Végre  fölugrott, 
gyorsan,  röviden  búcsút  vett  a  háziaktól  s  intett 
nagybátyjának,  hogy  szólítsa  elő  a  kocsit. 

Atlasz  úr  és  Manó  nagy  illendőséggel  egész  a 
lépcső  aljáig  kisérték  vendégeiket  s  ezek  semmit  sem 
beszélhettek  egymással.  Csak  annyi  látszott,  hogy 
Góg  Ferencz  nagyon  fölhúzta  vállait  és  igen  bűn- 
bánó arczot  vágott,  a  bajuszos  menyecske  meg  néha- 
néha  nagyot  rántott  karján  és  egyáltalában  ideges 
hangulatot  tanúsított.  De  mihelyt  a  kocsiban  ültek 
s  annyira  haladtak,  hogy  a  hátramaradottak  nem 
hallhatták,  rákiáltott  nagybátyjára: 

—  Na  hát,  miért  nem  szól  ?  Talán  kivágta  a  nyel- 
vét az  a  vén  zsidó  ? 

—  Kedves  húgocskám,  —  kezdé  ünnepélyes,  de 
kissé  reszkető  hangon  Góg  Ferencz. 

—  Ne  húgocskámozzon  most  engem,  —  vágott 
közbe  ingerülten  Lilla,  —  hanem  feleljen  röviden  és 
kitérés  nélkül :  kosarat  kaptam  ? 

—  Nem  egészen,  —  felelt  Góg  Ferencz  félénken. 

—  De  maga  egészen  bolond,  —  monda  haragosan 
az  özvegy.  —  Mit  ért  az  alatt,  hogy  nem  egészen 
adtak  kosarat? 

—  Az  öreg  Atlaszt  nagyon  boldoggá  tette  ajár- 
jatom,  majdnem  hanyatt  esett  örömében  és  azt 
mondta,  hogy  te  vagy  a  világ  legszebb  és  legked- 
vesebb nőszemélye. 


—  Mit  törődöm  én  az  öreg  Atlasz  boldogságá- 
val ?  —  monda  Lilla  vállat  vonva,  de  jóval  szelídebb 
hangon,  a  hízelgő  bókok  hatása  alatt.  —  De  a  fia,  a 
fia !  Mit  mondott  a  fiáról  ? 

—  Azt  mondta,  hogy  a  fia  most  még  egy  hozzá 
méltatlan  szerelem  békóiban  hever,  —  felelt  Góg 
Ferencz,  —  s  ezt  a  szerelmet  előbb  ki  kell  verni  a 
fejéből,  a  mi,  reményi i,  sikerülni  is  fog. 

—  Kibe  szerelmes?  —  kérdé  az  özvegy  újra  fö- 
lobbanó  haraggal. 

—  A  nevét  nem  kérdeztem,  —  felelt  Góg  Ffe- 
rcncz  félénken,  —  de  annyit  tudok,  hogy  méltatlan 
hozzá. 

—  Maga  ügyetlen  vén  mamlasz,  —  monda  a 
bajuszos  menyecske,  összetörve   drága  napernyőjét. 

Ugyané  tárgytól  beszélt  Atlasz  úr  is  Manó  fiával, 
midőn  a  kocsi  távozása  után  fölfelé  haladt  vele  a 
lépcsőn. 

—  Milyen  szerencse  és  szerencsétlenség  egy- 
szerre! —  sóhajtott  Atlasz  úr.  —  Képzeld,  ez  a 
<iúsgazdag,  szép,  kedves  asszonyság  szerelmes  Sán- 
dorba és  szívesen  feleségül  menne  hozzá. 

—  Sándorhoz?  —  kérdé  Manó,  egyaránt  elnyújtva 
hangját  és  ábrázatát.  —  Jól  hallottad?  Csakugyan 
Sándorról  volt  szó  ? 

—  Csakugyan  Sándorról  volt  szó  ?  —  ismétlé 
Atlasz  úr  elkeseredve.  —  Talán  süket  vagyok,  hogy 
nem  hallom,  kiről  van  szó  ?  Bár  hallottam  volna 
Sándor  helyett  Manót,  jobban  szerettem  volna. 

—  Kell  is  nekem !  —  monda  Manó  arisztokrati- 
kus gőggel.  Ha  akarnám,  semmi  sem  volna  könnyebb. 

mint   ezt   a   közönséges    asszonyt   meghódítani.  De 
nem  kell,  átengedem  Sándornak. 

—  Átengeded,  átengeded  I  Én  is  átengedném, 
csak  Sándor  átvenné. 

—  Neki  meg  kell  nősülnie,  mert  falusi  gazda  ;  és 
gazdagon  kell  nősülnie,  mert  máskép  nem  segíthet 
családján.  És  ha  én  lemondok  javára  a  gazdag  öz- 
vegyről, nem  tudom,  mi  akadályozná  abban,  hogy 
feleségül  vegye  ? 

—  Hát  Boglár  Klára,  kő  nőj  jön  a  gyomrában  !  — 
kiáltott  Atlasz  úr,  elkeseredésében  egészen  meg- 
feledkezve úri  modoráról. 

—  Hát  a  levél  a  zsebedben?  Boglár  Klára  el- 
enyészett, megsemmisült.  Bízd  csak  rám  a  dolgot; 
ha  én  beszélek  Sándor  fejével,  vége  lesz  akkor  Bog- 
lár Klárának. 

Az  asszonyoknak  semmit  sem  szóltak  a  titkos  be- 
szélgetésről s  a  Vol kán-látogatás  valódi  czéljáról. 
Atlasz  úr  nem  akarta  fölháborítni  kedélyöket  s  el- 
vonni figyelmöket  a  fontos  házi  teendőkről,  melyek 
most  egészen  igénybe  vették  őket.  Kivált  Evelinc 
grófnét,  ki  a  holnapi  ünnepélyes  alkalomra  átvette 
a  háziasszonyi  tisztet,  s  minden  tehetségét  és  figyel- 
mét arra  kellett  fordítnia,  hogy  a  vendégség  méltó 
legyen  az  Atlasz-család  nevéhez.  Atlasz  úr  különö- 
sen büszke  volt  arra,  hogy  holnap,  midőn  egy  apát- 
kanonok lesz  a  kastély  szálló  vendége  s  a  vidék  ösz- 
szes  úri  családjai  asztalánál  fognak  ebédelni,  egy 
valóságos  grófné  vigye  a  háziasszonyi  tisztet,  mely- 
nek az  öreg  asszonyság  úgy  sem  tudott  volna  kellő 
méltósággal  megfelelni. 


Eveline  grófné  tehát  egy  időre  félre  tette  min- 
denféle grófi  bajait  s  egészen  az  Atlasz-család  di- 
csőségének szentelte  magát.  Egész  nap  folyt  a  kas- 
télyban a  sikál  ás,  törölgetés,  mosogatás,  bútorok  ki- 
es behordása,  szőnyegek  kopogtatása,  a  legyilkolt 
malaczok  és  apró  marhák  szívszaggató  jajveszéklése. 
Az  öreg  asszonyság  az  ablakból  nézte  és  titokban 
megkönnyezte  kedvencz  majorságának  veszedelmét; 
Atlasz  úr  a  pincéében  töltötte  idejét  Cserepes  And- 
rással, ki  mindenhez  értett  s  különösen  a  borok  le- 
húzásában volt  szaktekintély.  Számtalan  palaczkot 
töltött  meg  vörös  és  fehér  borokkal  a  hegyes  ba- 
juszú János  segédkezése  mellett,  s  hogy  hogy  nem, 
a  munka  végén  keményen  be  voltak  rúgva  mind  a 
ketten  s  össze-vissza  ölelgették  és  nedves  bajuszszal 
megcsókolgatták  Atlasz  urat,  elérzékenyült  szavakkal 
áldva  a  zsidó  istenét  a  nagyságos  úrnak.  Szerencsére 
Manó  nem  volt  tanuja  e  demokratikus  tüntetésnek, 
mert  Volkánék  látogatása  után  vadászni  ment  a  me- 
zőre, hogy  vadpecsenyével  járuljon  a  lakoma  gaz- 
dagításához s  csak  késő  este  tért  haza  üres  táská- 
val és  sántító  lábbal,  a  mi  azonban  nem  volt  nagy 
baj,  mert  Cserepes  András,  ki  ezúttal  földesúri  en- 
gedélylyel  gyakorolta  az  orwadászat  mesterségét, 
már  előbb  ellátta  volt  a  konyhát  két  kövér  őzzel  s 
megszámlálhatatlan  nyulakkal  és  mindenféle  vad  ma- 
darakkal. 

Rjlvirradt  végre  Sándor  napja  s  ünnepi  díszben 
pompázott  a  kastély  és  az  egész  falu.  A  micsoda 
lombosodni  kezdő  faágat  találtak  az  erdőben,  azt 
mind  letördesték,  hogy  fölékesítsék  velők  a  templo- 

mot  és  környékét.  Az  utczákat  hajnal  pirkadtától 
kezdve  három  czigánybanda  járta  be,  mindegyik 
más-más  nótát  húzva  és  nem  törődve  sem  egymással, 
sem  a  harmónia  törvényeivel.  Messze  vidékről  vásá- 
rosok jöttek  s  a  falu  főutczáján  felütötték  sátoraikat, 
csizmát,  szűrt,  kalapot,  mézeskalácsot  és  gyerekjáté- 
kot kínálva  a  falu  népének,  mely  szokás  szerint  a 
búcsú  napján  elégítette  ki  egész  esztendőre  ruházati 
és  fényűzési  igényeit.  A  gyerekek  már  korán  reggel 
szaladgálni  kezdtek  a  sátorok  közt  s  fütyülős  falovak, 
trombiták  és  dobok  harsogásától  visszhangzott  az 
utcza  ;  sőt  a  nagy  leányok  sem  várták  be  az  isteni  tisz- 
teletet s  még  ki  sem  nyílt  a  templom  ajtaja,  mire 
már  valamennyien  ellátták  magokat  pántlikával,  se- 
lyemkendővel és  pirosítóval,  melyet  még  a  mai 
ünnepen  föl  akartak  használni  személyök  ékesítésére. 

Épen  nyolczat  ütött  az  óra,  mikor  a  plébános  ko- 
csija behajtott  az  udvarra,  és  Sándor  egy  méltó- 
ságos tartású  egyházi  urat  segített  le  belőle.  Vörös 
zsinóros  bekecsbe  volt  burkolva  és  fején  finom 
szőrű  kucsma  volt  vörös  selyem  béléssel.  Bár  csí- 
pős szellő  fújdogált,  bekecse  nem  volt  egészen  be- 
gombolva ;  itt-ott  nyitva  állt,  hogy  szabad  bepillan- 
tást engedjen  derekán  a  haragcs-vörös  selyem  övre 
és  mellén  a  vastag  arany  lánczra.  Atlasz  úr,  ki  a 
lépcső  alján  fekete  ünneplő  ruhájába  öltözve  várako- 
zott, a  kocsihoz  sietett,  hogy  segítségére  legyen  az 
egyházi  méltóságnak  a  leszállásban,  és  Sándor  be- 
mutatta őket  egymásnak. 

—  Édes  atyám,  Bogdán  apát-kanonok  úr  6  nagy- 
sága. 

Csiky :  Az  AtiMs-család.  8 

—  Édes  atyja?  Szép,  nagyon  szép,  —  monda  az 
apát-kanonok  leereszkedő  nyájassággal  és  Atlasz  úr 
felé  nyújtotta  kezét,  melynek  egyik  ujján  óriási  zöld- 
köves gyűrű  villogott.  Atlasz  úr  tisztelettel,  de  ha- 
talmasan megrázta  a  feléje  nyújtott  kezet  s  hirtele- 
nében megbecsülte  a  zöldköves  gyűrű  értékét.  Kö- 
rülbelül ezer  forintot  érhetett.  Mégis  nagy  urak  a 
papok  I 

Az  apát-kanonok  úr  inkább  méltóságos,  mint  kel- 
lemes benyomást  tett  a  szemlélőre.  Gömbölyű  kis 
ember  volt,  roppant  nagy  fejjel.  Hosszú  arczát  itt- 
ott  vörös  szeplők  borították,  de  ajkán  folytonosan 
szelíd  mosoly  lebegett,  mely  közszemlére  állítá  nagy 
sárga  fogait.  Ez  a  nyájas  mosoly  egészen  föllelkesí- 
tette Atlasz  urat  s  hangosan  kiabált  János  után,  hogy 
jöjjön  gyorsan,  vigye  föl  a  nagyságos  kanonok  úr 
holmiját  a  vörös  selyem  bútoros  szobába. 

—  A  vörös  selyem  bútoros  szobába  fogjuk  szál- 
lásolni nagyságodat,  —  ismétlé  a  kanonokhoz  for- 
dulva. —  Legszebb  szoba  a  kastélyban  s  csak  a  leg- 
főbb vendégeknek  nyitjuk  ki.  Már  egy  prépost  is 
lakott  benne,  mikor  a  leányomat  megeskette  a  vöm- 
mel, a  Szádváry  gróffal.   Hol   van  már  az  a  János? 

János  most  az  egyszer  nem  várakoztatott  magára 
sokáig  s  nagy  buzgalommal  kezdte  lekapkodni  a 
bakról  az  utazó  táskákat.  Egy  csomagot  a  kanonok 
úr  azonban  maga  vett  ki  a  kocsiládából  s  fölkérte 
Atlasz  urat,  hogy  megbízható  emberrel  rögtön  küldje 
a  szekrestyébe,  mert  ott  fogja  magára  ölteni. 

—  Bizonyosan  a  főpapi  costume,  —  monda  At- 
lasz úr,  tisztelettel  tapogatva  a  csomagot. 

—  Nem  costume,  —  monda  az  apát-kanonok  el- 
néző mosolylyal,  de  egy  kissé  megbotránkozva,  — 
hanem  a  püspöki  jelvények,  süveg,  pásztorbot,  keztyűk, 
saruk,  melyeket  rangomnál  fogva  jogom  van  viselni. 

—  Száz  esztendeig  viselje !  —  kiáltott  Atlasz  úr 
lelkesülten.  —  János,  rögtön  szaladjon  ezzel  a  cso- 
maggal a  szekrestyébe  és  mondja  meg,  hogy  jól  vi- 
gyázzanak rá!  Méltóztassék  fölsétálni  nagyságos  úr 
a  vörös  selyem  bútoros  szobába. 

Ezalatt  Eveline  grófné  is  előkerült  és  segítségérc 
jött  atyjának,  ki  nagy  buzgalmában  azt  sem  tudta, 
melyik  oldalára  kerüljön  a  nagy  egyházi  méltóság- 
nak s  csaknem  ölben  vitte  föl  a  lépcsőn.  Sándornak 
semmi  hasznát  sem  vehették ;  némán  és  zavartan  állt 
atyja  mögött  s  úgy  látszott,  mintha  kerülné  a  tekin- 
tetét, a  mit  ugyan  Atlasz  úr  nem  vett  észre,  mert 
egészen  el  volt  foglalva  főpapi  vendégével. 

Miután  a  sokszor  emlegetett  vörös  selyem  búto- 
ros szobába  vezették  a  kanonokot  s  Atlasz  úr  hiába 
várt  egy  elismerő  bókot  a  bútorok  színéről  és  finom- 
ságáról :  megkérdé  a  vendéget,  nem  parancsol-e 
reggelit  és  mi  volna  leginkább  Ínyére,  mert  a  kas- 
télyban minden  van,  még  franczia  pezsgő  is. 

—  Nem  reggelizhetem,  mert  a  templomszentelés 
szertartása  misével  van  összekötve,  —  felelt  a  kano- 
nok, —  s  mi  a  mise  előtt  nem  reggelizhetünk.  Kü- 
lönben köszönöm  szívességét,  hiszen  nagyságod  nem 
ismeri,  nem  ismerheti  ezt  az  egyházi  törvényt. 

A  kanonok  úr  igen  szánakozó,  csaknem  fájdalmas 
hangon  monda  ezt,  s  Eveline  és  Sándor  fülig  vörö- 
södjek apjok  baklövésén. 

8* 

—  Nemsokára  a  templomba  kell  mennem,  —  foly~ 
tata  a  kanonok,  a  grófnéhoz  fordulva  s  nagylelkű- 
Icg  időt  engedve  Atlasz  úrnak,  hogy  leküzdhesse 
zavarát,  —  a  szertartás  kilencz  órakor  kezdődik  s 
nem  akarnám  megvárakoztatni  a  hivők  nagy  tö- 
megét. 

—  Zsúfolt  ház  lesz,  —  szólt  közbe  Atlasz  úr,  hogy 
e  divatos  kifejezéssel,  melyet  sokszor  olvasott  az  új- 
ságokban, helyre  üsse  előbbi  csorbáját. 

Most  a  kanonok  is  elpirult  és  Eveline  grófné  ti- 
tokban bosszúsan  megrántotta  apja  kabátját,  hogy 
hallgasson. 

Bogdán  apát-kanonok  úr  azonban  igen  elnéző  és 
nagylelkű  volt  és  semmi  sem  zavarta  meg  leeresz- 
kedő nyájasságát.  Tüntetőleg  barátságos  akart  lenni 
e  napon  a  szegény  zsidók  iránt,  mert  remélte,  hogy 
az  ünnepélyről  hosszú  tudósítás  fog  megjelenni  a 
fővárosi  hirlapokban,  melyek  kellőleg  méltányolni 
fogják  szabadelvűségét  és  elfogulatlanságát,  a  mi  a 
kormánykörök  figyelmét  is  reá  vonhatja  és  utat  ké- 
szíthet a  püspökségre.  E  messzeható  terv  szálai  közé 
tartozott  az  is,  hogy  nagy  érdeklődéssel  kérdezős- 
ködött Atlasz  úr  másik  kedves  fia,  a  miniszteri  tit- 
kár után,  ki  mint  hallja,  szintén  lerándult  e  szent 
ünnepre,  s  midőn  hallotta,  hogy  Manó  bizonyosan 
anyjánál  lesz,  barátságosan  megkérte  Atlasz  urat, 
vezesse  tisztelt  nejéhez,  mielőtt  a  templomba  in- 
dulna. 

—  Az  öreg  asszony  meg  fog  pukkadni  a  büszke- 
ségtől, ha  az  apát-kanonok  úr  az  ő  szobájába 
megy,  —  kiáltott  Atlasz  úr  lelkesülten.  —  Szakdok 

dőre  s  megmondom  neki,  hogy  tegye  föl  az  új  fej- 
kötőjét. 

És  valóban  nagyon  büszke  és  boldog  volt  az  öreg 
asszonyság,  midőn  a  hatalmas  egyházi  méltóság  szo- 
bájába lépett,  és  barátságosan  megkérdezte  egész- 
ségi állapotát,  és  elmondta,  hogy  Sándor  fiát  a  püs- 
pök is  nagyra  becsüli,  mint  a  legbőkezűbb  egyházi 
patrónust,  hogy  Eveline  grófné  valóban  díszére  vá- 
lik a  Szádváry  grófcsaládnak  és  hogy  régóta  kivánt 
személyesen  találkozni  Manóval,  kit  eddig  csak  hí- 
réből ismert.  Összeesett  ránc^os  arcza  szinte  meg- 
szépült a  sugárzó  örömtől  és  szemei  csillogtak  a 
könnyektől,  midőn  ez  egyházi  magas  méltóság  ily 
szép  elismeréssel  beszélt  gyermekeiről  és  látta,  hogy 
gyermekei  olyan  műveltek,  olyan  könnyedén  és  fesz- 
telenül viselik  magokat  e  főúrral  szemben,  mintha 
magok  is  született  nagy  urak  volnának.  Eszébe  jutott 
a  marmarosi  rusznyák  falu  és  a  szegényes  bolt,  és 
lelke  mélyében  hálát  adott  az  Istennek,  hogy  való- 
sággá tette  akkori  vigasztaló  reményét  és  gyerme- 
keik dicsőségében  elégítette  ki  a  szülők  becsvágyát. 

Miután  az  apát-kanonok  úr  boldoggá  tette  az 
egész  családot  s  a  legjobb  hangulatot  keltette  ben- 
nök  az  egyházi  hierarchia  iránt,  fölült  a  plébános 
kocsijára,  mely  még  mindig  várt  reá  a  lépcső  előtt, 
és  visszahajtatott  a  faluba,  a  nagy  szertartásra. 

Atlasz  úr  föl  akarta  használni  a  rövid  időközt, 
hogy  Sándorral  néhány  szót  váltson  és  megmutassa 
neki  a  nagy  fontosságú  levelet.  De  hiába  nézett  kö- 
rül utána ;  a  kanonok  távozása  után  Sándor  is  el- 
tűnt. 

Nem  volt  pedig  idő  keresésére,  mert  az  úri  foga- 
tok egymás  után  hajtottak  be  a  kastély  udvarára  s 
az  egész  családnak  elég  dolga  volt  a  vendégek  el- 
fogadásával. A  vidék  valamennyi  úri  családja  hiva- 
talos volt  a  nagy  napra,  s  mindnyájan  el  is  jöttek, 
a  mint  otthon  egymás  közt  nevetve  és  vállat  vonva 
mondogatták,  azért,  hogy  a  zsidó  uraskodáson  mu- 
lassanak, de  igen  nyájasak  és  udvariasak  voltak  s 
nem  mutatták,  hogy  rossz  néven  veszik  az  Atlaszok 
gazdagságát  vagy  hogy  tolakodásnak  tartják  a  meg- 
hívást. Nagylelkűleg  úgy  tették  magokat,  mintha 
egészen  magokhoz  hasonlónak  tartanák  az  Atlasz- 
családot és  tüntetőleg  grófnénak  szólították  Eveli- 
net,  mintha  éreztetni  akarnák,  hogy  egészen  elfe- 
ledték a  család  kellemetlen  és  szégyclni  való  múlt- 
ját. Ez  igen  nagy  elégtétellel  tölte  el  lel  köket  s 
megvigasztalá  saját  szegénységökct,  melynek  külön- 
ben pirulni  kellett  volna  az  összehasonlítástól. 

Csak  egyetlen  egy  volt  a  vendégek  közt,  a  kinek 
gazdagsága  nemcsak  versenyzett  az  Atlasz-család 
vagyonával,  hanem  tetemcsen  fölül  is  multa:  a  sar- 
lósi  uradalom  új  úrnője,  a  szép  és  kövér  özvegy 
Yolkán  Ádámné.  Új  alak  volt  a  vidéken  s  az  úri 
családok  nagy  részével  csak  itt  ismerkedett  meg; 
de  hírből  már  jól  ismerték  roppant  gazdagságát,  s 
ámbár  forrásáról  nagy  megvetéssel  beszéltek  magok 
közt  és  több  tréfás  vagy  lenéző  megjegyzést  tettek 
a  bajuszos  menyeskére:  reája  is  kiterjesztették  azt 
a  jótékony  fátyolt,  melylyel  a  világ  nagylelkűleg  el 
szokta  takarni  a  gazdag  emberek  kétes  múltját,  ha 
gazdagságukból    hasznot    remél    a    maga    számára. 

A  bajuszos  menyecskét  mindenfelől  mosolygó  ar- 
czok,  meleg  kézszorítácok,  bókok,  hizelgések  vették 
körül  s  bizonyára  nem  az  úri  társaságon  múlt,  hogy 
nem  akart  jobb  kedve  lenni,  hogy  folytonosan  idege- 
sen nézett  jobbra-balra,  mintha  keresne  valakit,  és 
egy  párszor  keményen  megcsipte  karját  érdemes 
nagybátyjának,  a  ki  bűnbánólag  fölhúzta  vállait  és 
tagadólag  rázta  fejét,  ha  kérdőleg  rászegezte  hara- 
gos fekete  szemeit. 

Ezalatt  azonban  megkondultak  az  új  harangok  s 
Atlasz  úr  megmagyarázta  vendégeinek,  mennyit 
nyom  minden  harang,  ki  öntötte  és  mennyibe  ke- 
rült. De  már  nem  igen  hallgattak  rá,  kivéve  Góg 
Berenczet,  ki  hódoló  tisztelettel  és  vonagló  alázatos- 
sággal figyelt  szavaira ;  a  többiek  siettek  kocsikra 
ü  ni,  hogy  részt  vegyenek  az  isteni  tiszteletben. 
A  nép  is  nagy  tömegekben  tódult  a  templom  felé ; 
a  szomszéd  falvak  lakosai  is  eljöttek,  zászlók  alatt 
és  létániákat  énekelve,  hogy  tanúi  legyenek  a  ritka 
templomszentelési  ünnepnek.  A  templom  annyira 
tele  volt,  hogy  igen  sokan  kívül  maradtak  és  nagy 
zsivajjal  tolakodtak  és  lökdöstek  egymást  a  főkapu 
előtt. 

Az  első  padok  posztóval  voltak  bevonva.  Itt  fog- 
laltak helyet  az  úri  társaság  hölgyei  s  úgy  tettek, 
mintha  imádkoznának  bársonykötésű,  aranyszegélyű 
imakönyveikből  ;  csak  a  bajuszos  szép  özvegy  tar- 
totta fölöslegesnek,  ily  látszattal  szolgálni  épületes 
például  a  népnek,  s  le  nem  vette  szemét  Sándorról, 
ki  magában  ült  a  szentélyben,  oldalt  álló  kis  pad- 
ban, mint  az  egyházi  kegyúr  díszhelyén,  s  e  kiemel- 


kedő  helyzetében  igen  zavartnak  és  nyugtalannak 
látszott  és  vagy  a  templom  boltozatát  vizsgálta  vagy 
a  földre  szegezte  szemét.  A  férfiak,  falusi  úri  szo- 
kás szerint,  a  sekrestyében  gyűltek  össze,  s  vagy 
megjegyzéseket  tettek  az  imádkozó  hölgyekre  vagy 
zajosan  vitatkoztak  a  politikáról  és  termésről.  Egy 
időre  Atlasz  úr  is  bepillantott  ide  s  az  ajtóból  gyö- 
nyörűséggel szemlélte  Sándor  fiának  dicsőségét  a 
külön  padban,  s  magán  kívül  volt  büszkeségében, 
mikor  látta,  hogy  a  papok  meghajlottak  előtte  s  kü- 
lön meghintették  szentelt  vízzel  és  megfüstölték 
tömjénnel.  Pedig  mennyi  pap  volt  itt  és  mily  czif- 
rán  voltak  öltözve!  Az  apát-kanonok  nagy  fején 
majdnem  akkora  süveg  volt,  mint  ő  maga  s  csupa 
aranyhímzés  volt  a  palástja,  és  mellette  a  szomszéd 
falvak  papjai  valamennyien  drága  aranyos  ruhákban 
pompáztak,  melyek  mind  az  Atlasz-család  pénzéből 
kerültek  ki.  A  harangok  zúgása,  az  orgona  zenéje, 
a  papok  és  hivők  éneke,  minden  az  Atlasz  nevet 
hirdette  és  magasztalta,  s  Atlasz  úr  kénytelen  volt 
ismét  a  szabad  levegőre  sietni  a  sekrestyéből,  mert 
feje  már  szédülni  kezdett  a  nagy  dicsőségtől,  zajtól 
és  melegségtől. 

Különben  is  haza  kellett  sietnie,  hogy  utána  néz- 
zen a  lakomái  készületeknek.  Mindennek  készen  kell 
lennie,  mire  az  isteni  tisztelet  véget  ér  s  a  nagyúri 
vendégsereg  a  kastélyba  tódul  ebédre.  Olyan  ebéd 
lesz,  a  milyen  még  nem  volt  ezen  a  vidéken.  Ilyen- 
kor szükség  van  a  háznál  az  okos  főre.  Az  öreg 
asszony  ugyan  otthon  maradt,  de  annak  semmi  hasz- 
nát sem  lehet  venni,  mert   minden  csirkének  halálát 

A  vendégsereg  visszaözönlöll  a  kastélyba  és  az  ebédlőbe  gyűlt. 


Csiky  :   Az  Atlasz-család. 

külön  megsiratja.  Evcline  is  otthon  maradt,  de  ő 
maga  egyedül  nem  képes  megfelelni  az  ezerféle 
teendőnek.  Atlasz  úr  tehát  haza  siet,-  de  bármeny- 
nyire siet,  útközben  megáll  a  vásáros  sátraknál,  s  pró- 
bából és  mulatságból  alkudozni  kezd  pántlikára,  se- 
lyem kendőre  s  más  efféle  falusi  piperére.  A  sátoros 
zsidó  nem  tudja,  hogy  a  földesúr  alkudozik  vele  és 
meg  akarja  csalni.  Atlasz  úr  jóízűen  mosolyog  sike- 
rült tréfáján,  s  miután  szakértelmével  egészen  sa- 
rokba szorította  a  sátoros  zsidót,  megmondja  neki  ki- 
létét s  nem  veszi  meg  a  pántlikát.  Elégedetten  megy 
tovább,  kezeit  dörzsölve  és  magában  nevetve  a  sá- 
toros zsidó  hüledező  arczkifejezésén.  Eszébe  jut  a 
régi  idő,  mikor  még  ő  is  így  mérte  a  pántlikát  s  így 
esküdözött  egy  krajczár  nyereségért,  s  hálát  ad  az 
Istennek,  hogy  megáldotta  törekvését  és  hogy  mó- 
dot adott  neki,  úri  rangra  emelni  családját  s  meg- 
kimélni  gyermekeit  az  élet  aprólékos  és  szennyes 
küzdelmeitől. 

Olyan  elégedett  és  boldog,  hogy  minden  kelle- 
metlenségét elfelejti,  nem  jut  eszébe  Sándor  végze- 
tes szerelme  sem,  mely  megakadályozhatná  család- 
jának emelkedését.  Nem  gondolt  Boglár  Kálmánra 
^s  leányára  sem,  és  mégis,  —  mily  csodálatos  játéka 
a  képzelemnek!  —  egyszerre,  egy  pillanatra  úgy 
rémlett  szemének,  mintha  Boglár  Klárát  pillantotta 
volna  meg  a  plébánia-ház  ablakában. 

Megrezzent,  megdörzsölte  szemét  s  újra  erősen 
oda  nézett  az  ablakra.  Üres  volt,  senkit  sem  látott. 
Bizonyosan  káprázat  játszott  az  előbb  szemével, 
képzelődése  ámította  cl.  De  jó  kedve   megszűnt,  s 


igen  kcIJcmetlcn  és  kényelmetlen  érzésnek  adott 
helyet.  Gyors  léptekkel,  csaknem  futva  sietett  ki  a 
faluból,  a  kastély  felé,  mintha  menekülni  akarna  a 
boszantó  vizió  elől.  Azután  eszébe  jutott,  hát  ha 
mégis  jól  látott,  hát  ha  csakugyan  megint  eljött  c 
leány,  hogy  befejezze  vészes  munkáját  s  elrabolja 
tőle  fiát?  Megtapogatta  zsebében  a  levelet,  de  ez 
sem  nyugtatta  meg  egészen.  Sokkal  könnyebb  lenne 
elbánni  Sándorral,  ha  a  leány  nem  volna  itt;  de  ha 
ismét  bűvös  körébe  jut,  ki  tudja,  fog-c  hallgatni  a 
legvilágosabb  bizonyítékokra?  Vájjon  csakugyan  itt 
van-e  a  leány  vagy  képzelete  mutatta  alakját?  Ez  a 
gondolat  kínozta  folytonosan,  mialatt  hazaért  a  kas- 
télyba, s  ezen  évődött,  míg  fölhordatta  a  pinczébőí 
a  boros  palaczkokat  és  személyesen  ügyelt  föl,  hogy 
a  nagy  ebédlőben  a  hosszú  patkó-forma  asztal  a 
legdíszesebben  legyen  fölterítve. 

Kétségei  rettentő  megoldást  nyertek,  midőn  a 
hosszú  szertartás  végével  a  vendégsereg  visszaözön- 
lőtt  a  kastélyba  és  az  ebédlőbe  gyűlt.  A  hullámzó 
tömegben,  mely  helyét  kereste  az  asztalnál,  ott  látta 
világosan,  cl  nem  vitázhatólag.  Boglár  Kálmánt  és 
leányát,  még  pedig  az  apát-kanonok  úrral  beszél- 
getve. E  magas  egyházi  méltóság  igen  melegen  szo- 
rongatta Boglár  Kálmán  kezét  és  a  lehető  legnyá- 
jasabb mosolygással  intett  nagy  fejével  Klára  felé, 
midőn  Eveline  grófné  felszólítá,  hogy  foglalja  el 
helyét  mellette,  az  asztalfőn.  A  többiek  is  megtalál- 
ták ezalatt  helyeiket  s  nagy  székzörgéssel  telepedtek 
az  asztalhoz.  Klára  Sándor  mellett  ült,  s  Atlasz  úr 
szótlanul,    csaknem    megdermedve  roskadt    székérc 

az  asztal  végén.  Szerencsére  oly  keveset  törődtek 
vele,  hogy  senki  sem  vette  észre,  mennyhe  ki  van 
kelve  rendes  formájából. 

A  vendégek  ettek,  ittak,  suttogtak,  kiabáltak,  ne- 
vetgéltek, s  Atlasz  úrnak  az  asztal  végén  elég  ideje 
maradt  háborítlanul  magához  térni  fájdalmas  meg- 
lepetéséből. Nem  szólt  semmit ;  a  vendégek  sem 
foglalkoztak  vele,  rajok  nézve  az  igazi  házi  úr  Sán- 
dor, az  igazi  házi  asszony  Eveline  volt,  s  az  örege- 
ket legfölebb  úgy  vették,  mint  ráadást.  A  két  ráadás 
az  asztal  végén  egészen  egymásra  volt  hagyva,  és 
senki  sem  hallotta,  mily  méltatlankodó  szavakkal 
fejezte  ki  Atlasz  úr  fölháborodását  felesége  előtt  ez 
emberek  tolakodásán,  kik  hívatlanul  asztalához  mer- 
tek ülni.  Csak  Boglár  Kálmán  kiáltott  egyszer  át 
hozzá  kedélyesen  az  asztal  túlsó  oldaláról : 

—  Úgy-e,  kellemesen  megleptünk,  öreg  ?  Külön- 
ben gondolhattad,  hogy  kíváncsi  voltam  a  hatásra, 
melyet  nagy  oltárképem  tesz  a  szakértőkre. 

—  Az  oltárkép  impozáns,  —  szólt  közbe  az  apát- 
kanonok az  asztalfőről,  —  s  valóban  dicsérnünk  kell 
a  művészt,  ki  ily  megragadó  kifejezést  tudott  adni 
az  egyház  egyik  legmagasztosabb  eszméjének.  Isten 
éltesse  1 

A  tornáozon  felállított  czigányok  azt  hitték,  hogy 
a  kanonok  úr  valami  felköszöntőt  fejezett  be  és  tust 
húztak.  A  vendégek,  magok  sem  tudva  miért,  élje- 
nezni kezdtek,  a  pezsgős  palaczkok  dugói  hatalma- 
san durrogtak,  a  poharak  egymás  után  ürültek  ki,  a 
jó  kedv  és  zaj  tetőpontjára  hágott,  és  az  apát-kano- 
nok úr,  kit  a  czigánytus  szónoki  kötelességére  figyel- 

meztetctt,  fölemelkedett  helyéről,  föltartotta  tele 
poharát  s  ünnepélyes  és  kenetes  hangon  hosszú  fel- 
köszöntőt mondott. 

Először  Atlasz  Sándor  ő  nagyságára,  a  tiszavégi 
egyház  nagylelkű  kegyurára,  kinek  vallásos  buzgó- 
sága és  bőkezűsége  hozta  létre  a  mai  szép  és  lélek- 
emelő ünnepélyt.  Aztán  Szádváry  Eveline  grófné  ő 
méltóságára,  kinek  lekötelező  szívességéből  most  e 
dúsan  terített  asztalnál  örvendeznek  háládatos  szív- 
vel az  Isten  áldásának.  Továbbá  Atlasz  Manó  ő 
nagyságára,  ki  országos  gondjai  közepett  is  talált 
időt,  hogy  eleget  tegyen  buzgó  szíve  áhítatos  vá- 
gyainak s  jelenlétével  emelje  e  nagy  vallásos  ünne- 
pély díszét.  Végül,  —  és  itt  különösen  fölemelte 
hangját  az  apát-kanonok  úr  és  arczán  minden  vörös 
szeplő  a  jóakaró  leereszkedés  egy-egy  fényes  napja 
gyanánt  ragyogott,  —  nem  mellőzheti  hallgatással  e 
három  kitűnő  testvér  tiszteletre  méltó  szüleit,  kik  — 
bár  magok  idegen  akolhoz,  tartoznak  —  ily  kiváló 
gyermekekkel  ajándékozták  meg  az  egyházat  és  ha- 
zát; ő  —  az  apát-kanonok  úr  —  nem  tagadja,  hogy 
bizonyos  tekintetben  mindnyájan  emberek  vagyunk 
s  vannak  oly  közös  emberi  javaink,  melyeknek  élve- 
zetéből senkit  sem  zárhatunk  ki,  mint  az  egészség 
és  hosszú  élet :  nem  hiszi  tehát,  hogy  bárki  is  akadna 
e  díszes  társaságban,  ki  ellenmondana  neki,  midőn  e 
derék  öreg  házaspárnak  is  jeles  gyermekei  mel- 
lett, tartós  egészséget  és  hosszú  életet  kíván.  Él- 
jenek! 

A  czigányok  tust  húztak,  a  vendégek  ordítottak, 
a  poharak  összecsengtek.  A  közelebb  ülők  még  At- 

lasz  úrral  és  nejével  is  koczintottak,  sőt  az  apát- 
kanonok egyenesen  hozzájok  ment  és  koczintott 
velők.  Az  öreg  asszonyság  sírt  örömében  és  büsz- 
keségében, sőt  a  pillanat  fölemelő  hatása  alatt  At- 
lasz úr  is  elfeledte  egy  perezre  titkos  bánatát,  s  a 
földi  dicsőség  legmagasabb  ormára  emelkedett,  de 
csak  azért,  hogy  a  következő  perczben  a  legmélyebb 
örvénybe  zuhanjon. 

Most  a  plébános  emelkedett  föl  s  figyelmet  kért 
szavainak.  Röviden  óhajt  felköszönteni  egy  ifjú  párt 
mely  önmagában  sokkal  boldogabb,  hogysem  hosz- 
szas  szavakkal  kellene  boldogságot  kívánni  számára. 
De  mielőtt  elárulná,  kire  emeli  poharát,  egy  kelle- 
mes hírt  kell  közölnie  a  jelenlévő  úri  társasággal. 
Atlasz  Sándor  ő  nagysága,  a  mai  ünnep  bőkezű  hőse, 
plébániájának  nagylelkű  kegyura,  tegnap  a  székes- 
egyházban örök  hűséget  esküdött  a  kitűnő  művész. 
Boglár  Kálmán  szeretetreméltó  Klára  leányának.  Ki- 
vánja  tehát,  hogy  az  Úristen  z  boldog  párt  sokáig 
éltesse  I 

Nem  számítva  a  híres  történeti  felköszöntőket, 
melyek  országok,  nemzetek  sorsát  döntötték  cl,  alig 
tett  valaha  toast  oly  nagy  hatást,  mint  a  plébános 
úré.  A  vendégek  közül  a  legtöbben  nem  ismerték 
Klárát,  s  már  az  ebéd  elején  csodálkozva  kérdezget- 
ték egymástól  a  fiatal  nő  kilétét,  ki  a  házi  úr  mel- 
lett ül  s  oly  fesztelenül  beszélget  vele.  Nagy  volt 
tehát  meglepetésük,  midőn  meghallották  a  valót,  s 
ámbár  meglehet,  hogy  néhány  vidéki  kisasszony  és 
az  eladó  leányokkal  rendelkező  szülők  keblében  egy 
pillanatra  valami  kellemetlen   csalódás  érzése  moz- 

dúlt  meg,  mégis  jó  magyar  szokás  szerint,  a  toast 
befejezése  és  a  tus  fölhangzása  után,  az  első  meg- 
lepetés elmultával  általános  volt  a  zajos  éljenzés, 
dobogás,  pohárcsengés,  s  mindenki  sietett  szerencsét 
kivánni  az  új  párnak.  Az  egyetemes  tolongásban 
senki  sem  vette  észre,  hogy  az  öreg  Atlasz  halál- 
sápadtan dőlt  hátra  székén  s  feleségével  együtt  kö- 
zel volt  az  ájuláshoz,  hogy  Eveline  grófné  fölugrott 
székéről  s  ajkai  ketté  nyíltak,  mintha  mondani  akarna 
valamit,  de  nem  juthatott  szóhoz,  mert  az  apát- 
kanonok a  legmelegebb  szavakban  kivánt  neki  és 
családjának  szerencsét  e  kitűnő  választáshoz,  és 
hogy  Manó  apjához  sietett,  fölrázta  dermedtségé- 
ből s  haragos  arczazal  fülébe  súgta :  A  levelet  I  mi- 
ért nem  mutattad  meg  a  levelet?  Senki  sem  vette 
észre  az  ijedségnek  és  fölháborodásnak  e  jeleit,  csak 
Klára,  és  gondtalan  vidám  arczán  egy  pillanatra  a 
kellemetlen  meglepetés  fellege  vonult  át,  mintha 
csak  most  jutna  eszébe,  hogy  férje  családjában  nem 
is  láthatják  szívesen.  De  a  következő  pillanatban 
megfogta  kezét  Sándor  és  szüleihez  vezette. 

—  Édes  atyám,  édes  anyám,  —  monda  oly  halkan, 
hogy  a  közelebb  állók  sem  hallhatták,  talán  maga 
Klára  sem,  —  ha  szerettek,  ha  boldogságomat  akar- 
játok, nyugodjatok  meg  választásomban  és  áldjatok 
meg  engem,  áldjátok  meg  nőmet. 

És  Atlasz  úr,  utoljára  is,  jobban  szerette  fiát, 
hogysem  végsőig  vigye  az  ellenállást,  s  az  ő  ked- 
véért megölelte  azt  a  nőt,  kit  szíve  mélyéből  gyű- 
lölt. Megölelte,  mert  fia  kívánta,  de  nem  bocsátott 
meg  neki. 

Ezt  azonban  senki  sem  látta ;  az  éljenzés,  üdvöz- 
lés, szerencsekivánás,  koczintás  újult  erővel  hang- 
zott, s  mindenki  azt  hihette,  hogy  valóban  egy  hosz- 
szú,  boldog  házasság  első  napját  ünneplik. 

De  Gőg  Ferencz  ellenkező  véleményen  volt.  Oda 
hajolt  Lillához,  kinek  szemei  villámokat  szórtak,  s 
ajka,  keze,  mindene  reszketett  a  fölindulástól  s  vi- 
gasztaló hangon,  bár  egy  kissé  félénken  fülébe  sú- 
gott a  katonás,  bajuszos  menyecskének. 

—  Magyarországban  a  házassággal  még  nem  ér 
véget  a  szerelmi  komédia.  Hála  Istennek,  van  még 
elválás  is. 


vili. 

(Atlasz  úr  baklOvísd.) 


Ha  Atlasz  úr  zűrzavaros  kábultságában,  mely  a 
plébános  toastja  és  a  rá  következő  ünnepélyes  jele- 
net után  elfogta  lelkét,  gondolkozni  tudott  volna, 
megtalálta  volna  magyarázatát  annak,  a  mit  tegnap 
nem  tudott  megérteni :  miért  izente  Sándor  kétszer 
is  a  székvárosból  küldött  sürgönyében,  hogy  min- 
den jól  megy  ?  Ez  az  ismételve  papirra  tett  három 
szó  valóban  nem  volt  más,  mint  a  túláradó  boldog- 
ság kitörése,  melynek  másképen  'még  nem  lehetett 
kifejezést  adni.  Mikor  Sándor  a  plébános  kocsijára 
ült,  hogy  vele  együtt  a  székvárosba  hajtson,  nem 
merte  remélni,  hogy  mint  Klára  .férje  tér  onnan 
vissza. 

Nem  mintha  atyjának  ellenzésétől  tartott  volna. 
Attól    a   naptól  fogva,   midőn   először  beszélt  vele 

szerelméről,  meg  volt  győződve,  hogy  bármennyire 
kedve  ellen,  de  mégis  bele  fog  nyugodni  házassá- 
gába, s  annál  könnyebben  és  simábban  fog  menni 
a  dolog,  mennél  hamarabb  lép  eléje  a  bevégzett 
ténynyel.  De  a  tényt  bevégzetté  tenni,  ebben  látta 
a  legfőbb  nehézséget.  Mentől  tovább  gondolkozott 
róla,  annál  jobban  elfogta  lelkét  az  a  csüggedés, 
mely  együtt  jár  az  igazi  szerelemmel,  mikor  még 
nem  tudja,  viszonzásra  talált-e,  és  egybeveti  saját 
érdemetlenségét  az  imádott  lény  tökéletességével. 
Visszaidézett  emlékébe  mindent,  mit  Klárán  tapasz- 
talt: mosolygását,  melylyel  üdvözölte,  nevetését, 
melyet  tréfája  vagy  néha  ügyetlensége  gerjesztett, 
szavait,  még  a  legközömbösebbekct  is,  melyeket  vclc 
váltott ;  s  bár  egy-egy  pillanatra  úgy  vélte  látni, 
hogy  szerelem  napfénye  csillan  föl  az  összehalmo- 
zott emlékek  mögül,  bizalmatlansága  csakhamar  erőt 
vett  rajta  s  gúnyosan  azt  súgta  fülébe,  hogy  az  a 
nyájasság,  melyben  oktalan  reménye  szerelmet  lát, 
nem  egyéb,  mint  a  nagyvilági  hölgy  megszokott 
modora,  és  esetlen  falusi  tuskónak  szidta  magát,  a 
kihez  csak  vagyonáért  mehetne  valaki  nőül. 

De  arra  egy  perczig  sem  gondolt,  hogy  Klára 
vagyonáért  menne  hozzá.  Méltatlannak  találta  volna 
e  gondolatot  mind  a  leányhoz,  mind  önmagához. 
A  szegény  leány  oly  magasan  állt  fölötte  az  ő  sze- 
mében, hogy  szegénysége  s  az  ő  gazdagsága  számba 
sem  vehető  különbség  volt  a  másik  nagy  arányta- 
lanság mellett.  Az  első  harcz  tehát,  melyet  atyjával 
vívott  s  melynek  eredményéről  már  előre  biztos 
volt,  csak  a  kisebb   és  könnyebb   küzdelem  volt;   a 

másik,    a    nehezebb,    Klára    szívének    meghódítása, 
csak  ezután  következett. 

Mindezt  elmondta  őszintén,  leplezetlenül  a  plé- 
bánosnak, kit  meghittjéül  választott  szerelmi  ügyé- 
ben. Elmondta,  hogy  Klárát  szereti  és  nélküle  bol- 
dogtalan lesz,  s  elmondta,  hogy  atyjának  nincs  ked- 
vére e  házasság,  de  tudja,  hogy  végre  mégis  bele 
fog  nyugodni. 

—  Erről  én  is  biztos  vagyok,  —  monda  a  plébá- 
nos. —  Az  öreg  úr  a  maga  régi  fogalmai  szerint 
nem  is  tartja  igazi  házasságnak  a  hozomány  nélküli 
házasságot.  De  ez  könnyű  akadály.  Egyházi  törvé- 
nyeink szerint  a  szülők  beleegyezése  nem  szükséges 
a  házasság  érvényességéhez. 

—  És  atyám  igazán  szeret  engem,  s  utoljára  i* 
bele  fog  nyugodni  abba,  a  mi  boldoggá  tesz,  egy- 
házi törvények  nélkül  is,  —  tévé  hozzá  Sándor. 

—  Ezt  mondom  én  is.  Az  ő  ellenzése  nem  ma- 
gáért veendő  figyelembe,  hanem  Klára  miatt.  Isme- 
rem ezt  a  leányt.  Ha  észrevenné,  hogy  az  ön  csa- 
ládja nem  szívesen  látja  vagy  épen  tolakodónak 
tartja,  soha  sem  lenne  az  ön  nejévé,  bármennyire 
szeretné  különben. 

—  Nem  szabad  észrevennic,  —  kiáltott  Sándor 
ijedten. 

—  Ezt  meg  tudnám  akadályozni. 

—  De  hogyan  ?  Az  öreg,  —  bármily  elismeréssel 
vagyok  szorgalma,  szerénysége,  realitása  iránt,  — 
valljuk  meg,  sokkal  járatlanabb  a  nagyvilági  modor- 
ban, hogysem  el  tudná  rejteni  ellenszenvét.  És  ha 
ön  Klárát  mint  jegyesét  vezetné  eléje,   attól   tartok. 


•3» 

úgy  fogadná,   hogy  a  büszke  leányt  örökre  elriasz- 
taná öntől. 

Sándor  egy  ideig  gondolkozva  nézett  a  plébános 
arczára,  aztán  örömmel,  mintha  nagy  fölfedezést  tett 
volna,  fölkiáltott. 

—  Nem  mint  jegyesemet,  hanem  mint  nőmet  ve- 
zetném eléje.  Akármit  tenne  az  első  pillanat  meg- 
lepetésében, Klárát  többé  nem  riaszthatná  vissza, 
és  sokkal  jobban  szeret,  hogy  később  bele  ne  nyu- 
godnék a  meg  nem  változtatható  ténybe.  Csak  az  a 
kérdés,  lehetséges-e  a  titkos  házasság? 

—  Ha  én  előttem  esküsznek  meg,  az  érvényes 
és  törvényes  házasság  lesz,  akár  titkon,  akár  nyilvá- 
nosan, akár  itt,  akár  másutt  történik.  Ez  tehát  nem 
kérdés.  Az  egyetlen  egy  kérdés  csak  az :  akar-e 
Klára  az  ön  nejévé  lenni  ? 

—  Ah !  igaza  van.  Ez  az  igazi  nagy  kérdés. 

—  A  melyre  egyikünk  sem  képes  választ  adni. 

—  Ön  jól  ismeri  Boglárékat,  főtisztelendő  úr. 
Mit  gondol,  —  mit  hisz,  —  mit  vett  észre,  lehet-e 
reményem  ? 

—  A  mi  engem  illet,  őszintén  megvallom,  nagyon 
óhajtanám  e  házasságot,  s  tehetségemhez  képest  rajta 
lennék,  hogy  teljesüljön.  Azt  is  tudom,  hogy  Boglár 
Kálmánnak  sem  volna  ellene  kifogása,  sőt  nagy 
örömmel  adná  beleegyezését . . . 

—  De  a  leány  I  a  leány  1 

—  Attól,  legjobb  lesz,  ha  egyenesen  maga  kérdi 
meg.  A  mint  én  ismerem,  a  közbenjáró  nála  inkább 
ártana,  mint  használna. 

—  Megkérdjem  ?  Hol   van  hát  ?  Hova  forduljak  ? 

írjak  neki  ?  Tudja,  hogy  a  tollal  nem  igen  tudok 
bánni,  még  kevésbbé,  mint  a  szóval,  pedig  ebben 
sem  vagyok  valami  nagy  mester. 

—  Jobb  szóval,  mint  tollal.  Én  azt  tanácslom, 
vesse  el  bizalmatlanságát,  álljon  Klára  elé  s  őszintén, 
nyiltan  kérdezze  meg  tőle,  akar-e  nejévé  lenni? 

—  És  ha  azt  feleli,  hogy  nem  akar? 

—  Akkor  nem  is  lesz,  és  nincs  az  a  hatalom,  mely 
rá  kényszerítse.  De  miért  csüggedjünk?  Miért  ne 
reméljük  a  jobbat? 

—  Ön  a  jobbat  reméli  ?  —  kérdé  mohón  Sán- 
dor. 

—  Remélem,  de  biztosat  nem  mondhatok,  - —  felelt 
kitérőleg  a  plébános.  Újra  csak  oda  térek  vissza ; 
ha  bizonyosat  akar  tudni,  forduljon  a  legilletékesebb 
forráshoz. 

—  De  mikor  úgy  félek  a  lesújtó  választól,  —  monda 
Sándor,  újra  visszatérő  csüggedéssel.  — ^  Ez  a  bizony- 
talanság bármilyen  kínos,  mégis  van  benne  valami 
édes,  mert  egy-egy  pillanatra  mégis  fölvidámít  a 
remény.  De  a  rideg  valóóág,  a  kérlelhetetlen,  vissza- 
vonhatatlan  megtagadás nem  —  ennek  nem 

merem  kitenni  magamat. 

—  Soha  sem  tapasztaltam,  de  mindig  hallottam, 
hogy  a  szerelmesek  gyávák,  —  felelt  a  plébános  vál- 
lat vonva,  —  hanem  ilyen  gyáva  szerelmest  még 
soha  sem  láttam. 

—  Gyáva,  gyáva !  —  monda  Sándor  elpirulva.  — 
Épen  ebből  láhatja,  hogy  igazán  szeretem.  Elégszer 
voltam  bátor  ott,  hol  nem  szerettem ;  az  igaz  szere- 
lem, úgy  látszik,  gyávává  teszi  a  szívet.  Hiszen  még 

azt  sem  tudom,   nem  jövök-e  későn,   nem   szeret-e 
már  más  valakit  Klára? 

—  Biztosítom,  hogy  nem !  —  kiáltott  a  plébános 
szokatlan  erélylyel.  Nem  szeret,  senkit  sem  szeret. 
Szíve  egészen  szabad,  ha  csak  ön  nem  vette  még  be. 

—  Megkérdem,  megkérdem  tőle,  minél  előbb,  — 
monda  Sándor,  kinek  csüggedése,  a  szerelmesek 
örök  törvénye  szerint,  egy  pillanatra  ismét  a  remény- 
nek hagyott  helyet. 

—  Ha  akarja,  ezt  még  ma  vagy  holnap  megteheti. 
Kocsim  készen  áll,  be  kell  rándulnom  a  templom- 
szentelés ügyében  a  székvárosba.  Jöjjön  velem,  ott 
tisztába  jöhet  mindennel.  Klára  több  nap  óta  itt  van 
atyjával,  ki  a  püspöki  kápolna  képeit  javítja.  Ha 
kedve  van  velem  jönni,  siessen  haza,  készüljön  fel, 
félóra  múlva  udvarán  leszek  kocsimmal. 

így  történt,  hogy  mialatt  Atlasz  úr  a  vasútnál 
várta  másik  két  gyermekét,  kiknek  segítségével  meg 
akarta  akadályozni  Sándor  házasságát,  ez  épen  akkor 
indult  leánykérő  útjára. 

Ugyanabba  a  fogadóba  szálltak,  hol  Boglár  Kál- 
mán lakott  leányával.  A  főpinczér,  ki  mint  régi  is- 
merősét üdvözölte  a  plébánost,  kérdezősködésére  azt 
válaszolta,  hogy  Boglár  úr  Bogdán  kanonoknál  ebé- 
delt s  még  nem  tért  haza.  A  kisasszony  itthon  maradt, 
szobájába  vitette  az  ebédet  s  most  ott  van. 

—  Mintha  csak  mi  rendeztük  volna  el  az  egész 
helyzetet,  —  szólt  a  plébános  Sándorhoz.  —  Nekem 
úgy  is  beszédem  van  Bogdán  kanonokkal,  egyenesen 
oda  sietek  hát ;  ön  pedig  szedje  össze  bátorságát, 
menjen  be  Klárához,  beszéljen  vele  őszintén,  s  re- 

mélem,  mire  visszajövök,  mindent  rendben  fogok 
találni. 

És  valóban  rendben  talált  mindent.  Mikor  egy 
óra  múlva  a  két  Boglár  visszatért  a  fogadóba  s  be- 
nyitott a  szobába,  Klára  vidáman,  boldogan  lépett 
atyja  elé  és  Sándort,  kinek  arcza  sugárzott  a  bol- 
dogságtól, kezénél  fogva  hozzája  vonta  c  szavakkal : 

—  Van  szerencsém  bemutatni  vőlegényemet. 

Hogyan  jutottak  ide?  Sándor  maga  legkevésbbé 
tudta  volna  megmondani.  Minden,  a  mi  történt, 
úgy  kavargott  fejében,  mint  valami  zűrzavaros  álom, 
melyből  egyszerre  napfény,  madárdal,  meleg  tavaszi 
szellő  ébreszti  föl.  Homályosan  emlékezett  arra,  hogy 
midőn  félénk  kopogás  után  a  szobába  lépett,  Klára 
meglepetve,  örvendve  ugrott  föl  az  asztal  mellől  s 
oly  őszinte  mosolylyal  nyújtott  neki  kezet,  hogy 
egyszerre  csodálatos  módon  megszállta  a  bátorság 
és  beszélni  kezdett.  Hogy  mit  beszélt  össze,  azt 
nemcsak  most  nem  tudná  megmondani,  de  akkor 
sem  tudta.  Eleinte  úgy  rémlett  szemének,  a  leány 
sem  értette,  s  meglepetve,  csodálkozva  nézett  rá ; 
de  utoljára  mégis  megértette  és  kezét  nyújtotta 
feléje.  « Hiszi-e,  hogy  boldoggá  fogom  tenni  ?»  . .  . 
mintha  ezt  kérdezte  volna  tőle ;  de  azt  már  nem 
tudta,  mit  felelt  rá,  csak  arra  emlékezett  még,  hogy 
magához  vonta  kezét  és  átölelte  derekát,  és  a  leány 
vállára  hajtotta  fejét,  s  könnyezve  és  mosolyogva 
mondta:  «Ki  hitte  volna,  hogy  a  jó  pajtásságból 
szerelem  legyen?* 

Boglár  Kálmán  hangos  örömmel  üdvözölte  leánya 
vőlegényét  és  jókedvű  czélzásokat  tett  a  sok  vada- 


«35 

szatra,  melyet  együtt  végeztek  s  utoljára  is  egymást 
lőtték  szíven.  De  azután  elkomolyodott,  s  nála  szo- 
katlan ünnepélyességgel  monda: 

—  Gyermekeim,  az  én  megegyezésem  és  áldásom 
még  nem  elég.  Ne  feledjük,  hogy  Sándornak  is 
vannak  szülei.  Azt  kérdem  tehát  tőled,  fiam :  tud- 
ják-e ők  is  e  szép  szándékodat  és  biztos  vagy-e 
megegyezésekről  ? 

—  Tudják,  —  felelt  Sándor  és  igazat  is  mondott. 
A  kérdés  második  részére  azonban  csak  kitérőleg 
mert  válaszolni :  —  és  sokkal  jobban  szeretnek  en- 
gem, hogysem  megtagadnák  tőlem  megegyezéseket 
és  áldásukat. 

Klára  nem  is  nagyon  figyelt  e  szóváltásra  s  eszébe 
sem  jutott,  mélyebben  behatolni  e  kérdésbe  vagy  ki 
nem  elégítőnek  találni  Sándor  kitérő  válaszát.  Azon 
idő  alatt,  melyet  a  tiszavégi  kastélyban  töltött,  ő  is 
egészen  belejutott  az  ott  uralkodó  áramlatba,  mely 
határozottan  kedvezőtlen  volt  az  öregek  tekintélyé- 
nek, s  abból  állt,  hogy  mindenki  Sándort  tekintette 
az  igazi  úrnak  s  nem  igen  vette  számba  az  öregeket. 
Atlasz  úr  és  neje  rajongó  szeretetökkel  magok  adták 
erre  a  legfőbb  példát  s  nem  gondolták  meg,  hogy 
az  így  fölállított  helyzet  majd  akkor  is  megtartja 
erejét,  mikor  akaratuk  összeütközésbe  jöhet  Sándo- 
réval. Klára  így  találta  a  helyzetet,  így  szokta  meg, 
s  a  nélkül,  hogy  tiszteletlenséggel  viseltetnék  Sándor 
szülei  iránt,  egyszerűen  nem  gondolt  reájok  s  eszébe 
sem  jutott,  hogy  beleegyezésök  egyáltalában  kér- 
désbe jöhetne,  mikor  Sándor  akaratáról  van  szó. 

Igen   világosnak  és  természetesnek   találta   tehát 

Sándor  feleletét  s  nem  is  törődött  vele  többé.  Még 
azon  sem  ütközött  meg,  midőn  a  plébános,  atyjának 
régi  jó  barátja,  csaknem  testvére,  kit  gyermekkorától 
megszokott  nagybátyjának  tekinteni,  azt  monda,  hogy 
legjobbnak  tartja,  ha  holnap  rögtön  megesküsznek 
és  Sándor  őt  már  mint  nejét  viszi  haza.  Eredeti- 
nek találta  e  gondolatot,  mely  már  azért  is  meg- 
nyerte tetszését,  mert  eltért  a  közönséges  chablon- 
tól.  Mi  természetesebb,  mint  hogy  a  kik  szeretik 
egymást,  minél  előbb  egymásé  legyenek,  ha  nem 
függ  mástól,  csak  saját  akaratuktól  és  nem  kell  le- 
győzniök  semmi  akadályt?  Azt  a  nyárspolgárias 
szokást,  hogy  a  menyasszony  hónapokon  át  járjon 
lesütött  szemmel  a  boltokba  bevásárolni  és  elpirulva 
fogadja  az  udvarias  boltos-legények  szerencsekívá- 
natait,  mindig  nagyon  nevetségesnek  találta. 

Csak  akkor  ötlött  egy  pillanatra  eszébe,  hogy  e 
sietős  és  titkos  házasságkötésnek  oka  talán  Sándor 
szüleinek  ellenzése  lehetett,  midőn  azt  a  lesújtó 
hatást  látta,  melyet  a  plébános  felköszöntője  férjének 
családjára  gyakorolt.  De  ez  is  könnyű,  elfutó  felhő 
volt;  gondtalan,  gyanútlan  lelke  gyorsan  lerázta 
magáról  a  kellemetlen  benyomást,  s  egészen  termé- 
szetesnek, őszintének,  mintegy  köteles  szentesítés- 
nek vette  azt  az  ölelést,  melylyel  férjének  atyja 
Keblére  fogadta  s  ezzel  kifejezte  teljes  megnyugvását. 

Pedig  Atlasz  úr  nem  nyugodott  meg.  És  ha  talán 
félénkség  vagy  fiának  szeretete  el  is  némította  volna, 
voltak  mellette,  a  kik  fölnyissák  száját  és  elhitessék 
vele,  hogy  épen  fia  iránt  való  szeretetből  nem  sza- 
bad megnyugodnia. 

Mialatt  a  vendégek  ebéd  után  kisebb-nagyobb 
csoportokra  oszlottak  s  vagy  a  kertben  vagy  a  ter- 
mekben sétáltak,  mulattak,  játszottak,  beszélgettek, 
s  Klára  egészen  természetesen  cs  könnyedén  átvette 
a  háziasszonyi  tisztet,  mintha  már  évek  óta  bele- 
gyakorolta volna  magát,  és  Sándor  férfi-vendégeinek 
különféle  mulatságáról  gondoskodott  s  egy  négyes 
tarokk-parthiet  állított  össze  az  apát-kanonok  úr 
számára :  Atlasz  úr  szobájába  vezette  az  öreg  asz- 
szonyt  s  rendes  székébe  ültette  az  ablak  mellé,  hol 
bőséges  mulatsága  akadt  az  úri  fogatok  szemlélésé- 
ben. Sándor  házasságáról  egy  szót  sem  szóltak;  az 
öreg  asszonyság  meg  volt  rémülve  s  néha-néha  egy 
félénk  pillantást  vetett  férje  arczára,  mintha  a  jel- 
adást várná.  De  Atlasz  úr  néma  és  komor  volt  s  szó 
nélkül  kiment  a  szobából. 

Az  ajtó  előtt  Góg  Ferenczczel  találkozott,  ki 
leskelődni  látszott  rá.  Az  érdemes  férfiú  vállai  füléig 
föl  voltak  húzva  s  arcza  a  legmélyebb  fájdalmat 
fejezte  ki. 

Megragadta  Atlasz  úr  kezét  s  hosszasan,  kimond- 
hatatlan részvéttel  rázta,  mintha  nem  találna  szavakat 
e  nagy  szerencsétlenségben.  Hallgatva  mentek  to- 
vább a  tornáczon  s  Atlasz  úr  keserű  arczczal  figyelt 
az  épület  túlsó  szárnyából  áthallatszó  zajra.  Góg 
Ferencz  fájdalmasan  vonaglott  és  fejét  rázta. 

Szép    toastot    mondott    a    plébános   úr,    száz 
esztendeig  éljen,  —  monda  végre  Atlasz  úr. 

—  Szegény  húgom !  szegény  Lilla !  -  nyögött 
Góg  Ferencz.  —  Ha  a  villám  sújtotta  volna,  nem 
lehetett  volna  úgy  megdermedve.   Eleinte   attól  fél- 

tem,  eszét  veszti  nagy  fájdalmában.  De  a  szívét 
elvesztette,  ah !  örökre  elvesztette. 

Ezalatt  Atlasz  úr  szobájához  értek.  Góg  Ferencz 
meggörnyedve  nyitotta  ki  az  ajtót  s  engedelmet 
kért,  hogy  beléphessen  és  csendes  magányban  át- 
engedhesse magát  nagybátyai  szíve  fájdalmának. 

A  szobában  találták  Manót  és  Eveline  grófnét. 

Manó  a  pamlagon  ült  s  lábait  az  asztalra  tette. 
E  kaszinói  helyzetben  egymás  után  csavargatta  a 
papiros-szivarkákat  és  oly  csípős  füstöt  terjesz^-ett 
cl  a  szobában,  hogy  az  ember  szeme  könnybe  lá- 
badt tőle.  Nagyon  rosszkedvűnek  és  idegesnek  lát- 
szott s  lábával  dobolt  az  asztalon.  Eveline  az  ablak- 
mélyedésben állt  és  szemeit  törölte.  De  a  könnyeket 
nem  csupán  Manó  csípős  szivarfüstje  facsarta  sze- 
méből ;  lángoló  arcza,  reszkető  ajkai  azt  mutatták, 
hogy  a  grófné  keblében  hatalmas  vihar  tombol. 

—  Na?  —  monda  Atlasz  úr,  a  mint  megpillantá 
gyermekeit. 

—  Na!  —  felelt  Manó  és  új  szivarkát  csavart 
magának. 

—  Ott  hagytuk  a  vendégeket,  —  monda  Eveline 
grófné,  újra  könnyekre  fakadva  haragjában.  —  Reánk 
ott  többé  ninc«  szükség,  mi  semmit  sem  számítunk. 
En  legkevesebbet  számítok  ;  ott  van  már  az  egyetlen, 
az  igazi  háziasszony,  észre  sem  veszik  az  én  távol- 
létemet. 

Atlasz  úr  keserűen  sóhajtott  ez  ingerűit  szavakra. 
Góg  Ferencz  nagyokat  nyögött  s  feje  egészen  el- 
veszett vállai  között. 

—  A  levelet!  Miért  nem  mutattad   meg  a  leve- 

let?  —   kiáltott   Manó,    idegcsen    dobolva    lábával 
az  asztalon. 

—  Micsoda  levelet?  —  kérdé  Góg  Ferencz,  fülét 
hegyezve.  —  Bocsánatot  kérek  tisztelt  szomszéd 
uraim  és  méltóságos  grófné,  —  folytatá  előre  lépve 
s  kimondhatatlan  részvéttel  nézve  egymás  után  az 
Atlasz-család  jelenlévő  tagjaira,  —  bocsánatot  kérek, 
ha  szavaim  talán  némi  illetlen  kíváncsiságot  látszanak 
kifejezni.  Méltóztassék  elhinni,  nem  a  kíváncsiság, 
hanem  a  legtisztább  rokoni  indulat  rugója  kérdésem- 
nek. Igen,  újra  kimondom,  s  vágjanak  bár  izekre 
vagy  űzzennek  örök  számkivetésbe,  nem  vonom  visz- 
sza  kifejezésemet,  a  rokoni  indulat.  Én  a  kitűnő 
Atlasz-család  rokonának  tekintem  magamat,  lélekben, 
szellemben.  Családi  körünkben  nyilt  titok,  hogy 
szeretett  Lilla  húgom,  a  milliomos,  és,  nagybátyai 
elfogultság  nélkül  mondva,  valóban  szép  özvegy, 
mély  és  kiírthatatlan  szerelemmel  vonzódik  szeren- 
csétlen eltévelyedett  Sándorunkhoz,  s  eltökélt  szán- 
déka volt  nejévé  lenni,  kinek  én  ekképen  szerető 
nagybátyja  lettem  volna.  És  bármi  csapást  mért  reánk 
a  sors  —  nem,  nem  a  sors,  hanem  a  hierarchiával 
szövetkezett  proletariátus  cselszövénye  —  húgom  sze- 
relme örök  és  változatlan  s  én  lélekben  síromig  nagy- 
bátyja maradok  szegény  Sándorunknak.  —  E  szent 
rokonsági  kapocsnál  fogva  bátor  vagyok  újra  kérdeni, 
minő  levél  az,  melyet  meg  kellett  volna  mutatni  ? 

—  Itt  van,  ez  a  levél,  —  monda  Atlasz  úr,  kinyitva 
nagy  tárczáját  s  átnyújtva  az  ügynök  levelét,  melyet 
Góg  Fercncz  mohón  kikapott  kezéből  s  nagy  figye- 
lemmel végig  olvasott. 

—  Ezt  a  levelet,  —  monda  aztán  igen  ünnepélyes 
hangon,  —  nemcsak  meg  kellett  volnam  utatni,  hanem 
ezután  is  meg  kell  mutatni.  Itt  egy  iszonyú  csalás 
esete  forog  fenn,  melyet  mi  jogtudósok  úgy  neve- 
zünk, hogy :  error  in  qualitate  personae.  Szerencsét- 
len Sándorunk  nem  azt  vette  el,  a  kit  gondolt,  azaz 
helyesebben  kifejezve,  nem  olyant  vett  el,  a  milyent 
gondolt,  s  önnek  atyai  kötelessége,  fölnyitni  szemét 
szegény  elámított  fiának. 

—  Én  is  azt  mondom,  —  tévé  hozzá  Manó,  föl- 
kelve a  pamlagról. 

—  Csalók  iránt  nem  tartozunk  semmi  kimélettel,  — 
monda  Eveline  grófné.  —  Föl  kell  nyitni  Sándor 
szemeit. 

—  Föl  fogom  nyitni  Sándor  szemeit,  —  fejezé  be 
Atlasz  úr  teljes  meggyőződéssel.  —  Csak  megvárom, 
hogy  az  apát-kanonok  elutazzék,  mert  úgy  vettem 
észre,  hogy  ő  is,  meg  a  plébános  is  nagyon  örültek 
Sándor  házasságának,  s  én  nem  akarom  megharagí- 
tani a  papokat. 

—  A  hierarchiát  tiszteljük,  míg  az  oltárnál  ma- 
rad, —  monda  Góg  Ferencz,  —  de  nem  tűrjük,  hogy 
családi  ügyeinkbe  avatkozzék.  Ez  legnagyobb  vív- 
mánya az  újkori  civil isatiónak.  De  jól  van,  várjuk 
meg  a  nagyságos  apát-kanonok  úr  elutazását,  annál 
inkább,  mert  vele  valószínűleg  elutazik  e  szerencsét- 
len nő  atyja  is,  a  dilettáns  festő  művész,  és  ő  sem 
lesz  utunkban. 

—  Elutazik !  —  kiáltott  Atlasz  úr  keserves  arcz- 
czal.  —  Van   is  eszében !  Attól  félek,   hogy  örökre 

itt  marad  s  az  én  pénzemen  játsza  az  urat.  Ismerem 
már  ezt  az  ingyenélő  népet. 

—  Bízd  csak  reám  ezt  az  embert,  —  monda  Manó 
henczegve.  Majd  megértetem  vele  finoman  és 
aristokratikus  módon,  hogy  elég  volt  egy  koldus- 
tarisznyát akasztani  nyakunkba.  Jót  állok  róla,  hogy 
holnap  6  is  itt  hagyja  a  házat. 

Manó  be  is  váltotta  szavát.  Másnap  dél  felé, 
midőn  Bogdán  kanonok  kijelenté,  hogy  ebédre  nem 
marad  itt,  hanem  rövid  villás  reggeli  után  haza 
utazik :  karon  fogta  Boglár  Kálmánt  és  egy  kis  sétára 
hívta  a  kertbe. 

—  A  kanonokkal  utazol  ?  —  kérdé  Manó,  a  mint 
a  kertbe  értek. 

—  Nem,  —  felelt  Boglár  csodálkozva. 

—  Úgy  hát  velem  jösz  a  vasúton  ?  Az  esti  vonat- 
tal indulok  Budapestre,  —  folytatá  Manó. 

—  Ejnye  be  sürgősen  gondoskodói  elutazásom- 
ról, —  monda  Boglár  Kálmán  nevetve. 

—  Azt  gondoltam,  hogy  sietni  fogsz  elhagyni 
apám  kastélyát,  mivel  már  nincs  több  reparálni 
való  kép  a  faluban,  —  felelt  Manó  finoman  és 
aristokratikusan. 

Boglár  Kálmán  meglepetve  nézett  az  előkelő  fiatal 
úrra;  arcza  egy  pillanatra  elkomorodott,  de  csakha- 
mar visszanyerte  rendes  kifejezését  s  mosolyogva 
felelt : 

—  Az  én  mesterségem  nemcsak  képek  festése, 
hanem  lovak  idomítása  is.  De  ha  te  még  ma  elutazol, 
úgy  valóban  nincs  itt  többé  semmi  dolgom. 

Ezzel  megfordult  s  egy  platánfa  tövében   hagyta 

az  elegáns  fiatal  urat,  a  ki  bamba  képpel  bámult 
utána  s  azon  törte  fejét,  sértés  vagy  bók  volt-e,  a 
mit  hallott.  Még  nem  jött  tisztába  e  fontos  kérdés- 
sel, mikor  Boglár  Kálmán  már  eltűnt  szeme  elől  s 
belépett  a  kastély  ajtaján. 

A  lépcsőn  a  plébánossal  találkozott,  ki  eljött,  hogy 
jelen  legyen  Bogdán  kanonok  ünnepélyes  búcsúján. 

—  Jó  hogy  talállak,  papom,  —  monda  Boglár 
Kálmán,  barátja  karjába  öltve  karját.  —  Valami 
fölfedezést  tettem.  Úgy  látszik,  nem  vagyok  szíve- 
sen látott  vendége  az  Atlasz-családnak. 

—  Csak  ma  fedezted  föl  ?  —  kérdé  a  plébános 
nyugodtan.  —  És  mi  vezetett  e  nagy   fölfedezésre  ? 

—  Épen  most  adta  ki  utamat  a  henczegő  Manó, 
s  van  okom  hinni,  hogy  apja  megbízásából  tette. 

—  Hát  aztán  ?  Mi  közöd  hozz  áj  ok  ?  E  ház  ura 
Sándor,  és  ő  szívesen  lát,  arról  meg  lehetsz  győződve. 

—  Hohó!  nem  úgy  vagyunk.  Te  mindig  csak  a 
patrónust  látod  s  neked  könnyű  csak  Sándort  venni 
tekintetbe.  De  én  itt  nem  a  patrónus,  hanem  a  házi 
úr  vendége  vagyok. 

—  Az  öreget  itt  nem  szokás  figyelembe  venni. 

—  Eddig  én  sem  vettem,  mert  eszembe  sem 
jutott,  hogy  nem  látna  a  legnagyobb  szívességgel. 
De  most  már  tudom,  hogy  terhére  vagyok,  és  ez 
egészen  más  dolog. 

—  El  tudnád  hagyni  leányodat? 

—  Klárát  nem  féltem.  Fönn  tudja  ő  magát  tartani 
s  boldogságára  nem  szükséges  az  én  segítségem. 
Férje  szereti,  erről  meg  vagyok  győződve,  s  ő  is 
szereti  férjét.  Az  esküvő  előtt  komolyan   beszéltem 

vele,  s  tudom,  hogy  nem  érdekből  ment  a  fiúhoz. 
Nem  hittem  volna,  de  igaz.  Egyenes,  becsületes, 
őszinte  fiúnak  ismeri,  s  ez  nyerte  meg  szívét.  Elég 
az  hozzá,  szeretik  egymást,  s  ez  elég  Klárának,  hogy 
ha  a  család  nem  is  fogadta  nagy  örömmel  keblébe, 
föntartsa  állását  s  boldog  legyen.  De  jelenlétemmel 
nem  akarom  bonyolultabbá  tenni  helyzetét  s  meg- 
nehezíteni küzdelmét.  Elmegyek  s  élek  tovább  a 
magam  módja  szerint.  Különben  itt  maradsz  te,  s 
ha  valaha  szükség  lesz  reám,  mindig  ide  szólíthatsz. 

Ezalatt  fölértek  az  emeletre.  A  plébános  az  ebéd- 
lőbe ment,  hol  a  kanonok  jelentékeny  villás  regge- 
livel erősítette  magát  a  néhány  órai  kocsizásra. 
Boglár  Kálmán  leányának  szobájába  sietett. 

Klárát  meglepte  és  elszomorította  atyjának  szán- 
déka. Soha  sem  gondolt  arra,  hogy  elváljanak  egy- 
mástól ;  legkevésbbé  most,  midőn  hányódott  életök 
után  biztos  és  állandó  révbe  jutottak.  Bizonyára 
szerelemből  lett  Sándor  nejévé,  s  maga  az  a  gondo- 
lat, hogy  atyjának  nyugalmas  életet  biztosítson, 
soha  sem  bírta  volna  arra,  hogy  szerelem  nélkül 
kezét  nyújtsa  valakinek ;  de  szerelmi  boldogságát 
emelte  és  tökéletessé  tette,  hogy  apja  is  osztozni 
fog  jólétében  és  nyugalmában.  Atyja  azonban  köny- 
nyedén,  mosolyogva  felelt  ellenvetéseire.  Soha  sem 
gondolt  arra,  hogy  állandóan  leányának  falusi  ma- 
gányában maradjon.  Sokkal  öregebb  már,  hogysem 
megszokott  életmódjával  föl  tudna  hagyni,  s  azt 
hiszi,  meghalna,  ha  mindig  egy  helyben  kellene 
maradnia.  Már  ő  csak  ezután  is  utazgatni  fog  egyik 
barátjától  a  másikhoz,  s  vendég  lesz   ezután  is  min- 

denütt,  mint  eddig  volt.  Most  is  több  felé  várják, 
hova  eligérkezett ;  ha  majd  leányára  kcrűl  a  sor,  őt 
is  meg  fogja  látogatni,  de  csak  mint  vendég,  mert 
máskép  nem  tudna  élni.  Ne  legyen  hát  leánya  sem 
önző  s  hagyja  őt  a  maga  módja  szerint  boldogulni. 

Klárának  meg  kellett  ebben  nyugodnia,  de  mégis 
könnyezett  a  szeme,  midőn  atyjától,  életében  elő- 
ször, hosszú  időre  elbúcsúzott.  Annál  jobb  kedvű 
volt  Boglár  Kálmán ;  nevetve  ölelgette  meg  Sándort, 
a  ki  legalább  néhány  hétre  akarta  itt  tartóztatni,  s 
kijelenté,  hogy  a  legrosszabb  ízlésnek  tartja,  ha  a 
szülők  épen  mézes  heteikben  alkalmatlankodnak 
gyermekeiknek.  Atlasz  úrtól  s  az  egész  családtól  is 
a  legvidámabb  hangulatban  búcsúzott  el,  s  Klárának 
el  kellett  hinnie,  hogy  valóban  önzés  volna  tőle,  ha 
visszatartaná  atyját  kalandos,  vándorló  életének  foly- 
tatásától. 

Atlasz  úr  arcza  is  földerűit,  midőn  saját  szemével 
meggyőződött,  hogy  Boglár  Kálmán  úti  ládája  is  föl 
van  csatolva  a  kocsi  bakjára,  mely  az  apát-kanonok 
urat  a  városba  fogja  vinni.  Jó  kedvében  annyira 
ment,  hogy  majdnem  kezet  csókolt  Bogdán  kanonok- 
nak, midőn  ez  kenetes  ünnepélyességgel  búcsút  vett 
az  Atlasz-családtól  s  megáldotta  valamennyi  tagját, 
még  azokat  is,  kiknek  megáldására  nem  bírt  hivata*- 
los  fölhatalmazással.  A  kocsis  lovai  közé  csapott,  az 
apát-kanonok  gyűrűs  kezével  intett.  Boglár  Kálmán 
kendőjét  lobogtatta  s  egy  utolsó  mosolygó  pillantást 
küldött  leánya  könnyes  szemébe,  s  a  hintó  tova 
robogott,  és  az  Atlasz-család  egyedül  maradt  a 
kastélyban. 

Miután  a  plébános  is  a  falu  felé  indult.  Atlasz  úr 
komoly  arc^czal  megfogta  Sándor  kezét  és  szobá- 
jába vezette.  Betette  az  ablakot,  becsukta  az  ajtót, 
s  fiának  csodálkozó  tekintetére  zsebébe  nyúlt  s  ki- 
vette onnan  a  sokszor  szerepelt  nagy  bőrtárczát. 

—  Fiam,  —  kezdé  ünnepélyes  hangon  s  öntudat- 
lanul utánozva  Bogdán  kanonok  imponáló  modo- 
rát, —  te  minket  tegnap  megleptél,  nagyon  meg- 
leptél. 

—  Eh,  atyám !  —  vágott  közbe  Sándor,  —  ezen 
már  túlestünk.  Klára  nőm  lett,  te  megáldottad,  mi- 
nek kezdjük  újra  az  alkudozást  ? 

—  Kezdjük  újra  az  alkudozást?  Ki  akarja  kezdeni 
az  alkudozást?  —  kiáltott  Atlasz  úr,  egyszerre  ki- 
esve kanonoki  tónusából.  Én  csak  azt  mondom, 
hogy  te  olyan  hirtelen  leptél  meg  engem  a  felesé- 
geddel, hogy  nem  nyithattam  ki  a  szemedet  az  esküvő 
előtt.  Apai  kötelességemet  teljesítem  tehát,  midőn 
kinyitom  szemedet  az  esküvő  után. 

—  Kinyitod  a  szememet  ?  —  kérdé  Sándor,  rop- 
pant csodálkozással.  —  Mit  értesz  ez  alatt? 

—  Olvasd  el  ezt  a  levelet,  aztán  meg  fogod  látni, 
mit  értek  ez  alatt. 

Sándor  átvette  a  levelet  és  olvasni  kezdte.  Arczán 
eleinte  csak  kiváncsiság  látszott,  de  a  mint  vége  felé 
közeledett,  elsápadt,  szemöldei  összehúzódtak  s  a 
papir  reszketett  kezében.  Oly  tekintettel  emelte 
szemét  apjára,  hogy  Atlasz  úr  megijedt  s  szinte 
megbánta,  hogy  felnyitotta  fia  szemét. 

—  Ki  írta  ezt  a  levelet?  —  kérdé  Sándor  re- 
kedten. 

Ckiky  :  A/  AtlMr-ualid.  i  o 

—  Alá  van  írva  a  neve,  —  felelt  Atlasz  úr  fé- 
lénken. 

—  Jer  velem,  —  monda  Sándor,  megragadva  apja 
kezét  és  az  ajtó  felé  vonta.  De  a  mint  a  tornáczra 
léptek,  megállt,  mintha  más  jutott  volna  eszébe. 
Melle  erősen  zihált,  homlokán   kiütött  az  izzadság. 

—  Nem,  nem  hozzá,  —  mormogott,  mintegy  ma- 
gához beszélve.  —  Előbb  világosság  kell,  meggyő- 
ződést akarok.  Hazugság,  nem  lehet  más !  Tudom 
már,  kitől  kérjek  magyarázatot. 

—  Jer  velem,  —  folytatá,  ismét  megragadva  apja 
karját  s  lesietett  vele  a  lépcsőn. 

—  Hova  megyünk?  —  kérdé  Atlasz   úr  aggódva. 

—  Menjünk,  menjünk !  —  sürgeté  Sándor  izga- 
tottan, mintha  nem  is  hallotta  volna  apja  kérdését. 
Atlasz  úr  nem  mert  többet  szólni  s  néma  rettegés- 
sel haladt  fia  mellett. 

Átmentek  a  kerten,  s  a  nyárfáktól  szegélyezett 
úton  a  faluba  jutva,  addig  meg  nem  álltak,  míg  a  plé- 
bániára nem  értek.  A  plébános  irodájában  volt,  s  ijed- 
ten s  meglepetve  ugrott  föl  íróasztalától,  midőn  a  két 
Atlasz  szobájába  lépett  és  meglátta  Sándor  dúlt  arczát. 

—  Uram,  —  kezdé  Sándor,  alig  véve  lélekzetet, 
s  a  gyors  menéstől  és  indulattól  szakadozott  han- 
gon, —  ön  kezdettől  tanúja  és  meghittje  volt  szerel- 
memnek és  segítségemre  volt,  midőn  Klárát  nőmmé 
tettem.  Azt  is  tudom,  hogy  Boglárékat  régóta  is- 
meri, s  e  levélből  meggyőződtem,  hogy  közelebbi 
viszonyban  áll  velők.  Önnek  tudnia  kell  mindent, 
mi  rajok  vonatkozik,  s  kötelessége,  nekem  magyará- 
zatot adni. 

—  Mindenre  kész  vagyok  magyarázatot  adni,  — 
monda  a  plébános  csodálkozva.  —  Parancsoljon 
velem. 

—  Klárát  rágalmazták,  —  esküszöm,  csak  rága- 
lomnak tartom,  —  nem  tudom,  nem  akarom  hinni, 
hogy  könnyelmű  volt,  hogy  megcsalt,  elámított,  hogy 
őszinte,  szerető  szívembe  lopta  magát,  csak  azért, 
hogy  palástot  borítson  becstel enségére.  Rágalom,  ha- 
zugság ;  de  a  rágalom  tövist  vert  szívembe,  s  önön 
áll,  hogy  kihúzza  belőle. 

—  Mit  jelent  ez?  —  kiáltott  a  plébános  fölhábo- 
rodva. 

—  Olvassa  cl  ezt  a  levelet,  —  monda  Sándor,  — 
s  azután  feleljen. 

A  plébános  elolvasta  a  levelet,  összehajtotta  és 
asztalára  dobta. 

—  Ki  tette  önnel  azt  a  rossz  tréfát,  —  kérdé  ha- 
ragosan, —  hogy  kezébe  adta  ezt  a  levelet? 

—  Atyám,  ó  tudakozódott  Boglárék  felől  ügynö- 
kénél s  ezzel  a  válaszszal  akarta  megakadályozni 
házasságomat. 

—  Miért  nem  mutatta  meg  hát  e  levelet  az  es- 
küvő előtt?  —  kérdé  a  plébános,  vállat  vonva. 

—  Hogy  mutattam  volna  meg  az  esküvő  előtt, 
mikor  nem  hittak  meg  a  lakodalomra?  —  kiáltott 
Atlasz  úr  egyszerre  ijedt  és  bosszús  hangon. 

—  Nem  arról  van  most  szó,  —  vágott  közbe  Sán- 
dor, —  hanem  arról,  tud-e  ön  e  rágalomról  valamit 
és  kész-e  róla  fölvilágosítást  adni  ? 

—  Kész  vagyok,  —  felelt  a  plébános.  —  Üljenek 
le  és  hallgassanak  meg  nyugodtan.  Biztosítom,  hogy 

nyugodtan  hallgathatnak.  Két  évvel  ezelőtt,  —  mint 
e  levél  is  mondja,  Klára  jegyben  járt  egy  fiatal  em- 
berrel, 

—  Mi  a  neve?  —  kérdé  Sándor. 

—  Nem  hiszem,  hogy  ez  életben  valaha  találkoz- 
hatnék vele.  Azóta,  a  mint  tudom,  tönkre  ment,  el- 
züllött, elaljasodott.  Régi  ismerősei  egészen  elvesz- 
tették szem  elől,  csak  néha-néha  jön  felőle  valami 
hír,  hogy  közönséges  kalandor  lett  s  egészen  elme- 
rült a  fővárosi  társadalom  posványába. 

—  Mi  a  neve?  —  ismétlé  Sándor,  türelmetlenül. 

—  Lándsa  Jenő,  —  felelt  a  plébános.  —  Ez  az 
ifjú  akkor  a  legjobb  társaságban  élt  s  csillogó  kül- 
színével még  el  tudta  ámítani  a  világot.  Klára  a 
gyermekleány  rajongó  szemével  nézett  reá  és  bol- 
dog volt,  mikor  megkérte  kezét.  Egy  pár  hétig  je- 
gyesek voltak.  Mindenütt  együtt  látták  őket,  a  mi- 
ben semmi  feltűnőt  sem  találhatott  az,  ki  ismerte 
Klára  gyanútlan  lelkét,  önálló,  csaknem  férfias  ne- 
velését. Emlékezhetik,  ön  iránt  is  így  viselte  magát, 
ismeretségök  első  napjától  fogva;  akárhányszor  lo- 
vagoltak, vadásztak  egyedül  a  nélkül,  hogy  ön  ebben 
valami  feltűnőt  látott  volna  s  ne  találta  volna  egé- 
szen természetesnek. 

—  Én  akkor  még  nem  szóltam  neki  szerelem- 
ről, —  monda  Sándor  elgondolkozva. 

—  Mondja  inkább,  hogy  becsületes  ember  volt,  — 
s  nem  élt  vissza  a  helyzettel,  melyet  ez  ártatlan  lé- 
lek gyanútlan  fesztelensége  teremtett.  Lándsa  Jenő- 
nek, a  mint  utólag  megtudtuk,  soha  sem  volt  komoly 
szándéka  Klárát  nőül  venni.  Az  egész  eljegyzési  já- 

ték  egyszerűen  arrs  szolgált,  hogy  közelébe  férhes- 
sen. Fogadott  czimboráival,  hogy  diadalniaskodni  fog 
Klárán.  Egy  este  elrejtőzött  szobájában,  s  midőn  a 
leány  már  bezárkózott  és  nyugalomra  készült  térni, 
rá  támadott,  vakmerően,  szemtelenül,  erőszakosan. 
De  rosszul  számított.  Klárának  nemcsak  modora, 
szokásai,  kedvtelései  voltak  férfiasak,  hanem  ereje 
is.  Nem  sikoltott,  nem  ütött  zajt,  hanem  úgy  elta- 
szította a  nyomorultat,  hogy  a  földre  bukott.  Azután 
fölkapta  pisztolyát  s  azzal  fenyegette,  hogy  rögtön 
lelövi,  ha  el  nem  hagyja  szobáját.  Lándsa  ijedtében, 
vagy  inkább  számításból,  az  ablakon  ugrott  ki.  Czim- 
boráinak,  kik  az  utczán  lestek  kalandja  végét,  úgy 
látszik,  oly  módon  adta  elő  a  dolgot,  mintha  meg- 
nyerte volna  fogadását;  legalább  mint  később  meg- 
tudtuk, s  e  levélből  is  látom,  ez  a  pletyka  terjedt 
cl.  A  valóság  az.  hogy  Boglár  Kálmán  másnap  meg- 
vívott a  hitvány  emberrel  és  súlyosan  megsebesí- 
tette. Azután  nem  hallottunk  többé  felőle ;  csak  azt 
tudom,  hogy  nemsokára  utolérte  a  ncmezis,  lassan- 
kint kiszorult  a  tisztességes  emberek  társaságából  s 
végre  egészen  elaljasodott. 

Sándor  sokáig  hallgatott.  Mellére  hajtott  fővel, 
mozdulatlanul  ült  székén  s  öntudatlanul  jártatta  ujjait 
az  asztalon.  Végre  föltekintett  s  komoran  kérdé : 

—  Miért  nem  mondták  meg  ezt  nekem  az  esküvő 
előtt  ? 

—  Mit  mondtak  volna  meg?  kiáltott  a  plébá- 
nos föllobbanva.  —  Az  önérzetes  nő  köteles  meg- 
vallani leendő  férjének,  ha  folt  van  múltján,  ha  té- 
vedés emléke  nyomja   lelkét.   De   mi   volt   itt   meg- 


vallani  való  ?  Vagy  talán  nem   hisz   szavamnak,   nem 
tartja  ártatlannak  Klárát? 

—  Igen,  igen,  igaz,  ő  ártatlan,  köszönöm  a  fel- 
világosítást, —  monda  Sándor,  lassan  fölemelkedve 
székéről.  —  Hallod,  atyám,  Klára  ártatlan !  Hála 
istennek !  Szót  se  többet  erről  a  levélről  !  Vigyázz, 
Klára  meg  ne  tudja,  hogy  kételkedünk  benne  ! 

De  arczán  nem  látszott  az  a  megnyugvás,  me- 
lyet szavai  fejeztek  ki.  Midőn  kezét  nyujtá  a  plé- 
bánosnak, az  hideg  volt,  mint  a  jég,  és  szemét  ko- 
moran, elgondolkozva  szegzé  a  földre.  Lassan,  nehéz 
léptekkel  ment  ki  a  szobából,  minden  további  szó 
nélkül.  Atlasz  úr  fölugrott  és  fia  után  akart  sietni, 
de  a  plébános  az  ajtó  elé  állt  és  elzárta  a  menekü- 
lés útját. 

—  No,  Atlasz  úr,  —  monda  komolyan,  —  büszke 
lehet  rá,  hogy  ma  olyan  bakot  lőtt,  a  milyen  csak 
nagy  ritkán  kerül  a  vadász  csöve  elé. 

Atlasz  úr  mindig  félt  a  plébánostól  s  nem  sze- 
retett vele  vitába  bocsátkozni.  Most  is  kényelmet- 
lenül feszengett  előtte  s  nem  tudta,  melyik  lábára 
támaszkodjék,  de  arczán  mégis  látszott  valami  da- 
czos  kifejezés,  melyet  máskor  nem  mert  volna  mu- 
tatni. 

—  Bakot  lőttem?  Micsoda  bakot  lőttem?  — 
monda  morogva. 

—  Azt  hittem,  megelégszik  azzal  az  egy  bakkal, 
melyet  kedves  Manó  fia  által  lövetett,  midőn  Klára 
atyját  csaknem  kidobatta  házából. 

—  Vagyok  talán  köteles  eltartani  a  Klára  egész 
atyafiságát  ?  —  kérdé  daczosan  Atlasz  úr. 


—  Boglár  Kálmán  nem  szorult  arra,  hogy  ön  el- 
tartsa; de  Sándor  fia  rászorult  volna,  hogy  neje  ne 
veszítse  el  atyját,  a  ki  legjobb  védelmezője,  őre  lett 
volna  nyugalmuknak,  boldogságuknak.  Ön  nem  akarta. 
Jó.  Bakot  lőtt  vele.  De  miért  nem  elégedett  meg 
ezzel?  Miért  akarja  erővel  boldogtalanná  tenni  fiát? 
Nem  vette  észre,  hogy  Sándor  féltékeny  termé- 
szetű? E  vészes  szenvedély  eddig  szíve  mélyén 
pihent,  de  az  ön  szerencsétlen  baklövése  fölébresz- 
tette, s  ha  a  szörnyeteg  fölébredt,  akkor  ordít  és 
zsákmányt  keres.  Ki  számíthatja  ki,  mi  lesz  ennek 
következménye?  A  férget  beültette  fia  szívébe,  és 
ki  tudja,  nem  fog-e  oly  nagyra  nőni,  hogy  megőrli 
izívét  és  elpusztítja  nyugalmát,  boldogságát  ? 

—  Apai  kötelességemet  tettem,  —  felelt  Atlasz 
úr  megátalkodottan. 

—  Az  apa  kötelessége  nem  az,  hogy  boldogta- 
lanná tegye  fiát. 

—  A  főtisztelendő  úr  úgy  bánik  velem,  mintha 
én  volnék  egy  rossz  apa,  —  felelt  Atlasz  úr,  egyre 
merészebben,  —  pedig  én  jobban  tudhatom,  mert 
nekem  van  három  gyermekem  és  a  főtisztelendő  úr- 
nak egy  sincs.  És  mindenki,  a  kinek  van  esze,  azt 
mondta,  hogy  apai  kötelességem  fölnyitni  Sándor 
szemét. 

—  Ugyan  ki  mondta? 

—  A  leányom,  az  Evelinc  grófné,  meg  a  Manó 
fiam,  meg  a  Góg  Ferencz  uraság  — 

—  Micsoda  1  —  kiáltott  a  plébános,  most  iga- 
zán haragra  lobbanva.  —  Még  ennek  is  megmutatta 
a  levelet? 

—  Miért  ne  mutattam  volna  meg  ?  A  Gőg  Fc- 
rcncz  olyan,  mintha  volna  rokonunk  és  nagybátyja 
Sándornak,  mert  a  húga,  a  szép  gazdag  özvegy, 
szeretett  volna  Sándor  felesége  lenni,  —  bár  lett 
volna,  —  tévé  hozzá  Atlasz  úr  daczosan. 

—  Ennek  ugyan  megadta,  —  monda  a  plébános 
boszúsan.  —  Megnyitotta  zsilipjét  a  legf éktelenebb 
pletykának.  Menjen,  menjen  Atlasz  úr;  hiába  mondja, 
hogy  ön  nem  vadász.  Három  ilyen  óriási  bakot,  a 
milyet  ön  lőtt  ma,  a  legügyesebb  Nimród  sem  tudna 
egy  nap  elejteni. 

Ezzel  félre  lépett  az  ajtóból,  s  Atlasz  úr  fölhasz- 
nálva a  támadt  rést,  vadász-zsákmányával  terhelten, 
de  még  mindig  mogorva  és  daczos  arczczal,  szó  nél- 
kül kiosont  a  szobából. 


JVem  taríja  ártatlannak  \lárát? 


Csiky  :   Az    Atlasz-család. 

X 


IX. 

(Pénzügyek.) 


A  következő  napokban  Manó  és  Eveline  zilált 
pénzügyeinek  rendezése  annyira  igénybe  vette  At- 
lasz urat,  hogy  nem  foglalkozhatott  Sándor  további 
boldogításával.  Manó  fiát  néhány  ezer  forinttal  s 
azzal  a  vigasztalással  tette  vasútra,  hogy  nemsokára 
utána  megy  a  fővárosba  és  személyesen  egyenlíti  ki 
adósságait.  Egyelőre  sürgősebb  dolog  a  grófi  ügyek 
rendezése,  nemcsak  azért,  mert  egy  grófnak  még 
adóssága  is  főbb  rangú,  mint  a  közönséges  emberé, 
hanem  különösen  azért,  mert  a  veszély  sokkal  ége- 
tőbb s  Eveline  grófné  szüntelenül  rémképeket  fest 
atyja  elé,  melyekben  hol  Szádváry  gróf  öngyilkos- 
ságát, hol  a  kis  grófi  unokák  rongyokba  burkolt  kol- 
dus alakjait  tüntei  föl  rikító  színekkel.  Atlasz  úrnak 
a  háta  borzong  és  égnek  mered   minden   haja    szála 

s  egy  időre  még  Sándor  házasságát  is  elviselhető 
szerencsétlenségnek  tartja  e  nagyobb  csapás  mel- 
lett. Összeszedi  minden  fölkelő  pénzét,  s  harmad- 
napra a  nevezetes  templom-szentelés  után  leányá- 
val együtt  útra  kel  a  Szádváryak  ősi  fészke  felé. 

Sokkal  több  időt  töltött  itt,  mint  előre  gondolta 
volna.  A  fiatal  Szádváry  gróf  olyan  jól  gazdálkodott, 
hogy  már  csak  nagy  nehezen,  igen  sok  furfanggal 
és  még  több  készpénzzel  lehetett  partra  juttatni 
speculatióinak  hínárjából.  És  Atlasz  úr  még  csak 
szemrehányást  sem  tehetett  neki,  mert  valóban  nem 
lehetett  pazarlásról,  könnyelműségről  vádolni.  A  ház- 
tartás nem  volt  fényűző;  nagyúri  passiókról,  melyek 
Manó  adósságait  szülték,  itt  szó  sem  volt.  A  fiatal 
gróf  csakugyan  takarékosan  élt  s  majdnem  fukar  volt 
magára  és  családjára  nézve ;  azért  Atlasz  úr,  ámbár 
a  haját  szerette  volna  kitépni,  midőn  belepillantott 
grófi  vejének  üzleti  dolgaiba,  nem  vehette  lelkére, 
hogy  megharagudjék  e  jóakaratú,  de  ügyetlen  kezű 
fiatal  emberre,  s  csak  szelíd  tanácsadás  hangján  fe- 
jezte ki  előtte  abbeli  meggyőződését,  hogy  marad- 
jon mindenki  a  maga  rendeltetése  mellett :  a  zsidó 
szerezzen  s  a  gróf  éljen  a  készből,  rangja  sze- 
rint. 

—  Rangja  szerint !  —  kiáltott  a  fiatal  gróf,  kissé 
ingerülten.  —  Hát  azt  hiszi  ön,  hogy  e  jószág  jö- 
vedelníéből  rangom  szerint  élhetek?  Tizenkét  ezer 
forint  a  legjobb  esetben !  Mi  az  egy  grófnak,  ha 
rangja  szerint  akar  élni  ? 

—  Az  én  háztartásom  is  kijön  annyival,  —  jegyzé 
meg  Atlasz  úr  félénken. 


'55 

—  Elhiszem !  Ön  Atlasz  Samu.  Én  pedig  gróf 
Szádváry  Arthur  vagyok.  E  között  van  egy  kis  kü- 
lönbség? 

Ez  ellen  Atlasz  úr  semmit  sem  szólhatott.  A  kü- 
lönbséget nem  tagadhatta. 

Látja  öreg,  —  monda  a  fiatal  gróf,  egy  kissé 
barátságosabban,  mert  utoljára  is  meg  kell  becsülni 
azt,  a  kitől  százezreket  várunk,  —  látja,  öreg,  épen 
az  vert  adósságba,  hogy  rangom  szerint  akarnék  élni. 
Az  a  becsvágyam  van,  hogy  helyreállítsam  a  Szád- 
váryak  ősi  fényét  s  visszaszerezzem  mindazt  a  va- 
gyont, mely  hajdan  családunké  volt.  Akkor  aztán 
igazán  élhetnék  rangom  szerint ;  de  míg  idáig  jut- 
hatok, szereznem  kell,  sokat  kell  szereznem. 

—  Seregeknek  ura!  —  jajveszékelt  Atlasz  úr  — 
hát  még  eztán  is  szerezni  akar  ? 

»  '  —  És  ön  ezt  helytelennek  találja?  Ön,  a  ki  egész 
életét  szerzéssel  töltötte  és  ezt  tartja  az  ember  leg- 
főbb hivatásának  ? 

—  Igen,  mert  én  zsidó  vagyok,  —  kiáltott  Atlasz 
úr  elkeseredve. 

—  Hallja,  öreg,  ez  már  mégis  elbizakodottság. 
Hát  maga  azt  hiszi,  hogy  csak  a  zsidónak  van  esze 
a  szerzésre? 

—  Dehogy  hiszem,  dehogy  hiszem  I  —  felelt 
Atlasz  úr,  elfintorítva  arczát,  mert  Manó  fia  ju- 
tott eszébe.  —  Csak  azt  akartam  mondani,  hogy 
nekem  a  véremben  volt,  én  arra  születtem,  arra 
nevelkedtem,  hogy  szerezzek,  és  meg  is  mutat- 
tam, hogy  tudok  szerezni.  De  magának  a  hetven- 
hetedik  öregapja   is   csak   költeni   tudott;  magának 

a  vérében  van,  hogy  költsön,  és  az  eddigi  specu- 
latióival  meg  is  mutatta,  hogy  nem  tud  szerezni, 
mert  mindenbe  belebukott.  Mennyei  Úristen  I  — 
folytatá  Atlasz  úr,  összecsapva  kezeit,  —  hová  ju- 
tottunk, hogy  nekem  kell  egy  grófot  a  grófi  életre 
tanítani  I 

—  Igaz,  hogy  eddigi  vállalataim  rosszul  sikerül- 
tek, —  monda  a  fiatal  gróf,  elgondolkozva,  —  de  az 
mindenkivel  megeshetik.  Ki  tudja,  hátha  ezentúl 
szerencsésebb  leszek  üzleteimben? 

—  Ne  mondja  azt,  hogy  üzlet,  ki  nem  állhatom, 
ha  egy  gróf  azt  mondja,  hogy  üzlet,  —  kiáltott 
Atlasz  úr,  megrázkódva.  —  Tudom  már,  mit  je- 
lent az  üzlet,  mikor  egy  gróf  veszi  a  szájába ;  lát- 
tam a  parket-gyárat,  ütne  bele  a  hetvenhét  isten- 
nyila! 

—  A  parket-gyár  nem  jövedelmezett,  az  igaz  ; 
de  ha  kiterjeszteném  az  üzletet,  ha  jobb  munkáso- 
kat hozatnék  - 

—  Ne  mondja  tovább !  —  kiáltott  Atlasz  úr,  be- 
fogva fülét  kezével,  —  ne  mondja  tovább,  mert 
mindjárt  megüt  a  guta.  Most  még  vagyok  olyan 
állapotban,  hogy  kitisztázzam  az  adósságokból,  de 
ha  tovább  folytatja  a  vagyonszerzés  munkáját,  nem 
sokára  én  is  tönkre  jutok  és  akkor  vehetünk  mind 
a  ketten  batyut  a  hátunkra. 

—  Beszéljen  csak  a  maga  nevében,  —  monda  a 
fiatal  gróf  bosszúsan.  —  Ha  tönkre  jutok,  nem  ön- 
től fogom  kérdeni,  mit  tegyek. 

—  Jaj  nekem!  úgy  is  tudom,  hogy  nem  tőlem 
kérdené,  —  sóhajtott  Atlasz  úr,  megborzadva.  Eszébe 

jutottak  Eveline  rémképei :  a  töltött  pisztoly,  a  kol- 
dúsrongyok,  és  sictett  megnyugtatni  e  lobbanékony 
fiatal  mágnást. 

—  Ki  mondta,  hogy  batyut  vegyen  a  hátává?  — 
folytatá  engesztelő  hangon  s  kissé  erőltetett  neve- 
téssel. 

—  Tudom  én,  hogy  egy  gróf  Szádváry  nem 
arra  született,  hogy  batyut  vegyen  a  hátára.  Sem- 
mit sem  fog  venni,  se  a  hátára,  se  a  szájába ;  azért 
van  itt  az  öreg  Atlasz,  hogy  segítsen  az  Ő  grófi 
vején.  Most  még  tudok  segíteni ;  csak  azért  mond- 
tam, hogy  ne  specul aljon  többet,  mert  attól  féltem, 
hogy  utoljára  maid  én  sem  tudok  segíteni.  De  most 
még  nem  vagyok  ott,  még  mindent  jóvá  tehetünk. 
Hallgasson  rám  és  ha  tanácsomat  követi,  a  fejemet 
teszem  rá,  hogy  minden  jól  lesz. 

—  Beszéljen  hát!  —  monda  a  gróf,  türelmetle- 
nül. —  Mindjárt  ezen  kellett  volna  kezdeni. 

—  Mielőtt  pénzt  adok,  akartam  jó  tanácsot  adni,  — 
felelt  Atlasz  úr,  mosolyogva.  —  Tudom,  hogy  a 
pénzt  szívesebben  veszik,  mint  a  tanácsot,  de  az  én 
pénzemből  csak  akkor  lesz  magának  igazi  haszna, 
ha  követi  a  jó  tanácsomat.  Most  pedig  nem  beszé- 
lek, hanem  teszek.  Az  adósságokat  átnéztem,  a  hi- 
telezőkkel megegyeztem.  Egy  részt  kifizettem  kész- 
pénzzel, a  másik  részt  magamra  vállaltam  és  be- 
tábláztattam  az  én  uradalmamra.  Most  már  nekem 
is  van  adósságom,  a  mit  soha  sem  hittem  volna. 

—  Könnyű  magának ;  egy  év  alatt  kiheveri. 

—  Egy  év  alatt  kiheverem.  Ki  is  kell  heverni, 
mert  ha  egy  Atlasz  Samu  jószágán    adósság  van,  az 

annyit  jelent,  mint  ha  egy  gróf  Szádváry  megszökik 
egy  párbaj  elől. 

—  A  hasonlat  nem  egészen  talál ;  de  mindegy. 
A  fő  dolog  az,  hogy  átvette  adósságaimat. 

—  A  fő  dolog,  hogy  átvettem  adósságait,  —  is- 
mftlé  Atlasz  úr,  kissé  elkeseredve,  mert  melegebb 
elismerést  és  dicséretet  várt  volna  vejétől.  —  A  főbb 
dolog,  hogy  magamról  is  lerázzam  az  adósságokat. 
Ez  is  meg  fog  történni  Isten  segítségével,  egy  esz- 
tendő alatt.  A  legfőbb  dolog  pedig  az,  hogy  vőm 
uram,  a  gróf  úr,  ne  csináljon  több  adósságot. 

—  Legyen  nyugodt,  öreg! 

—  Leszek  nyugodt,  ha  követi  tanácsaimat. 

—  Halljuk  azokat  a  tanácsokat !  —  kiáltott  a  fia- 
tal gróf,  jó  kedvvel.  —  A  ki  annyit  fizet  értünk, 
megérdemli,  hegy  tanácsait  is  meghallgassuk. 

—  Először  is,  —  kezdé  Atlasz  úr  ujjain  számolva 
a  bölcs  tanácsokat,  —  föl  fog  hagyn'  minden  üzlet- 
tel, vállalkozással  és  gazdálkodással. 

—  Micsoda  ?  A  gazdálkodással  is  ?  Hát  aztán  mi 
lesz  a  jószágból,  mi  lesz  belőlem? 

—  Ez  a  második  és  a  harmadik  pont;  csak  tes- 
sék jól  vigyázni.  A  jószágot  bérbe  fogja  adni,  ta- 
láltam is  már  egy  solid  bérlőt  és  megegyeztem  vele. 
Fog  fizetni  évenként  tizenkét  ezer  forintot,  s  a 
kastélyt  és  a  parkot  meghagyja  magoknak,  hogyha 
nyáron  haza  jönnek,  legyen  hol  játszani  az  én  grófi 
unokáimnak. 

—  Haza  jövünk?  Nyáron?  Hát  máskor  hol  le- 
szünk ? 

—  Ez  a  harmadik  pont.  Most  vannak  a  képviselő- 

választások.  Ebben  a  kerületben  magát  fogják  föl- 
léptetni. Már  adtam  be  oflFertet  a  vezérlő  urasá- 
goknak és  acceptálták.  Én  fizetek  négyezer  forin- 
tot készpénzben  és  magát  megválasztják  képviselő- 
nek. 

—  Képviselőnek  ?  Engem  ?  Aztán  melyik  párthoz 
kell  tartoznom  ? 

—  Az  mindegy.  Választhat  magának  pártot ;  de 
én  azt  tanácslom,  legyen  kormánypárti,  mert  ak- 
kor legkönnyebben  kaphat  hivatalt  vagy  épen  visz- 
szajön  a  megyébe,  mint  főispán.  Egy  grófból  min- 
den lehet.  No  hát,  mit  mond  az  öreg  Atlasz  taná- 
csaihoz ? 

—  Az  öreg  Atlasz  tanácsai  valóban  aranyat  ér- 
nek, —  felelt  a  fiatal  gróf  elégedetten.  —  Megadom 
magamat  és  elfogadok  mindent. 

—  És  ígéri,  hogy  nem  csinál  több  adóságot  ?  — 
kérdé  Atlasz  úr  jó  kedvvel,  mert  vejének  elismerő 
szavai  nagyon  föllelkesítették. 

—  Mindent  ígérek,  —  viszonzá  könnyedén  a 
gróf. 

—  Hála  Istennek,  ezt  hát  rendbe  hoztuk.  Most 
még  hátra  van  a  másik 

—  Micsoda  másik? 

—  A  Manó  fiam,  a  ki  szintén  tele  van  adóssá- 
gokkal. 

—  Ez  már  mégis  botrány!  —  szörnyűködött  a 
gróf.  —  Nem  jön  meg  már  az  esze  annak  a  fiú- 
nak? 

—  Majd  ha  maga  Pesten  fog  lakni,  akkor  vi- 
gyázhat rá  és  adhat   neki  jó  tanácsokat,  —   monda 

Atlasz  úr,  szelíd  gúnynyal.  -  De  egyelőre  még 
nekem  kell  tanácsot  adnom,  a  mi  fizetéssel  jár.  A'li- 
helyt  rendbe  jöttem  itt  mindennel,  megyek  föl  Buda- 
Pestre  és  tisztába  hozom  a  Manó  dolgát.  Ha  akarja 
magának  is  keresek  lakást,  hogy  a  választás  után 
tüstént  beköltözhessek. 

—  Nagyon  jó  lesz,  öreg,  keressen  lakást  s  fizesse 
is  ki  az  első  negyedet. 

Atlasz  úr  azonban  nem  utazott  el  tüstént.  Min- 
dent személyesen  akart  elvégezni,  s  mivel  a  válasz- 
tások úgy  is  közel  voltak,  elhatározta,  hogy  szemé- 
lyesen ügyel  föl  négyezer  forintos  befektetésének 
kamatozására.  Különben  sem  volt  ellenére  a  grófi 
napfény  sugaraiban  sütkérezni  s  veje  még  soha  sem 
volt  iránta  oly  jó  hangulattal  és  annyi  figyelemmel, 
mint  most,  midőn  minden  adósságát  kifizette  s  új 
ösvényt  nyitott  becsvágyának.  Fölhasználta  hát  a 
kedvező  alkalmat,  s  teljes  tüdővel  szívta  magába  az 
aristokratikus  levegőt  és  élvezte  azt  a  dicsőséget, 
hogy  mint  gróf  Szádváry  apósát  mutatták  be  a  ke- 
rületi nagy  uraknak  s  együtt  evett  velők  a  választók 
lakomáján. 

Midőn  aztán  mindent  rendbe  hozott,  az  adós- 
ságokat kifizette  és  átíratta,  a  jószágot  átadta  a  bér- 
lőnek és  végig  hallgatta  vejének  beszédét,  melylyel 
a  mandátumot  megköszönte  választóinak,  megölelte 
leányát  s  külön  még  egy  ezer  forintos  ropogós  bank- 
jegyet csúsztatott  kezébe;  ölébe  vette  unokáit  s 
mindegyiknek  tíz  darab  fényes  aranyat  ajándékozott, 
azután  gazdag  borravalókat  osztogatott  ki  a  cselé- 
dek közt,  nehogy  megszólják   és  zsidónak  mondják 

grófi  gazdájok  apósát,  s  megkönnyebbült  zscbbei  és 
szívvel  ült  a  vasútra,  eltelve  aristokratikus  dicsőség- 
gel és  szinte  elfeledve,  hogy  csaknem  minden  öle- 
lést, minden  kézszorítást,  minden  kalapemelést  külön- 
külön  drága  pénzzel  kellett  megfizetnie. 

Ilyen  drágán  megfizetett  dicsőséget  elvezett  a  fő- 
városban is,  Manó  fiának  jóvoltából.  Pompás  szobá- 
ban lakott,  nagyszerű  ebédeket  evett,  drága  külföldi 
borokat  ivott,  kocsikázoct,  színházba  járt,  s  előkelő 
fiatal  urakkal  ismerkedett  meg,  kik  öregnek  szólítot- 
ták és  a  vállára  veregettek.  A  mint  Manó  mondta, 
csupa  casinói  tagok  voltak :  grófok,  bárók,  kanr.ará- 
sok,  Atlasz  úr  feje  szédült,  szeme  káprázott  a  nagy 
uraságtól  és  főúri  dicsőségtől,  és  fizetett,  mint  a  kö- 
les. Manó  ügyeit  sokkal  könnyebb  volt  rendezni ; 
nem  kellett  se  hitelezőkkel  kiegyezni,  se  átíratni,  se 
haszonbérlőt  keresni  vagy  képviselőségi  offertet 
nyújtani  be ;  nem  kellett  tenni  semmi  egyebet,  mint 
fizetni.  Az  adósságok  mind  váltóra  voltak,  ismert 
uzsorások  birtokában,  kik  mereven  visszautasítottak 
minden  alkudozást,  és,  mint  Shylock,  ragaszkodtak 
a  kötéshez.  Atlasz  úr  kifizetett  mindent,  s  midőn 
az  összszeszedett  váltókat  ünnepélyesen  elégette, 
megeskette  fiát,  hogy  nem  fog  több  adósságot 
csinálni. 

Manó  megesküdött  és  négyezer  forintot  kért 
atyjától,  hogy  új  életpályáját  adósság  nélkül  kezd- 
hesse meg. 

-  Micsoda !  —  kiáltott  Atlasz  úr  elszörnyedve.  — 
Még  adjak  négyezer  forintot  ?  Hát  azt  hiszed,  én 
bankócsináló  gép  vagyok? 

C(tky  :  Az  Atlase-család.  i  i 


i6i 


—  Csak  ne  légy  kicsinyes,  öreg,  —  felelt  Manó 
nyugodtan.  —  Épen  most  esküdtem  meg,  hogy  nem 
csinálok  több  adósságot ;  csak  nem  szeghetem  meg 
eskümet  mindjárt  az  első  nap  ?  Pénzre  pedig  szük- 
ségem van,  nincs  hát  egyéb  hátra,  mint  hogy  te  adj. 
Ez  csak  világos. 

—  Világos,  világos,  —  monda  Atlasz  úr,  fejét  va- 
karva, —  csak  az  nem  világos,  mire  kell  neked  annyi 
pénz,  mikor  nincs  semmi  adósságod  ? 

—  Miből  éljek,  ha  nincs  pénzem? 

—  Hát  a  fizetésed? 

—  Az  a  rongy  ?  —  kiáltott  Manó  fitymálva.  — - 
Hiszen  ez  még  szivarra  sem  elég. 

—  Drága  szivarokat  szoktál  szívni,  —  monda  At- 
lasz úr. 

—  Egy  szó  mint  száz,  ha  azt  akarod,  hogy  ran- 
gomhoz képest  éljek  és  becsületet  szerezzek  az  At- 
lasz névnek,  nekem  is  legalább  annyi  apanaget  kell 
adnod,  mint  Szádváryéknak.  Még  így  is  meg  kell 
szorítnom  kiadásaimat,  össze  kell  húznom  magamat. 
De  annyit  én  is  joggal  megkivánhatok,  mint  Szád- 
váry,  a  ki  nem  is  fiad,  csak  vőd. 

—  De  gróf. 

—  Több  gróf  vagyok  én,  mint  ő,  habár  nincs  meg 
a  czímerem. 

—  Az  igaz,  monda  Atlasz  "úr,  félig  büszke, 
félig  savanyú  arczczal.  —  De  a  Szádváryék  négyen 
vannak,  te  meg  csak  egyedül. 

—  Ez  csak  mellettem  szól.  A  ki  otthon  él  s  a 
kinek  olyan  jó  gazdasszony  a  felesége,  mint  Eve- 
line,  annak  negyedmagával    is   olcsóbban   meg  lehet 

élnie,  mint  nekem,  ki  a  főrangú  világ  örvényének 
kellő  közepébe  vagyok  kidobva.  Ha  így  okosko- 
dunk, nekem  még  többet  leh<».tne  követelnem,  mint 
a  mennyit  sógorom  kap.  De  nagylelkű  és  szerény 
leszek,  s  megelégszem  ugyanannyival. 

—  Jaj  nekem!  a  te  szerénységed  nagyon  sokba 
kerül.  Akkor  hát  ez  a  négyezer  forint  a  conto  lesz 
az  apanage-ra? 

—  Semmi  a  conto !  Ez  szükséges  befektetés  a 
józanabb  és  szerényebb  életmód  megkezdésére. 
A  conto !  Hogy  is  ne !  Ugyan,  öreg,  fizess  már  és 
ne  zsidóskodjál ! 

Ez  az  utolsó  szó  Atlasz  úrnak  minden  ellenveté- 
sét elnémította.  Nem  zsidóskodott,  fizetett  s  meg- 
ígérte, hogy  ezentúl  havi  részletekben  pontosan  fel- 
küldi az  évi  pénzt.  Manó  viszont  megigérte,  hogy 
nem  csinál  több  adósságot  s  nagy  búcsúebédet  adott 
atyja  tiszteletérc,  melyben  csupa  fiatal  főurak  vettek 
részt  és  igen  zajosan  mulcttak.  Ebéd  után  Manó 
saját  fogatán  \itte  ki  atyját  a  vasúthoz  s  nem  en- 
gedte, hogy  szokása  szerint  a  második  osztályi'a 
váltson  jegyet.  Atlasz  úr  nem  akart  ártani  fia  tekin- 
télyének, a  ki  szegyeit  volna  búcsút  venni  egy  má- 
sodosztályú utastól,  és  az  első  helyre  váltott  jegyet, 
a  hol  igen  kényelmetlenül  érezte  magát  és  az  egész 
úton  nem  mert  szivarra  gyújtani.  Mereven  és  fe- 
szesen ült  egyik  középső  ülésen  s  mozdulatlanul 
nézett  kifelé,  a  rohamosan  eltünedező  távíró  oszlo- 
pokra. 

—  Sok  pénzembe  került,  de  mégis  rendbe  hoz- 
tam a  dolgot,        gondola  magában   Atlasz   úr,  elég 

jdcjc  lévén  gondolkozni,  mert  útitársai  közül  senki 
sen\  ereszkedett  vele  szóváltásba  s  <5  sem  mert  meg- 
szólítani senkit.  —  Elment  ugyan  minden  készpén- 
zem, adósságot  is  vállaltam,  de  egy  jó  termés  megint 
elég  pénzt  fog  hozni  s  az  adósságot  könnyű  lesz 
kifizetni.  A  fődolog  az,  hogy  megmentettem  leá- 
nyomat és  grófi  unokáimat  a  koldusbottól,  s  a  he- 
lyes útra  térítettem  vömet  és  Manó  fiamat.  Az  egyik 
nem  fog  többet  speculálni,  képviselő  lesz,  főispán, 
talán  miniszter,  s  magával  együtt  emelni  fogja  csa- 
ládomat ;  a  másik  nem  csinál  több  adósságot,  úri 
módon  fog  élni  a  nagyúri  társaságban,  ismertté  és 
tiszteltté  teszi  az  Atlasz  nevet,  mindegyre  magasabb 
és  magasabb  hivatalba  jut  s  végre  elvesz  egy  millio- 
mos leányt  és  báróságot  szerez.  Báró  Atlasz  —  nem 
is  hangzik  rosszul.  Igaz,  hogy  sok  pénzembe  került, 
de  a  kinek  van  pénze,  az  fizethet,  s  arra  nézve 
még  kis  baj  az,  melyen  pénzzel  lehet  segíteni.  Ah ! 
Sándor  baján  nem  segít  a  pénz.  Ez  a  szerencsétlen 
házasság  tönkre  tette  jövőjét;  nem  lesz  belőle  más, 
mint  közönséges  falusi  gazda,  a  ki  élni  fog  abból 
a  vagyonból,  melyet  tőlem  kap,  ha  ugyan  a  felesége 
azt  is  el  nem  veri.  Ah !  miért  nem  tudtam  előbb 
megmutat] ti  neki  azt  a  levelet !  Talán  nem  vette 
volna  el  e  gyanús  erkölcsű  leányt.  Legalább  ha  el- 
vette, válnék  el  tőle !  A  Góg  Ferencz,  a  ki  nagy 
jogtudós,  azt  mondja,  hogy  nálunk,  azaz  nálok  köny- 
nyen  megy  az  elválás,  és  a  szép  Lilla  akkor  is  szí- 
vesen nőül  menne  Sándorhoz,  mert  halálosan  bele 
van  bolondulva.  Milyen  nagy  szerencse  volna !  Igaz, 
hogy  Sándornak  kálvinistává  kell  lennie,  azt  mondja 

a  Gőg  Fercncz,  és  a  plébános  kjugianék  a  bőréből  ; 
de  úgy  kell  neki,  ő  házasította  össze  Sándort  a 
Boglár  Klárával.  Ah !  milyen  kellemes  meglepetés 
volna,  ha  otthon  avval  a  hírrel  fogadna  Sándor, 
hogy  megkezdte  a  válópört  a  felesége  ellen. 


(A    íivf.^  a  szívbtn. 


Ebben  a  kellemes  meglepetésben  nem  részesült 
Atlasz  úr,  midőn  haza  érkezett.  Sándor  nem  fo- 
gadta azzal  a  hírrel,  hogy  megkezdte  a  válópert ; 
ellenkezőleg,  úgy  vette  észre,  meglehetős  békesség- 
ben és  jó  egyetértésben  élnek.  Karon  fogva  jöttek 
eléje,  mikor  kiszállt  a  hintóból,  s  Klára  jó  kedvvel, 
mosolyogva  nyújtott  kezet.  De  ez  ismét  csak  újabb 
lángra  lobbantotta  Atlasz  úr  lelkében  a  régi  ellen- 
szenvet. Ez  a  jött-ment,  ez  a  betolakodott  asszony 
úgy  fogadja  őt  saját  házában,  mint  valami  közönsé- 
ges vendéget,  a  helyett,  hogy  kezet  csókolna,  mint 
Sándor,  sőt  a  mint  Eveline  is  szokott  tenni,  a  ki 
pedig  grófné.  Ez  meg  csak  a  kezét  nyujta  neki,  és 
mosolyog,  és  azt  mondja:   Isten   hozta  —  és   ezzel 

ott  hagyja.  Atlasz  úr  ennek  következtében  elég  mo- 
gorván viszonozta  menye  üdvözlését  és  neje  után 
tudakozódott,  mialatt  egy  gyors,  kémlő  pillantást 
vetett  Sándor  arczára,  vajon  nem  látja-e  már  rajta 
a  boldogtalanság  és  az  elválási  szándék  első  jeleit. 
Nem  látott  rajta  semmit,  és  életében  először  jött 
abba  a  különös  helyzetbe,  hogy  haragudott,  mert 
fia  arczát  nyugodtnak  és  vidámnak  látja. 

Az  öreg  asszonyság  ablakában  állt  és  onnan  in- 
tegetett férjének.  Atlasz  úr  hát  nem  vizsgálta  to- 
vább Sándor  arczát,  melyen  csak  leverő  és  kellemet- 
len fölfedezéseket  tett ;  magához  vette  az  ajándé- 
kokat, melyeket  az  öreg  asszonyság  számára  hozott 
és  fölsietett  a  lépcsőn. 

Meglehet,  ha  Atlasz  úr  nagyobb  arczismerő  és 
jártasabb  a  lélektan  tudományában,  talán  Sándor 
tekintetében  is  talál  olyan  jeleket,  melyekből  vigasz- 
talást és  reményt  meríthet.  De  Atlasz  úr  nem  volt 
lélekbúvár.  Egész  életében  az  anyaggal  foglalkozott, 
csak  ahhoz  értett,  csak  annak  megitélésére  volt 
szeme.  Ha  az  erdőben  egy  erős,  terebélyes  tölgyfát 
kínáltak  volna  neki  megvételre,  egy  pár  fonnyadó 
levélből,  egy  kis  repedésből  rögtön  meglátta  volna, 
hogy  a  viruló  törzsben  féreg  őröl  s  nemsokára  el 
fogja  hervasztani ;  de  az  emberi  arcz  derűjén,  az 
emberi  szem  vidám  tekintetén  keresztül  nem  tudta 
meglátni  a  szívben  őrlő  férget. 

Ilyen  férget  hordott  szívében  Sándor,  mióta  ama 
végzetes  levelet  elolvasta.  A  plébános  jól  ismerte  őt 
s  eltalálta  a  boldogságát  fenyegető  veszélyt,  mi- 
dőn szemére  hányta   Atlasz  úrnak   baklövéseit.   Fél- 

tékcnysége,  az  emésztő  szörnyeteg,  ismeretlenül 
szunnyadt  lelke  mélyében  ;  az  első  hangos  szó 
fölébresztette  s  azóta  nem  tudott  töbé  clszende- 
rülni. 

A  magyarázat,  melyet  a  plébános  adott,  megnyug- 
tatta egy  időre,  vagy  inkább  elhitette  magával,  hogy 
megnyugtatónak  találja.  De  míg  eszének  egész  jó- 
zanságával, akaratának  minden  erejével  igyekezett 
a  feledés  leplét  borítani  a  hallottakra,  egy  nyug- 
talan, kegyetlen  kéz  minduntalan  fölemelte  a  jóté- 
kony lepel  egyik  csücskét  s  szabad  utat  nyitott  a 
gyanú  gúnyosan  vigyorgó  arczának. 

józan  esze,  erős  akarata  ellen  pártot  ütött  kép- 
zelő ereje  és  a  szörnyeteg  féltés  szolgálatába  sze- 
gődött. Ha  nejének  mélyen  szemébe  tekintett  s  mo- 
solygó sugarától  fölmelegült  szíve,  ha  megfogta  ke- 
zét s  meleg,  puha  érintésétől  villamos  ütés  futott 
végig  egész  testén,  ha  átölelte  derekát  és  keblére 
hajtotta  fejét,  hitte,  érezte,  látta,  tudta,  hogy  egé- 
szen az  övé  szerelme,  hogy  egyedül  az  övé,  hogy 
soha  sem  volt  másé:  a  kínzó,  kegyetlen  képzelem 
egyszerre  egy  más  férfi  alakját  mutatta  szemének  az 
ő  helyén  más  férfi  ajkát  tolta  oda  az  ő  és  neje  aj- 
kai közé.  És  hiába  űzte  el  onnan,  hiába  nem  akarta 
látni :  látnia  kellett.  A  képzelemnek  nem  lehet  pa- 
rancsolni, az  ész  jobb  meggyőződése,  az  akarat 
ereje  nem  riaszthatja  el  szeszélyes  játékát. 

—  Ha  sokáig  így  tart,  meg  kell  bolondulnom.  — 
gondola  magában  Sándor,  midőn  néha  bágyadtan, 
törődötten  fölkeresett  egy-egy  magányos  zugot,  hogy 
megpihenjen    és    összeszedje    zilált    gondolatait.    - 


ié9 

Hogy  az  embert  álmában  a  legbolondabb  képek 
gyötrik,  melyeket  nincs  ereje  elkergetni,  azt  értem, 
az  megesik  mindenkin  ;  de  hogy  ébren  is  álomképek 
kínozzanak,  hogy  azt  lássam,  a  mit  nem  hiszek,  a 
mit  nem  akarok  látni,  ez  csak  velem  történhetik  meg. 
Okoskodjunk  csak  !  Klárát  rágalmazták,  ez  a  rága- 
lom a  fülembe  jutott.  Hát  mit  tesz  az  ?  Nem  hiszek 
a  rágalomnak,  nincs  okom  hinni  s  nagyon  sok  okom 
van  megbízni  nőm  szerelmében.  Miért  kínoz  hát 
mégis  az  a  képtelen  gondolat,  hogy  igazán  szerette 
azt  az  embert,  igazán  az  övé  volt,  s  ha  újra  össze- 
kerülne vele,  ismét  az  övé  lenne  szerelme?  Nincs  ezt 

hinnem  semmi   okom,  semmi,  semmi ...  és  mégis 

hátha  megcsaltak  ?  hátha  igaz  volt  ? 

Hátha  igaz  volt  ?  Evvel  a  pár  szóval,  mint  va- 
lami vaskos  ecsettel,  a  gonosz  képzelem  egyszerre 
elmázolta  a  megnyugvás  enyhe  képét,  melyet  a  jó- 
zan ész  Sándor  lelkébe  rajzolt.  Sötét,  üres,  idom- 
talan  foltok  maradtak  ismét  a  helyén.  Sokszor  föl- 
tette magában,  hogy  véget  vet  kínzó  töprengéseinek, 
neje  elé  áll,  egyenesen  szemébe  mondja,  hogy  min- 
dent tud,  s  fölszólítja,  valljon  meg  neki  mindent  az 
igazsághoz  híven.  De  mindig  visszariadt  ettől  a 
végső  lépéstől.  Mit  is  nyerne  vele?  Ha  neje  csak- 
ugyan hibás  volt  a  múltban,  ki  biztosítja  arról,  hogy 
megvallja  az  igazságot,  melyet  eddig  elhallgatott  ? 
És  ha  valóban  kétkedik  benne,  ki  biztosítja,  hogy 
tagadása  után  nem  fog  többé  kételkedni  ?  Ha  pedig 
nem  igaz,  ha  valóban  rágalom  volt  minden,  a  mint 
hiszi,  a  mint  hinni  akarja,  mit  nyer  azzal,  ha  tudtára 
adja  nejének,  hogy  kételkedett  benne,   hogy  hitt   a 


rágalomnak,  hogy  gyanúsította  tisztaságát  ?  Nem 
koczkáztatja-e  ezzel,  hogy  megsérti  önérzetét  vagy 
hogy  épen  nevetségessé  lesz  előtte,  eljátsza  becsü- 
lését és  elveszti  szerelmét? 

Klára  semmit  sem  vett  észre  a  gyötrelmekből, 
melyek  férje  lelkét  emésztették.  Ha  néha  komornak 
látta,  ha  észrevette,  hogy  homlokán  egy-egy  sötét 
felhő  húzódik  át,  vagy  kerüli  tekintetét  és  kellemet- 
len gondolatokba  merül,  nem  felel  szavára  vagy 
nyersen  utasítja  vissza  nyájasságát:  eszébe  sem  ju- 
tott, hogy  e  jeleket  féltékenységre  magyarázza.  Azt 
hitte,  a  gazdaság  gondjai  bántják  ilyenkor  lelkét,  s 
egy-két  tréfás  szóval  magára  hagyta.  Múltjára  nem 
gondolt.  Mire  is  gondolt  volna  ?  Azt  az  embert,  kit 
egy  ideig  szeretett  s  aztán  aljasnak  ismert  meg, 
régóta  megvetette  és  elfeledte.  Hogy  mivel  rágal- 
mazta őt,  nem  tudta ;  hogy  e  rágalom  férjének  fü- 
lébe is  eljutott  s  mérget  csepegtetett  szívébe,  azt  nem 
sejtette.  Öntudata  semmiről  sem  vádolta ;  hogyan 
kereshette  volna  önmagában  férje  komorságárak 
okát  ?  Azt  sem  gondolhatta,  hogy  Sándor  szerelme 
meghűlt  iránta  és  megbánta  házasságát;  hiszen  gyön- 
géd, figyelmes  volt  hozzá,  kedvét  kereste,  gondos- 
kodott kényelméről,  aggódott  jóléteért,  egészségeért, 
és  ha  a  sötét  felhők  eltűntek  arazárói,  ha  le  tudta 
győzni  komorságát,  ha  elűzhette  gyötrő  gondolatait, 
oly  szenvedélylyel,  oly,  csaknem  erőszakos,  szere- 
lemmel szorította  keblére,  mintha  valami  képzelt 
ellenség  karjaiból  ragadta  volna  vissza,  és  őt  is,  ma- 
gát is  kárpótolni  akarná  a  pillanatnyi  hidegségért. 

Egyik   legkedvesebb    időtöltése    és    mulatsága  az 


volt  Klárának,  hogy  férjének  kissé  parlagias  modo- 
rát megfinomítsa,  vagy  —  mint  nevetve  mondta  Sán- 
dor szemébe,  —  köszörülje  a  csiszolatlan  gyémán- 
tot. Öltözködésében,  beszédmódjában,  viseletében, 
mozdulataiban  el  akarta  szoktatni  attól  a  szögletes- 
ségtől és  betyáros  módtól,  mely  eddigi  környezeté- 
ben ráragadt  s  mely  az  öreg  Atlaszok  szemében 
netovábbja  volt  az  igazi  földesúri  tempónak.  Maga  kö- 
tötte meg  nyakkendőjét,  megigazgatta  haját,  szaká- 
lát,  maga  rendelte  meg  számára  a  ruhákat,  kiigazította 
nyers  kifejezéseit  s  betapasztotta  száját  kezével,  ha 
egy  kis  káromkodás  szaladt  ki  rajta.  Enyelegve,  jó 
kedvvel  tette  mindezt,  és  Sándor  elég  vidáman  ve- 
tette magát  alá  a  második  nevelésnek  s  néha  maga 
nevetett  legjobban  saját  ügyetlenségein,  mikor  egy- 
szerre csak  megint  eléje  tolta  vigyorgó  arczát  a  soha 
el  nem  alvó  gyanú,  s  a  bolond  képzelem  ismét  egy 
más  alakot  állított  szeme  elé,  csinos,  kikent-kifent, 
elegáns  alakot,  és  a  fölébredt  szörnyeteg  gúnyosan 
fülébe  súgta :  ehhez  akar  téged  is  hasonlóvá  tenni, 
hogy  mindig  rá  emlékeztesd.  Arcza  ismét  elsötétült, 
szemét  komoran  elfordította  neje  mosolygó  arczárói 
és  úgy  szerette  volna  szeme  közé  dobni  Lándsa 
Jenő  nevét ;  de  erőt  vett  magán,  összeszorította  fo- 
gait, s  képzclgett  és  gyötrődött  tovább  titokban. 

így  álltak  a  dolgok,  midőn  Atlasz  úr  csaknem  hat 
heti  távollét  után  haza  érkezett  s  abban  a  kellemet- 
len csalódásban  részesült,  hogy  fia  még  nem  akar 
elválni  a  feleségétől.  Hogy  a  legjobb  úton  van  e 
czél  felé,  azt,  nem  lévén  psychologus,  nem  láthatta. 
Fölsietett   az   öreg   asszonyság   szobájába,  s  miután 


a  viszontlátás  örömében  hatalmasan  megveregette 
vállát  s  egy  lélekzet  alatt  elmondta,  hogy  Eveline 
jól  van,  a  kis  grófi  unokák  is  egészségesek,  Manó- 
nak sincs  semmi  baja  és  mindnyájan  csókoltatják  a 
mama  és  nagymama  kezét,  és  végre  kirakta  az  aján- 
dékokat, melyeket  a  gyerekek  küldtek  s  a  maga  ré- 
széről átadta  a  hagyományos  csomagot  a  czukros 
gesztenyével :  leült  az  ablak  mellé,  szemben  az  öreg 
asszonysággal  és  kérdezősködni  kezdett  az  itthon 
történt  dolgokról. 

—  A  búbos  fehér  tyúknak  hét  csirkéje  volt,  de 
kettőt  közülök  elvitt  a  kánya,  —  felelt  az  öreg  asz- 
szonyság. 

—  Ördög  vigye  a  búbos  fehér  tyúkot  és  mind  a 
hét  csirkéjét,  —  kiáltott  Atlasz  úr  haragra  lobbanva.  — 
Hát  reád  nézve  nincs  fontosabb  történet  ebben  a 
házban,  mint  a  búbos  fehér  tyúk  csirkéi  ? 

—  Oh  Istenem,  Istenem !  —  siránkozott  az  öreg 
asszonyság,  —  milyen  hamar  megharagszol  I  Pedig 
én  csak  arról  beszélhetek,  a  mit  tudok,  és  nem  te- 
hetek róla,  ha  egyébről  nem  tudok. 

Az  öreg  asszony  sírva  fakadt  s  visszatette  a  cso- 
magba a  czukros  gesztenyét,  melynek  felét  már  le- 
harapta volt. 

—  No,  no,  csak  ne  pityeregj,  —  szólt  Atlasz  úr 
ismét  kiengesztelődve  s  megveregetve  neje  vállát. — 
Nem  haragszom  már,  nem  is  haragudtam,  legalább 
nem  reád  haragudtam,  tudod,  ki  az,  a  kire  ebben  a 
házban  haragudni  kell.  Töröld  meg  a  szemedet  és 
nyeld  le  azt  a  czukros  gesztenyét.  Ugy !  Most  pedig 
felelj  arra,  a  mit  kérdezek,  és   az  Isten  nyugasztalja 


meg  a  búbos  fehér  tyúk  csirkéit.  Hogy  viselte  magát 
Sándor,  mióta  távol  voltam? 

—  Sándor  mindig  jó  fiú  volt !  —  kiáltott  az  öreg 
asszonyság  hirtelen  kisugárzó  tekintettel. 

—  Nem  vettél  rajta  észre  valamit,  mintha  bol- 
dogtalan volna? 

—  Sándor  megérdemli,  hogy  mindig  a  legboldo- 
gabb legyen,  —  monda  az  öreg  asszonyság  eré- 
lyesen. 

—  Nem  azt  kérdezem,  mit  érdemel  Sándor,  — 
monda  Atlasz  úi  kissé  türelmetlenül,  --  hanem  te 
mit  vettél  rajta  észre?  Nem  látszik-e,  mintha  elége- 
detlen, rossz  kedvű,  szomorú  volna?  Nem  mondta 
neked,  hogy  már  megunta  azt  a  . .  .  azt  a .  .  .  Boglár 
Klárát? 

—  A  feleségét? 

—  Jól  van  no,  hát  a  feleségét,  —  tört  ki  Atlasz 
úr  elkeseredetten.  —  Azt  kérdem,  nem  mondott-e 
neked  ilyes  valamit? 

—  Hogy  mondott  volna,  mikor  soha  sem  beszél 
velem  róla  ? 

—  Soha  sem  beszél  róla?  Hm!  Ez  lehet  jó  jel  is, 
rossz  is.  Hát  egymás  iránt,  hogy  viselik  magokat? 
Vettél  észre  valamit? 

—  Hogy  vettem  volna  észre  valamit,  mikor  soha 
sem  látom  őket  együtt? 

—  Soha  sem  látod  együtt?  Hát  az  ebédnél? 

-   Gyöngélkedtem  és  mindig  a  szobába  hozattam 
az  ebédet. 

—  És  ők  nem  jöttek  ide,  hogy  neked  társaságod 
legyen  és  ne  und  halálra  magadat? 

—  Nem  untam  magamat,  ablakomból  mindig  elég 
mulatságom  volt  a  majorsággal. 

—  Forduljon  föl  a  majorság !  —  dörmögött  At- 
lasz úr.  —  Nem  a  majorságról  kérdezlek,  hanem 
azt  akarom  tudni,  hogy  ők  soha  sem  jöttek  hozzád, 
mikor  tudták,  hogy  beteg  vagy  és  nem  mehetsz  ki 
a  szobából  ? 

—  Sándor  mindennap  eljött  hozzám  és  megkér- 
dezte, hogy  vagyok  és  mit  csinálok,  —  felelt  büsz- 
kén az  öreg  asszonyság. 

—  Hát  az  a  másik  ? 

—  Minek  jött  volna?  Én  nem  kívánkoztam  utána, 
nem  is  tudnék  vele  beszélni,  s  azt  sem  tudom,  te- 
gezzem-e vagy  nagyságos  asszonynak  szólítsam  ? 
Egyszer  volt  itt,  körül  fordult  a  szobában,  meg- 
kérdezte, nincs-e  valami  kívánságom,  azután  el- 
ment. 

—  És  te  mit  feleltél  neki? 

—  Semmit.  Nem  tudtam,  mit  mondjak. 

—  Kezet  csókolt? 

—  Eszébe  sem  jutott.  De  nem  is  szerettem  volna. 
Hiszen  oly  nagymiasan  viseli  magát,  hogy  még  én 
csókolhatnék  neki  kezet. 

—  Még  csak  az  kellene !  A  koldus  ivadék !  Töb- 
bet aztán  nem  jött  a  szobádba? 

—  Hála  Ijtennek,  nem  ;  én  sem  kívánkoztam 
utána. 

—  Hát  a  háziasszonyi  dolgokban  nem  jött  hoz- 
zád tanácsot  kérni  ? 

—  Háziasszonyi  dolgokban  !  —  kiáltott  az  öreg 
asszonyság  a  tőle  telhető   keserűséggel.  —  Ki  a  há- 

ziasszony?  Én  nem  vagyok  háziasszony.  Mióta  Sán- 
dor megházasodott,  engem  többé  meg  sem  kérdeztek, 
az  ő  felesége  vett  át  mindent,  ő  most  a  háziasszony, 
és  engem  számba  sem  vesz,  mint  ha  idegen  vendég 
volnék  a  házunkban. 

Valóban  úgy  is  állt  a  dolog.  Ha  valami  hibája 
volt  Klárának,  bizonyára  az  volt,  hogy  keveset  tö- 
rődött Sándor  szüleivel,  nem  igyekezett  hozzájok 
közeledni,  megnyerni  szereteteket.  Nem  megvetés- 
ből vagy  tiszteletlenségből,  hanem  megszokásból, 
így  szokta  meg,  mikor  még  vendég  volt  e  házban, 
így  tapasztalta  mindenkinél  s  gondatlanságában  eszébe 
sem  jutott,  hogy  e  helyzeten  neki  illenék  változta- 
tást tennie.  Megszokta,  hogy  az  öregek  mindig  sze- 
rényen és  hallgatva  visszahúzódjanak  az  asztal  vé- 
gére, s  úgy  találta,  hogy  ott  egészen  helyökön  van- 
nak és  jól  érzik  magokat.  Gondolkozásuk,  szokásaik, 
modoruk,  kedvteléseik  közt  oly  véghetetlen  távolsá- 
got látott,  hogy  eszébe  sem  jutott  a  közeledés.  Bi- 
zonyára, ha  valaki  figyelmezteti  kötelességére,  meg- 
tette volna  az  első  lépést,  mert  nem  viseltetett 
semmi  rossz  indulattal  Sándor  szülei  iránt,  egysze- 
rűen nem  vette  őket  észre  ;  de  senki  sem  figyelmez- 
tette ;  Sándor  lelkét  sokkal  jobban  elfoglalta  a  szí- 
vében őrlő  féreg,  hogysem  észre  vett  volna  valamit, 
a  mi  szerelmén  és  gyötrő  kétségein  túl  feküdt,  az 
egyetlen  tanácsadó  pedig,  a  ki  oldala  mellett  állt, 
a  plébános,  maga  is  egészen  természetesnek  találta 
e  helyzetet  s  a  maga  részéről  sem  tartotta  nagyobb 
figyelemre  méltóknak  a  ki  nem  keresztelkedett  öre- 
geket. Ezek  meg  épen  nem  közeledtek   Klárához,  s 

hideg  vagy  félénk  visszavonulásukkal  teljesen  lehe- 
tetlenné tették,  hogy  a  közeledés  szüksége  eszébe 
jusson. 

így  maradt  továbbra  is,  Atlasz  úr  visszaérke- 
zése után.  Az  öregek  hallgattak,  visszahúzódtak  s 
hagytak  mindent  úgy  menni,  mint  Sándor  ren- 
delte. Atlasz  úr,  mióta  a  levél  fölfedezésével  oly 
szerencsétlen  bakot  lőtt,  nem  mert  többé  Sándor 
előtt  felesége  ellen  szólni,  csak  titokban  duzzogott 
és  leste,  mikor  fog  kihűlni  végre  Sándor  szerelme 
és  mikor  fog  megnyílni  a  szeme,  a  minek,  Góg 
Ferencz  állítása  szerint,  előbb-utóbb  be  kell  követ- 
keznie. 

Ez  érdemes  görnyedező  uraság  gyakran  tett  lá- 
togatást az  Atlasz-katélyban,  s  nem  ragaszkodott 
a  társadalmi  formasághoz,  mint  Lilla  húga,  a  ki  az 
első  látogatást  várja  az  új  pár  részéről  s  atidig 
nem  vesz  róla  tudomást.  Góg  Ferencz  különben 
mást  is  tud  beszélni  szeretelt  Lilla  húgáról,  midőn 
Atlasz  úrral  szobájába  vonul  vagy  hosszú  sétákat 
tesz  vele  a  kertben  és  a  mezőn.  Atlasz  úr  arcza 
ilyenkor  fölvidul  s  keble  új  reményekkel  telik  el, 
mert  Góg  Ferencz  igen  tudós  uraság,  s  egyaránt 
járatos  az  emberi  szív  rejtelmeiben  és  a  törvény 
paragraphusaiban. 

De  a  szép  Lilla  és  a  szomszéd  úri  családok  mind 
hiába  várták  az  első  látogatást.  Klárának  egy  csepp 
kedve  sem  volt  tovább  szőni  az  ismeretséget  azok- 
kal, kikkel  menyegzője  napján  futólag  találkozott  az 
Atlasz-kastélyban,  s  örült,  hogy  Sándor  nem  sürgeti 
a  látogatásokat  s  nem  látszik  kedvelni  a  szomszédo- 

lást.  Talán  nem  örült  volna  annyira,  ha  megtudja 
valódi  okát,  miért  vonul  vissza  Sándor  a  világtól  s 
miért  nem  viszi  őt  sehová.  A  gonosz  féreg  folyton 
ott  őrölt  a  szívben,  s  a  gyötrő  képzelem  egyre  azt 
súgta  fülébe:  hátha  igaz  volt?  hátha  újra  igaz  lesz, 
ha  aJkalom  kerül  rá  ? 

Mindig  otthon  ült,  mindig  őrizte  nejét,  mint  a 
sárkány  féltett  kincsét,  együtt  ment  vele  lovagolni, 
kocsizni,  elvitte  a  városba,  ha  néha  dolga  akadt,  és 
Klára  boldog  volt,  mert  csak  a  soha  nem  szűnő, 
mindig  telhetetlen  szerelem  jeleit  látta  ebben ;  s 
nem  pillantotta  meg  a  sötét  gyanút,  mely  mozdu- 
latlanul ott  ült  a  szerelmes  epedéssel  ránéző  szem 
egyik  szögletében. 

Ez  alatt  kinn  a  világban,  —  a  világ  itt  a  szom- 
széd falvak  és  puszták  birtokosait  jelentvén,  —  ví- 
gan garázdálkodott  a  Icgféktelenebb  pletyka.  El- 
fogadott és  senki  által  kétségbe  nem  vont  igazság- 
ként beszélték,  hogy  Atlasz  Sándor  esküvője  után 
egy  nappal  rájött  arra,  hogy  nejének  szeretője  van, 
hogy  meg  is  verekedett  vele,  de  nem  ölte  meg,  a 
szerető  felgyógyult,  s  titokban  újra  folytatja  vi- 
szonyát a  fiatal  asszonynyal,  a  férj  gyanakszik,  de 
még  nem  jött  nyomára  semminek,  azért  tartja  aár 
alatt  feleségét,  őrzi  és  lesi  minden  lépését,  hogy 
ha  kellő  bizonyítékokat  szerez,  megindíthassa  a 
válópert. 

Góg  Perencz  híven  megvitte  Atlasz  urnák  e  kü- 
lönféle érdekes  pletykákat,  és  Atlasz  úrnak  nem 
volt  annyi  erkölcsi  érzéke,  hogy  azt  lássa  bennök, 
a  mi  fiára  és  saját  nevére  nézve  megalázó  ;  csak  azt 

látta,  hogy  Sándor  házasságát  mindenki  szerencsét- 
lenségnek tartja ;  csak  azt  várta  és  lestc,  mikor  jut 
Sándor  is  c  meggyőződésre,  hogy  aztán  elűzze  a 
gyűlölt  asszonyt  és  nőül  vegye  a  milliomos  özvegyet, 
a  ki  még  mindig  készen  vár  reá. 

És  a  milliomos  házasság  napról  napra  égetőbb 
szükséggé  lett.  A  gazdaság  sülyedt,  Sándor  nem 
sokat  törődött  vele,  össze-vissza  ment  minden,  a 
termés  nem  ütött  be,  a  gabona-árak  hanyatlottak, 
és  Atlasz  úr  nem  hogy  kitisztult  volna  a  vejétől  át- 
vállalt adósságokból,  hanem  még  ujakat  is  csinált- 
A  vidéken  megrendült  az  Atlasz-név  tekintélye  s 
az  eladósodott  szomszédos  földesurak  úgy  kezdtek 
róla  beszélni,  mint  magokhoz  hasonlóról.  Nagy 
szükség  van  ilyenkor  egy  pár  millióra ! 

Így  telt  el  egy  esztendő  s  újra  közelgett  Sándor 
napja,  a  nevezetes  templomszentel  esnek  első  év- 
fordulója. 


XI. 


(Góg  Fevcncr  fölfedezése.) 


—  Ha  vendégeket  hívunk  neved  napjára  és  meg 
akarjuk  ünnepelni  házasságunk  tvfordulóját,  —  monda 
Klára  férjének,  mintegy  két  héttel  Sándor  napja 
előtt,  —  előbb  látogatásokat  kell  tennünk. 

—  Látogatásokat  ?  Hol  ?  —  kérdé  Sándor,  csak- 
nem megriadva.  Az  őrjöngő  képzelem,  mely  min- 
dig résen  állt,  egyszeiTe  megragadta  lelkét,  s  úgy 
érezte,  mintha  valami  láthatatlan  daemon  vállára  ha- 
jolnék s  izzó  lehelletével  fülébe  súgná :  vigyázz,  őt 
keresi,  reá  akar  találni. 

—  Hol?  —  felelt  nevetve  Klára.  —  Azoknál,  a 
kiket  meg  akarunk  hívni.  Máskép  akár  sértésnek 
vehetik  a  meghívást,  s  joggal  megtehetik,  hogy  cl 
sem  jönnek.  Úgyis  már  régen  meg  kellett  volna 
tennünk  a  köteles   látogatásokat,  de  biz  én  nem  na- 

gyón  törtem  magamat  a  derék  pletykázó  szomszé- 
dok után,  sokkal  jobb  volt  nekem  itt,  egyedül,  a  te 
oldalodon. 

—  És  most  miért  kívánkozol  az  emberek  közé?  — 
kérdé  Sándor. 

—  Nehéz  fejed  van  ma,  öregem,  —  monda  Klára 
mosolyogva  és  megkopogtatta  ujjával  Sándor  hom- 
lokát. —  Nem  épen  most  mondtam,  hogy  előbb 
meg  kell  látogatnunk  azokat,  a  kiket  meg  akarunk 
hívni  ? 

—  órült  vagyok,  valóban  azt  kell  hinnem,  hogy 
őrült  vagyok,  —  gondola  magában  Sándor,  erősen 
megrázva  magát,  mintha  le  akarna  dobni  válláról 
valami  reá  nehezedő  terhet.  Szeméből  eltűnt  a  sötét 
árnyék,  megfogta  neje  kezét,  ajkához  emelte,  s  azután 
mintha  valami  nag)'  megbántásért  akarna  bocsánatot 
kérni,  oly  bűnbánó  tekintettel  nézett  szemébe,  hogy 
Klára  elnevette  magát. 

—  No  hát,  látom,  megadod  magadat,  édes  bolon- 
dom, —  monda  vígan,  —  és  megbántad  bűnödet, 
hogy  ellenkezni  mertél  a  te  okos  feleségeddel.  Bár 
ne  kellett  volna  engedned,  bár  továbbra  is  itthon 
maradhatnánk,  egyedül,  egymásnak  élve.  De  hiába, 
emberek  közt  élünk,  meg  kell  adnunk  magunkat 
helyzetünknek.  Nézd,  összeírtam  a  látogatni  való 
házakat;  sorra  veszszük  őket  és  egy  hét  alatt  elvé- 
gezzük. De  még  ma  kell  megkezdenünk,  hogy  ki  ne 
fogyjunk  az  időből.  Menjünk  öltözni,  aztán  fogass 
be,  és  induljunk   neki   a  keserves   gyönyörűségnek. 

A  látogatások  a  rendes  módon  folytak  le,  a  mint 
e  hivatalos  bemutatásfélék  falusi   házaknál   történrvi 

szoktak.  Nagy  öröm  a  megtiszteltetés  fölött,  szemre- 
hányások az  eddigi  mellőzés  miatt,  ígéretek  a  jö- 
vőre, toilettek  gyors  szemléje  és  titkos  megbírálása, 
uzsonna,  ház  és  kert  bemutatása  s  melegében  egy 
kis  jellemrajz  a  vidék  társadalmáról.  Azok  a  plety- 
kák, melyek  már  csaknem  egy  éve  keringtek  a  kör- 
nyék társaságában,  nem  akadályozták,  hogy  az  új 
házaspár  első  látogatását  mindenütt  szívesen  ne  fo- 
gadják. 

Nagy  kíváncsisággal  és  érdeklődéssel  nézték  Klá- 
rát, mint  annyi  regényes  történet  hősnőjét,  s  ha 
a  nők  eleinte  feszesek  és  Iiidegek  akartak  is  iránta 
lenni,  bizalmas,  könnyed,  nyájas  modora  csakhamar 
elűzött  minden  feszességet,  s  mindnyájan  elismer- 
ték, hogy  ez  a  kellemes,  finom  eleven  asszony  nem 
maradhat  hű  olyan  falusi  tuskóhoz,  mint  Sándor,  és 
a  férfiak,  kikkel  barátságosan  kezet  fogott  s  oly  vi- 
dáman enyelgett,  mint  régi  ismerősökkel,  titkon  azt 
remélték,  hogy  e  kedves  fiatal  asszonyt  könnyű  lesz 
meghódítni  s  Lándsa  Jenő  után  még  rájuk  is  kerül- 
het a  sor. 

Klára  semmit  sem  sejtett  e  merész  vágyakból  s 
nyugodtan  és  jó  kedvvel  folytatta  tovább  a  látoga- 
tások egyhangú  robotmunkáját.  Azt  sem  vette  észre, 
férje  mily  kínos  figyelemmel  kiséri  minden  házban 
szeme  tekintetét,  mint  vizsgálja  a  férfiak  arczát,  kik- 
kel találkoznak,  mint  lesi  szavaikat  s  kész  hallgatózni 
is,  ha  azt  sejti,  hogy  val?mely  félrevonult  csoport- 
ban róIok  beszélnek.  Nem  vett  észre  semmit,  s  nem 
is  volt  módja  megtudni  valamit  férje  titkos  gyötrel- 
meiről. Sándor  minden  látogatás  után  újra  őrült  bo- 

londnak  nevezte  magát,  és  föltette,  hogy  ezentúl 
jobban  fog  parancsolni  gonosz  képzelmének. 

A  látogatások  rendjében  utolsónak  maradt  Volkán 
Ádámné.  A  szép  bajuszos  menyecske  nem  szokott 
ahhoz,  hogy  érzelmeit  palástolja,  s  épen  nem  volt 
rabja  ama  nagyvilági  szokásnak,  hogy  jó  arazot  mu- 
tasson annak  is,  a  kit  ki  nem  állhat.  Biz  ő  nem 
mondta  Klárának,  hogy  örül  kedves  látogatásának, 
szemrehányást  sem  tett  neki,  hogy  eddig  megfosz- 
totta e  véghetetlen  gyönyörűségtől,  hanem  egy  pár- 
szor keményen,  daczosan  végig  mérte  s  vetett  reá 
egy  páv  olyan  pillantást,  mintha  szemével  keresztül 
akarná  ütni  szivét.  Szeretett  volna  szóval  is  sebezni 
s  egy  pár  csípős,  finom  megjegyzéssel  tudtára  adni 
e  gyűlölt  asszonynak,  hogy  ismeri  szerelmi  kaland- 
jait s  nem  taríja  méltónak  a  maga  társaságára ;  de 
nem  tudott  szó'ni,  a  csípős  finomság  nem  állt  ren- 
delkezésére a  tenyeres-talpas  szép  özvegynek,  s 
Klára  könnyed,  barátságos,  föl  sem  vevő  viselete 
annyira  kihozta  sodrából,  hogy  csak  zavartan  tudott 
egy  pár  szót  mondani  és  meg  kellett  elégednie  sze- 
mének lesújtó  fegyverével. 

Csak  egyszer  tudta  annyira  összeszedni  nehéz 
szellemét,  hogy  egy  pár  szót  mondjon,  melyekkel, 
mint  hitte,  finoman,  de  halálosan  megsebezhette  el- 
lenségét. Sándor,  ki  nem  látta  Góg  Ferenczet,  hogy 
valamit  mondjon  a  nehezen  gördülő  társalgás  lendíté- 
sére, kérdezősködni  kezdett  a  nagybácsi   hollétéről. 

—  Nincs  itt,  Pestre  utazott,  —  felelt  Lilla,  ke- 
mény oldalpillantást  vetve  Klárára.  —  De  nem  so- 
kára haza  jő,  hogy  lerántsa  valakinek  az  álarczát. 


De  Klára  nem  mutatta,  mintha  találva  érezne 
magát  Góg  Ferenci  álarcz-rángatása  által,  s  nem 
vette  észre,  hogy  Sándor  arc^a  elsötétül. 

Midőn  haza  felé  hajtottak,  Sándor  komor  és  hall- 
gatag volt,  s  alig  felelt  egy-két  szóval  neje  gondta- 
lan, vidám  csevegésére,  mclylyel  szemlét  tartott  a 
legutolsó  látogatások  fölött.  Midőn  végre  a  bajuszos 
özvegyre  került  a  sor,  Sándor  fölriadt  merengéséből 
s  haragosan  fölkiáltott : 

—  Kellemetlen,  gonosz  lelkű  asszony!  Ki  nem 
állhatom. 

— -  Én  inkább  ügyetlennek  találom  szegényt,  — 
monda  Klára  nevetve. 

—  Szétküldtcd  már  a  meghívókat  Sándor  nap- 
jára ? 

—  Még  nem.  Holnap  fogom  megírni. 

—  Szeretném,  ha  ennek  az  asszonynak  nem  kül- 
denél. 

—  Minek  megsérteni  szegény  fejét  ?  Az  ilyen 
mellőzés  vidéken  örökös  haragot  vonhat  maga  után. 

—  Bánom  is  én !  kiáltott  Sándor  hevesen  — 
Nem  akarom,  hogy  ez  asszony  házamba  tegye  a 
lábát. 

De  n\időn  másnap  a  meghívók  szétküldésérc  ke- 
rült a  sor,  s  Atlasz  úr  megtudta,  hogy  Volkánékat 
ki  akarják  hagyni,  olyan  jajveszékelést  csapott,  hogy 
Sándor  kénytelen  volt  engedni  s  nekik  is  elküldte  a 
meghívót. 

Az  ünnepi  évfordulóra  azonban  más  vendég  is 
jelentkezett,  Klára  örömmel  futott  Sándor  elé,  ke- 
zében nyitott  levéllel.   Atyja   írta,   esküvőjük   évfor- 

dulójára  6  is  el  fog  jönni.  Boglár  Kálmán  ez  cv 
alatt  is  folytatta  vándorló  életpályáját,  s  bár  leá- 
nyának többször  írt,  eddig  mindig  vonakodott  meg- 
hívásának engedni.  Annál  nagyobb  örömmel  töltötte 
el  most  lelkét  a  viszontlátás  reménye.  Csak  az  nem 
tetszett  neki,  hogy  atyja,  a  mint  levelében  írta,  a 
plébános  vendége  lesz  a  néhány  napra,  melyet  itt 
fog  tölteni. 

—  Miért  nem  száll  hozzánk?  —  kérdé  férjé- 
től. —  Nincs-e  nálunk  sokkal  több  kényelem,  s 
nem  volt-e  hosszú  ideig  e  kastély  lakója,  mikor  még 
semmi  kapocs  sem  csatolta  hozzá  ?  Akkor  jól  érezte 
itt  magát,  s  most,  mikor  leányához  jöhetne,  idegen 
házban  keres  lakást.  Mit  jelent  ez? 

—  Nem  értem,  de  nem  is  fogom  engedni,  — 
monda  Sándor.  —  Ha  máskép  nem  akar,  erőszak- 
kal hozatom  ide.  Az  volna  még  szép,  hogy  ilyen 
rossz  hírbe  hozza  házunk  vendégszeretetét.  Vagy 
talán  megsértette  valaki,  mikor  utoljára  itt  volt  ?  — 
kérdé  Atlasz  úrhoz  fordulva,  ki  leeresztett  orral 
hallgatta  e  szóváltást. 

—  Ki  sértette  meg?  Én  nem  sértettem  meg!  — 
kiáltott  Atlasz  úr.  —  Én  pontosan  kifizettem  a  szám- 
láját és  annyi  pezsgőt  adtam  neki  inni,  a  mennyi 
csak  bele  fért. 

Ugyanaz  nap,  melyen  Boglár  Kálmán  levele  ér- 
kezett, megjött  Manó  is.  Díszesen,  hangosan  be- 
szélve s  jobban  henczegve,  mint  valaha.  Klárát  csak 
futólag,  félvállról  s  alig  titkolt  gúnyos  mosolylyal 
üdvözölte.  Atlasz  úr  most  már  nem  volt  úgy  elra- 
gadtatva   elsőszülöttje    látogatásától,    mint    azelőtt. 


—   T^ézd,  összeírtam  a  látogatni  való  házakat. 


Csiky  :  Az  Atlasz-család. 

Tudta,  hogy  e  látogatások  mindig  nehéz  pénzbeli 
áldozatokkal  járnak,  a  mennyiben  e  nagyvilági  fia 
rendesen  olyankor  jött  haza,  mikor  adósságai  már 
nagyon  meggyűltek.  Eddig  könnyen  fizethette  At- 
lasz úr  e  látogatási  díjakat ;  de  most  reá  magára  is 
nehéz  terhek  súlyosodtak,  pénztára  üres  volt,  s 
minden  rendkívüli  kiadás  új  kölcsönt  tett  volna 
szükségessé.  Ezt  meg  is  mondta  Manónak,  mikor  az 
öreg  asszonyság  szobájában  magokra  maradtak. 

—  Hát  ki  mondta,  hogy  fizetned  kell  érettem  ?  Hát 
kértem  én  tőled  pénzt  ?  Nagyszerű  !  —  felelt  Manó, 
sértett  méltósággal,  végig   nyújtózva  a  pamlagon. 

—  Nagyon  örülök,  hogy  nem  kell  érted  fizet- 
nem, —  monda  Atlasz  úr  megkönnyebbült  sóhaj- 
jal, —  és  ha  megsértettelek,  inkább  bocsánatot  ké- 
rek tőled. 

—  Azt  nem  kívánom,  öreg,  —  felelt  Manó  nagy- 
lelkűleg.  —  Elég  nekem,  ha  elismered,  hogy  én  is 
jó  fiad  vagyok,  nemcsak  Sándor,  s  megérdemlem 
épen  oly  gondoskodásodat,  mint  6. 

—  Mégis  jó  fiú  ez  a  Manó,  —  szólt  közbe  az 
öreg  asszonyság  az  ablak  mellől,  szokása  szerint 
könnyekig  megindulva,  mikor  valamelyik  gyerme- 
kéről volt  szó. 

—  Mondtam  én,  hogy  nem  jó  fiú  a  Manó?  — 
kérdé  Atlasz  úr  méltósággal.  —  Ha  valaki  adós- 
ságot csinál,  azért  még  lehet  jó  fiú,  és  én  csak  at- 
tól féltem,  hogy  megint  egy  csomó  adóssággal  jött 
haza,  mint  rendesen. 

—  Mondtam  én,  hogy  nincs  adósságom?  —  kérdé 
Manó. 

—  Micsoda !  —  kiáltott  Atlasz  úr  egyszerre 
felszökve  helyéről.  —  Bolonddá  tartasz  engem  ? 
Nem  épen  most  mondtad,  hogy  nincs  új  adós- 
ságod ? 

—  Azt  én  nem  mondtam,  csak  azt  mondtam, 
hogy  nem  kell  értem  fizetned.  Ha  pedig  nem  ne- 
ked kell  fizetned,  azt  hiszem,  rád  nézve  mindegy, 
akár  van  adósságom,  akár  nincs.  Ez  csak  világos. 

—  Nem  egészen  világos,  —  monda  Atlasz  úr 
komoran,  míg  az  öreg  asszonyság,  mintegy  sejtve 
a  közelgő  vihart,  félénken  karszékébe  bújt.  - —  Nem 
egészen  világos.  Csak  akkor  volna  világos,  ha  tud- 
nám, kivel  akarod  kifizettetni  az  adósságodat  ? 

—  Már  ki  van  fizetve. 

—  Ej !  azt  a  derék  embert  szeretném  ismerni,  a 
ki  a  mások  adósságát  kifizeti,  —  monda  Atlasz  úr 
hitetlen  gúnynyal.  —  Nekem  is  szükségem  volna 
ilyen  jó  barátra.  Mondd  meg  a  nevét,  talán  kifizeti 
az  én  adósságaimat  is. 

—  A  neve  Góg  Ferenoz. 

—  Ügy !  A  neve  Góg  Ferencz !  —  kiáltott  Atlasz 
úr  leeresztett  orral.  —  A  Góg  Ferencz  igen  derék, 
nyájas,  udvarias,  alázatos  uraság;  de  nem  hiszem, 
hogy  csupa  baiátságból  kifizetné  a  mások  adósságait. 

—  Nem  is  barátságból  fizette  ki,  hanem  tisztes- 
séges kamatért.  Még  váltót  sem  kívánt ;  megelég- 
szik azzal,  ha  a  kötelezvényt  betábláztatom  a  jó- 
szágomra. 

—  A  jószágodra?  A  te  jószágodra?  —  kérdé 
Atlasz  úr  roppant  csodálkozással.  —  Van  neked 
jószágod?  Hol  van  a  te  jószágod? 

—  És  ezt  apa  kérdi  elsőszülött  fiától ! 

—  Akarod  talán  mondani,  hogy  az  én  jószá- 
gomra fogod  betábláztatni  a  Góg  Fcrencz  köve- 
telését? 

—  Isten  mentsen !  Nem  a  te  jószágodra,  hanem 
az  én  részemre,  mely  engem,  mint  elsőszülött  fiadat 
jogosan  megillet. 

—  Jaj  nekem !  —  kiáltott  Atlasz  úr,  kétségbe- 
esetten, —  ha  így  folytatod,  utoljára  nem  marad 
semmi  a  jószágból,  a  ni  téged  jogosan  meg  fog 
illetni. 

—  No,  csak  ne  jajveszékelj,  öreg,  —  monda  Manó 
előkelő  higgadtsággal.  —  Ha  megsúgok  neked  va- 
lamit, ki  fogsz  ugrani  a  bőrödből. 

—  Már  is  vagyok  olyan  kedvben,  hogy  szeret- 
nék kiugrani  a  bőrömből. 

—  De  a  mit  én  mondok,  attól  örömödben  fogsz 
kiugrani.  Góg  Ferenci  nem  lett  volna  olyan  nagy- 
lelkű és  én  nem  fogadtam  volna  el  segítségét,  ha 
nem  tesz  olyan  fölfedezést,  olyan  nagy  fölfedezést, 
mely  egy  csapással  helyre  hozza  minden   bajunkat. 

—  Micsoda  fölfedezést  tett  a  Góg  Ferencz  ?  Ta- 
lán föltalálta  másodszor  a  puskaport  ? 

—  Nem  a  puskaport,  hanem  Lándsa  Jenőt. 

—  Ah  !  ah  !  ah  !  — •  hebegett  Atlasz  úr,  szörnyű 
meglepetéssel.  —  A  Lándsa  Jenőt?  Azt  a  Lándsa 
Jenőt,  a  ki  .  .  . 

—  Csitt!  —  intett  Manó,  az  öreg  asszonyság 
felé  vágva  szemével,  ki  székében  tehetetlenül  hátra- 
dőlve, néma  rémülettel,  vigasztalan  tekintettel  hall- 
gatta férje  és  fia  párbeszédét. 

—  Igazad  van,  —  dörmögött  Atlasz  úr,  nem  az 
ő  eszéhez  valók  ezek  a  dolgok.  Menjünk  a  kertbe, 
fiam,  tegyünk  egy  kis  sétát,  azalatt  majd  nyugod- 
tabban beszélhetünk. 

Mialatt  Manó  fölemelkedett  vízszintes  helyzeté- 
ből s  előkereste  kalapját,  az  öreg  asszonyság  előre 
hajlott  székén  s  aggódva  kérdé : 

—  Ugy-e,  már  nem  haragszol  Manóra?  ligy-e, 
nem  azért  hívtad  a  kertbe,  hogy  megverd  ? 

—  Ne  félj,  mama,  —  kiáltott  Manó  nevetve.  — 
Atlasz  Manót  senki  sem  veri  meg,  még  az  apja 
sem.  Különben  is  én  most  olyan  örömhírt  mondtam 
az  öregnek,  hogy  nem  verést,  hanem  csókot  várok 
tőle. 

—  Igaz  ez?  —  kérdé  az  öreg  asszonyság,  félén- 
ken férjére  nézve. 

—  Igaz,  igaz,  —  monda  türelmetlenül  Atlasz 
úr.  —  Te  is  csókold  meg  a  fiadat,  és  maradj  nyu- 
godtan a  székedben  s  edd  meg  jó  étvágygyal  a 
czukros  gesztenyédet. 

Mihelyt  kiléptek  az  ajtón.  Atlasz  úr  mohó  kíván- 
csisággal sürgeté  Manót  a  beszédre. 

—  A  dolog  így  történt,  —  kezdé  Manó  szivarra 
gyújtva,  a  mint  a  lépcsőn  lefelé  mentek.  —  Góg 
Fcrencz  barátunk,  a  ki,  mint  tudod,  igen  élelmes, 
furfangos,  éles  szemű,  vizsla  orrú  úri  ember,  de  a 
mellett  családunknak  nagy  tisztelője  és  hűséges 
barátja  — 

—  Száz  esztendeig  éljen,  —  szólt  közbe  Atlasz  úr. 

—  Erről  a  kifejezésről  leszokhatnál,  —  monda 
Manó  rosszalólag,  —  mindjárt  rád  ismernek,   hogy 

zsidó  vagy.  Hogy  tehát  Góg  Fercnczrc  térjünk,  ez 
a  jeles  férfiú  már  egy  éve  kutatja  Lándsa  Jenő 
nyomát.  Nehéz  volt  rátalálnia,  mert  ez  az  ember 
egészen  eltűnt  a  társaságból  s  régi  ismerősei  is 
elvesztették  szem  elől.  De  Góg  Ferencz  furfangjával 
s  a  szép  Lilla  pénzével  mindennek  nyomára  lehet 
jutni.  Megtudták,  hogy  Lándsa  Jenő  sok  ideig  a 
külföldön  kóborolt  és  különféle  nevek  alatt  szerepelt, 
leginkább  a  világhírű  játékbarlangokban.  Sokan  hamis 
játékosnak  is  mondták ;  annyi  bizonyos,  hogy  sehol 
sem  maradt  hosszú  ideig  s  a  legtöbb  helyről  erő- 
szakos módon  távolították  el,  más  szóval,  kidobták. 
Ellenben  hamis  játékos  vcita  ellen  szól  az  a  tény, 
hogy  nem  tudott  zöld  ágra  vergődni  s  a  legújabb 
időben  mindenéből  kizsebelve,  egy  krajczár  nélkül 
vetődött  vissza  hazánk  fővárosába. 

—  Ilyen  férj  illett  volna  a  Boglár  Kálmán  család- 
jába, ■ —  szólt  közbe  az  engesztelhetetlen  Atlasz  Samu. 

—  Várj  csak,  még  bele  juthat.  Góg  Ferencz,  a 
ki  folytonosan  kutatta  nyomát,  itt  végre  rá  akadt. 
Ismeretséget  kötött  vele,  megbarátkoztak.  Hozzám 
is  elhozta  és  bemutatta  nekem.  Mi  is  jó  barátok 
vagyunk. 

—  Jó  barátja  vagy  ennek  a  haszontalan  embernek? 

—  Haszontalan  ember,  de  finom  gavallér,  a  kinek 
ha  elég  pénze  van,  akkor  nem  haszontalan  ember. 
Most  pedig  van  elég  pénze.  Góg  Ferencz  pártfo- 
gásába vette  s  lehozta   magával  a  sarlósi    kastélyba. 

—  Micsoda!  Itt  van  most?  Ilyen  közel  hozzánk? 

—  Egy  vonaton  jöttünk,  s  mondhatom,  az  egész 
i'iton  igen  jól  mulattunk  vele.  Pompás  fic/kó  ! 

—  Ha  olyan  pompás  ficzkó,  meg  bele  szeret  a 
Lilla  nagysága  és  feleségül  megy  hozzá,  —  jegyzé 
meg  Atlasz  úr  aggódva. 

—  Attól  ne  tarts !  Ez  a  tűzről  pattant  menyecske. 
Isten  tudja  miért,  halálosan  bele  van  bolondulva 
Sándorba.  Tudom  a  nagybátyjától.  Hiszen  a  szegény 
Góg  Ferenci  is  nem  annyira  hozzánk  való  tisztelet- 
ből, hanem  húga  kedvéért  tette  tűvé  egész  Európát 
ez  után  a  Lándsa  Jenő  után.  Azt  mondja,  húgának 
nincs  sem  éjjele,  sem  nappala,  mióta  Sándor  másnak 
a  férje,  s  csak  az  a  remény  tartja  vissza  az  öngyil- 
kosságtól, hogy  Sándor  elválik  nejétől  és  őt  veszi 
feleségül.  Csodálatos,  dt  úgy  van! 

—  Miért  volna  csodálatos? —  jegyzé  meg  Atlasz 
úr  büszkén.  —  A  Sándor  szép  fiú,  nagyon  szép  fiú. 

—  Vannak  más  szép  fiúk  is  a  világon,  a  kik 
valamivel  finomabbak  is  Sándornál.  De  az  ízlés  ellen 
nem  lehet  vitatkozni.  Elég  az  hozzá,  hogy  a  dolog 
így  áll.  Sándornak  el  kell  válnia  feleségétől,  ez  az 
első  lépés,  s  erre  biztos  eszköz  lesz  Lándsa  Jenő 
barátom.  Ha  valaha  szeretője  volt  Klárának,  —  a 
mit  erősen  hiszek,  ismerem  az  asszonyokat,  —  úgy 
a  találkozás  új  lángra  lobbantja  szerelmöket,  meg- 
szöknek vagy  Sándor  rajta  kapja  őket,  s  akkor  nincs 
más  hátra,  mint  a  válópör.  Ha  pedig  nem  volt 
szeretője,  Sándor  tudja  a  történt  dolgokat,  félté- 
kenynyé  lesz  s  a  féltékeny  emberrel  mindent  el  lehet 
hitetni.  így  is,  úgy  is  válópör  a  vége,  s  nekünk  ez 
a  czél  szentesíti  az  eszközöket. 

—  És  Sándor,  boldog  lesz,  —  tévé  hozzá  Atlasz 
jjr,  teljes  meggyőződéssel,  —  csak  akkor  lesz  igazán 


boldog,  ha  ezt  a  szép  és  milliomos  özvegyet  elveszi. 
Tudom  én,  hogy  most  boldogtalan.  Hiába  tetteti 
magát,  hiába  csókolgatja  a  Boglár  Klára  kezét,  jól 
látom  én,  hogy  sokszor  szomorú  és  ökölre  szorítja 
a  markát.  Isten  áldja  meg  a  Góg  Ferencz  uraságot, 
hogy  kitalálta  a  módját,  mclylyel  boldoggá  fogjuk 
tenni  a  fiamat. 

—  No  hát,  mégis  rossz  néven  veszed  tőlem,  hogy 
elfogadtam  segítségét  és  követelését  be  akarom  táb- 
láztatni  a  jószágomra? 

—  Már  megint  a  jószágodról  beszélsz  ? 

-  Igen  is,  arról  beszélek.  Most  épen  jó  kedved- 
ben vagy,  tisztába  hozhatjuk  ezt  a  kényes  kérdést. 
Elsőszülött  fiad  vagyok  s  nem  akarok  rövidséget 
szenvedni  testvéreim  kedvéért.  Sándorra  már  ráírat- 
tad a  tiszavégi  részt,  Eveline  férjének  kétszer  meg- 
vetted a  mátraalji  jószágot :  én  is  követelek  magam- 
nak legalább  annyi  ingatlant.  Aztán  nem  bánom, 
haszonbérbe  adom  neked,  kezeld  te,  csak  fizesd 
meg  pontosan  az  évi  bérletet  s  engedd,  hogy  annyi 
adósságot  csináljak  rá,  a  mennyi  tetszik. 

—  Megbolondultál  te  fixí,  vagy  engem  tartasz 
bolondnak  ?  —  kiáltott  Atlasz  úr,  újra  elkeseredve.  — 
Jószág  kell  neke.i  csak  azért,  hogy  adósságot  csinálj 
rá?  Ugyan  szépen  kezdenéd  a  gazdálkodást. 

—  Bízd  azt  csak  reám.  Tudom  én,  mit  akarok. 
Azt  is  tudom,  hogy  az  adósságot  ki  kell  fizetni. 
Eddig  is  mindig  kifizettem. 

—  Azaz,  hogy  én  fizettem  ki, 

—  No  hát,  épen  ezt  akarom  kikerülni.  Az  én 
adósságaimat  senki  se  fizesse  ki  kegyelemből,  melyért 


kunyorálni  kelJ  és  zsebre  rakni  egy  porczió  szidást. 
Független  akarok  lenni,  jogonn  van  rá,  régóta  nagy- 
korú vagyok.  Attól  pedig  ne  félj,  hogy  elverem  a 
vagyonomat.  Nemsokára  kifizetem  adósságaimat,  ki- 
tisztázom a  jószágomat  és  én  leszek  a  leggazdagabb 
mindnyájatok  közt. 

—  Szeretném,  ha  engem  is  megtanítanál  erre  a 
titokra. 

—  Ahhoz  te  már  öreg  vagy.  Te  megtetted  a 
kötelességedet,  megszerezted  az  alapot,  most  már 
bízd  a  többit  gyermekeidre.  Én  tisztában  vagyok 
magammal.  Nem  is  titkolózom  előtted,  röviden 
elmondom  programmomat.  Először  is  lemondok 
hivatalomról  .  . . 

—  Mit  hallok !  Megint  újabb  meglepetés !  Hát 
miért  mondasz  le  a  hivatalodról  ? 

—  Mert  ezen  az  úton  nem  lehet  elég  gyorsan 
haladni.  A  szám  ári  aj  törj  a  nem  hozzám  való.  Én  nem 
mászom,  hanem  ugrom,  nagyot  ugrom.  Megválasz- 
tatom magamat  itt  a  kerületünkben  képviselőnek,  s 
aztán  nyitva  áll  előttem  a  világ  egészen  a  miniszter- 
ségig, nem  számítva  a  milliomos  pártit,  mely  akkor 
reám  vár  s  melyhez  képest  a  te  bajuszos  özveg)'ed 
csak  sifli. 

E  fényes  perspectiva  ismét  elkápráztatta  Atlasz 
úi'  szemét  s  a  pillanatnyi  elkeseredés  után  a  régi 
csodálattal  és  elragadtatással  nézett  ragyogó  első- 
szülöttjére. Mégis  csak  benne  van  a  legtöbb  tehet- 
ség gyermekei  közt  s  ő  fogja  legmagasabbra  emelni 
az  Atlasz  nevet.  Ebbeli  elragadtatásában  nem  is 
vizsgálta  mélyebben  a  hivatalról  való  lemondás  kér- 

dését  s  jgy  nem  is  tudta  meg,  hogy  Manó  merész 
költői  szabadsággal  jövő  időt  tett  a  múlt  helyére,  a 
mennyiben  lemondása  már  befejezett  tény  volt  s 
nem  csupán  szabad  elhatározásának,  hanem  még 
inkább  a  miniszter  bizalmas  fölszólításának  követ- 
kezménye, a  ki  már  megunta  jobb  kezének  hanyag- 
ságát s  barátságosan  tudtára  adta,  hogy  a  végkielé- 
gítés készen  van  számára. 

De  Atlasz  úrnak  ezt  nem  kellett  tudnia,  s  teljes 
gyönyörűséggel  fürösztötte  lelkét  fia  fényes  jövőjé- 
ben. Ha  gyermekeiről  volt  szó,  akkor  gyönge  és 
együgyű  volt.  Egészen  megnyugodott  hát  elsőszü- 
löttjének új  programmjában  s  megígérte  neki,  hogy 
a  többi  kérdést  majd  rendbe  hozza  az  ünnep  után, 
mikor  talán  Sándor  dolgával  is  jobban  tisztába 
jönnek.  Akkor  majd  Eveline  is  itt  lesz  s  közös 
egyetértéssel  állapíthatják  meg  az  osztozást. 

—  Eveline  nem  fog  lejönni,  —  monda  erre 
Manó.  —  Tiszteltet  és  azt  izenteti,  hogy  addig 
nem  teszi  lábát  a  kastélyba,  míg  ez  a  nőszemély, 
ez  a  Klára  itt  a  háziasszony. 

—  Itt  van  ni !  —  sóhajtott  Atlasz  úr,  keserűen.  — 
Már  saját  leányomat  is  elüldözi  a  házamból.  Oh,  ez 
a  Boglár  Klára  csak  az  én  veszedelmemre  született 
c  világra  1 

—  Ne  búsulj,  öreg,  —  vigasztalá  Manó  a  kesergő 
apát.  —  Gondolj  Góg  Ferencz  fölfedezésérc.  Nem- 
sokára megszabadulunk  e  nyűgtől  és  az  Atlasz-család 
napja  új  fénynyel  fog  fölemelkedni  a  magas  égre. 


Ctiky  :  As  AtlM^-c»alád.  I  3 

Xll. 

(Az  első  évforduló.) 


Körülbelül  ismét  az  a  társaság  van  együtt,  mely 
ma  egy  éve  töltötte  be  az  Atlasz-kastély  termeit; 
de  a  színe  még  sem  egészen  ugyanaz.  Most  nem 
a  meggazdagodott  zsidók  uraskodásán  mosolyognak 
és  mérgelődnek  a  környék  elszegényedett  ősurai ; 
sokkal  mélyebb,  általánosabb,  hogy  úgy  mondjam 
cmberiebb  érdek  tartja  elfoglalva  figyelmeket,  táp- 
lálja társalgásukat,  tartja  ébren  kárörömüket:  a 
pletyka,  a  halhatatlan  pletyka.  Sőt  talán  a  botrány 
is.  Híre  futott,  senki  sem  tudta,  mily  forrásból,  de 
mindenki  suttogott  róla,  hogy  ma  valami  érdekes 
fog  történni,  talán  oly  katastropha,  melyből  évekig 
el  fognak   élni  az  embertársak  dolgaival   foglalkozó 

nyelvek.  Mindenki  erről  gondolkozik,  erről  suttog, 
ezért  lesi  figyelmesen  a  háziaknak,  kivált  a  fiatal 
házaspárnak  mozdulatait,  arczkifejezését,  s  a  titkoló- 
zás, suttogás,  apró  csoportok  alakulása,  a  feszültség 
és  nyugtalanság  olyan  színt  ad  a  társaságnak,  mint 
ha  csupa  összeesküvők  gyűléseznének,  kik  a  jelszót 
várják  a  lázadás  zászlójának  kitűzésére. 

Másban  is  különbözik  a  társaság  a  tavalyitól. 
Hiányzik  az  egyházi  színezet,  a  papi  elem  uralkodó 
szereplése.  Az  úri  társaság  nem  megy  templomba 
délelőtt,  a  búcsú  napját  csak  a  köznép  ünnepli  meg. 
Nincs  itt  az  apátkanonok  úr  virító  vörös  színeivel, 
s  a  plébános  annyira  el  van  foglalva  a  faluban 
hivatalos  ünnepi  teendőivel,  hogy  egy  pillanatra  sem 
nézhetett  be  a  kastélyba,  sőt  talán  még  az  ebédre 
sem  fog  eljönni.  Sándor  legalább  külön  nem  hívta 
meg,  régen  nem  is  találkozott  vele. 

Egy  év  óta  nagyon  meglazult  a  viszony  a  földesúr 
és  papja  közt.  A  közös  vadászatok,  kocsizások,  ki- 
rándulások egészen  elmaradtak.  Sándor  sokkal  jobban 
el  volt  foglalva  örökös  tépelődései  vei,  sokkal  kitar- 
tóbban őrizte  nejét,  hogysem  kedve  vagy  ideje  lett 
volna  régi  mulatságaira.  A  plébánostól  elidegene- 
dett; kellemetlen  érzés  vett  rajta  erőt,  ha  látta  vagy 
beszélni  kellett  vele;  feszesen,  kényelmetlenül  érezte 
magát  társaságában,  mintha  őt  is  felelőssé  tette  volna 
titkos  gyötrelmeiért,  vagy  mintha  érezné,  hogy  ez 
ember  lelkébe  lát  és  restelkednék  előtte. 

És  valóban,  a  plébános  volt  az  egyetlen,  ki  lel- 
kébe látott  Sándornak,  ki  tisztán  olvasta  arczán 
emésztő   küzdelmeit  és  aggódó   figyelemmel   kisérte 

e  különös  benső  harczot  gyanakodó  képzclme  és 
józan  esze  között.  De  nem  tehetett  mást,  mint, 
figyelni  és  várni.  Tudta,  hogy  látásé  kellemetlen 
Sándornak,  mert  újra  meg  újra  eszébe  juttatja  kínzó 
titkát  s  fölébreszti  tépelődéseit;  nem  is  kereste  föl 
sokszor,  csak  épen  annyiszor,  a  mennyi  szükséges 
volt  arra,  hogy  fentartsa  a  jó  viszony  külső  színét, 
hogy  figyelemmel  kisérje  Klárát  és  segítségérc  le- 
hessen, ha  nyugalmát  fenyegetve  látná. 

A  vendégek  nagyrészt  már  összegyűltek  s  a  kas- 
tély termeiben,  melyek  az  ünnepnapra  mind  ki  voltak 
nyitva  és  földíszítve,  kisebb-nagyobb  csoportokra 
oszolva  halkan  beszélgettek  és  várni  látszottak  vala- 
mit, magok  sem  tudták,  mit.  De  Manó,  úgy  látszék, 
többet  tudott;  diadalmas  arczczal  s  izgatottan  járt 
föl  s  alá  a  hullámzó  csoportok  közt,  gyakran  kite- 
kintve az  ablakon  s  néha-néha  jelentős  pillantást 
vetve  Atlasz  úrra,  ki  a  terem  egyik  szögletében  ült, 
hallgatva  és  magányosan.  Az  öreg  asszonyság  nem 
volt  mellette;  nem  érezte  magát  egészen  jól  s  meg 
akarták  kímélni  a  nagy  vendéglátás  izgalmaitól  s 
egyebektől  is,  melyeknek  bekövetkezését  várták. 

Klára  is  nyugtalan  volt.  Atyja  még  most  sem  érke- 
zett meg.  Mialatt  vendégeit  fogadta  s  a  különböző 
csoportokkal  beszélgetett,  sokszor  tekintett  izgatottan 
a  nagy  ajtó  felé.  Sándornak  is  feltűnt  ez,  ki  folyton 
neje  nyomában  járt  és  szokása  szerint  e  nyugtalan- 
ságot is  a  maga  módja  szerint  magyarázta. 

—  Kire  várhat  oly  türelmetlenül  ?  —  gondola 
magában.  —  Szeme  minduntalan  az  ajtó  felé  for- 
dul, arcza  földerűi  és  kipirul  az^örömtől,  ha  az  ajtó 

nyílik  s  újra  elszomorodik,  ha  közömbös  ember  lép 
be  rajta.  Valakit  vár,  annyi  bizonyos.  Ki  lehet  az  ? 
Ki  lehet  az  ? 

E  pillanatban  megnyílt  az  ajtó  s  három  tagból 
álló  társaság  lépett  be.  Volkán  Ádámné,  Góg  Fe- 
rencz  és  egy  ismeretlen  fiatal  ember.  A  bajuszos 
menyecske  arcza  sugárzott  a  diadaltól,  feje,  füle, 
nyaka,  karja  villogott  a  gyémántoktól ;  csupa  fény 
és  ragyogás  volt,  hogy  szinte  elkáprázott  a  szem, 
ha  rá  nézett.  Mind  a  hárman  egyenesen  Sándor  felé 
siettek,  ki  a  terem  túlsó  végén  állt  Klára  mellett  és 
arczát  vizsgálta.  Észrevette,  hogy  egy  pillanatra 
elhalványult  s  szemében  kellemetlen  meglepetés  ki- 
fejezése látszott;  de  gyorsan  erőt  vett  magán,  s 
nyugodtan,  bár  nem  szokott  mosolyával  várta  feléje 
siető  vendégeit. 

—  Repeső  örömmel  fogadtuk  a  kegyes  meghívást, 
mely  ismét  megnyitá  előtiünk  e  főúri  hajlék  fényes 
termeit,  —  kezdé  Góg  Ferencz,  mint  a  társaság 
szónoka,  két  rét  görnyedve  a  nagy  alázatosságtól, 
midőn  Sándor  elé  értek.  —  És  íme  siettünk  eleget 
tenni  a  megtisztelő  meghívásnak,  sőt  ismerve  e  kas- 
tély vendégszeretetét,  megengedtük  magunknak  ama 
merészséget,  hogy  szerény  házunk  vendégét  is  ma- 
gunkkal hozzuk,  kit  ezennel  van  szerencsém  bemu- 
tatni Lándsa  Jenő  úr  személyében. 
Jj^d  Sándor  egész  teste  úgy  megrázkódott  c  név  hal- 
latára, mintha  erős  villamos  ütés  érte  volna.  Itt  állt 
előtte  az  az  ember,  ki  lázas  álmainak  állandó  kísér- 
tete volt,  itt  áll  szemben  nejével,  kit  gyötrő  kép- 
zelete egy  év  óta  annyiszor  kötött  vele  össze.  Első 

gondolata,  mely  c  név  hallatára,  ez  ember  láttára, 
agyába  szökött,  az  volt,  hogy  Klára  tudta  jövetelét, 
őt  várta  oly  türelmetlenül,  érette  tekintett  pirúlva- 
elhalványodva  annyiszor  az  ajtó  felé.  A  vér  fejébe 
kezdett  tódulni,  lélekzete  nehéz  és  rövid  lett,  erősen 
megragadta  Klára  kezét  és  sötéten  arczára  vetette 
szemét.  Nagy  erőfeszítésébe  került,  hogy  féltékeny 
haragja  rögtön  ki  nem  tört  rajta  ;  de  félig  öntudatla- 
nul föltette  magában,  hogy  várni,  vigyázni  fog  s  az 
első  biztos  jelre  egész  haragjával  sújtja  a  bűnösöket. 

Klára  arczán  azonban  nem  látott  mást,  mint 
kellemetlen  meglepetést  egy  pillanatra,  s  ennek 
elmúltával  nyugodt  hidegséget.  Góg  Ferencz  ünne- 
pélyes bemutató  szónoklatára,  mely  épen  úgy  hozzá 
volt  intézve,  mint  Sándorhoz,  csendesen  meghajtotta 
fejét,  nem  nyújtva  kezét  egyiknek  sem  három  ven- 
dége közül,  s  aztán  megfogva  férje  karját,  el  akart 
vele  fordulni,  hogy  más  vendégeihez  menjen,  mintha 
a  bemutatás  már  be  volna  fejezve.  De  Sándor  moz- 
dulatlanul állt,  és  midőn  Klára  kissé  csodálkozva 
?rczára  nézett,  akkor  kezdte  először  észre  venni, 
hogy  férje  lelkében  erős  háborgás  megy  végbe. 

De  ha  Klára  nem  vesztette  el  nyugalmát,  annál 
nagyobb  meglepetés,  zavar,  megdöbbenés  volt  ol- 
vasható Lándsa  Jenő  arczán.  Látszott,  hogy  nem 
volt  elkészülve  e  találkozásra,  nem  tudta,  kivel  fog 
itt  szemben  állni.  Góg  Ferenoz  a  színpadi  hatás 
iránt  kitűnő  érzéket  tanúsított,  midőn  a  meglepetést 
mindkét  részen  kölcsönössé  tette;  így  mindenesetre 
nagyobb  lesz  a  feltűnés,  s  ha  egyik  nem  árulja  el 
magát,  elárulhatja  a  másik,  a  miből  önként  következik 

a  botrány  és  a  többi.  Számításában  azonban,  lega- 
lább egyelőre,  mégis  csalódott ;  Sándor  sokai  jobban 
tudott  uralkodni  szenvedélyén,  mint  gondolta,  s  bár 
szemének  és  arczának  nem  parancsolhatott,  tudott 
parancsolni  nyelvének ;  Klára  nyugodt  hidegségében 
pedig  csak  előkelő  megvetés  látszott,  melyet  nem- 
csak a  bemutatott  fiatal  ember,  hanem  bemutatói  is 
magokra  vehettek,  a  mint  hogy  a  bajuszos  menyecske 
magára  is  vette,  s  részint  e  fölötti  boszúságában, 
részint  csalódott  reményében  titkon  erősen  megcsípte 
Góg  Fcrenoz  karját,  hogy  ez  érdemes  nagybácsi 
elkékült  és  -zöldült  bele. 

Mindez  sokkal  rövidebb  idő  alatt  történt,  mint  a 
mennyi  elmondására  szükséges.  Alig  egy  pár  pillanatig 
tartott,  mialatt  a  vendégek,  kik  az  egy  esztendős 
pletykából  többnyire  ismerték  Lándsa  Jenő  nevét, 
most  e  név  hallatára  várakozással  tele,  kiváncsian 
kezdtek  csoportosulni  a  beszélők  körűi.  Góg  Ferencz 
jóvá  akarta  tenni  a  meghiúsult  első  hatást,  s  mintha 
csak  most  venné  észre  a  vendége  arczán  tükröződő 
meglepetést,  fölkiáltott : 

—  De  mit  látnak  szemeim !  Hiszen,  úgy  vélem 
észlelni,  a  bemutatás  fölösleges  volt  s  én  tudtomon 
kívül  régi  ismerősöket  hoztam  össze.  Lándsa  bará- 
tom arczán  és  ő  n?gysága,  mélyen  tisztelt  házi 
asszonyunk  szemében  úgy  olvasom,  hogy  ez  életben 
már  találkoztak,  bizonyosan  a  főúri  körökben,  me- 
lyeknek mindketten  méltó  díszei  valának.  Oh  mily 
édes,  a  régi  jó  ismerősök  találkozásai  Oh  mily 
boldognak  magasztalom  magamat,  hogy  szerény 
közvetítője  lehettem  ily  édes  találkozásnak  1 


És  Góg  Fcrencz  elragadtatott  görnyedezéssel 
tekintett  körűi  a  társaságban.  Többeknek  arczán 
gúnyos  mosoly  látszott,  itt-ott  vihogás  hallatszott. 
A  bajuszos  özvegy  is  vihogott. 

—  Valóban  én  is  úgy  veszem  észre,  —  szólt  Sán- 
dor nagy  erőfeszítéssel,  tompa,  rekedt  hangon,  — 
mintha  ez  úr  és  nőm  ismernék  egymást.  Igazam 
van-e,  valóban  régi  ismerősöddel  hozott  össze  a 
véletlen?  —  folytatá  Klárára  emelve  sötét  tekin- 
tetét. 

—  Atyámmal  hajdan  annyi  helyen  fordultam  meg, 
annyi  mindenféle  emberrel  találkoztam,  hogy  ez  úr 
is  köztük  lehetett,  —  felelt  Klára  könnyedén,  s  aztán 
Sándor  karjába  fonva  karját,  elvonta  e  csoporttól  s 
más  vendégeihez  ment  vele,  nyugodtan  beszélgetve 
hol  cgygyel,  hol  mással,  mint  a  háziasszony  köte- 
lessége. Sándor,  kábultan,  félig  öntudatlanul  ment 
tovább  neje  karján,  nem  tudva,  mit  tegyen  s  nem 
merve  az  emberek  szeme  közé  nézni.  A  beavatottak 
előtt  úgy  látszott,  hogy  az  első  vihar  elvonult. 
Legalább  a  bajuszos  menyecske  így  fogta  föl  a 
helyzetet  s  elégedetlenségét  ki  is  fejezte  szerencsét- 
len nagybátyja  előtt,  kit  többször  erősen  karon 
csípett  s  halkan,  de  nagy  méreggel  ügyetlen  vén 
bolondnak  nevezett. 

Most  Manó  is  idején  valónak  látta  a  közbelépést. 

—  Isten  hozott,  kedves  barátom,  nagyon  örülök, 
hogy  meglátogattad  házunkat,  —  kiáltott  nagy  han- 
gon, mintha  csak  most  venné  észre  Lándsa  Jenőt  s 
kinyújtott  kézzel  feléje  sietett.  —  Jer,  bemutatlak 
apámnak ;  az  öreg  is  nagyon    fog   örülni    ismeretsé- 


-     T^em  Indok  löbbé  nyugodtan  hallgatni. 

gednek.  Reményiem,  czentúlrgyakori,  nagyon  gyakori 
vendég  lészsz  házunkban. 

Fenhangon,  csaknem  tüntető  kiabálással  beszélt, 
szüntelen  a  mindig  messze  vonuló  Klára  felé  tekint- 
getve, mintha  vele  is,  a  társasággal  is  tudatni  akarná, 
hogy  mindez  neki  szól.  Ezalatt  Lándsa  is  magához 
tért  első  meglepetésének  zavarából ;  mikor  Manóval 
kezet  fogott,  arczán  már  ismét  ott  volt  rendes  hetyke, 
szemtelen  tekintete,  s  a  két  kiváló  nagyvilági  fiatal 
ember  karon  fogva  és  hangos  nevctgéléssel  indult 
Atlasz  úr  felé,  ki  ez  egész  jelenet  alatt  szögletében 
maradt  és  feszült  figyelemmel  leste  a  történt  dolgokat. 

Mialatt  Atlasz  úr  megismerkedett  Lándsa  Jenővel 
s  nagy  tisztelettel  fogott  kezet  ez  előkelő  fiatal 
emberrel,  kiben  nem  fia  nyugalmának  és  becsületé- 
nek megrontóját,  hanem  egész  családjának  megmen- 
tőjét látta;  és  mialatt  a  vendégek  különféle  csopor- 
tokra oszlottak,  Klára  oly  ügyesen  haladt  végig 
közöttük  Sándorral,  csoportról  csoportra  megállva, 
és  egy-egy  szót  váltva,  hogy  végre  minden  feltűnés 
elkerülésével,  észrevétlenül  a  legvégső  szobába  ju- 
tottak, hol  egyedül  voltak. 

—  Ügy-e  ügyesen  ide  hoztalak  az  ellenséges 
csatasorok  tüzelése  közt  ?  —  monda  nevetve  s  egy 
ablakmélyedésbc  vonva  férjét. 

Sándor  feje  még  mindig  kábult  volt,  lelke  zava- 
rodott;  agyában,  keblében  elszabadultak  leláno/olt 
gonosz  szellemei  és  féktelenül  garázdálkodtak  benne. 
Nem  tudott  neje  arczába  nézni,  csak  tompán,  fojtott 
hangon  kérdé,  mit  akar? 

—  Erre  a  Lándsa  Jenőre   akarlak   figyelmeztetni. 


Jobban  ismerem,  mint  mutattam  ;  nagyon  haszontalan 
ember,  nem  való  tisztességes  társaságba.  Míg  ven- 
dégeink itt  vannak,  ne  csinálj  botrányt,  de  azután 
jó  lesz  vagy  Volkánékat  figyelmeztetni  vagy  egyene- 
sen röviden  kiadni  az  útját. 

—  Majd  kiadom  az  útját  azzal,  hogy  megölöm,  — 
felelt  Sándor  rekedten. 

—  Megölöd  ?  —  kérdé  Klára  meglepetve  férje 
hangjától  és  tekintetétől.  —  Miért  ölöd  meg? 

—  Mert  szeretőd  volt,  mert  még  mindig  szeret, 
mert  újra  szeretőd  akar  lenni,  —  kiáltott  Sándor 
hirtelen  kitöréssel. 

A  gonosz  szellemek  egészen  erőt  vettek  rajta  s  meg- 
fosztották eszének  józanságától.  Arczakigyúladt,  szeme 
szokatlan  fénynyel  villogott  s  valóban  oly  tekintettel 
nézett  nejére,  mintha  e  perczben  gyilkolni  tudna. 

—  Sándor!  —  sikoltott  Klára  rémülten  és  erősen 
megragadva  kezét,  mélyen  szemébe  tekintett.  — 
Megőrültél  ? 

—  Tagadod,  hogy  egykor  jegyesed  volt  ?  —  kérdé 
Sándor  felelet  helyett. 

—  Miért  tagadnám?  —  Nem  tagadom,  —  felelt 
Klára,  leküzdve  felindulását,  nyugodt  hangon.  — 
Honnan  tudod,  hogy  az  volt? 

—  Mindegy,  akárhonnan  tudom.  Abból  a  forrás- 
ból többet  is  tudok. 

—  Ha  az  a  forrás  tiszta  és  igaz,  csak  azt  tudha- 
tod, hogy  ez  ember  nyomorult,  kiből  kiábrándultam, 
kit  megvetettem  és  elkergettem  magamtól, 

—  Vagy  ő  hagyott  el,  midőn  látta,  hogy  nagyon 
is  könnyű  volt  megnyernie  szerelmedet. 

—  Sándor!  —  kiáltott  Klára  kiegyenesedve  s 
arczát  sötét  pírral  borítá  a  méltatlankodás  érzése,  — 
még  egy  ily  szó  és  rögtön  elhagyom  házadat  és  soha 
többé  nem  térek  vissza  hozzád.  Válaszsz !  Akarod-e, 
hogy  távozzam,  vagy  meghallgatsz  nyugodtan  ? 

—  Nyugodtan !  Nem  tudok  többé  nyugodtan 
hallgatni.  Elég  sokáig  erőltettem  magamra  a  nyugal- 
mat, nem  bírom  tovább,  erőm  megtörött.  Egy  éve 
hordozom  e  szörnyű  szikrát  lelkemben,  egy  éve 
küzdök  emberfölötti  erővel,  hogy  lángba  ne  borítsa 
véremet,  össze  ne  perzselje  agyvelőmet.  Nem  bírom 
tovább  a  harczot  ez  alattomos,  soha  nem  szűnő, 
mindig  újra  ébredő,  gyilkos  kétség  ellen.  Bizonyos- 
ságot akarok,  világosságot  akarok  végre.  Eleget 
szenvedtem  ;  most  már  tudod.  Ha  arczomat  komornak 
láttad,  ha  szemem  sötéten  elmerengett,  ha  kezedet 
hidegen  toltam  el  magamtól,  most  már  tudod,  mi 
volt  az  oka.  Titkoltam  tőled  kétségeimet,  gyötrel- 
meimet, mert  féltem,  hogy  elvesztem  szerelmedet, 
és  én  szerettelek,  oh  I  most  is  szeretlek,  s  ez  a 
szerelem  teszi  oly  halálossá  kételkedésemet.  Szánj 
meg  engem  Klára  és  légy  őszinte  hozzám. 

Hangja,  mely  eleinte  a  fölindulástól  reszketett, 
a  vége  felé,  midőn  szerelméről  kezdett  beszélni, 
ellágyult,  könyörgésbe  ment  át.  Szeméből  lassanként 
eltűnt  az  esztelen  föllobbanás  tüze,  és  szelídebb, 
enyhébb  fény  foglalta  el  helyét ;  de  arczán,  szemé- 
ben, hangja  remegésében  oly  boldogtalanság  látszott, 
hogy  Klára  elfeledte  a  sértést,  mely  föllázítá  önér- 
zetét, s  csak  kimondhatatlan  szánalmat  érzett  a  sze- 
rencsétlen ember  iránt. 

—  Szegény  Sándorom,  hiszen  te  beteg  vagy, 
nagyon  beteg  vagy,  —  monda  halkan,  melléje  lépve 
és  végig  vonva  kezét  izzó  homlokán. 

—  Érzem,  tuJom,  nem  tagadom,  beteg  vagyok. 
Sokszor  mondtam  én  ezt  magamnak,  sokszor  nevez- 
tem önmagamat  őrültnek  és  igyekeztem  kinevetni 
őrültségemet.  Egy  időre  győzött  is  józan  eszem, 
lecsillapítám  benső  háborgásaimat,  de  aztán  újra . .  . 
újra ...  óh !  te  nem  tudod,  mily  kín,  őrültnek  lenni 
és  tudni  azt  és  mégsem  győzhetni  le  az  őrültséget. 
Most  már  tudod,  csak  te  segíthetsz  rajtam,  ne  vond 
el  tőlem  egyetlen  orvosságomat,  a  tiszta  igazságot. 

—  Miért  nem  kérted  ezt  tőlem  mindjárt  kétségeid 
kezdetén  ?  Akkor  sem  tagadtam  volna  meg,  s  meg- 
mentettelek volna  téged  a  hosszú  szenvedésektől, 
magamat  e  megaláztatástól. 

—  Miért  nem  szóltál  te  kérdés  nélkül  ?  Midőn 
megvallottam  szerelmemet  és  megkértem  kezedet, 
miért  nem  voltál  őszinte  hozzám? 

—  Istenem!  Miben  lettem  volna  őszinte?  Hiszen 
e  nyomorult  embert  úgy  elfeledtem,  hogy  eszembe 
sem  juthatott  hajdani  eljegyzésem.  Különben  mi 
titkolni  való  lett  volna  egy  eljegyzésben,  a  mi  nyil- 
vános volt? 

—  De  az  ok,  melyért  fölbomlott,  nem  volt  nyil- 
vános. 

—  Az  ok  az  volt,  —  monda  Klára  elpirulva,  — 
hogy  ez  embert,  ki  vissza  akart  élni  helyzetemmel 
és  orvul  támadta  meg  becsületemet,  megvetettem  és 
fegyverrel  űztem  ki  szobámból. 

—  Igen,  mondták  ezt  nekem  barátaid,  —  viszonzá 

Sándor  újra  éledő  gyanúval  szemlélve  neje  elpirult 
arczát,  —  de  azt  is  nxondták,  hogy  ez  ember  másról 
is  gyanúsított  s  a  világban  más  okról  beszéltek.  Hogy 
ő  hagyott  el  téged,  mert  nagyon  könnyűnek  találta 
a  győzelmet  erényed  fölött.  — 

—  És  te  ezt  elhitted  I  —  kiáltott  Klára  lángba 
borúit  arczczal. 

—  Miért  pirultál  el,  ha  nem  igaz? 

—  Eh  I  esztelen  ember  te,  ki  csodálkozol,  hogy 
egy  nő  elpirul,  midőn  férjétől  ily  gyanút  kell  hal- 
lania. Elég,  Sándor,  te  beteg  vagy,  és  betegségeden 
közönséges  szerekkel  nem  lehet  segíteni.  Hallgass 
reámi  A  mit  te  most  szemembe  mondtál,  a  mit 
megvallottal,  hogy  ily  kétséggel  szívedben  képes 
voltál  egy  évig  nődnek  nevezni  s  lelkedben  engem, 
nődet,  napról  napra,  újra  meg  újra  megalázni,  arczúl 
verni,  ez  oly  megbántás,  melyet  egy  önérzetes  nő 
beszámíthat  a  féltékenységnek,  megbocsáthat  a  sze- 
relemnek, de  nem  viselhet  el.  Ha  szívedbe  tovább 
is  ily  kétségek  élnek  becsületemről,  én  nem  marad- 
hatok nőd.  Gondold  meg  jól !  Gondolj  ^vissza  egy 
évi  házasságunkra,  keress  egy  mozdulatot,  egy  pil- 
lantást, melyből  azt  magyarázhatnád  ki,  hogy  nem 
tiszta,  önzetlen  szerelemből  lettem  nőddé,  vagy 
hogy  jogod  volna  akár  múltamban,  akár  jelenemben 
kétkedni.  Ha  nem  találsz,  és  Isten  a  tanúm,  hogy 
nem  telálhatsz,  akkor  megkövetelem  teljes  és  föltét- 
len bizalmadat  mind  múltamra,  mind  jelenemre  nézve, 
vagy  esküszöm  neked,  bármint  szeretlek  s  bármily 
nehezen  esnék  a  válás,  magadra  hagylak  és  vissza- 
térek atyámhoz.   Most  pedig  tégy   ez   emberrel,  a 

mit  akarsz.  Űzd  ki  azonnal  házadból,  nen\  bánom, 
én  a  botránytól  sem  félek ;  a  pletyka  úgyis,  a  mint 
látom,  már  megragadta  nevemet,  és  ez  ember  ide 
hozatala  szándékos  kiszámítással  történt.  Ki  által, 
nem  kutatom,  nem  is  törődöm  vele ;  mással  én  nem 
gondolok,  csak  a  te  bizalmaddal,  s  ha  az  megvan, 
kinevetem  e  silány  emberek  együgyű  beszédeit.  De 
a  te  bizalmadat  megkövetelem,  jogom  van  hozzá,  s 
még  egyszer  jegyezd  meg  jól  magadnak,  ha  észre- 
veszem, hogy  elvesztettem  bizalmadat,  megszűntem 
nőd  lenni. 

E  szavakkal  elhagyta  a  szobát,  nem  tekintve  vissza 
Sándorra.  De  erre,  úgy  látszék,  legalább  egyelőre 
üdvös  hatással  volt  az  erősebb  orvosság.  Habozó, 
kétkedő,  gyanakodó  lelkére,  melyben  a  főszerepet 
mégis  csak  a  szerelem  vitte,  sokkal  jótékonyabban 
hatott  az  erélyes  beszéd,  mint  bárminő  kérlelés, 
magyarázat,  esküdözés.  Szemébe  visszatért  rendes, 
nyugodt  kifejezése,  s  azzal  az  elhatározással  indult 
vissza  a  társaság  felé,  hogy  többé  föl  sem  veszi  ezt 
a  Lándsa  Jenőt  és  úgy  tesz,  mintha  soha  sem  hal- 
lotta volna  nevét,  s  ezzel  legjobban  lefőzi  azokat, 
kik  —  józan  gondolkozással  most  már  világosan 
látta,  —  csak  azért  hozták  ide,  hogy  konkolyt  hint- 
senek közéje  és  neje  közé. 

Elhatározására  azonban  nem  volt  szükség,  Lándsa 
Jenőt  többé  sehol  sem  látta.  Manó  kétségbeesve 
járt-kelt  a  termekben,  kedves  Lándsa  barátját  keresve, 
de  senki  sem  tudott  róla  fölvilágosítást  adni.  Egy- 
szerre csak  eltűnt  s  azóta  nem  került  vissza.  Manó 
még  Sándort  is  megszólította,  ravasz  hunyorgatással 

kérdezve,  talán  6  tud  valamint  Lándsa  Jenő  holléte 
felől  ?  S  egészen  elbánxult  és  lefőzöttnek  látszott, 
midőn  Sándor  könnyedén  s  minden  fölindulás  nélkül 
csak  annyit  felelt,  hogy  a  keresettet  azóta  nem  látta, 
mióta  bemutatták  neki  s  megvigasztalta  aggódó  báty- 
ját, hogy  ne  féljen,  az  ebédre  majd  elő  fog  kerülni. 
Nem  kevésbbé  képedt  el  Góg  Ferencz,  midőn  a 
két  testvérhez  lépve,  alázatos  és  bűnbánó  görnyede- 
zések  közt  bocsánatot  kért  Sándortól,  hogy  Lándsa 
Jenő  bemutatása  által  netalán  kellemetlenséget  oko- 
zott, ó  nem  is  sejtette,  hogy  e  fiatal  ember  régi 
ismerőse  ő  nagyságának  s  látása  rosszul  hathat  reá, 
különben  a  világért  sem  hozta  volna  ide  s  most  is 
azért  keresi,  hogy  rögtön  eltávolítsa. 

—  Nem  értem,  miért  e  nagy  bocsánatkérés?  — 
felelt  Sándor  hidegen.  —  Meg  lehet  győződve,  hogy 
vendégét  épen  oly  szívesen  látom  házamban,  mint 
önt  magát. 

Ezzel  elfordult  és  a  faképnél  hagyta  az  álmélkodó 
alázatos  férfiút,  ki  azt  sem  tudta,  hova  menjen,  merre 
nézzen,  mert  az  egyik  szögletben  katonás  húgának 
dühös  szemei  villogtak  feléje  és  karja  még  mindig 
sajgott  a  mai  sok  csípéstől. 

Sándor  megpillantá  nejét  a  szomszéd  teremben 
és  lassan  feléje  tartott.  Ugyanekkor  lépett  be  a  plé- 
bános a  másik  ajtón  s  egyszerre  érkezett  Sándorral 
Klára  mellé. 

-   Még    sem    érkezett    meg    atyám?   —   kérdé 
Klára,  kezét  nyújtva  régi  barátjának. 

—  Dehogy  nem !  már  itt  is  voltunk  egyszer,  — 
felelt  a  plébános  halkan,  de  jókedvűen.  —  Az  első. 

a  kivel  találkoztunk,  az  a  haszontalan  ember,  az  a 
Lándsa  volt.  Atyád  rögtön  megértette  a  helyzetet  s 
a  maga  módja  szerint  hamar  föltalálta  magát.  Karon 
fogta  a  derék  fiatal  urat  s  elvitte  innen,  —  nem 
tudom,  hová ;  de  arról  bizonyos  vagyok,  hogy  ide 
nem  hozza  vissza. 

Klárához  beszélt,  de  a  mellette  álló  Sándorra 
szegezte  szemét,  mintegy  lesve,  mily  hatást  tesznek 
reá  szavai.  Örömmel  vette  észre,  hogy  arcza  nyugodt 
maradt,  s  Klárának  még  jobban  esett,  midőn  férje 
csöndesen  csak  ennyit  mondott: 

—  Kár  volt  olyan  nagy  dolgot  csinálni  belőle 
Most  már  bátran  itt  maradhatott  volna. 

Klára  megszorította  férje  kezét  s  hálás  mosoly- 
lyal  nézett  szemébe. 

—  De  csak  hordja  el  magát  innen,  a  hol  senki 
sem  látja  szívesen,  —  monda  vidáman.  —  Különben 
adjuk  meg  neki  és  jóakaró  bemutatóinak,  hogy  aka- 
ratuk ellenére  okos  dolgot  cselekedtek  és  jót  tettek 
velünk :  alkalmat  adtak  arra,  hogy  kimagyaráztuk* 
magunkat  az  urammal,  és  a  mint  örömmel  látom 
az  én  édes  bolondomnak  megjött  az  esze. 

Valóban  úgy  látszott,  mintha  Sándornak  egészen 
megjött  volna  az  esze.  Nyugodt,  vidám  volt,  szere- 
tettel nézett  nejére  és  mosolyogva  beszélt  hozzá. 
Klára  boldog  volt  és  tartósnak  hitte  a  gyógyulást. 

Boglár  Kálmán  még  az  ebédre  sem  érkezett  vissza. 
Lúndsa  Jenő  sem  került  többé  elő,  bármily  kétség- 
beesetten kereste  mindenütt  Manó  barátja,  nevét 
kiabálva  a  folyosókon,  az  udvaron  és  a  kertben,  s 
mindenkit  megkérdezve,  nem  látta-e  barátját.  így  ha 


Jlz  öreg  asszonyság  melsző  sikoltással  akart  fölugrani  székéről. 

Lándsa  Jenő  testileg  nem  is  volt  jelen,  a  neve  lega- 
lább szünetlenül  hangzott  és  nem  mehetett  ki  a 
vendégek  emlékezetéből,  kiknek  bőséges  alkalmok 
volt  a  fejtörésre,  mily  titkot  rejthet  magában  meg- 
jelenése és  hirtelen  eltűnése. 

Az  ebéd  meglehetős  nyomott  hangulatban  folyt 
le.  Mindenki  érezte,  hogy  történni  kellett  volna 
valaminek,  és  boszankodott  és  törte  a  fejét,  miért 
nem  történt  ?  A  társalgásnak  rejtélyes  színe  volt ; 
az  emberek  halkan,  suttogva,  óvatosan  beszélgettek 
egymással ;  a  mi  megjegyzés  hangosabban  történt, 
az  is  tele  volt  kímélettel  és  czélz ássál ;  még  a  szo- 
kásos névnapi  felköszöntő  sem  tette  meg  a  rendes 
hatást,  s  messze  állt  a  tavalyi  viharos  lelkesüléstől. 
Igaz,  hogy  most  nem  az  apát-kanonok  úr  imponáló 
hangja  hallotszott,  mely  nem  annyira  kérte,  mint 
inkább  leparancsolta  az  ég  áldását  a  nap  hősére  és 
családjára ;  az  apát-kanonok  helyett  most  Góg  Fe- 
renci mondta  a  hivatalos  felköszöntőt,  s  áradozó  jó 
kívánságai  úgy  tele  voltak  elburkolt  czélzásokkal, 
föntartásokkal,  záradékokkal,  kikötésekkel  és  min- 
denféle jogi  fogással,  hogy  az  egésznek  hatása  inkább 
nyomasztó,  mint  felemelő  volt. 

Ez  a  hangulat  uralkodott  ebéd  után  is,  s  ez  volt 
oka,  hogy  a  vendégek  eltértek  a  régi  jó  falusi  szo- 
kástól, mely  a  ház  vendégeit  ebéd  után  vacsoráig, 
sőt  néha  másnap  reggelig  is  együtt  tartja.  A  kocsik 
egymás  után  hajtottak  elő  s  a  szomszéd  úri  családok 
egymás  után  távoztak  az  Atlasz-kastélyból,  törve 
fejőket,  mi  az,  a  minek  történnie  kellett  volna  s  mi 
volt  oka,  hogy   semmi   sem   történt.   Este   felé   már 

senki  sem  volt  a  nagy  ebédlőben,  csak  a  család 
tagjai  s  Gőg  Ferencz  és  bajuszos  unokahúga,  kik 
makacs  kitartással  még  mindig  a  családhoz  számítot- 
ták magokat.  Az  öreg  asszonyságot  is  előhozták 
szobájából,  mivel  már  semmi  izgalomtól  sem  kellett 
félteni,  a  minek  különben  Atlasz  úr  nem  igen  lát- 
szott örülni. 

Ekkor  került  vissza  Boglár  Kálmán,  s  mialatt  Klára 
hangos  örömsikoltással  rohant  rég  nem  látott  atyja 
keblére,  ez  magához   ölelte  s  gyorsan  fülébe  súgta ; 

—  Légy  nyugodt,  nem  volt  szükség  erőszakra. 
Elvittem  s  megtiltottam,  hogy  még  e  házba  tegye 
lábát.  Engedelmeskedni  fog.  Annyira  sűlyedt,  hogy 
már  gyáva  is.  Ne  beszéljünk  többé  róla. 

De  Manó  nem  akarta,  hogy  ne  beszéljenek  többé 
Lándsa  Jenőről.  Sőt  nagyon  is  beszélt  róla.  Még 
mindig  azon  törte  a  fejét,  hová  tűnhetett  el  oly 
hirtelen,  s  Boglár  Kálmánt  is  megkérdezte,  nem 
tud-e  valamit  felőle? 

—  De  igen,  tudok  felőle,  —  visszonzá  Boglár 
nyugodtan.  —  Légy  nyugodt,  nincs  semmi  baja 
kedves  barátodnak.  Saját  kocsimon  vittem  a  Volkán- 
kastélyba,  melynek,  mint  monda,  a  vendége. 

—  Te  vitted  el !  —  kiáltott  Manó.  —  Most  már 
meg  van  oldva  a  rejtély.  De  miért  vitted  el?  O  maga 
kívánkozott  el  innen? 

—  Azt  nem  kérdeztem  tőle,  egyszerűen  elvittem. 

—  És  miért  vitted  el,  ha  szabad  kérdenem? 

—  Mert  nem  akartam,  hogy  itt  maradjon. 

—  És  miért  nem  akartad  ?  —  kiáltott  Manó  föl- 
emelkedve székéről,  kihívó  tekintettel,  —  Mi  köjöd 


neked  ahhoz,  ki  jár  a  mi  kastélyunkba  ?  Hogy  mersz 
te  a  mi  kastélyunkban  parancsolni  ? 

—  Hogy  mer  itt  parancsolni  ?  —  visszhangozd 
Atlasz  úr,  bátorságot  nyerve  Manó  példájából. 

—  Én  nem  akarok  itt  parancsolni,  —  felelt  nyu- 
godtan Boglár  Kálmán,  —  de  ahhoz  jogom  van, 
hogy  egy  tisztességes  h.'^zból  eltávolítsák  oly  embert, 
ki  nem  való  tisztességes  társaságba. 

—  Hogy  mered  azt  mondani,  hogy  Lándsa  Jenő 
nem  tisztességes  ember?  —  kiáltott  Manó,  mind- 
egyre kihívóbb  tartással.  —  Lándsa  Jenő  nekem  jó 
barátom,  és  a  ki  őt  bántja,  engem  is  megsért.  Nem 
tűröm.  Érted  ?  Nem  tűröm  ! 

—  Elég  legyen  I  —  kiáltott  Sándor,  Manó  elé 
lépve. 

—  De  nem  elég!  Nem  hagyom  magamat.  Ez  a 
kastély  az  apámé,  épen  oly  jogom  van  benne  nekem, 
mint  neked.  És  ha  én  itt  barátjaimat  el  akarom  fo- 
gadni, senkinek  sincs  joga  innen  kitiltani  őket. 

—  Hallgass!  —  kiáltott  Sándor. 

—  Azért  sem  hallgatok,  —  felelt  Manó  hety- 
kén. —  Én  itt  jogommal  élek,  és  elfogadom  bará- 
tomat, és  nem  engedem,  hogy  kitiltsátok  innen,  a 
miért  a  feleséged  szeretője  volt .  . . 

Ki  sem  mondta  egészen  ez  utolsó  szót,  midőn 
Sándor  megragadta  vállait  s  oly  erővel  vágta  a  falhoz, 
hogy  a  hetyke  fiatal  úr,  kezét-lábát  elnyújtva,  végig 
terűit  a  földön. 

Az  öreg  asszonyság  metsző  sikoltással  akart  föl- 
ugrani  székéről,  midőn  két  fi?  egymásra  támadt,  de 
lábai  megtagadták  a  szolgálatot  s  ájultan  összeesett. 


A  bajuszos  menyecske  helyen  valónak  s  érdekesnek 
találta,  ha  ő  is  elájul,  a  mit  menten  meg  is  tett. 
Klára  férje  mellé  ugrott  s  karjába  kapaszkodott, 
mialatt  Atlasz  úr  rémítő  jaj  vesz  ékléssel  futott  Manó- 
tól nejéhez  s  ettől  ismét  Manóhoz,  nem  tudva, 
melyiknek  segítsen.  Nem  is  segített  egyiken  sem. 
Boglár  Kálmán  fölemelte  az  öreg  asszonyságot  és 
karszékébe  ültette,  hol  nemsokára  magához  tért. 
Manó  is  fölemelkedett  a  fal  mellől,  kitörölte  szemét, 
s  dühösen,  zavartan,  megriadva,  de  hallgatva  és 
reszketve  nézett  öcscsére.  Csak  a  bajuszos  menyecske 
folytatta  tovább  az  ájulást,  jókat  csípve  Góg  Fe- 
rencz  karján,  ki  úgy  tette  magát,  mintha  hinne 
ájulásában  és  siránkozva  igyekezett  életre  költeni. 

Sándor  ezalatt  magához  tért  föl  indulásából.  Nyu- 
godtan egy  lépést  tett  Manó  felé,  s  míg  ez  ökleit 
háta  mögött  összeszorítva  apja  felé  hátrált,  harag 
nélkül,  de  szilárdan  szólt  hozzá. 

—  Sajnálom,  a  mit  tettem,  de  ha  újra  kezdenéd, 
újra  megtenném.  Jegyezd  meg  hát  magadnak:  sen- 
kitől, értsd  meg,  senkitől  sem  fogom  eltűrni,  hogy 
nőmet  megsértse.  Mára  végeztünk  egymással,  s  re- 
ménylem, többé  nem  lesz  alkalom  köztünk  ily  jele- 
netre. 

Megfogta  Klára  kezét  s  eltávozott  vele  a  terem- 
ből. Boglár  Kálmán  okosabbnak  tartotta,  ha  nem 
háborgatja  most  a  fiatal  házasokat,  de  az  Atlasz- 
család keblében  sem  volt  kedve  tovább  maradni ; 
fogta  kalapját,  s  barátságosan  általános  jó  éjtszakát 
kívánva,  elsietett,  a  megvert  ellenség  birtokában 
hagyva  a  csatatért. 


(Eredmény.) 


Komor,  sötét  nap  következett  az  Atlasz-kastélyban 
a  tegnapi  viharra.  Midőn  Sándor  másnap  reggel 
fölébredt,  feje  fájt  és  nehéz  volt,  keblén  valami 
nyomasztó  súly  ült,  mint  minden  álom  után,  melyet 
kellemetlen  érzések,  erős  lelki  felháborodások  előz- 
nek meg.  Gondolkozni  kezdett  félálomban,  mi  lehet 
az  a  kínos  érzés,  mely  elfoglalva  tartja  lelkét,  s  a 
mint  az  álom  lassanként  tűnni  kezdett  szeméből, 
abban  az  arányban  világosodott  emlékezete  és  nem- 
sokára mind  elvonultak  előtte  a  tegnap  történt  dol- 
gok és  visszatértek  lelkébe  a  tegnapi  benyomások. 
Felugrott  ágyából  és  gyorsan  felöltözött,  azután 
betekintett  a  szomszéd  szobába,  Klára  szobájába. 
Üres  volt.  Sándor  lelkében  egy  pillanatra  fölvillant 
a  régi  gyanú,  de  leküzdte.  Eszébe  jutottak   nejének 

tegnap  mondott  szavai,  eszébe  jutott  fenyegetése  és 
a  saját  fogadása.  Nagy  eiőszakot  tett  magán  és  el- 
űzte lelkéből  az  újra  kísérteni  kezdő  rémeket. 

—  Bizonyosan  apjához  ment  a  faluba,  —  gondola 
magában,  míg  szeme  nyugtalanul  siklott  végig  a 
szoba  minden  zugán  s  azután  az  ablakon  keresztül 
a  kert  útjain.  —  Tegnap  találkoztak  először  egy 
évi  elválás  után  s  alig  válthattak  pár  szót  egymással. 
Nem  csoda  ha  türelmetlenül  vágyott  ölelésére  s 
korán  reggel  hozzá  sietett,  őrült  volnék,  ha  újra 
gyanakodni  kezdenék,  most  már  belátom,  hogy  őrült 
volnék.  Megtartom  fogadásomat,  bízni  fogok  nőm- 
ben, nem  adok  rá  okot,  hogy  elhagyjon. 

Azt  hitte,  tökéletesen  megnyugtatta  lelkét  s  nagyon 
meg  volt  elégedve  magával.  Szerette  volna,  ha  Klára 
látja  e  pillanatban,  ha  megismeri  lelki  erejét  és 
bizalmát,  megdicséri  és  újra  biztosítja  szerelméről. 
Lelke  úgy  el  volt  telve  clégűllséggel,  hogy  minden 
áron  találkoznia  kellett  valakivel,  a  ki  előtt  kiöntse. 
Eszébe  jutott  a  tegnapi  jelenet,  szüleinek  rémülete, 
s  gyorsan,  minden  további  gondolkozás  nélkül  az 
épület  túlsó  szárnyába  indult,  az  öregek  lakosztálya 
felé. 

Atlasz  úr  ijedten  ugrott  el  az  ablak  mellől,  hol 
rendes  szokása  szerint  szemben  állt  az  öreg  asszony- 
ság karszékével.  Mindketten  félve  néztek  a  belépő 
Sándorra.  Nem  tudták,  mit  akar.  Talán  tegnapi 
kitörését  folytatni  ?  Kivált  Atlasz  úr,  ki  érezte  bűnös 
voltát  Klára  irányában,  különös  bizalmatlansággal 
nézett  belépő  fiára,  mintha  attól  félne,  hogy  most 
vele  akarja  folytatni  azt,  a  mit  tegnap  Manóval  tett. 

De  Sándor  nyugodtan  lépett  nxelléjök,  kezet  csó- 
kolt, mint  máskor,  s  gyöngéden  tudakozódott  anyja 
egészségéről. 

—  Köszönöm,  fiam,  én  jól  vagyok,  csak  ti  legye- 
tek jól,  —  felelt  félénken  az  öreg  asszonyság,  kinek 
szemei  ki  voltak  sírva. 

—  Hol  van  Manó?  —  kérdé  Sándor  körülte- 
kintve a  szobában. 

A  két  öreg  ijedten  nézett  egymásra  s  egy  ideig 
hallgatott. 

—  Mit  akarsz  Manóval  ?  —  kérdé  végre  halkan 
az  öreg  asszonyság. 

—  Sajnálom  a  tegnapi  összeütközést,  —  felelt 
Sándor.  —  Reménylem,  Manó  belátta  hibáját  s  nem 
fog  köztünk  megszakadni  a  jó  testvéri  viszony. 

—  Mégis  csak  jó  fiú  ez  a  Sándor,  —  jegyzé  meg 
elérzékenyülve  az  öreg  asszonyság. 

Atlasz  úr  érthetetlen  röfögéss/erű  hangot  halla- 
tott, s  midőn  Sándor  kérdését  egyenesen  hozzá 
fordulva  ismétlé,  röviden  csak  annyit  felelt,  hogy 
Manó  nincs  itthon. 

—  Hol  van  ?  Csak  nem  utazott  el  ? 

—  Nem  utazott  el,  —  felelt  Atlasz  úr,  —  ámbár 
tegnap  este  olyan  haragos  volt,  hogy  rögtön  el  akart 
utazni.  De  aztán  megmondtam  neki,  hogy  itt  most 
szükség  van  rá,  mert  föl  fog  lépni  képviselőnek  és 
korteskedni  kell,  ha  nem  akarja  hiába  kidobni  a 
tenger  pénzt.  Most  a  szolgabíróhoz  ment,  és  neked 
azt  izeni,  hogy  ne  haragudjál,  ha  néhány  hétig  még  itt 
marad,  nem  lesz  alkalmatlan,  ebédelni  is  külön  fog. 

—  Eh  I  Micsoda  beszéd   ez  ?  —  kiáltott   Sándor 

türelmetlenül.  —  Nem   fog  velünk   ebédelni?  Ide- 
gen akar  lenni  szüleinek  házában  ? 

—  Ez  a  ház  a  tied,  —  monda  Atlasz  úr,  —  a 
tisza-végi  részhez  tartozik,  mely  reád  van  írva.  De 
ha  megengeded,  én  is.  Manó  is,  az  öreg  asszony 
is,  mind  itt  maradunk. 

—  Ha  megengedem  ?  Mit  jelent  ez  ? 

—  Bocsáss  meg,  nem  akarlak  megint  megharagítni. 
Nem  fogunk  neked  alkalmatlankodni.  Mi  az  öreg 
asszonynyal  szépen  meg  fogjuk  magunkat  húzni  ebben 
a  pár  szobában  és  itt  fogunk  magunknak  teríttetni  is. 

—  Micsoda  beszéd  ez  ?  —  kiáltott  Sándor  elked- 
vetlenedve. —  Egészen  cl  akartok  vonulni  tőlem? 
Annyira  megsértettelek,  hogy  megtagadtok? 

—  Tagadjon  meg  engem  az  Úristen,  ha  én  meg- 
tagadlak téged,  —  monda  Atlasz  hevesen ;  aztán  is- 
mét félénken,  habozva  folytatá:  —  de  beszéltem 
Manóval  és  az  öreg  asszonynyal,  s  mindnyájan 
jobbnak  tartjuk,  ha  téged  magadra  hagyunk  a  fele- 
ségeddel. Bocsáss  meg,  nem  akarok  róla  rosszat 
mondani,  de  mi  nem  vagyunk  hozzá  valók,  nem 
érezzük  jól  magunkat  mellette,  és  ha  még  egyszer 
olyan  jelenet  történnék,  mint  tegnap  este,  az  öreg 
asszony  belehalna. 

—  A  mint  tetszik,  —  monda  Sándor,  egészen  el- 
vesztve jó  kedvét  s  ismét  visszaesve  régi  komor  me- 
rengésébe. —  Nem  láttad  ma  reggel  Klárát  ?  — 
tévé  hozzá  szünet  múlva. 

—  Mikor  korán  reggel  a  mezőn  jártam,  láttam  a 
fasorban,  és  köszöntem  is  neki,  —  felelt  Atlasz  úr 
sietve. 


—  Hová  ment? 

—  A  falu  felé. 

—  Egyedül  ? 

—  Igen  —  egyedül,  —  felelt  Atlasz  úr  vontatva. 
Az  öreg    asszonyság   félénken    megrántotta   férje 

kabátját,  mintha  hallgatásra  akarná  inteni.  De  Sán- 
dor észrevette  e  titkos  mozdulatot  s  elaltatott  gya- 
núja újra  fölébredt. 

—  Nem  igaz,  láttad  valakivel,  —  monda  reszkető 
hangon,  közelebb  lépve  atyjához. 

—  Sülyedjek  el,  ha  együtt  láttam  valakivel,  —  ki- 
áltott Atlasz  úr. 

—  Miért  rántotta  meg  anyám  kabátodat?  Miért 
akart  hallgatásra  figyelmeztetni,  ha  semmit  sem 
láttál  ? 

—  Azt  nem  mondom,  hogy  semmit  sem  láttam, 
csak  azt  mondom,  hogy  nem  láttam  Klárával,  a  mily 
igaz,  hogy  élek. 

-  Mit  láttál? 

Az  öreg  asszonyság  rémült  tekintettel,  esedezve 
nézett  férjére.  Sándor  szeme  követte  pillantását,  s 
még  közelebb  lépve  atyjához,  elborult  arczozal  i»- 
métlé  kérdését. 

—  Miért  fél  úgy  anyám,  hogy  megmondod  azt, 
a  mit  láttál  ? 

—  Az  öreg  asszony  attól  fél,  hogy  engem  is  föld- 
höz vágsz,  mint  a  Manót,  —  felelt  Atlasz  úr,  neje 
széke  mögé  húzódva. 

—  Kit  láttál  ?  —  kiáltott  Sándor  magánkívül. 

—  De  nem  haragszol,  ha  megmondom  ?  —  kérdé 
Atlasz  úr  aggódva.  —  Én  nem  akarok  rosszat  mon- 

dani  Kláráról,  száz  esztendőt  éljen.  Nem  is  volt 
vele,  nem  is  láttam,  hogy  találkoztak ;  de  mikor  a 
mezőn  jártam,  arra  láttam  lovagolni  azt  a  fiatal  urat, 
a  ki  tegnap  itt  volt  és  eltűnt ;  de  ne  gondold,  hogy 
rosszat  akarok  mondani  Kláráról. 

—  Jól  van,  —  felelt  Sándor  kurtán,  rekedten,  s 
kifordult  a  szobából. 

Hiába  hitte,  hogy  kigyógyult,  hiába  volt  megelé- 
gedve magával,  hogy  le  tudta  győzni  kisértő  rémeit. 
Csak  aludtak,  de  az  első  hangos  szóra  fölébredtek. 
Fölébredtek,  megragadták  lelkét,  birtokba  vették 
eszét  és  kergették,  előre,  vakon,  azon  az  úton,  me- 
lyen leghamarabb  vélt  nejéhez  juthatni. 

A  mint  a  kert  ajtaján  kilépett  s  a  falu  felé  for- 
dult, a  távolból,  a  fasor  túlsó  végéről  Klárát  látta 
maga  felé  közeledni.  Nem  egyedül  jött,  egy  férfi 
karjára  támaszkodott.  Sándor  vére  egy  pillanatra 
mind  szíve  felé  tódult,  aztán  hirtelen  fölkaczagott, 
őrült  bolondnak  nevezte  magát  és  szeretett  volna 
visszafordulni  a  kertbe,  nehogy  Klára  meglássa  és 
azt  higyje,  leskelődött  rá.  Megismerte  a  férfit,  kit 
neje  mellett  látott.  Boglár  Kálmán  volt. 

Egy  ideig  habozva  állt  helyén,  nem  tudta  elha- 
tározni visszafordúljon-e  a  kertbe  vagy  a  közelgők 
elé  siessen  ?  A  mily  hirtelen  elvesztette  józan  meg- 
fontolását az  első  gyanúsító  szóra,  épen  oly  gyor- 
san megszégyelte  magát  önmaga  előtt,  midőn  látta, 
hogy  a  gyanú  alaptalan  volt.  IJjra  fülében  csengtek 
Klára  tegnapi  szavai,  s  félni  kezdett,  hogy  jelenlétét 
bizalmatlanságnak  fogja  tulajdonítni  és  beváltja  fe- 
nyegetését. 

—  Mégis  okosabb  lesz,  ha  eléje  megyek,  —  gon- 
dola magában,  Jiagy  léptekkel  megindulva  a  fasor- 
ban. —  Bizonyosan  meglátott,  s  ha  hirtelen  vissza- 
fordulnék, azt  hinné,  leskelődtem  rá.  Így  azt  gon- 
dolhatja, s  azt  is  fogom  mondani  neki,  hogy  eléje 
jöttem,  haza  akarom  kisérni  és  atyjával  óhajtottam 
találkozni.  Hogy  is  tudtam  olyan  bolond  lenni,  olyan 
hirtelen  elveszteni  józan  eszemet?  Ezentúl  óvato- 
sabb leszek,  jobban  fogok  vigyázni  magamra.  Ez 
volt  az  utolsó  eset,  esküszöm,  a  legutolsó. 

E  bölcs  elhatározással  sietett  a  közelgő  pár  felé, 
mosolygó  arczczal,  vidám  tekintettel,  nehogy  Klára 
szeméből  olvassa  előbbi  gyanakodását.  De  erre  nem 
volt  szüksége.  Klára  nem  is  gondolt  arra,  hogy  férje 
oly  hamar  visszaeshetik  hibájába ;  a  mily  nyilt  és 
bizalmas  lelkű  volt  önmaga,  olyann&k  hitte  Sándort 
is,  s  meg  volt  győződve,  hogy  gyanakodását  tegnap 
örökre  eltemette. 

A  mint  közelebb  ért  hozzá,  elbocsátotta  apja  kar- 
ját és  feléje  futott. 

—  Valóban  szép  tőled,  hogy  elém  jöttél.  Honnan 
tudtad,  hogy  atyámat  mentem  meglátogatni  ? 

—  Gondolhattam,  hogy  ily  korán  nem  mehetsz 
máshova,  —  felelt  Sándor  megkönnyűlt  lélekzettel, 
látva,  hogy  Klára  maga  magyarázza  kedvezően  ta- 
lálkozásukat. 

—  Most  legalább  mind  együtt  folytatjuk  utunkat 
haza  felé,  —  monda  Klára,  megfogva  atyja  kezét, 
ki  ezalatt  hozzájok  érkezett. 

—  Nekem  vissza  kell  fordulnom,  —  felelt  Boglár 
Kálmán. 


Maradjatok  ti  csak  egymásra  ;  legjobban  szere- 
tem, ha  mindig  egymásra  maradtok. 

—  Mit  értesz  ezalatt?  —  kérdé  Klára  csodál- 
kozva. 

—  Én  azt  vártam,  hogy  egészen  hozzánk  Inogsz 
költözni,  —  tévé  hozzá  Sándor.  —  Nem  is  járja, 
hogy  midőn  leányodnál  elég  hely  van  számodra, 
idegen  házhoz  szállj. 

—  Jobb  lesz  nekem  a  papnál,  —  monda  Boglár 
Kálmán  vidáman,  —  a  ki  különben  nem  is  idegen 
reám  nézve.  Úgyis  csak  néhány  napig  maradok  itt  s 
e  kevés  időre  nem  érdemes  újra  hurczolkodni.  És 
végre  is,  beszéljünk  őszintén,  mindnyájan  okos  em- 
berek vagyunk,  az  én  jelenlétem  csak  nehezebbé 
tenné  házatokban  a  békességes  együttélést. 

Sándor  elpirult  és  hallgatott.  Klára  sem  sürgette 
tovább  apját,  s  miután  röviden  elbúcsúzott  tőle,  Sán- 
dor karján  haza  felé  indult.  Útközben  Sándor  el- 
mondta apjával  folytatott  beszélgetését  s  az  öregek 
es  Manó  abbeli  elhatározását,  hogy  ezentúl  külön 
fognak  étkezni. 

—  Kár  olyan  nagy  dolgot  csinálniok  belőle,  — 
monda  erre  Klára,  könnyedén  vállat  vonva.  —  Ha 
nem  bántanak  engem,  én  nagyon  szépen  megfér- 
hetnék velők. 

Többet  nem  beszélt  e  tárgyról,  s  ebben  követte 
el  a  második  hibát.  Ismét  nagyon  könnyen,  gondat- 
lanul vette  Sándor  szüleit,  s  ha  nem  is  mutatott 
irántok  ellenséges  indulatot,  nem  is  igen  törődött 
velők.  A  dolog  ennyiben  is  maradt.  Se  Klára,  se 
Sándor   nem    igyekezett    Atlasz    urat    szándékának 


megváltoztatására  bírni  s  Atlasz  úr  szigorú  követ- 
kezetességgel megtartotta  a  vesztegzárt,  melyre  ma- 
gát s  az  öreg  asszonyságot  kárhoztatta.  Nemcsak  az 
étkezés  idején,  de  különben  sem  találkozott  a  fiata- 
lokkal és  Sándor  csak  akkor  láthatta  szüleit,  ha  szo- 
bájokban  kereste  föl  őket.  De  e  látogatások  nem 
igen  vidították  föl  lelkét.  Atlasz  úr  mindig  félve, 
bizonyos  tartózkodással  beszélt,  és  látszott,  hogy 
kényelmetlenül,  feszesen  érzi  magát  vele  szemben ; 
az  öreg  asszonyság  szemei  folytonosan  vörösek  vol- 
tak a  sok  sírástól.  Manóval  sem  beszélt  a  névnapi 
összeütközés  óta.  E  nagyra  termett  fiatal  úr  ritkán 
volt  otthon,  egész  nyakig  a  politikába  merült  s  foly- 
tonosan járt-kelt  a  kerületben  korteskedve  és  a  pénzt 
költve,  és  ha  néha  haza  vetődött,  feltűnően  kerülte 
a  találkozást  öcscsével  vagy  sógornőjével  s  mesz- 
szire  kitért  előlök,  ha  véletlenül  megpillantotta  az 
udvaron  vagy  a  folyosón. 

Sándort  napról-napra  jobban  leverte  és  elked- 
vetlenítette e  ferde  viszony.  Sokkal  jobban  ragasz- 
kodott családjához  és  sokkal  inkább  megszokta  a 
szüleivel  való  folytonos  együttlétet,  hogysem  e  fe- 
szültség, ez  elidegenedés  nehezére  ne  esett  volna. 
S  még  jobban  bántotta,  hogy  Klára  észre  sem  lát- 
szott venni  a  mindegyre  növekedő  szakadást  és 
semmi  kísérletet  sem  tett  az  öregekhez  való  köze- 
ledésre. De  nem  szólt  neki  semmit.  Ez  úgy  is  csak 
mellékes,  másodrendű  oka  volt  lelki  gyötrelmei- 
nek ;  az  igazi,  a  fő  ok  az  volt,  melyet  már  egészen 
legyőzöttnek  vélt  s  mely  csak  azért  szunnyadt  el  egy 
kis  időre,  hogy  annál  nagyobb  erővel  ébredjen  föl. 


Mivel  Boglár  Kálmán  nem  akart  többé  az  Atlasz- 
kastélyba jönni,  Klára  többször  meglátogatta  őt  a 
plébános  lakásán.  Néha  Sándort  is  magával  hívta, 
néha  egyedül  ment,  ha  férje  épen  nem  volt  otthon, 
midőn  útra  indult.  Sándor  ilyenkor  a  legnagyobb 
bizalmat  mutatta  nejével  szemben,  nem  is  kédezős- 
ködött  hollétéről  s  vigyázott,  nehogy  észre  vegye, 
titkon  mily  figyelemmel  kíséri  minden  lépését.  Pe- 
dig csakugyan  leskelődött  rá,  az  ördög  újra  meg- 
ragadta lelkét.  De  óvatosabb  volt  Klárával  szemben  ; 
nem  feledte  el  fenyegetését  s  gyanújának  elárulá- 
sával  nem  akart  okot  adni,  hogy  teljesítse  fenye- 
getését. Klára  erélyes  föllépésének  az  az  eredménye 
volt,  hogy  nem  gyógyította  ugyan  ki  férjét,  de  óva- 
tosabbá tette. 

Atlasz  úr  megjegyzése,  hogy  Lándsa  Jenőt  a  falu 
körül  látta,  nem  ment  ki  többé  Sándor  fejéből,  s 
midőn  egy  párszor  ő  maga  is  megpillantotta,  a  mint 
a  mezőn  a  falu  felé  lovagolt,  meg  volt  győződve, 
hogy  ez  ember  Klárát  lesi  és  vele  akar  talál- 
kozni. 

Nejének  nem  mert  szólni,  mert  attól  félt,  hogy 
ezzel  is  elárulja  bizalmatlanságát  s  alkalmat  ad  fenye- 
getésének beváltására,  mielőtt  meggyőződhetnék  az 
igazságról.  De  vére  forrni  kezdett  már  a  gondo- 
latra is,  hogy  ez  ember  nejét  meri  lesni,  hogy  ta- 
lálkozni akar  vele,  s  ez  a  gondolat  egészen  meg- 
fosztotta nyugalmától  és  a  józan  megfontolástól, 
melyet  egy  ideig  magára  erőszakolt. 

De  Lándsa  Jenő  ólálkodását  más  is  észrevette, 
nemcsak  Sándor.  Erről  beszélt  Boglár  Kálmán,  mi- 

dőn  leánya  egy  héttel    a   nevezetes   évforduló  után 
ismét  meglátogatta. 

—  Ezt  az  embert  nagyon  gyakran  látom  a  falu 
körül.  "Valóban  úgy  viseli  magát,  mintha  reád  lesne 
és  találkozni  akarna  veled,  vagy  mintha  gyanúba 
akarna  hozni,  hogy  találkoztok.  Mentől  tovább  gon- 
dolkozom, annál  világosabb  lesz  előttem,  hogy  ez 
embert  olyanok  hozták  ide,  kiknek  érdekében  áll 
konkolyt  hinteni  közétek,  és  ez  a  folytonos  ólál- 
kodása is  tervökhöz  tartozik,  hogy  ébren  tartsák 
férjed  gyanúját. 

—  Meglehet,  de  nem  érnek  czélt,  —  felelt  Klára 
könnyedén.  —  Sándort  már  kigyógyítottam  s  most 
föltétlen  bizalommal  viseltetik  irántam. 

—  Hm,  az  ilyen  gyógyulások  nem  zárják  ki  a 
recidjvát. 

—  Nem  hiszem,  nem  tudom  hinni,  hogy  Sán- 
dor azok  után,  a  miket  tőlem  hallott,  még  kétel- 
kedni merne  bennem,  —  monda  Klára  hevesen. 

—  No,  no,  azért  még  sem  szeretném  nagy  pró- 
bára tenni  erejét.  Tisztába  akarok  jönni  evvel  a 
Lándsával  és  szándékával ;  nem  tűröm,  hogy  még 
sokáig  folytassa  e  játékot. 

Klára  egy  ideig  hallgatott,  habozni  látszott ;  az- 
után erőt  vett  magán,  közelebb  lépett  apjához, 
körülnézett,  nincs-e  valaki  a  közelben,  mert  e  be- 
szélgetés a  plébános  kertjében  történt,  s  aztán  hal- 
kan monda : 

—  Nem  akartam  neked  szólni,  nehogy  szükség 
nélkül  fölingereljelek,  nem  is  tartottam  jelentékeny 
dolognak,  de  ha  azt  hiszed,  hogy  ez  az  ember  még 

veszélyes  lehet  boldogságomra,  mégis  jobb  lesz,  ha 
beszélünk  róla  és  szándékáról.  Már  több  levelet 
kaptam   tőle. 

—  Levelet?  Miről  írt? 

—  Ostobaságokról.  Szerelméről,  bűnbánatáról  s 
több  efféléről. 

—  Megmutattad  férjednek  ? 

—  Miért  mutattam  volna  meg?  Ha  komolyan 
veszi,  még  párbaj  lehetett  volna  belőle.  Látod,  ne- 
ked sem  szóltam  eddig,  magamra  nézve  oly  jelen- 
téktelen dolognak  tartom  az  egészet. 

—  Mit  tettél  a  levelekkel  ? 

—  Széttéptem  és  eldobtam. 

—  Mikor  kaptad  az  utolsó  levelet? 

—  Mikor  ?  Várj  csak,  hadd  gondolkozzam.  Igen, 
tegnap  kaptam.  Egy  kis  parasztleány  adta  át,  épen 
mikor  haza  mentem  tőled  s  beléptem  a  kertajtón. 

—  Mi  volt  e  levélben? 

—  Biz'  én  nem  tudom.  El  sem  olvastam.  Rá  is- 
mertem az  írásra  s  nem  lévén  kíváncsi  Lándsa  úr 
vallomásaira,  olvasatlanul  széttéptem. 

—  Kár  volt  előbb  nem  szólnod  e  levelekről.  Ha 
Sándornak  egyik  vagy  másik  kezébe  került  volna, 
ki  tudja,  nem  ébredt  volna-e  föl  újra  gyanako- 
dása? 

—  Sándorról  biztos  vagyok,  —  monda  Klára 
erős  meggyőződéssel.  —  Föltétlen  bizalmat  ígért 
nekem  s  eddig  meg  is  tartotta  szavát.  Ha  újra  csa- 
lódnám benne,  ha  újra  megsértené  önérzetemet  gya- 
nújával —  akkor  —  de  nem,  erre  nem  is  akarok 
gondolni. 


—  J^ár  volt  előbb  nem  szólnod  e  leveleidről. 


Csiky  :   Az  Atlasz-család. 

—  De  én  akarok  rá  gondolni.  Véget  fogok  vetni 
ennek  a  Lándsa-komédiának.  Hogy  van  veled  valami 
szándéka,  az  bizonyos.  Vagy  azt  hiszi,  hogy  meg- 
hódítja szerelmedet  s  azért  jár  utánad  — 

—  A  szamár  1  —  vágott  közbe  Klára  megve- 
tőleg. 

—  Ez  még  a  kisebb  rossz  volna,  ebből  hamar 
ki  lehetne  ábrándítani.  De  én  attól  tartok,  hogy 
mindaz,  a  mi  történt,  Lándsa  idejövetele,  bemuta- 
tása, levelezése,  ólálkodása,  minden  tcrvszerűleg 
történt  s  czélja  az,  hogy  férjedet  föingerelje  elle- 
ned. Majd  meglátjuk  . .  .  Most  menj  nyugodtan  haza 
s  a  többit  bízd  reám.  Jót  állok  róla,  hogy  e  Lándsa 
Jenő  nem  fog  többé  utánad  járni,  sem  leveleivel 
alkalmatlankodni. 

Boglár  Kálmán  ezen  a  napon  egész  a  kertajtóig 
kísérte  leányát  s  még  ott  is  sokáig  beszélt  vele. 
Különösen  aggódó  és  gyöngéd  volt  iránta,  a  mi 
máskor  nem  igen  volt  szokása,  s  nagyon  elütött  at- 
tól a  könnyed  modortól,  melylyel  rendesen  viselte 
magát  vele  szemben  s  a  mely  inkább  fiút,  mint  le- 
ányt illetett  volna  meg.  Klára  is  gondolkozóbb,  el- 
fogultabb volt,  mint  rendesen,  mintha  atyjának  han- 
gulata őt  is  megszállta  volna.  A  nagy  jelenet  óta, 
melyben  először  ismerte  meg  Sándor  féltékenysé- 
gét s  melyben,  a  mint  hitte,  örökre  kigyógyította 
hibájából,  most  jutott  először  eszébe,  hogy  férje 
gyanúja  újra  fölébredhet,  hogy  újra  megbánthatja 
bizalmatlanságával,  hogy  boldogsága  nem  nyugszik 
egészen  biztos  alapon  és  saját  hibája  nélkül  min- 
den perczben   megsemmisülhet.   Nagyon  boldogta- 

Ctiky  :  As  AtlaM-c*alád.  i  $ 

lanná  tette  c  gondolat  s  egészen  elérzékenyiíft,  n\í- 
dőn  végre  elbúcsúzott  atyjától  s  a  kerten  át  a  kastély 
felé  indult. 

Sándort  nem  találta  otthon.  Kérdezősködött  utána 
a  cselédektől  s  hallá,  hogy  a  pusztára  ment  a  mun- 
kások után  nézni.  Máskor  föl  sem  tűnt  volna  neki, 
hogy  férje  gazdasági  dolgaiban  hosszabb  időre  tá- 
vozik ;  de  most  ez  is  rosszul  esett ;  nem  tudta,  miért, 
valami  kínos,  kellemetlen  érzés  szállta  meg  lelkét. 
A  nagy  kastély  egészen  üres  volt  s  ma  különösen 
érezte  ez  ürességet.  A  cselédeken  kívül  nem  volt  ki- 
vel szót  váltania ;  az  öregek  ki  nem  mozdultak  szo- 
bájokból,  Klára  már  napok  óta  nem  látta  őket  s  eszébe 
sem  jutott,  hogy  fölkeresse  szobájokban.  Pedig  na- 
gyon elhagyatva  érezte  magát,  soha  sem  vágyott  még 
ennyire  emberi  szó  után.  Ablakához  űlt  s  onnan 
leste  férje  érkezését. 

Sándor  este  érkezett  haza.  Azt  mondta,  hogy  na- 
gyon sok  dolog  volt  kinn  a  pusztán  s  előbb  nem 
végezhette  el.  A  mit  Klára  eddig  nem  tett,  most 
figyelemmel  nézett  arczába,  s  szeméből,  vonásaiból 
gyekezett  kiolvasni  gondolatait.  De  Sándor  arczai 
nyugodt  volt.  Igaz,  hogy  kinn  járt  a  pusztán,  de  az 
is  igaz,  hogy  nem  annyira  munkásai  után  nézett, 
mint  inkább  Lándsa  Jenőt  leste,  nem  látja-e  ismét  a 
falu  felé  lovagolni  ?  Semmit  sem  látott,  s  ez,  ha  nem 
is  nyugtatta  meg  gyanakvó  lelkét,  legalább  képessé 
tette  a  nyugalom  színlelésére.  De  Klárának  ez  is 
elég  volt,  aggodalmai  eloszlottak  s  megnyugodva, 
boldogan  hajtotta  álomra  fejét. 

Midőn  Sándor  másnap  reggel  kilépett  szobájából, 

atyját  találta  a  tornáczon.  Olyan  rég  volt  már,  hogy 
Atlasz  úr  az  épületnek  ebbe  a  szárnyába  lépett, 
hogy  Sándor  nemcsak  meglepetést,  hanem  ijedséget 
is  érzett  látására. 

—  Az  Istenért,  valami  baj  van  ?  talán  anyám  lett 
rosszul  ?  —  kiáltott,  gyorsan  apja  elé  sietve. 

—  Az  öreg  asszony  nem  lett  rosszul,  úgyis  elég 
rosszul  van  mindennap,  mióta  folytonosan  sír  és 
sóhajt,  —  felelt  Atlisz  úr  a  fal  mellé  lapulva, 
mintha  veréstől  félne.  —  De  most  nincs  rosszabbul, 
mint  rendesen,  és  nagyon  meg  fog  örülni,  ha  meg- 
mondom neki,  hogy  te   még  gondolsz  vele  valamit. 

—  Eh !  atyám,  —  monda  Sándor  elkedvetle- 
nűlve,  —  azért  látogattál  meg,  hogy  ismét  szemre- 
hányásokat tégy? 

—  Nem  azért  látogattalak  meg,  hogy  szemrehá- 
nyásokat tegyek;  és  ha  te  haragszol,  akkor  inkább 
visszamegyek  a  szobámba. 

Ezzel  Atlasz  úr  megfordult  s  még  mindig  a  fal- 
hoz lapulva  visszafelé  indult. 

—  Ugyan  atyám,  —  kiáltott  Sándor  Atlasz  úr  elé 
kerülve  s  elzárva  előle  a  visszavonulási  vonalat,  — 
mire  való  ez  a  tréfa  vagy  épen  gúny?  Valóban  úgy 
viseled  magadat,  mintha  félnél  tőlem  vagy  idegen 
volnál  saját  házadban. 

—  Mondtam  már,  hogy  ez  a  ház  a  tied,  —  felelt 
Atlasz  úr  megállva,  —  és  én  nem  félek  tőled,  de 
félek  a  feleségedtől,  mert  te  azt  földhöz  vágod,  a 
ki  őt  bántja. 

—  Azon  legkönnyebben  lehet  segftni,  ha  nem 
bántjátok  őt,  —  felelt  Sándor  elkomorodva. 

—  Ki  akarja  bántani  ?  —  kiáltott  Atlasz  úr  ijed- 
ten. —  Sűlyedjek  el,  ha  bántani  akarom,  hiszen 
azért  jötten\  most  is  ide,  hogy  neki  szolgálatot  te- 
gyek. 

—  Szolgálatot,   Klárának  I   Micsoda   szolgálatot  ? 

—  Ha  nem  haragszol  meg,  elmondom ;  de  ne 
haragudjál  meg,  mert  én  a  tiszta  igazságot  mon- 
dom és  nem  akarok  Klárára  rosszat  fogni.  Tegnap 
este  épen  az  udvaron  voltam  és  Cserepes  András- 
sal beszéltem,  mikor  egy  idegen  parasztleány  lépett 
be  a  kapun.  Oda  ment  Cserepes  Andráshoz  és  azt 
kérdezte  tőle,  hol  van  a  nagyságos  asszony?  Mind- 
járt tudtam,  hogy  Kláráról  kérdezősködik,  mert  az 
öreg  asszonyt  most  már  senki  sem  hívja  nagyságos 
asszonynak.  Cserepes  András,  a  ki  kíváncsi  ember, 
kérdezte,  hogy  mit  akar  a  nagyságos  asszonynyal  ? 
Én  nem  mertem  kérdezni,  de  Cserepes  András  bá- 
tor ember.  A  kis  leány  erre  azt  felelte,  hogy  semmi 
közünk  hozzá,  csak  mutassuk  meg,  hol  van  a  nagy- 
ságos asszony.  Gondoltam,  hogy  nem  teszek  semmi 
rosszat,  ha  megmondom,  hogy  fönt  van  a  szobájában 
és  a  nagyságos  úr  is  vele  van.  A  nagyságos  úr  te 
vagy.  Erre  a  parasztleány  megijedt  és  azt  mondta  S 
jaj,  akkor  nem  adhatom  oda  a  levelet . . . 

—  Micsoda  levelet  ?  —  kiáltott  Sándor. 

—  Én  is  azt  kérdeztem,  hogy  micsoda  levelet?  — 
folytatá  Atlasz  úr.  A  kis  leány  azt  felelte,  hogy  azt 
a  levelet  titokban  kell  a  nagyságos  asszony  kezébe 
adni,  mert  ő  azért  jó  borravalót  kapott,  és  a  felét 
nekem  ígérte,  ha  magamra  vállalom  a  levelet.  Bizo- 
nyosan   inasnak    nézett,    a   mi    máskor   is    megesett 

rajtam,  és  már  homályos  volt,  nem  láthatta,  hogy 
úr  vagyok.  Neki  hagytam  a  borravalót  és  átvettem 
a  levelet,  de  már  késő  volt,  nem  akartam  Klárát 
háborgatni.  Talán  már  le  is  feküdt,  és  gondoltam, 
éjjel  úgy  sem  tehet  semmit,  elég,  ha  másnap  reg- 
gel kapja  meg  a  levelet.  Ne  haragudjál,  ha  talán 
rosszul  tettem  .  . . 

—  Add  ide  azt  a  levelet,  —  monda  Sándor. 

—  A  kis  leány  ugyan  azt  mondta,  —  folytatá  fé- 
lénken Atlasz  úr,  —  hogy  csak  a  nagyságos  asszony 
kezébe  adjam ;  de  hát  én  neked  mégis  atyád  vagyok 
és  az  öreg  asszony  is  azt  mondta,  hogy  tőled  sem- 
mit sem  szabad  eltitkolni.  De  ne  hidd,  hogy  Klárára 
rosszat  akarok  mondani ;  én  nem  tudom,  mi  van  a 
levélben  és  nem  is  akarom  tudni. 

—  Add  ide  a  levelet !  —  ismétlé  Sándor. 
Atlasz  úr  zsebébe   nyúlt   és   egy   kis   lepecsételt 

levelet  vett  ki.  Sándor  nem  várta,  hogy  feléje  nyújtsa ; 
kikapta  kezéből,  gyorsan  megnézte  pecsétjét,  borí- 
tékát. Semmi  czím  nem  volt  rajta.  Föl  akarta  szakítni 
a  pecsétet,  de  keze  félúton  megállt ;  gondolkozni 
látszott  s  egy  pillanatra  mintha  megszégyelte  volna 
magát ;  de  a  vér  már  fejébe  tódult,  józan  esze  el- 
némult s  nem  hallott  mást,  mint  a  gyanakodás  kár- 
örvendő suttogását.  Gyorsan  feltörte  a  pecsétet  és 
elolvasta  a  levelet. 

Arcza  halálosan  elsápadt,  azután  kigyuladt,  szeme 
villámlott,  «  mialatt  ökölre  fogott  keze  görcsösen 
szorítá  magába  a  papírdarabot,  a  folyosó  ablaká- 
hoz futott,  föirántotta  s  erős  hangon  lekiáltott  az 
udvarra : 

—  Lovamat !  Rögtön  nyergeljétek   meg   lovamat ! 
Atlasz  úr  kissé   félrehúzódva  s   a   falhoz  lapulva, 

aggódó  figyelemmel  kísérte  fia  mozdulatait,  s  nem 
tudta,  örüljön-e  vagy  megrémüljön  a  levél  hatása 
miatt? 

—  Mi  történt?  Miért  kiáltasz  oly  crővd  lovad 
után?  —  kérdé  Klára  az  ajtóba  lépve. 

—  Te  vagy  ?  Épen  jókor  jöttél  !  —  kiáltott  Sán- 
dor magánkívül.  —  Hej !  léhűtők !  siessetek  már  az- 
zal a  lóval  I  —  kiáltott  ismét  kihajolva  az  ablakon. 
Azután  Klárához  lépett,  ki  a  meglepetéstől  meg- 
dermedve, mozdulatlanul,  halaványan  állt  az  ajtó- 
ban. —  Azt  kérdezed,  mit  akarok?  Miért  kiáltok 
lovam  után  ?  Szeretődhöz  sietek,  hogy  megöljem ! 

Klára  nem  tudott  szólni.  A  meglepetés,  föl  hábo- 
rodás, rémület  megbénította  nyelvét.  Tágra  nyílt 
szemekkel  nézett  férjére  s  csak  két  kezét  tudta  fe- 
léje nyújtani,  mintha  így  akarná  megakadályozni 
őrjöngő  kitörésében.  Atlasz  úr  ijedten,  félelem  és 
öröm  vegyes  érzésével  lapult  a  falhoz  s  várni  lát- 
szott a  bekövetkező  dolgokat.  A  nagy  zaj  a  háziakat 
is  fölriasztotta  s  a  folyosó  végén  föltűntek  a  cseléd- 
ség alakjai  s  mögöttök  biztos  távolságban  Manó 
kárörvendő  arcza. 

De  Sándor  nem  látott  ebből  semmit.  Nem  látott 
mást,  mint  neje  halvány  arczát.  Megragadta  feléje 
nyújtott  kezét  s  erősen  magához  rántotta.  A  testi 
fájdalom,  a  durva  sértés  sötét  lánggal  vonta  be  az 
asszony  sápadt  arczát  és  hangot  adott  megbénult 
nyelvére. 

—  Sándor !  —  sikoltott   Klára,   hasztalanul  igye- 

kezve  kirántani  kezét  az  erős   vaskapocsból.  —  Mit 
jelent  ez  ?  Megőrültél  ? 

—  Olvasd  ezt!  olvasd  ezt!  —  lihegett  Sándor, 
szeme  elé  tartva  az  összegyűrt  papírlapot. 

A  betűk  összefolytak  szeme  előtt ;  csak  nehezen 
akadozva  tudta  elolvasni  a  néhány  sort,  a  legaljasabb 
csalás  sorait.  Lándsa  Jenő  neve  volt  a  levél  alá  írva 
s  a  forró,  a  boldog,  a  kielégített  szerelem  hangján 
írt  hozzá,  mintha  már  többször  találkoztak  volna  a 
faluban  s  mintha  atyja  is  szövetségese  volna  szerel- 
meknek;  új  találkozásra  hívja  ma  estére  s  férjéről 
gúnynyal  és  szánakozással  beszél. 

-  Hazugság!  hazugság!  —  sikoltott  Klára,  erő- 
szakkal kirántva  kezét  s  lábával  tiporva  a  földre  do- 
bott levelet.  De  egy  pillanat  múlva  eltűnt  arczáról 
a  méltatlankodás  lángja,  ismét  elhal aványult,  és  szi- 
lárd tekintettel,  komolyan,  szomorúan  férjére  emelte 
szemét. 

—  És  te  ezt  elhitted  ?  —  kérdé  fájdalmasan. 

—  Eh !  félre  most  a  nagy  szavakkal !  —  kiáltott 
az  eszeveszett  ember.  —  Szép  dolog,  bizalmat  kö- 
vetelni, s  a  bizalom  palástja  alatt  elárulni  hitet,  be- 
csületet, szerelmet.  Most  már  nem  erről  van  szó, 
most  már  a  büntetés  jő.  Először  ő,  azután  te.  Félre 
tőlem !  Előbb  azzal  a  másikkal  számolok. 

Nagy  erővel  ellökte  magától  atyját,  ki  e  szavakra 
ijedten  eléje  lépett  s  vissza  akarta  tartóztatni.  At- 
lasz úr  valóban  meg  volt  ijedve.  Erre  soha  sem 
gondolt.  Hogy  fia  féltékeny  lesz,  és  féltékenység- 
ből eltaszítja  nejét,  ezt  rendén  valónak  tartotta,  mert 
Klárát  igazán  bűnösnek   hitte  s  legfőbb   vágya  volt. 

megszab adítni  tőle  családját.  De  hogy  Sándor  neje 
miatt  párbajra  álljon  ki,  hogy  golyónak  tegye  ki 
magát,  hogy  talán  életét  is  elveszítse,  erre  Atlasz  úr 
nem  számolt,  s  csak  most,  fiának  utolsó  szavaira  de- 
rült' föl  előtte  a  rémes  világosság.  Kétségbeeset- 
ten fia  elé  vetette  magát  s  midőn  ez  félrelökte  út- 
jából, Klárának  fordult  s  megátkozta  őt,  mint  egyet- 
len okát  fia  romlásának.  De  Klára  nem  is  hallgatott 
a  tehetetlen  öreg  ember  átkaira ;  az  előbbi  lesújtó 
hatástól  még  mindig  némán,  dermedten  állt  az  ajtó- 
ban ;  azután  megfordult,  hosszú  tekintettel  végig 
nézett  a  folyosón  s  a  csoportosuló  alakokon,  és  las- 
san visszament  szobájába. 

Sándor  ezalatt  elrohant  a  lépcsőn,  lovára  patant, 
kihozatta  pisztolyait  és  elvágtatott  a  Yolkán-kastély 
felé.  Egyszer  sem  nézett  vissza  elhagyott  házára, 
mintha  háta  mögött  ijesztő  rémek  kergetnék,  kik  elől 
épen  oly  mohón  igyekszik  menekülni,  mint  útjának 
czélját  elérni.  Érezte,  hogy  az  után,  a  mit  most  ne- 
jével tett,  nincs  többé  visszalépés,  nincs  módja  a 
kiengesztelődésnek,  s  csodálatos  ellenmondással  most 
már  csaknem  attól  kezdett  félni,  hogy  nem  talál 
igaz  lenni  az,  a  mi  így  fölháborította  lelkét.  De  ér- 
zései, gondolatai  nem  voltak  tiszták,  öntudatosak ; 
zavarosan  keringet,  fejében  a  harag,  boszúvágy,  szé- 
gyen, megbánás,  s  vágtatott  vakon,  gondolkozás  nél- 
kül, tovább,  tovább,  az  útszéli  fák  és  kavicshalmok 
rohamosan  tűntek  el  mellette,  s  a  mezőn  dolgozó 
munkások,  a  kik  paraszt  kényei emmei  akarták  kö- 
szönteni  földesurokat,  már  csak  a  messze  távolság- 

ban  látták  tova  vágtató  alakját,  mire  kalapjokig 
emelték  kezökct. 

Midőn  Sándor  tajtékzó  lován  bevágtatott  a  Vol- 
kán-kastély  udvarára,  itt  mindent  nagy  fölfordulás- 
ban talált.  Valami  nagy  dolog  történhetett.  A  cse- 
lédek rémült  tekintettel  futkostak  ki  és  be,  érthe- 
tetlen szavakat  kiabálva  s  egymást  riasztgatva,  az 
udvaron  lovakat  fogtak  be  a  kocsiba  s  a  kocsis 
össze-vissza  cserélte  a  szerszámokat,  míg  a  körü- 
lötte állók  segítni  akartak  s  még  jobban  összezavar- 
tak mindent.  A  ház  úrnője  nem  volt  látható,  de 
nagybátyja  a  tornáczon  állt,  jobban  görnyedezve, 
mint  valaha,  s  midőn  Sándort  meglátta,  karjait  si- 
ralmasan nyújtogatva  és  tenyereit  összecsapkodva 
feje  fölött,  hangos  jajveszékléssel  sietett  feléje. 

Sándor  leugrott  lováról,  s  az  udvar  közepén  ma- 
gára hagyta  a  reszkető  lábú  állatot.  Góg  Ferencz  e 
pillanatban  melléje  érkezett. 

—  Mily  csapás !  mily  szerencsétlenség !  —  jajga- 
tott az  alázatos  jogtudós,  megragadva  vendégének 
mindkét  kezét.  —  Isten  hozta  nagyságodat  szerény 
házunkba,  e  szomorú  alkalommal. 

—  Itt  lakik  még  Lándsa  Jenő  ?  —  kérdé  Sándor 
lihegve,  rekedten. 

—  Itt  lakik,  oh  nagyon  is  itt  lakik!  —  sóhajtott 
Góg  Ferenci,  barátságosan  rázva  vendégének  fogva 
tartott  kezeit. 

—  Itthon  van?  —  kérdé  Sándor  a  ház  felé  in- 
dulva. 

—  Itthon  van,  oh  nagyon  is  itthon  van,  —  nyögött 
Góg  Fcrencz.  —  Méltóztassék  besétálni !  Szeretett 

Lilla  húgom   elájult  ugyan,  de   rögtőn  magához  fog 
térni,  ha  meghallja  becses  jelenlétét. 

—  Hol  van?  —  Icérdé  Sándor,  gyorsan  tovább 
haladva  a  ház  felé. 

—  Lilla  húgom? 

—  Lándsa  Jenőt  kérdem,  —  felelt  Sándor  türel- 
metlenül. 

—  Szobájában,  a  vendégszobában,  oh  nagyon  is 
ott  van  —  sóhajtott,  Góg  Ferencz.  —  Épen  most 
vitték  oda. 

—  Oda  vitték !  —  kiáltott  Sándor  hirtelen  meg- 
állva. —  Mit  jelent  ez  ?  Miért  vitték  ? 

—  Hát  nem  méltóztatik  tudni  ?  Azt  hittem  azért 
méltóztatott  jönni.  Oh  mily  csapás,  mily  szerencsét- 
lenség! Szegény  Lilla  húgom  bele  fog  betegedni. 
És  a  botrány !  a  törvényszéki  tárgyalás.  Oh !  oh ! 

—  Semmit  sem  tudok.  Mi  történt?  Feleljen!  — 
kiáltott  Sándor  izgatottan. 

—  Szegény  Lándsa  Jenő,  e  viruló  fiatal  ember, 
ma  reggel  súlyosan  megsebesült  párbajban. 

—  Párbajban !  —  kiáltott  Sándor  roppant  meg- 
lepetéssel. —  Kivel  volt  párbaja? 

—  Boglár  Kálmánnal,  —  felelt  Góg  Ferencz.  — 
Tegnap  este  itt  volt  egy  szomszéd  ismerősünkkel  s 
titkon  néhány  szót  beszélt  szerencsétlen  fiatal  ba- 
rátunkkal. Én  az  ajtón  hallgatóztam  s  ma  reggel  tu- 
dósítni  akartam  a  szolgabírót,  de  elkéstem.  A  pár- 
baj kora  hajnalban  már  megtörtént,  pisztolyra,  és 
szegény  Lándsánk  hőn  dobogó  keblébe  kapta  a 
gyilkos  golyót.  Nem  régen  hozták  haza,  Lilla  hú- 
gom  elájult,  én   orvosért  küldtem,  de  e   nyomorult 

kocsis  még  most  sem  tudta  befogni  a  lovakat,  és 
szegény  megsebesült  barátunk  magányosan  vergődik 
halálos  kórágyán,  illetőleg  pamlagán. 

—  Hol  van  ?  Vezessen  hozzá.  Látni  akarom,  — 
monda  Sándor,  fölfelé  indulva  a  lépcsőn. 

—  Látni  akarja?  —  monda  Gőg  Ferencz,  meg- 
állva és  zavartan  vakarva  orrát.  De  Sándor  tovább 
sictett,  s  Gőg  Ferencz  kénytelen  volt  ismét  meg- 
indulni. ~  Látni  akarja?  Valóban  nem  ajánlom I 
Marczangoló  látvány  az  érző  szívnek. 

—  Ismétlem,  látni  akarom.  Hol  van  szobája? 
Góg  Ferencz   nem   mert  több    ellenvetést  tenni. 

Végig  vezette  Sándort  a  tornáczon,  semmit  sem 
szólva  többé,  csak  egy  nagy  kétszárnyú  ajtó  előtt  állt 
meg  s  tett  újabb  kisérletet,  mondván : 

—  Szeretett  Lilla  húgom  boudoirja,  hol  most 
ájultan  fekszik  hölgyei  közepett. 

De  mivel  Sándor  még  e  csábító  biztatásra  sem  lé- 
pett be  a  kétszárnyú  ajtón,  hanem  tovább  sietett, 
Góg  Ferencz  is  utána  futott,  fölvezette  a  széles 
lépcsőn  az  emeletre  s  a  folyosó  végén  megállt  egy 
ajtó  előtt. 

—  Íme  a  szenvedő  szobája,  —  monda  reszkető 
hangon  és  orrát  fújva,  mintha  sírás  erőltetné.  Sán- 
dor óvatosan  kinyitotta  az  ajtót  és  belépett.  Góg 
Ferencz  lassan  utána  lopózott,  hogy  legalább  tanúja 
legyen  e  nagy  jelentőségű  találkozásnak. 

A  sebesült  a  pamlagon  feküdt.  Mellette  egy  öreg 
asszony  ült,  a  kulcsárné,  és  hideg  borogatást  rakott 
fejére  és  mellére,  a  mit  Góg  Ferencz  orvosi  tudo- 
mánya  rendelt,  míg  a   kocsi   elhozza   a   hivatásbeli 

orvost.  De  úgy  látszék,  ez  már  későn  fog  érkezni. 
A  sebesült  szeme  le  volt  hunyva,  lélekzete  nem  hal- 
latszott, sápadt  arczán  nem  látszott  az  életnek  más 
nyoma,  mint  elkékült  ajkainak  gyönge  reszketése. 
Nyakkendője  föl  volt  bontva,  inge  szét  volt  sza- 
kítva mellén  s  néhány  vércsepp  látszott  rajta,  nem 
több. 

—  Az  előbb  még  borzasztóan  félrebeszélt,  — 
monda  súgva  az  ápolónő  a  belépőknek,  —  de  azután 
elcsendesült,  most  már  lélekzése   is  alig  hallatszik. 

Sándor  a  sebesült  fölé  hajolt  és  némán,  hosszasan 
nézte  mozdulatlan  arczát.  A  harag,  a  gyűlölet,  a  fél- 
tékenység, mely  ide  kergette,  hogy  elvegye  ez  em- 
ber életét,  mindez  eltűnt  szívéből  a  halál  felséges 
nyugalma  előtt.  De  a  haldokló  melléből  hörgő  sóhaj 
tört  ki  és  szeme  lassan  megnyílt.  Félig  megüvege- 
scdett  tekintete  a  föléje  hajló  arcára  esett  és  lát- 
szott kifejezéséből,  hogy  megismerte.  Szólni  akart, 
jobb  kezét  lassan  fölemelte  és  ajkai  kínos  erőlkö- 
déssel mozogtak.  De  nem  tudott  hangot  adni,  szeme 
egyre  tágabbra  nyilt  s  megkövült  tekintete  mereven 
nézte  a  föléje  hajló  arczot,  mialatt  fölemelt  keze  te- 
hetetlenül visszaesett,  ajkán  néhány  vércsepp  jelent 
meg  és  álla  leesett. 

—  Meghalt,  —  monda  az  ápolónő,  megfogva  a 
tehetetlen  kezet  és  a  halott  melléhez  tapasztva  fü- 
lét. —  Meghalt  szegény,  pedig  láttam,  hogy  mon- 
dani akart  valamit. 

Sándor  még  mindig  a  halott  fölé  hajolt,  kinyílt 
szemébe  nézve  mereven,  mintha  még  mindig  azt 
a  szót  várná,  mely  már  nem  tudta  elhagyni   ajkait. 

Dc  a  halott  arcza  mozdulatlan  maradt.  Góg  Ferencz 
rosszul  kezdte  magát  érezni,  s  megilletve  Sándor 
karját,  kérte,  távozzanak  a  szobából  és  hagyják  a 
halottat  az  ápolónőre,  hogy  elkészítse  testét  a  ra- 
vatalra. 

Sándor  lassan,  elgondolkozva  ment  ki  a  szobá- 
ból, még  egyszer  megállva  az  ajtónál  és  vissza- 
tekintve, mintha  várná,  hogy  a  halott  visszahívja  és 
kimondja  azt  az  utolsó  szót,  mely  megkövülve  aj- 
kán maradt.  Mit  akart  mondani  ?  Mit  akart  mon- 
dani ? 

—  Vajon  mit  akart  mondani  ?  —  monda  Góg 
Ferencz,  mintha  visszhangot  adna  Sándor  lelki  töp- 
rengésére. —  Mert  annyi  bizonyos,  hogy  akart  va- 
lamit mondani Ki   tudja,   talán  jobb,   hogy   nem 

szólhatott,  —  tévé  hozzá  gondolatban  az  érdemes 
nagybácsi  és  cselszövő,  —  a  haldoklók  átkozottul 
őszinték  szoktak  lenni  .  .  .  E  szomorú  látvány,  — 
folytatá  ismét  fenhangon,  kivonva  Sándort  a  halot- 
tas szobából  és  megindulva  vele  a  lépcső  felé,  —  e 
szomorú  látvány  mélyen  megrendíté  nagyságod  érző 
szívét,  a  mint  szerencsém  van  észrevenni.  Méltóz- 
tassék megtisztelni  szerény  ebédlőnket  becses  je- 
lenlétével s  némi  erősítő  reggelit  venni  magához, 
mely  kedves  alkalomra,  reménylem,  Lilla  húgom  is 
magához  fog  térni  tartós  ájulásából. 

De  Sándor  nem  válaszolt  e  nyájas  meghívásra 
semmit.  Nem  is  hallotta.  Elgondolkozva,  magába 
merülve,  mintegy  gépileg  ment  le  a  lépcsőn,  az- 
tán végig  az  alsó  tornáczon  s  onnan  le  az  udvarra. 
Lovát  ott  tartotta  egy  házi  szolga.  Sándor  sző   nél- 

kül  a  nyeregbe  ült  és  a  kapu  felé  indult,  majd  fellökve 
Góg  Ferenczet,  ki  nagy  vendégszeretetében  a  paripa 
kantárába  kapaszkodott  s  úgy  isn\ételte  meghívását. 

Lassan,  csöndes  ügetéssel  ment  vissza  Sándor  az 
úton,  melyet  nem  régen  vágtatva  tett  meg.  A  hal- 
dokló látása,  ki  nem  mondott  utolsó  szava  egészen 
elfoglalta  lelkét  s  lova  ösztönére  bízta,  hogy  meg- 
találja a  haza  vezető  utat.  De  meghatottságát  és 
töprengését  nemsokára  sokkal  kínosabb  érzés  szo- 
rítá  ki  lelkéből.  Hogyan  fog  neje  elé  lépni,  mit  fog 
neki  mondani,  hogyan  nyeri  meg  bocsánatát?  Igen, 
bocsánatát.  Erezte,  hogy  ismét  igazságtalanul  vádolta 
és  hogy  e  vád  halálos  sértés  volt  nejére.  Mentől 
tovább  gondolkozott  rajta,  mentől  jobban  eltöltötte 
lelkét  ez  érzés,  annál  erősebb  lett  meggyőződése, 
hogy  Klára  nem  fog  megbocsátani  és  hogy  nem  is 
érdemli  meg  bocsánatát.  Mit  fog  tenni  ?  Hogyan 
fog  szemébe  nézni  ?  Minél  jobban  közeledett  haza 
felé,  annál  inkább  elfogta  a  kínos  nyugtalanság,  és 
szinte  megijedt,  midőn  a  hosszú,  lassú  út  mégis  vé- 
get ért  s  lova  megállt  a  kapu  előtt. 

De  a  kapuban  hangos  örömrivalgás  üdvözlé.  At- 
lasz úr  itt  leste  visszaérkezését,  s  kitörő  örömmel 
sietett  eléje,  midőn  látta,  hogy  épségben,  baj  nél- 
kül jött  haza.  Majd  lerántotta  fiát  a  lóról  és  mohón 
kérdezősködött  a  párbajról. 

—  A  párbaj  megtörtént,  de  nekem  nem  volt 
benne  részem,  —  felelt  Sándor  komoran,  de  nem 
szállva  le  lováról,  se  a  kapun  nem  lépve  be.  — 
Boglár  Kálmán  hívta  ki,  s  mire  oda  értem,  Lándsa 
már  meghalt. 

—  Hát   a  Boglár    Kálmán?  kérdé  Atlasz    úr 

rémülten. 

—  Nem  tudom.  Semmit  sem  tudok.  Ne  kérdezz 
többet. 

—  Hol  van  Klára? 

—  Elment,  —  felelt  félénken  Atlasz  úr. 

—  Elment!  Hová  mentV  —  kiáltott  Sándor,  úgy 
megrántva  a  kantárszárat,  hogy  megriadt  paripája 
ágaskodni  kezdett. 

—  Nem  tudom,  —  felelt  Atlasz  úr  elugorva  az 
ágaskodó  ló  mellől,  de  még  jobban  megijedve  Sán- 
dor hangjától.  —  Mihelyt  eltávoztál,  a  szobájába 
ment,  s  onnan  néhány  perez  múlva  a  kertbe  sietett. 
A  cselédek  látták  a  falu  felé  menni. 

Sándor  megsarkantyúzta  lovát  s  minden  további 
szó  nélkül  a  falu  felé  vágtatott.  Csak  most  jutott 
eszébe,  hogy  Klára  beválthatja  fenyegetését  és  örökre 
elhagyja  őt.  Ez  a  gondolat  visszaadta  bátorságát ; 
most  már  nem  rettegett  neje  elé  lépni,  nem  halo- 
gatta a  találkozást ;  minden  más  érzést  elnémított 
lelkében  az  egyetlen,  ijesztő  gondolat,  hogy  örökre 
elvesztette  nejét. 

Midőn  a  paplakba  érkezett,  a  plébános  eléje  sic- 
tett és  lesegítette  lováról. 

—  Hol  van  Klára?  —  volt  Sándor  első  szava. 

—  Elutazott  atyjával,  —  felelt  a  plébános  komo- 
lyan, hidegen. 

—  Elutazott?  Hová?  —  kiáltott  Sándor. 

—  Ez  az  ő  titkuk.  Ön  tudja,  mi  történt  kette- 
jök  közt,  miért  hagyta  el  neje  örökre.  Mert  örökre 
elhagyta,  ezt  izenteti  általam. 

—  Megérdemeltem,  oh  I  megérd-jmeltem,  —  só- 
hajtott Sándor  tompa  kétségbeeséssel. 

Aztán  nem  is  szólt  többet.  Ismét  felült  lovára, 
s  lassan,  lecsüggesztett  fővel,  eleresztve  a  kantár- 
szárat, az  okos  állatra  bízta,  vigye,  a  merre  akarja. 


XIV. 

(Az  épOlet  inog.J 

Az  Atlasz-család  ismét 
birtokába  vette  a  kastélyt, 
az  ősi  kastélyt,  mint  Manó 
,  szerette  nevezni.  Atlasz 
úr  újra  kezdett  lélekzeni. 
A  szálka  kihullt  szemé- 
ből, s  azt  hitte,  most  már  tisztán  láthatja  a  fényes 
jövőt.  Fia  megszabadult  a  nőtől,  ki  örökös  akadálya 
volt  a  család  emelkedésének.  Igaz,  hogy  most  még 
nagyon  szomorú  és  el  van  keseredve ;  lehorgasztott 
fővel,  nyugtalanul  jár,  kerüli  az  embereket,  még 
szüleit  is,  nem  beszél  senkivel  és  olyan  harapós 
kedvben  van,  hogy  alig  mernek  hozzá  szólni ;  de  ez 
mind  csak  múló  fájdalom,  mely  nemsokára  el  fog 
enyészni,  újra  visszajön  életkedve,  üres  szíve  új  sze- 
relem után  fog  epedni  és  szeme  végre  meg  fogja 
látni  azt  a  nőt,  ki  régen  készletben  tartja  számára  a 
boldogságot.  Atlasz  úr  erre  nézve  egészen  nyugodt. 

C«iky :  Az  Atlttz-ctalád.  1 6 

Tudja,  hogy  így  fog  történni ;  biztosította  róla  Manó, 
a  ki  jól  ismeri  a  nagy  világot,  és  Góg  Ferencz,  a  ki 
igen  tudós  férfiú.  Természetes  tehát,  hogy  semmiféle 
lelki  furdal ást  nem  érzett  sem  a  történt  dolgok,  sem 
fiának  mostani  szomorú  állapota  miatt;  hiszen  ő 
mindent  fiának  boldogságáért  tett  s  meg  volt  győ- 
ződve, hogy  mindent  a  legjobban  tett. 

De  nem  sokáig  élvezhette  zavartalanul  diada- 
lát. Néhány  nap  muIva  sürgönyt  kapott  a  főváros- 
ból Eveline  grófnétól,  e  lakonikus  rövjdségű,  de 
jelentős  tartalommal:  «Nagy  baj  van.  Jöjj  fel  rög- 
tön. Hozz  magaddal  annyi  pénzt,  a  mennyit  csak 
tudsz. » 

—  Seregeknek  ura!  —  kiáltott  Atlasz  úr  elké- 
pedve és  megmutatva  Manó  fiának  a  sürgönyt,  mert 
Sándor,  mint  rendesen,  most  sem  volt  otthon.  — 
Hozz  magaddal  annyi  pénzt,  a  mennyit  csak  tudsz ! 
Érted  ezt? 

—  Nagyon  könnyen  megérthető,  —  felelt  Manó 
savanyú  arczczal,  mert  a  pénzre  neki  is  nagy  szük- 
sége volt  s  a  készlet  nem  volt  kimeríthetetlen. 

—  Mit  jelent  ez  ?  —  kiáltott  Atlasz  úr,  kikapva 
fia  kezéből  a  sürgönyt  és  újra  elolvasva.  —  Mire 
kell  nekik  a  pénz  ?  Csak  nem  állított  föl  a  gróf 
megint  parkett-gyárát  vagy  nem  akart  repczével 
spekulálni  ? 

—  Sok  módja  van  az  adósságcsinálásnak,  —  jegyzé 
meg  Manó  szakértől eg.  —  Én  azt  gyanítom,  hogy 
a  gróf  a  börzén  játszott. 

—  A  börzén  játszott !  —  üvöltött  Atlasz  úr,  ha- 
ját tépve  kétségbeesésében.   —  Még  csak  az  volt 

hátra!  Hát  erőnek  erejével  zsidó  akar  lenni?  Nem 
megmondtam  neki,  hogy  a  gróf  maradjon  grófnak 
és  ne  avatkozzék  a  zsidó  dolgába?  Honnan  tudod, 
hogy  a  börzén  játszott? 

—  Tudtam,  mikor  még  oda  fönn  voltam.  Azt 
mondta,  neki  biztos  játéka  van  a  börzén,  mert  kép- 
viselő lévén,  előre  tudja  a  politikai  változásokat. 
De  nagyon  megkért,  hogy  ne  szóljak  neked.  Meg 
akart  lepni  téged,  mikor  majd  legalább  egy  milliója 
lesz. 

—  Ugyan  csak  meglepett  engem !  —  sóhajtott 
Atlasz  úr  elkeseredve.  —  Azt  gondoltam,  vele 
már  mindent  rendbe  hoztam,  s  itt  van,  újra  kezdi 
a  bolondját.  Elspekulálja  a  pénzemet,  te  meg  el- 
vered itthon  a  maradékot.  Tönkre  tesztek !  tönkre 
tesztek ! 

—  No  csak  ne  sírj  öreg,  nemsokára  megfordul 
a  koczka.  Sándor  most  már  szabad,  a  Volkán  bácsi 
milliói  maholnap  újra  megaranyozzák  az  Atlasz- 
napot. 

Ez  a  kilátás  kissé  megvigasztalta  ugyan  Atlasz 
urat,  de  azzal  az  erős  elhatározással  ült  a  vasútra, 
hogy  vejében  többé  nem  fog  bízni  s  akármilyen 
gróf,  nem  hagyja  felügyelet  nélkül.  Nem  engedi 
többé  sem  a  saját  jószágán,  sem  a  fővárosban  lakni, 
lemondatja  a  képviselőségről  és  haza  hozza  csa- 
ládostul ;  a  kastélyban  most  úgyis  van  elég  hely, 
itt  járhat  vadászni,  adhat  lakomákat,  népszerűvé  te- 
heti magát  s  ha  megjön  az  ideje,  innen  is  kinevez- 
hetik főispánnak.  De  ebben  nem  fog  engedni,  a 
grófnak  haza   kell   jönnie,    itt   az   ideje,   hogy   már 

erélyes  legyen,  különben  a  legjobb  úton  van  a  tönk- 
rejutás felé. 

De  mire  a  fővárosba  érkezett,  megtudta,  hogy 
a  baj  sokkal  nagyobb,  mint  gondolta,  és  nincs  többé 
szüksége  erélyes  föllépésre.  Szádváry  Arthur  gróf 
agyonlőtte  magát.  Manónak  igaza  volt:  szerencsét- 
len rögeszméje,  hogy  vagyonát  szaporítsa  és  vissza- 
szerezze a  Szádváryak  régi  fényét,  a  börzére  ve- 
zette, és  ott  hagyta  mindenét.  Még  a  mátra-alji 
jószágot  is,  melyet  apósa  egyszer  már  kitisztázott 
az  adóságokból.  Ezt  is  eladta,  de  már  ez  sem  se- 
gíthetett rajta.  A  veszteségek,  a  tönkrejutás,  a  szé- 
gyen, bűnbánat,  megalázott  hiúság  kísértetei  meg- 
zavarták amúgy  is  gyönge  agyát  s  egy  kétségbe- 
esett pillanatban  kezébe  nyomták  a  gyilkos  fegyvert. 
Mikor  Atlasz  úr  megérkezett,  már  kiterítve  feküdt 
a  ravatalon. 

—  Későn  érkeztél,  atyám,  mindennel  elkéstünk,  — 
zokogott  Evelinc,  miután  elmondta  atyjának  a  szo- 
morú történetet.  —  Az  utolsó  veszteségek  egészen 
megzavarták  lelkét,  s  mikor  én  szemrehányásokat 
tettem  neki  jószágunk  eladása  miatt,  ellenem  is  nagy 
haragra  lobbant  és  azt  mondta,  hogy  a  mi  hiúságunk 
oka  minden  szerencsétlenségének.  Ha  meghagytuk 
volna  egyszerű  sorsában,  most  is  boldogul  élhetne 
valami  kis  vasúti  állomáson.  De  neked  grófi  vő  kel- 
lett, nekem  grófi  férj  kellett,  és  fölébresztettük  lel- 
kében a  nagyravágyás  szenvedélyét.  Még  minket 
okozott  azért,  hogy  így  tönkre  tett.  Nem  tudtam 
nyugodtan  hallgatni,  én  is  keserű  szavakat  mondtam 
szemébe.  Elrohant.   Ekkor  megrémültem  és  siettem 

sürgönyözni  neked.  De  már  késő  volt ;  többé  nem 
beszélhettem  vele,  s  mikor  újra  láttam,  már  halva 
volt. 

Ezen  már  nem  lehetett  változtatni.  Atlasz  úr  las- 
sanként magához  tért  a  kábultságból,  melybe  vejé- 
nek halála  s  leányának  és  unokáinak  könnyei  ejtet- 
ték, s  nagy  erőfeszítéssel  összeszedte  minden  tehet- 
ségét, hogy  megmentse  a  megmenthetőt  és  valami 
rendet  hozzon  a  halott  zilált  ügyeibe.  A  szerencsét- 
len fiatal  gróf  súlyos  terheket  hagyott  hátra,  melyek 
mind  az  apósának  vállára  nehezültek.  Nemcsak  a 
Szádváry  név  becsületéért,  melyre  Atlasz  úr  sokat 
tartott,  hanem  saját  nevéért  is,  melynek  jó  híre  és 
hitele  egész  életében  büszkesége  volt,  azon  kellett 
lennie,  hogy  a  gróf  halála  semmi  jogos  igényt  meg 
ne  károsítson,  és  se  a  halott,  se  az  élő  nevén  ne 
maradjon  folt.  Egészen  fölébredt  régi  ereje,  ügyes- 
sége, élelmessége;  fáradhatatlanul  járt,  kelt,  alku- 
dozott, egyezkedett,  fizetett,  terheket  vállalt,  s  bár- 
mily súlyosan  érezte  a  veszteséget,  mely  sújtotta, 
megvolt  az  az  elégtétele,  hogy  a  Szádváryak  grófi 
nevének  nem  volt  oka  szégyenkeznie  az  Atlasz  név- 
vel való  összeköttetése  miatt,  és  a  fényes  temeté- 
sen, a  czímerckkel  borított  koporsó  mögött  nem  csak 
azért  haladhatott  fölemelt  fővel,  hogy  mindenki  lát- 
hassa gróf  Szádváry  apósát,  hanem  még  inkább 
azért,  mert  a  Szádváry  név  szerencsétlen  viselője 
neki  köszönhette,  hogy  csak  részvét  és  szánakozás 
kísérte  sírjába. 

De  ez  a  szomorú  dicsőség  sok  idejébe  s  még 
több   pénzébe   került  Atlasz  úrnak.  Adósságai,  me- 

lyek  már  eddig  is  nehezen  súlyosodtak  reá,  teteme- 
sen megszaporodtak  és  megijeszthették  volna  saját 
jövőjére  nézve,  ha  nem  állt  volna  biztatóan  előtte 
Sándor  milliomos  házassága,  melyre  most  már  a  két- 
ségbeesés megátalkodottságával  számolt.  Az  idő  is 
telt ;  több  hét  múlt  el,  míg  a  különféle  zavaros  ügyek 
rendezésével  elkészült  s  leányával  és  unokáival  végre 
haza  indulhatott. 

Otthon  azonban  nem  várt  reá  valami  vigasztaló 
örömhír.  A  képviselőválasztás  épen  haza  érkezése 
előtt  egy  nappal  történt  meg,  és  Manó,  ellenére  a 
tömérdek  pénznek,  melyet  elköltött,  szégyenletesen 
megbukott. 

—  Meg  nem  foghatom,  hogyan  történt,  —  monda 
c  nagyra  termett  fiatal  úr,  midőn  leeresztett  orral 
elbeszélte  atyjának  a  választási  csata  történetét.  — 
Egy  antiszemitát  választottak  meg  ellenemben,  pe- 
dig én  jobban  szidtam  a  zsidókat,  mint  a  legdühö- 
sebb  antiszemita.  De  rám  fogták,  hogy  zsidó  vagyok 
s  még  a  kortes-nótába  is  beletették,  hogy  « nyúl- 
bőrökkel  nem  gseftelünk,  zsidó  követ  nem  kell  ne- 
künk*. Megfoghatatlan ! 

—  Megmondta  ezt  már  nekem  régen  a  bölcs 
rabbi,  —  felelt  Atlasz  úr  sóhajtva  és  fejét  vakarva.  — 
Ebben  az  országban  mindig  fogják  szidni  a  zsidót, 
még  ha  nem  zsidó  is.  Akkor  rá  sem  hallgattam,  de 
most  kezdem  látni,  hogy  bölcs  ember  volt.  Valami 
átok  van  rajtam,  annyi  bizonyos.  Vagy  a  rabbik  át- 
koztak meg,  a  miért  kikeresztcltettem  gyermekeimet, 
vagy  a  keresztyén  papok  átkoztak  meg,  a  miért  ki- 
üldöztem innen  az  ő  pártfogoltjaikat,  a  Boglár  Kál- 

mánt  és  leányát;  de  érzem,  hogy  valamelyik  pap  rossz 
szót  tett  értem  az  Úristennél. 

Manót  azonban  nem  zavarták  meg  apjának  theolo- 
giai  aggályai.  Megvigasztalta  Sándor  leendő  házas- 
ságával, mely  minden  csorbát  ki  fog  köszörülni  s 
megigérte,  hogy  a  lakodalomra  ismét  hazajön.  Ad- 
dig visszamegy  a  fővárosba;  ott  van  az  igazi  talaj 
az  ő  nagyvilági  képességei  számára  s  biztosítja  ap- 
ját, hogy  nem  sokára  oly  szerencsét  csinál,  mely 
még  Sándorénál  is  többet  fog  érni.  Egy  időre  még 
elég  maradt  a  pénzből,  melyet  az  apja  gyöngeségé- 
től  kicsikart  jószágrészre  fölvett,  s  nemcsak  Atlasz 
úrnak  mondta,  hanem  maga  is  meg  volt  győződve 
arról,  hogy  csak  akarnia  kell  s  a  fővárosban  nem- 
sokára oly  fényes  házasságot  köthet,  mely  egyszer 
mindenkorra  úrrá  teszi. 

Manó  elutazása  után  egyhangú,  szomorú  napok 
következtek  az  Atlasz-kastélyban.  Az  özvegy  és  a 
két  árva  gyászruhája  volt  az  uralkodó  szín  ;,  sírásuk, 
panaszaik,  kesergéseik  adták  meg  az  uralkodó  han- 
got. Az  öreg  asszonyság  gyönge  egészsége  nem 
volt  képes  ellenállni  a  csapásoknak,  melyek  egymás 
után  sújtották  gyermekeit.  El  kellett  hagynia  nagy 
karszékét  és  kedvelt  helyét  az  ablak  mellett,  hol 
annyi  boldog  órát  töltött,  a  majorság  szaporodásá- 
ban gyönyörködve  és  gyermekeinek  fényes  sorsáról 
ábrándozva.  Most  már  ágyban  kellett  feküdnie,  a 
szoba  túlsó  sarkában,  hová  csak  elvétve  szökött  be 
néha-néha  kívülről  egy  kis  napsugár ;  de  ez  csak 
ágya  párnáját  aranyozta  meg,  lelkébe  nem  hatolt 
be,   nem  vidította  meg  komor,  szomorú  sötétségét. 

Mindig  sírt  s  ha  leánya  vagy  férje  megkorholták 
örökös  sírásáért,  a  fal  felé  fordult  vagy  takarója  alá 
rejtette  fejét,  s  úgy  sírt  csendesen  szünetlenül,  hol 
egyik,  hol  másik  gyermeke  miatt.  Mert  mind  a  há- 
romért elég  oka  volt  a  könnyhullatásra.  Leánya  öz- 
vegy lett.  Manó  fia  megbukott  és  távol  van,  Sándor 
fia  boldogtalan.  Legtöbbször  Sándort  siratta,  s  bár 
nem  merte  férje  előtt  kimondani,  egyszerű  női  ösz- 
tönével megérezte,  hogy  azok  voltak  okai  boldog- 
talanságának, a  kik  elszakították  őt  nejétől. 

Sándor  valóban  elég  okot  adott  anyjának  a  sí- 
rásra. Egészen  megváltozott,  közömbös  volt  minden 
iránt,  nem  törődött  semmivel,  s  úgy  elhagyta  magát, 
mint  a  ki  vesztét  érzi  s  szeretné,  ha  sorsa  minél 
előbb  betelnék  rajta.  Alig  volt  otthon,  anyját 
sem  látogatta  meg,  s  ha  néha,  több  hívás  után, 
megjelent  beteg-ágyánál,  szótalan,  szomorú  volt, 
röviden  vagy  épen  nem  felelt  a  hozzá  intézett  kér- 
désekre és  így  igyekezett  minél  előbb  menekülni 
ki  a  mezőre.  Itt  barangolt  egész  nap,  puskával  vál- 
lán, de  ritkán  lőtt  vadra,  még  ritkábban  találta  el  s 
valódi  csoda  volt,  ha  egyszer-másszor  mégis  hozott 
haza  valami  vadász-zsákmányt.  Egy  ideig  mulato- 
zásba, régi  pajtásainak  társaságába,  szilaj  dorbézo- 
lásba  akarta  fojtani  bánatát,  éjjeleken  át  ivott,  kur- 
jongatott, muzsikáltatta  magát;  de  keserű  volt  neki 
az  ital,  bántotta  czimboráinak  hangja,  lassanként  ösz- 
szeveszett  valamennyivel  s  abbahagyta  sikertelen  ki- 
séri eteit. 

Klára  nevét  soha  sem  említette.  Ha  a  plébánost 
látta,   messziről   kikerülte,   pedig  életét   adta  volna 

oda,  ha  valamit  hallhatna  nejéről.  De  a  szégyenke- 
zés, a  bűnbánat  érzése  s  annak  tudata,  hogy  nejét 
halálosan  megsértette  és  nem  remélhet  tőle  bocsána- 
tot, egyesülve  a  daczczal,  mely  eltöltötte  lelkét,  egészen 
elvadította,  szilajjá  s  mégis  félénkké,  esetlenné  tette. 
Utoljára  mindenkit  került  s  terhére  volt  minden  em- 
beri szó.  Gazdaságát  tökéletesen  elhanyagolta,  nem 
törődött  semmivel.  Atlasz  úrnak  kellett  újra  kezébe 
vennie  a  jószág  vezetését,  ha  nem  akarta,  hogy  min- 
den széthulljon. 

Pedig  épen  most  lett  volna  legnagyobb  szükség 
értelemre,  szorgalomra,  munkára,  hogy  össze  lehes- 
sen tartani  a  boml adózni  kezdő  épületet.  Az  elvál- 
lalt terhek  mindegyre  súlyosabban  nehezedtek  az 
uradalomra,  s  a  több  éven  át  tartott  rossz  termés 
és  a  gabonaárak  folytonos  csökkenése  mellett  a  ter- 
hek egyre  szaporodtak,  a  helyett,  hogy  könnyűitek 
volna. 

Atlasz  úr  kínos  elfogódással,  keserű  sóhajtás- 
sal szemlélte,  mint  hull  szét  napról-napra  a  díszes 
épület,  melyet  életének  nehéz  munkájával  emelt. 
Lótott- futott,  fáradozott,  izzadott,  veszekedett,  ku- 
nyorált, mint  életének  legsúlyosabb  napjaiban,  mi- 
kor még  a  kezdet  nehézségeivel  küzdött ;  de  régi 
ruganyossága,  régi  szerencséje  most  nem  volt  vele, 
s  kétségbeesetten  kellett  volna  megadnia  magát  a 
kérlelhetetlen  végzetnek  és  fölhagynia  a  haszontalan 
küzdelemmel,  ha  még  egyetlen  egy  remény  nem 
tartja  fönn  bátorságát,  erejét. 

Ennek  a  reménynek  teljesültét  várta  Atlasz  úr 
kétségbeesett  szívóssággal. 

—  Meg  fog  jönni,  meg  kell  jönnie,  —  bíztatá 
Góg  Ferencz  is,  ki  ez  idő  alatt,  szép  bajuszos  hú- 
gával gyakori  vendége  volt  az  Atlasz-kastélynak  s 
karján  több  rendbeli  kék  foltot  viselt  ez  ingerlékeny 
hölgy  csípéseitől.  —  Meg  kell  jönnie.  Sándor  fiatal 
ember,  előbb-utóbb  bele  kell  unnia  a  tétlen  bánkó- 
dásba,  szíve  megnyílik  s  új  szerelem  napsugara  után 
fog  epedni.  Jó  lenne,  ha  akkorra  minden  formalitás- 
sal rendbe  volnánk  s  jogilag  is  lehullnának  a  tény- 
leg lerázott  bilincsek.  Szóval  jó  lenne,  ha  minél 
előbb  megkezdené  a  válópert, 

- —  Én  nem  merek  neki  szólni,  —  monda  Atlasz 
úr  félénken.  —  Egyszer  említettem  előtte,  de  úgy 
nézett  rám,  mintha  keresztül  akart  volna  szúrni  sze- 
mével. 

—  Majd  arra  is  találunk  módot,  találunk  mó- 
dot, —  monda  Góg  Fcrerxz  görnyedezve.  —  Addig 
is  igyekezzünk  szegény  Sándorunkat  lehetőleg  szó- 
rakoztatni s  elvonni  lelkét  emésztő  tépelődéseitől. 
Lilla  húgom  a  jövő  héten  fényes  ünnepélylyel  ké- 
szül megülni  nevenapját ;  igyekezzék  rávenni  ked- 
ves fiát,  hogy  ő  is  tisztelje  meg  jelenlétével  szerény 
házunkat. 

Sándor  azonban  nem  ment  el  a  fényes  névnapi 
ünnepélyre,  s  még  mindig  nem  akart  megjönni  az, 
minek  eljövetelét  Góg  Ferencz  oly  biztosan  s  At- 
lasz úr  oly  türelmetlenül  várta.  E  helyett  jött  más: 
az  első  lejárt  váltó,  melyet  Atlasz  úr  nem  tudott 
kifizetni  s  melyre  sehol  sem  tudott  pénzt  kapni.  Kér- 
hetett volna  ugyan  az  özvegytől,  talán  kapott  is 
volna,   de  attól   félt,  hogy  ezzel  rossz  hírbe  hozza 

előtte  vagyoni  állását  s  lehetetlenné  teszi  Sándor 
házasságát.  Nem  tudott  mh  tenni,  hitelének  meg- 
rendülése egészen  megzavarta  s  már  a  csőd  ijesztő 
rémét  látta  fölemelkedni  adósságainak  sűrű  ködé- 
ből. Egy  mentsége  volt  még.  Sándor  része,  a  tisza- 
végi jószág,  tisztán  állt  a  telekkönyvben ;  erre  kel- 
lett kölcsönt  fölvennie,  de  erre  Sándor  beleegye- 
zése kellett.  Atlasz  úr  megemberelte  magát,  fölkereste 
Sándort  s  előadta  neki  kérését. 

—  Vegyenek  föl  rá,  a  mennyit  akarnak,  aláírok 
mindent,  a  mit  kívánnak,  s  aztán  hagyjanak  nekem 
békét,  —  felelt  Sándor  türelmetlenül. 

Az  első  veszély  ezzel  el  volt  hárítva,  de  csak  rö- 
vid időre.  Az  adósságok  lavinája  tovább  rohant  a 
maga  természetes  útján  s  nemsokára  Sándor  részét 
is  eltemette.  Ezalatt  azonban  múlt  az  idő,  ismét  el- 
telt egy  esztendő,  Sándor  napja  is  elérkezett,  el  is 
múlt,  minden  különös  ünnepély  nélkül ;  az  öreg 
asszonyság  egyre  rosszabbul  lett  s  az  orvosok  már 
fejőket  csóválták,  ha  beteg-ágyától  eltávoztak.  At- 
lasz úr  már  sürgönyözni  akart  Manónak,  kinek  ez 
ideig  igen  kevés  hírét  hallotta,  midőn  e  kiváló  fiatal 
ember  egyszerre  váratlanul  haza  érkezett  az  apai 
kastélyba. 

De  nagyon  megviselt  állapotban.  Rossz  színben 
volt,  arcza  meg  volt  nyúlva  és  a  kicsapongások,  ál- 
matlan éjtszakák  nyomai  látszottak  rajta.  'Régi  hcn- 
czegő  modora  is  elhagyta,  nyugtalan  és  zavarodott 
volt,  gyakran  ijedten  nézett  maga  körül  s  minden 
zajra  összerezzent  és  szeretett  volna  elbújni  mint  a 
kit  megkergettek.  Megérkezése  után   rögtön   mohó 


kíváncsisággal  kérdezősködött  atyjától,  mikor  tartja 
Sándor  esküvőjét  s  niikor  tehetik  végre  kezöket  az 
özvegy  millióira? 

—  Mikor  tartja  az  esküvőjét?  —  sóhajtott  ke- 
servesen Atlasz  úr.  —  Mintha  az  olyan  könnyen 
menne  a  keresztyéneknél.  Előbb  meg  kell  kezdeni 
a  válópert,  azután  kálvinistává  lenni,  és  ha  mind- 
ezen keresztül  esett,  csak  akkor  lehet  szó  az  új  es- 
küvőről. Sándor  pedig  még  a  válópert  sem  kezdte 
meg. 

—  Micsoda !  —  kiáltott  Manó  megrémülve.  — 
Még  mindig  itt  vagytok?  Mikor  nekünk  oly  égető 
szükségünk  van  a  pénzre !  Hát  semmi  szíve  sincs 
annak  a  Sándornak  a  családja  iránt?  Parancsold  meg 
neki,  hogy  rögtön  kezdje  meg  a  válópert. 

—  Mintha  olyan  könnyű  volna  a  Sándornak  pa- 
rancsolni I  —  monda  Atlasz  úr  fejét  csóválva.  —  De 
igazad  van,  —  folytatá  elgondolkozva,  —  itt  az  ideje, 
hogy  már  tegyünk  valamit.  A  Góg  Ferencz  azt 
mondta  egyszer,  hogy  ő  ennek  is  módját  fogja  ta- 
lálni. A  Góg  Ferencz  tudós  uraság :  megyek  hozzá 
és  megkérdem  tőle  a  módját. 

Atlasz  úr  csakugyan  befogatott  és  áthajtott  a  szom- 
széd kastélyba.  Itt  hosszú  ideig  értekezett  a  jogtu- 
dós urasággal,  azután  ismét  kocsira  űlt,  de  nem  haj- 
tatott egyenesen  haza,  hanem  megkerülve  kastélyát, 
a  faluban,  a  plébános  lakása  előtt  állott  meg.  Itt  is 
hosszabb  ideig  maradt,  s  midőn  végre  haza  hajtatott, 
föl  sem  ment  szobájába,  csak  az  inast  küldte  föl, 
hogy  egy-két  ruhadarabját  és  úti  készületét  lehozza ; 
megizente  nejének,  hogy  egy-két   napra  elutazik,  és 

eltávozott,  senkinek  sem  mondva,  hová  megy.  Har- 
madnapra érkezett  haza,  jó  kedvvel,  sugárzó  arcz- 
czal,  de  útjáról  akkor  sem  szólt  senkinek,  s  Manó 
türelmetlen  kérdéseire  csak  annyit  felelt,  hogy  várja 
be  az  eseményeket. 

Két  hét  múlva  ritka  vendége  volt  a  kastélynak,  a 
plébános,  kit  Klára  távozása  óta  nem  láttak  itt.  Sán- 
dor után  kérdezősködött  s  egyenesen  szobájába 
ment,  miután  hallotta,  hogy  itthon  van. 

A  mint  kinyitotta  az  ajtót,  Sándor  ijedten  ug- 
rott föl  az  ablak  mellől,  melynek  párkányára  dőlve 
komor  merengéssel  bámult  le  a  kertbe.  Arcza  gyors 
váltakozással  elhalványult  és  elpirult,  s  megrianva, 
zavartan  nézett  szokatlan  vendégére,  mintha  sejtené, 
hogy  látogatása  Klárával  van  kapcsolatban. 

—  Hivatalos  ügyben  jövök,  -  kezdé  a  plébános, 
hideg,  hivatalos  hangon.  —  Nem  akartam  irodámba 
fárasztani ;  mint  kegyuram  iránt  tartozom  annyi 
tekintettel,  hogy  én  keressem  föl.  A  szentszéktől 
meghagyást  kaptam,  hogy  adjam  át  önnek  ez  idézést 
és  e  keresetlevelet  — 

—  Mit  akarnak  velem  ?  —  kérdé  Sándor  tom- 
pán, s  gépileg  kezébe  vette  az  átnyújtott  ira- 
tokat. 

—  Neje,  Boglár  Klára  megindította  ön  ellen  a 
válópert 

—  A  válópert!  —  kiáltott  Sándor  lángba  borúit 
arczczal.  —  Klára  válópert  indított  ellenem!  Miért? 
Mi  szüksége  van  rá?  Nem  hagyott  cl  Ítélet  nélkül? 
Nem  elégedett  meg  ezzel  a  büntetéssel  ?  Mit  akar 
többet?  Miért  hurczolja  törvényszék  elé  nevünket? 

Mi  már   elváltunk  . . .  örökre . . .  nincs  szükségünk   a 
törvény  szentesítésérc. 

—  A  törvény  szentesítésére  mindig  szükség  van, 
hogy  egy  törvénytelen  állapot  törvényessé  legyen,  — 
felelt  a  plébános  nyugodtan.  —  Önök  már  több 
mint  egy  éve  élnek  külön,  lemondtak  egymásra 
nézve  minden  jogukról  és  mégis  kötve  vannak  egy- 
máshoz. 

—  Kötve  vagyunk   egymáshoz  . . .  Mit  akar   ezzel 

mondani  ? . . .  Ah  !  értem Ezt  a  kapcsot  kell    még 

széttörni,  talán  egy  új  kapocs  kedveért . . . 

—  Igazságtalan  neje  iránt  most  is,  mint  mindig,  — 
monda  a  plébános,  lassanként  neki  melegedve  és 
kiesve  hivatalos  hangjából.  —  Igazságtalan  volt,  ön 
maga  tudja  legjobban,  mily  igazságtalan  volt,  mikor 
méltatlan  gyanújával  arra  kényszerítette,  hogy  el- 
hagyja. És  igazságtalan  most  is.  Klárától  is  kaptam 
levelet,  egyidejűleg  e  hivatalos  megkereséssel.  Nem 
tartozik  ugyan  hivatalos  közlendőimhez,  de  mint 
magánember  megmondhatom  önnek,  hogy  Klára 
soha  sem  gondolt  a  válópörre,  s  ha  mégis  megkezdte, 
azt  csak  az  ön  érdekében  tette. 

—  Mit  jelent  ez  ?  Mit  akar  ezzel  mondani  ?  — - 
kérdé  Sándor  elszorult  kebellel. 

—  Klárának  azt  mondták,  hogy  önnek  érdekében 
áll  az  elválás,  mert  új  házasság  áll  előtte,  melytől 
boldogságát  reméli.  Azt  mondták,  hogy  ön  gyöngéd- 
ségből, lovagiasságból,  kiméletből  nem  akarja  ellene 
megindítni  a  válópert.  Azt  mondták,  hogy  ha  az  ön 
boldogságát  óhajtja,  neki  kell  és  illik  megtennie  az 
első  lépést. 

—  Ki  mondta  ezt?  —  kiáltott  Sándor,  egészen 
kikelve  magából. 

—  Az  ön  atyja.  Megkérdezte  tőlem  Klára  mos- 
tani lakását,  elment  hozzá  és  ezeket  mondta  neki. 

—  Atyám !  Atyám  tette  ezt  velem  ?  Hol  van  ? 
Jöjjön,  azonnal  keressük  fel.  Ön  előtt,  az  ön  jelen- 
létében  mondja  szemembe,  igaz-e,  hogy  ezt  tette? 

Nagy  erővel  megragadta  a  plébános  karját  és  el- 
vonta magával.  Nem  kellett  messzire  menniök.  At- 
lasz úr  látta  a  plébános  jövetelét  és  Manóval  a  nagy 
teremben  várta  látogatásának  eredményét.  Nem  volt 
egészen  nyugodt,  s  izgatottan  és  szórakozottan  fe- 
lelt Manó  kíváncsi  kérdéseire.  De  mikor  belépő 
fiának  földúlt  arczára  vetette  szemét,  nagy  ember- 
ismeret nélkül  is  rögtön  megértette,  hogy  e  látoga- 
tásból erős  vihar  támadhat  s  ijedten,  mintegy  védel- 
met keresve,  húzódott  Manó  háta  mögé. 

—  Atyám  I  —  kezdé  Sándor  a  fölindulástól  ful- 
dokló lélekzettel  s  csak  nagy  nehezen  kapkodva  a 
szavakat,  —  igaz,  hogy  Kláránál  voltál  s  azt  mond- 
tad neki,  hogy  az  én  érdekemben  indítsa  meg  ? 
válópert  ? 

—  Azt  gondoltam  .  .  .  hebegett  félénken  At- 
lasz úr. 

—  Felelj,  igaz-e? 

—  A  te  boldogságodért  tettem,  fiam. 

—  Eh !  eleget  tettél  már  boldogságomért,  —  tört 
ki  Sándor  szenvedélyes  erővel,  —  és  megelégedhet- 
nél már  boldogtalanságommal.  Boldogságomért  hin- 
tetted a  gyanú  első  magvát  szívembe  nőm  ellen, 
boldogságomért  tartottad  szüntelen  ébren  őrült  két- 

kcdcsemet.  Megtörtént,  a  mivel  boldogítani  akartál^ 
elszakadtam  nőmtől.  De  te  nem  pihentél,  még  to- 
vább akartál  boldogítani.  Boldogságomért  terveztél 
más  házasságot  számomra  oly  nővel,  a  kit  kinevetek 
és  utálok.  Boldogságomért  állítottál  Klára  előtt  a 
leghitványabb,  legaljasabb  ember  színébe.  Legyen 
már  elég  a  boldogításból.  Kimondom  előtted,  hogy 
azt  a  nőt,  kire  gondolsz,  soha  sem  veszem  el ;  ki- 
mondom előtted,  hogy  úgy  maradok,  a  mint  vagyok, 
hogy  nőmtől  nem  akarok  elválni,  és  mindenkivel,  a 
ki  még  jobban  el  akar  tőle  szakítani,  úgy  teszek> 
mint  most  ezzel  a  rongy  papírral,  mely  el  akarta  őt 
szakítani  még  nevemtől  is. 

Ezzel  ketté  tépte  a  kezében  tartott  váló-kerese- 
tet és  a  földre  dobta.  A  plébános  szó  nélkül  meg- 
hajtotta fejét  és  eltávozott  a  szobából. 


XV. 

(Az  épület  Ssszeddl.) 


A  szegény  öreg  asszonyság  halála  épen  olyan 
csendes,  szelíd,  zajtalan  volt,  mint  egész  élete.  Min- 
dig az  volt  törekvése,  hogy  minél  kevesebb  alkal- 
matlanságot okozzon  másoknak  és  ne  legyen  útjában 
senkinek.  Ügy  halt  meg  csöndesen,  félénken  panasz 
nélkül,  párnája  alá  vetve  könnyeit,  szívébe  temetve 
aggodalmait.  Utolsó  pillanatában  még  egyszer  meg- 
látogatta ablakán  keresztül  a  vidám  napsugár  és 
megaranyozta  összeesett,  fonnyadt  arczát,  s  még 
egyszer  föl  csillámlott  szemében  a  boldogság  moso- 
lya, midőn  egymás  mellett  látta  ágya  előtt  háiom 
gyermekét  s  közöttök  férjét,  és  egyiknek  arczán  sem 

látta  a  csalódások,  a  szenvedések  nyomait,  melyek 
utolsó  napjait  megszomorítottak,  s  mindnyájan  sze- 
retettel néztek  reá  és  egymásra,  mint  a  régi  boldog 
napokban.  Azután  behunyta  szemét,  és  egy  halk, 
nagyon  halk  sóhajtás  után,  nehogy  megzavarja  sze- 
retteinek nyugalmát,  mintegy  lopva,  zaj  és  feltűnés 
nélkül  elosont  e  nyugtalan  világból. 

Az  anya  halála,  a  megtört  apa  vigasztalásának 
kötelessége  ismét  közelebb  hozta  egymáshoz  az  el- 
idegenített testvéreket.  Sándor  fölhagyott  barango- 
lásaival, komor  merengésével ;  minden  idejét  apja 
szobájában  töltötte  testvéreivel  s  egy  ideig  mintha 
még  érezni  is  lehetett  volna  az  öreg  asszony  utolsó 
mosolyát,  mely  nyugalmat,  békességet,  szeretetet 
árasztott  a  gondoktól  vagy  szenvedélyektől  fölza- 
vart szívekre. 

De  a  haldokló  anya  mosolyának  visszamaradt  fé- 
nye lassanként  szétoszlott  a  levegőben  s  újra  ko- 
mor, rideg  sötétség  jött  utána.  Az  anyagi  gondok 
kérlelhetetlen  kopogása,  a  szenvedélyek  újra  emel- 
kedő viharja  elűzte  a  gyászoló  bánat  ünnepi  csend- 
jét. Legelőször  Manó  tért  vissza  a  halál  költészetétől 
az  élet  hideg  mindennapi  prózájához.  Nyugtalan- 
sága, ijedezése,  melyet  megérkezésekor  mutatott, 
ismét  erőt  vett  rajta  s  napról-napra  növekedett  és 
aggasztóbbá  vált.  Végre  nem  birt  többé  magával  s 
mintegy  tíz  nappal  a  temetés  után  azzal  lépett  atyja 
elé,  hogy  pénzre,  még  pedig  meglehetős  sok  pénzre 
van  szüksége. 

—  Nincs,  —  felelt  Atlasz  úr  bágyadtan,  szomo- 
rúan. 

—  De  nekem  okvetetlenül  szükségem  van  rá,  — 
felelt  Manó  kínos  zavarral. 

—  Nem  adhatok,  mert  nincs.  Mindennap  várom 
a  csődöt,  nincs  pénzem,  nincs  hitelem. 

Oly  fájdalmas  lemondással  mondta  e  szomorú  val- 
lomást, mint  a  király,  ki  a  trónról  való  leköszönését 
jelenti  lázadó  alattvalóinak.  Hangjának  keserűségé- 
ből, szemének  levert  tekintetéből  mindenki  meggyő- 
ződhetett szavainak  igazságáról. 

—  De  értsd  meg,  atyám,  nekem  kell  a  pénz, 
kell  I  —  monda  Manó  egyre  nagyobb  zavarral.  — 
Legalább  tízezer  forint.  Akárhonnan,  a  föld  alól  is, 
a  pokol  fenekéről  is,  meg  kell  szerezni  ezt  a  pénzt, 
máskép  végem  van. 

—  Máskép  véged  van  ?  —  kérdé  Atlasz  úr,  me- 
reven fiára  szegezve  szemét.  —  Beszélj  világo- 
sabban. 

—  Igen  ám,  —  felelt  Manó  fejét  vakarva,  —  csak- 
hogy nem  olyan  könnyű  azt  megvallani,  még  az  apa 
előtt  sem,  kinek  hallgatásáról  biztosak  lehetünk.  De 
látom,  mégis  kénytelen  vagyok  kimondani.  Hiszen 
utoljára  nem  oly  nagy  dolog . . .  lehet  mondani,  di- 
vat ...  a  legelőkelőbb  családok  fiaival  megtörténik . . . 
rajtam  is  megesett . . .  rávitt  a  kényszerűség  . .  .  no, 
nem  érted  ?  segíts  már  kimondani . . .  néhány  váltót 
adtam  ki . . .  de  . . .  másnak  a  nevét  írtam  alá  . . . 

Tovább  nem  folytathatta.  Atlasz  úr,  kikelve  arczá- 
ból,  kimeredő  szemekkel,  halálsápadtan  feléje  kapott 
mindkét  kezével,  mintha  be  akarná  száját  tapasztani 
vagy  rá  akarna  ütni ;  azután  egy  iszonyút  kiáltott  és 
aléltan  a  földre  bukott. 

>7* 


i6o 


Kiáltására  berohantak  a  háziak  s  Evelinc  sictett 
atyját  fölemelni  a  földről  és  magához  téríteni.  Manó 
rémülten,  bambán  állt  a  szoba  közepén,  se  segítni 
nem  tudott  atyján,  se  arra  nem  akart  fölvilágosítást 
adni,  mi  volt  oka  e  hirtelen  rosszullétnek.  Megriadt, 
bámész  tekintettel  nézte  az  alélt  öreg  embert  s  az 
élesztési  kísérleteket ;  de  midőn  atyja  kinyitotta  sze- 
mét, gyorsan,  félénken  kiosont  a  szobából  s  fülét  az 
ajtóra  illesztve  hallgatózott.  Hallotta,  midőn  atyja 
rekedten  kérdezé,  hol  van  Manó? 

—  Épen  most  ment  ki  innen,  —  felelt  Eveline.  — 
Behívjam  ? 

—  Nem,  nem,  soha  se  jöjjön  többé  szemem  elé,  — 
hallá  atyjának  heves,  reszkető  hangját.  —  Nem  aka- 
rom látni .  .  .  Ültessetek  a  karszékbe,  oda,  az  ablak 
mellé,  az  öreg  asszony  karszékébe . . .  Egész  életem 
munkája  . .  .  fáradságom  gyümölcse  . . .  vagyonom  . . . 
nevem,  becsületes  nevem  ...  oh  !  oh  ! 

Az  öreg  ember  szaggatott  kitörései  hangos  zoko- 
gásba fúltak.  Manó  eleget  hallott.  —  Még  egy 
mentségem  van,  —  gondola  magában,  elfutva  az  aj- 
tótól. Lesietett  az  udvarra,  megnyergeltette  lovát 
és  elvágtatott.  Egyenesen  a  Volkán-kastélyba.  Az 
özvegyet  és  nagybátyját  együtt  találta.  Minden 
magyarázat,  bevezetés  nélkül  megkérte  az  özvegy 
kezét.  A  bajuszos  menyecske  eleinte  azt  hitte,  Sán- 
dor számára  kéri  kezét,  s  már  diadalmas  mosolylyal 
nézett  nagybátyjára ;  de  mikor  megtudta,  hogy  ma- 
gáról beszél,  megharagudott,  gorombáskodni  kezdett 
vele  s  azt  mondta,  hogy  ha  rögtön  el  nem  hordja 
magát,  cselédjeivel  dobatja  ki  kastélyából,  nagybáty- 


Megmerevült  kezében  görcsösen  szorilva  egy  kirlapol. 

jávai  együtt,  ki  egy  pár  közbenjáró  szót  akart  tenni 
szerencsétlen  úri  barátja  mellett. 

A  megkergetett  kérő  nem  is  ment  többé  haza. 
Egyenesen  a  vasúthoz  lovagolt  s  a  legelső  vonattal 
a  fővárosba  utazott.  Testvérei  otthon  nem  tudták, 
mi  lett  belőle ;  azt  sem  tudhatták  meg,  mi  történt 
közte  és  atyjok  közt.  Atlasz  úr,  ha  csak  nevét  em- 
lítették előtte,  kikelt  magából  s  oly  indulalatba  jött, 
hogy  félni  lehetett  az  első  roham  ismétlődésétől. 
Kimélni  kellett  az  öreg  embert,  mert  ez  utolsó  csa- 
pás úgy  leverte  lábáról,  hogy  többé  nem  tudta  el- 
hagyni a  nagy  karszéket.  De  nem  engedte,  hogy 
orvost  hívjanak,  ágyba  sem  akart  feküdni.  Éjjel  nap- 
pal ott  űlt  megbénultan,  mozdulatlanul  karszékében, 
és  gyermekeinek  semmi  kérlelése  nem  tudta  rávenni, 
hogy  legalább  éjjelenként  ágyába  feküdjék. 

Ott  ült  az  ablak  mellett,  bágyadt,  üres  tekintettel 
bámulva  ki  az  udvarra,  a  hatalmas  épületekre,  a 
messze  terjedő  földekre,  melyek  mind  az  övéi  voltak, 
de  nemsokára  máshoz  fognak  átvándorolni.  Minden 
elvész,  mi  az  övé  volt,  a  mit  nehéz  verejtékkel  szerzett, 
a  mire  oly  büszke  volt,  a  mire  családjának  jövő  nagy- 
ságát építette.  Minden  elvész,  elenyészik,  elsülyed, 
minden,  minden,  még  neve  is,  nevének  tisztasága  is. 
Talán  újra  elvonultak  lelke  előtt  azok  a  régi  képek, 
melyeket  egykoron  e  mezőkön  látott,  midőn  Sándor 
szerelme  miatt  elkeseredve  barangolt  rajtok,  s  talán 
egy  szemrehányó  hang  azt  is  fülébe  súgta,  hogy  ma- 
gának is  része  volt  a  sok  csapásban,  mely  lesújtotta. 
Mit  látott,  mit  gondok,  senki  sem  tudta,  senkinek 
sem  szólt  róla ;  ritkán  beszélt  egy-két  szót  gyerme- 

keivel,  kik  fölváltva  folytonosan  körülötte  voltak ; 
csak,  a  mit  azelőtt  soha  sem  tett,  a  hírlapokat  kísérte 
nagy  figyelemmel ;  minden  hírlapot,  mely  a  kastélyba 
járt,  szobájába  hozatott  s  mohón  végig  olvasott, 
mintha  valamit  keresne  bennök. 

Sándort  egészen  átváltoztatta  anyjának  halála  s 
még  inkább  atyjának  betegsége.  Fölhagyott  a  régi 
tétlen  búsongással  és  tépelődéssel ;  visszatért  egész 
férfiassága  és  erélye.  Látta  a  veszedelmet,  mely  csa- 
ládját fenyegeti,  s  megfeszített  erővel  dolgozott  el- 
hárításán. De  erélye  már  késő  volt.  A  rohanva  köze- 
ledő bukást  semmi  sem  volt  képes  föltartóztatni. 
Nemsokára  kimondták  a  csődöt  az  Atlasz -birtokra. 

De  Atlasz  urat  már  ez  sem  emelte  ki  tompa  kö- 
zömbösségéből. Egykedvűleg  hallgatta  a  szomorú 
hírt  s  a  hírlapok  után  kérdezősködött.  Nem  volt 
ezentúl  egyéb  gondja,  egyéb  foglalkozása,  mint  ezek- 
nek mohó  olvasása.  Néhány  nap  múlva  ennek  okát 
is  megismerték.  Egy  reggel,  mikor  az  újonérkezett 
lapokat  bevitték  hozzá,  gyermekei  néhány  perezre 
magára  hagyták,  hogy  háborítlanul  olvashasson.  Ke- 
vés idő  múlva  irtóztató  sikoltást  hallottak  a  szobá- 
ban s  midőn  rémülten  besiettek,  atyjokat  ájultan 
találták  a  földön,  megmerevült  kezében  görcsösen 
szorítva  egy  hírlapot.  Mialatt  fölemelték  s  újra  szé- 
kébe ültették,  Sándor  kitépte  kezéből  a  lapot  s  át- 
futotta, hogy  megtalálja  ez  újabb  roham  okát.  Nem 
sokáig  kellett  keresnie;  ott  állt  világosan,  ridegen  a 
hírek  közt,  hogy  Atlasz  Manót,  kit  több  hamis  váltó 
kibocsátása  miatt  üldöztek,  elfogták,  épen  midőn  Bré- 
mában egy  amerikai  hajó  fedélzetére  készült  szállani. 

Atlasz  úr  c  percztőJ  fogva  nem  tért  többé  magá- 
hoz. Erős  láz  ragadta  meg,  s  a  szörnyű  képek,  me- 
lyek lelkét  gyötörték,  szaggatott  fölkiáltásokban 
törtek  ki.  Folytonosan  félrebeszélt,  összekeverve  a 
múltat  a  jelennel,  pörbe  szállva  gyermekeivel,  ön- 
magával, a  zsidók  és  a  keresztyének  Istenével.  Most 
már  ágyba  lehetett  fektetni,  nem  ellenkezett,  nem 
tudta,  mi  történik  vele ;  orvost  is  hívhattak  beteg 
ágyához,  de  ez  csak  fejét  csóválta  s  nem  rendelhe- 
tett számára  egyebet,  mint  a  legnagyobb  nyugalmat. 
Két  gyermeke  folytonosan  mellette  ült  s  irtózva, 
borzongva  hallgatta  a  kapcsolat  nélküli,  szörnyű  be- 
szédeket, melyekben  a  láz  utat  tört  magának  a  beteg 
ajkain. 

Három  napig  tartott  már  e  kínos  vivódás,  midőn 
egy  délután,  alkonyat  felé  a  plébános  lépett  a  beteg 
szobájába  s  néhány  részvevő  szó  után  fölkérte  Sán- 
dort, távozzék  vele  egy  perezre.  Sándor  fölkelt  és 
szó  nélkül  követte  a  plébánost,  ki  az  épület  túlsó 
szárnyába  vezette  s  megállt  vele  a  szoba  ajtaja  előtt, 
mely  egykor  Kláráé  volt.  Kopogtatott,  azután  félre 
húzódott  s  a  következők  alatt  lassan,  csendesen  le- 
ment a  lépcsőn. 

Mielőtt  Sándor  kifejezést  adhatott  volna  csodál- 
kozásának, megnyílt  az  ajtó  és  Klára  lépett  küszö- 
bére. 

Egyszerűen,  régi  házi  ruhájában,  melyet  utolsó 
ittlétekor  viselt,  mintha  azóta  soha  sem  hagyta  volna 
el  e  házat  s  mintha  ezentúl  is  mindig  itt  akarna  ma- 
radni. Sándornak  ideje  sem  volt  a  meglepetés  föl- 
kiáltására, neje  hozzá  lépett,  mosolyogva,  bizalmasan. 

szeretettel,   mint  a  régi   időkben,   mint  házasságok 
első  napjaiban,  és  feléje  nyújtotta  mindkét  kezét. 

—  Én  vagyok,  Sándor  - —  monda  férjéhez  si- 
mulva —  visszajöttem,  elfoglalom  ismét  helyemet 
oldalad  mellett.  Az  a  gyanú,  mely  egykor  elüldö- 
zött tőled,  többé  nem  taszíthat  el  egymástól ;  az  a 
föllázadt  önérzet,  mely  egykor  távozásra  kénysze- 
rített,  most  már  elnémult.  Bízol-e  bennem,  vagy 
nem  bízol,  nem  kérdezem  többé ;  most  már  csak 
eskümre  emlékszem,  melyet  az  oltárnál  fogadtam 
neked.  Csapások,  szerencsétlenségek  értek ;  szegény 
lettél,  munkával  kell  ezentúl  kenyeredet  keresned : 
az  én  helyem  itt  van,  oldalad  mellett,  s  többé  semmi 
sem  űzhet  el  innen,  én  férjem,  én  édes,  szeretett 
férjem ! 

Sándor  nem  tudott  szólni.  Némán,  reszketve  né- 
zett neje  arczára,  mintha  nem  hinne  boldogságában, 
mintha  még  mindig  várná,  hogy  szóljon,  többet  szól- 
jon, bizonyítsa  újra,  ismételten  azt,  a  mit  nem  tud 
igaznak  tartani. 

—  Nincs  szavad  számomra  Sándorom?  —  foly- 
tatá  Klára,  egyre  közelebb  simulva  hozzá.  —  Nem 
tudtad  még  elfeledni,  hogy  elhagytalak?  Lásd,  én 
mindent  elfeledtem ;  megbántás,  sérelem,  harag,  fáj- 
dalom, minden,  minden  elenyészett  az  erős,  a  hal- 
hatatlan szerelemben.  Engedd  visszafoglalnom  helye- 
met oldalad  mellett,  hadd  legyek  segítőd,  vigasztalód 
szegénységedben,  nehéz  munkádban.  Szólj  hozzám 
szeretettel,  fogadj  ismét  magadhoz,  uram,  férjem, 
szerelmem,  mindenem ! 

Egészen  keblére  simult  és   vállára  hajtotta  fejét. 

Sándor  karjai  lassan  fölemelkedtek,  s  eleinte  félén- 
ken, mintha  még  mindig  bűnbánatával  küzdenc,  az- 
után mindig  bátrabban,  mindig  erősebben  átfogta 
derekát,  magához  szorította,  könnyek  törtek  ki  sze- 
méből és  hangos  zokogásra  fakadt. 

—  Eletem,  boldogságom,  téged  visszanyertelek, 
nem  félek  már  a  sors  semmi  csapásától.  Jer  velem, 
szegény  beteg  atyámhoz  ;  hadd  lásson,  hadd  ismer- 
jen meg  téged  igazán,  hadd  adja  vissza  életét  a  te 
áldott  hangod ! 

Megragadta  neje  karját,  erősen  magához  szorí- 
totta s  gyors  léptekkel  apja  szobája  felé  sietett  vele. 
A  szobában  csend  volt.  Eveline  a  sok  virrasztástól 
elbágyadva  elaludt  a  pamlagon  s  az  ajtó  nyilasára 
sem  ébredt  föl.  Sándor  az  ágyhoz  vezette  nejét. 
Atlasz  úr  hanyatt  feküdt,  szemei  tágra  voltak  nyilva. 

—  Édes  atyám,  —  monda  Sándor,  föléje  hajolva 
és  megsimogatva  homlokát,  —  hallod,  mit  mondok  ? 
Nézd,  Klára,  nőm  áll  mellettem.  Visszajött,  nem 
hagy  el  szegénységemben.  Ismerd  meg  őt  atyám, 
ismerd  meg  és  áldd  meg  leányodat.  Édes  atyám, 
nem  hallod  szavamat? 

Atlasz  úr  semmit  sem  felelt.  Nyitott  szemét  me- 
reven szegezte  egy  pont  felé  és  nem  fordította  a 
beszélőre.  Látszott,  hogy  nem  látja,  nem  hallja, 
nem  tudja,  mi  történik  körülötte.  Aztán  lassan  mo- 
zogni kezdtek  ujjai  a  takaró  fölött,  mintha  számolna 
valamit;  ajkai  megreszkettek  és  halkan    mormolták: 

—  Egy  rőf  pántlika,  százezer  forint,  két  rőf  pánt- 
lika kétszázezer  forint.  Nem  adom  alább,  nem  adom. 
Senkit  sem  csalok  meg,  becsületes  ember  vagyok. 

Hangja  mindinkább  emelkedett,  reszkető  kezével 
támaszt  keresett,  hogy  fölemelkedjék  s  feje  nyug- 
talanul lógott  ide-oda.  Fia  gyöngéden  vissza  akarta 
nyomni  párnájára,  de,  a  beteg  kiragadta  magát  kezé- 
ből, föltérdelt  az  ágyban,  s  kimeredő  szemekkel, 
maga  elé  nyújtott  kezekkel  rikoltá : 

—  Nem  adom  a  pénzemet,  nem  adom  a  hitele- 
met, nem  adom  a  becsű  — 

Visszahanyatlott  a  párnára  s  többé  nem  mozdult 
meg.  Az  utolsó  szót  már  nem  fejezhette  be  ezen  a 
földön. 

